  Colecţia H E R G BENET 2011 Herg Benet Publishers, pentru prezenta ediţie Herg Benet Publishers Copertă şi ilustraţii: © badcat Descrierea CIP a Bibliotecii Naţionale a României LASZLO, ALEXANDRU VIAŢA DE ZI CU ZI / Laszlo Alexandru — Bucureşti: Herg Benet, 2011 ISBN 978-606-8335-01-8 821 135 1-92 Tipărit în România Laszlo Alexandru VIAŢA DE ZI CU ZI ÎNSEMNĂRI PE BLOG LASZLO Alexandru s-a născut în Cluj, la 04 05 1966 Absolvent al Facultăţii de Filologie a Universităţii „Babeş-Bolyai” Cluj (1989), cu specializarea limba şi literatura română – limba şi literatura italiană Profesor de italiană la Colegiul Naţional „George Bariţiu” din Cluj (din 1992) Doctor în Filologie al Universităţii „Babeş-Bolyai” (1999) Director al Fundaţiei Culturale „Amici” Cluj (din 1996) Director al revistei româno-italiene Amici (1996-1997) Director al revistei culturale poliglote E-Leonardo (din 2003) A publicat articole, studii literare, eseuri, polemici şi traduceri în reviste culturale din România (Bucureşti, Cluj, Oradea, Iaşi, Sibiu, Târgu Mureş, Târgu Jiu, Brăila), din Statele Unite (New York şi California), din Israel (Tel Aviv), din Germania (Dietzenbach), din Italia (Roma) Cărţi: A Literatura română: 1 Intre Icar şi Anteu, polemici, Cluj, Ed Dacia, 1996 2 Orient Expres, polemici, Cluj, Ed Dacia, 1999 3 Griul şi neghina, polemici şi alte eseuri, Chişinău, Ed Ştiinţa, 2002 4 Criticul literar Nicolae Manolescu, studiu academic, Cluj, Ed Dacia, 2003 (ediţia a doua, revăzută şi adăugită, Piteşti, Ed Paralela 45, 2009) 5 Vorbind (cu Gheorghe Grigurcu şi Ovidiu Pecican), Cluj, Ed Limes, 2004 6 Toate pânzele sus!, polemici, Cluj, Ed Grinta, 2005 7 Viceversa!, polemici pro şi contra lui Paul Goma, Timişoara, Ed Bastion, 2009 8 Muzeul figurilor de ceară, polemici, Piteşti, Ed Paralela 45, 2009 B Limba-literatura italiană: 1 Dicţionar italian-român, Cluj, Ed Dacia, 1999 2 Dicţionar practic italian-român şi român-italian, Cluj, Ed Dacia, 2003 3 Dicţionar italian-român, român-italian, Chişinău, Ed Ştiinţa, 2006 4 Memorator de limba italiană (Gramatică practică), Cluj, Ed Eikon, 2007 5 Prin pădurea întunecată Dialoguri despre Dante (cu Ovidiu Pecican), Bucureşti, Ed Vinea, 2011 Traduceri: A Din franceză în română: 1 Romain Gary, Ai toată viaţa înainte, roman, cu prefaţa şi notele traducătorului, Bucureşti, Ed Univers, 1993; ed A II-a: 2006 2 Raymond Queneau, Zazie în metrou, roman, cu prefaţa lui Luca Piţu şi pseudopostfaţa traducătorului, Piteşti, Ed Paralela 45, 2001; ed A II-a: 2004; ed A III-a: 2008 3 Raymond Queneau, Sintern mereu prea buni cu femeile, roman, cu prefaţa traducătorului, Piteşti, Ed Paralela 45, 2005 4 Catherine Siguret, Femei celebre pe divan, Bucureşti, Ed Curtea Veche, 2009 B Din română în italiană (în colaborare): Omaggio a Dinu Adamesteanu, studii istorice sub auspiciile Academiei Române, Cluj, Ed Clusium, 1996 C Din italiană în română: 1 Luigi Accattoli, Karol Wojtyla – omul sfârşitului de mileniu, Cluj, Casa de Editură Viaţa Creştină, 1999 2 Renzo Allegri, Padre Pio – omul speranţei, Cluj, Casa de Editură Uni tas, 2001; ed A II-a: 2002 3 Umberto Eco, A spune cam acelaşi lucru Experienţe de traducere, Iaşi, Ed Polirom, 2008 4 Giovanni Papini, Dante viu, Bistriţa, Ed Pergamon, 2009 5 Patrizio Trequattrini, Furio, Cluj, Ed Eikon, 2010 6 Patrizio Trequattrini, Şantajul, Bucureşti, Herg Benet Publishers, 2011 Ediţii: 1 Coranul, Cluj, Ed ETA, 1991 2 Paul Goma, Scrisori întredeschise, Oradea, Ed Familia, 1995 3 Teodor Boşca, Poezia preromantică în Anglia, Franţa, Germania, Italia şi Spania, antologie poliglotă, Cluj, Ed Tribuna, 2007 Prefeţe sau postfeţe: 1 Paul Goma, Jurnal, Bucureşti, Ed Nemira, 1997 2 Giovanni Boccaccio, Decameronul, traducere şi note de Eta Boeriu, Piteşti, Ed Paralela 45, 2000 3 Egidio Corea, Dicţionar gramatical italian-român şi Dicţionar gramatical român-italian, Bucureşti, Ed All Educational, 2000 4 George Coşbuc, Comentarii la „Divina Comedie”, Cluj, Ed Eikon, 2007 Alte detalii la: www laszloal tk „Passavo la sera seduto davanti allo specchio per tenermi compagnia… „ Cesare Pavese (îmi petreceam seara aşezat în faţa oglinzii pentru a-mi ţine tovărăşie…) 1 februarie 2010 Bun găsit După vreo opt ani de site personal şi vreo şapte ani de revistă electronică E-Leonardo), încep aici o nouă etapă, cu însemnările şi dialogul pe blog Îi mulţumesc revistei de cultură Tribuna, care îmi găzduieşte cu generozitate, de peste cinci ani, colaborările în paginile sale tipărite, pentru noua oportunitate pe care mi-o oferă, de a-mi găzdui şi prezentul blog M-aş bucura să pot comunica astfel, mai rapid, dar şi în mod public, cu cititorii mei, ai revistei, ai internetului, în limitele bunei-cuviinţe Lavric, Noica şi încă vreo câţiva Aflu cu interes că polemica mea Vivat Academia! a fost publicată în Israel, pe site-ul Anima News, precum şi în ziarul Viaţa noastră Probabil că a produs ceva impresie indignarea mea, privind faptul că Premiul „Titu Maiorescu” al Academiei Române i s-a atribuit tocmai cărţii neofasciste a lui Sorin Lavric, Noica şi mişcarea legionară Mai aflu, cu acelaşi interes, că a urmat un protest, în acelaşi sens, şi din partea d-lui dr Shlomo Leibovici-Laiş, preşedintele Asociaţiei Culturale Mondiale a Evreilor Originari din România, la postul de radio Kol Israel Se zice că vestea din Israel a fost apoi preluată şi difuzată la buletinul de ştiri al postului Radio România Actualităţi Se mai aude că textul meu Vivat Academia! va apărea, peste câteva zile, şi în prestigioasa revistă israeliană Minimum, cu difuzare mondială Ce mică e lumea… Asta da globalizare… 2 februarie 2010 O revizuire a lui Manolescu E păcat să fie trecute cu vederea evoluţiile de gin dire ale personalităţilor noastre publice Iată-l, de pildă, pe Nicolae Manolescu În 1994, pentru el ideea de polemică era inutilă, căci „la sfârşitul bătăliei nu ne alegem de obicei cu convingeri noi, ci cu consacrarea unor convingeri vechi” De altfel,” niciun polemist nu vrea să-l aducă pe adversar la ideile lui, ci să-l lichideze” Într-o polemică se etalează un spectacol de personalitate: „Probează doar subiectivitatea iritată a polemiştilor, nu puterea lor de convingere” Trebuie să ne ferim de polemişti, căci ei luptă în favoarea propriei lor imagini: „De ei trebuie să ne fie frică, de exagerările, de minciunile, de violenţa subiectivităţii lor” (vezi România literară, nr 28/1994) În 2010, polemica devine brusc interesantă şi utilă, şi pentru ea N Manolescu îşi proclamă de-a dreptul „un cult”, deoarece „critica fără polemică nu se poate, nici polemica fără spirit critic Premisa generală a oricărei polemici trebuie să fie respectul faţă de opinia celuilalt, cu alte cuvinte dezacordul cordial”, în comparaţie cu calităţile artistice ale pamfletarilor, polemiştii par a fi mai presus, de această dată: „Dacă pamfletarii, artişti fiind, înving aşa zicând pe cont propriu, graţie talentului, doar polemiştii care respiră aerul timpului îşi impun punctul de vedere, graţie exploatării oportunităţilor” Ceea ce, odinioară, pe Manolescu îl înspăimânta, azi îl încântă, căci ne vorbeşte de „plăcerea intelectuală pe care numai polemica ne-o procură” (vezi România literară, nr 2/2010) Cum nu poate să placă ceea ce înfricoşează – decât dacă eşti cam pervers –, trebuie să salutăm acest pas înainte făcut de Nicolae Manolescu, pe tema polemicii culturale 3 februarie 2010 Pro texte Citesc cu interes pledoaria (noua pledoarie) a lui Vladimir Tismăneanu, în favoarea cărţii Martei Petreu despre „demonismul” şi „extremismul” lui Mihail Sebastian De data asta în revista 22 Care este o reluare – tradusă – a intervenţiei politologului american tocmai din Times Litterary Supplement Care constituia o sinteză a articolului scris de acelaşi Tismăneanu în Evenimentul zilei Care concentra precedenta sa intervenţie din revista Orizont Ce sprinten e domnul politolog în exegeza literară! Un om mai superficial ar crede că d-sa se pretează la o adevărată campanie de sprijinire a Martei Petreu… Dar cum o mână spală pe alta, iar ambele, obrazul, abia au trecut câteva ore de când acelaşi VI Tismăneanu a lansat, pe internet, o petiţie în apărarea unui disident chinez şi cine credeţi că se năpusteşte cu semnătura pe vibrantul protest? Aţi ghicit: scriitoarea Marta Petreu, de la Cluj Am înţeles eu că internetul circulă cu viteze ameţitoare, dar orişicâtuşi Cu ocazia asta se poate bifa şi înălţătoarea premieră privind atragerea în zona activismului civic a unei autoare care, până atunci, îşi văzuse liniştită de propriul buletin Mdeh, avantajele globalismului Întrucât se mai înghesuie şi alte nume de răsunet să protesteze pe lista chinezească a lui Tismăneanu, se cuvine făcută o mică menţiune Numele disidentului persecutat şi arestat de autorităţile comuniste este nu Xioabo, pentru care semnează ai noştri, ca brazii, ci Xiaobo Nu de alta, dar mă gândesc ca nu cumva chinezii, înspăimântaţi de protestul românaşilor (fie ei şi americani), să elibereze la repezeală pe altcineva 4 februarie 2010 Tichie de mărgăritar Aflu că un juriu compus din Nicolae Manolescu, Dan Cristea şi Adrian Popescu tocmai a răsplătit cu premiul ARIEL (Asociaţia Revistelor, Imprimeriilor şi Editurilor Literare) atât de amplu contestata carte a Martei Petreu despre Mihail Sebastian Se pare că, la noi, instituţia premiilor e destinată în ultima vreme să recompenseze falimentele cele mai spectaculoase Dacă Sorin Lavric s-a văzut onorat la Academie, de ce nu şi Marta Petreu la Ariel? (” Ariel” nu cumva era brand-ul unui detergent cu clăbuci care curăţă tot-tot-tot? Pentru că atunci explicaţia e limpede ) Iar criticii-etalon de până la 1989, Eugen Simion şi Nicolae Manolescu, se află azi într-o acerbă concurenţă legată de „cine-răstoarnă-mai-zgomotos-percepţia-corectă-a-realităţii” Aferim! Sunt convins că dacă, peste vreo săptămână sau două, Nicolae Manolescu va avea iniţiativa unui protest public, pe internet, legat de – să zicem – organizarea unui spectacol de balet pe Lună, sub auspiciile UNESCO, printre primii aderenţi pe bază de semnătură o vom găsi mai ales pe scriitoarea Marta Petreu, de la Cluj Căci, la noi, marile solidarităţi se nasc din micile cârdăşii (P S Este aşteptat cu drag şi Volodea Tismăneanu să consemneze premiul-cu-clăbuci, pe rând, în New York Times, în Washington Post şi în buletinul oficial al Casei Albe ) 5 februarie 2010 „Dovada…! Dovada…!” Nu ştiu de ce îmi mai sună în urechi vocea ascuţită, din „creier”, a ţoapei dictatorului, în cadrul procesului-operetă de la 25 dec 1989 Un procuror mai nărăvaş, înainte de a-i trimite pe amândoi în faţa plutonului de execuţie, îi scuturase interogativ în legătură cu lungimea şi lăţimea conturilor din Elveţia, deturnate din banii poporului muncitor Iar Elena, cu cocul strâmb şi nasul ascuţit, uriaşe (pentru prima dată scoasă din fire): „Dovada…! Dovada…!” Citesc în numărul 3/5 februarie 2010 al României literare despre nivelul la care se poartă polemica dintre Marta Petreu şi criticii ei Autoarea monografiei denigratoare despre Mihail Sebastian, în tentativa de-a se apăra împotriva evidenţelor, alege să-şi împroaşte cu zoaie contestatarii Aşadar îi impută Ioanei Pârvulescu, în numărul precedent al publicaţiei, că un anumit articol interbelic al lui M Sebastian, pe care îl amintise comentatoarea din Bucureşti, nici nu e reperabil: „aş vrea să îl citesc şi eu, dacă există Dar nu există: a fost inventat la minut de dna Pârvulescu” Sugestia privind rea-credinţa profesională a oponentei este evidentă Astăzi, însă, surprize-surprize: I Pârvulescu produce „dovada!” şi include în paginile României literare fotocopia paginii interbelice, cu semnătura lui Mihail Sebastian Cititorul care nu e introdus în dedesubturile afacerii nu va mai pricepe nimic Cine are dreptate? Cine minte? Nimeni şi toată lumea În realitate, fotocopia produsă de I Pârvulescu provine din partea finală a studiului amplu al lui M Sebastian, „Cuvântul”, de la 4 noiembrie 1924 până astăzi, tipărit în ziarul Cuvântul de luni, 6 noiembrie 1933, p 3-10 Studiul – atât de extins – era segmentat în mai multe fragmente, fiecare cu un subtitlu Ceea ce I P credea a fi un articol, de fapt era un pasaj dintr-un articol, iar titlul era, în realitate, un subtitlu Eroarea ei, totuşi, nu era de esenţă, ci doar de aparenţă Nu de rea-credinţă, ci de neatenţie Pe de altă parte, Marta Petreu, familiarizată cu publicistica interbelică a lui Mihail Sebastian, surprindea neglijenţa contestatarei sale şi, tendenţios, împlânta mai adânc cuţitul în rană În loc s-o acuze (legitim) de neatenţie, îi reproşa (ilegitim) falsificarea Cu un drum, muta – prin vehemenţa prefabricată a reproşului exagerat – atenţia publicului de la cartea ei, falsă de la început până la sfârşit, la persoana preopinentei Viclenii polemice balcanice… 6februarie 2010 Arta care înfrumuseţează Mai zilele trecute se anunţa că Institutul Internaţional pentru Crimă Politică din Germania a pus în scenă o piesă de teatru despre cuplul dictatorial român, aşa cum era el în faţa judecăţii, la 25 decembrie 1989 S-au interpretat şi câteva spectacole, atât în Occident, cât şi la Teatrul Odeon din Bucureşti Nu ştim cu ce succes Fapt este că a intervenit beizadeaua Valentin, solicitând suspendarea spectacolului, în virtutea împrejurării că el însuşi a devenit, cu patalama de la OSIM, proprietar al „brand” ului Ceauşescu Fără acordul lui, nici ţuică, nici slănină, nici odă lui Vodă, nici streptomicină cu un nume atât de hulit nu mai pot fi puse în circulaţie Ce-i drept, părinţii şi bunicii generaţiei mele, când îşi vărsau oful pe cineva, recurgeau la serviciile dictatorului sovietic, cu un brand mai înspăimântător şi – încă – nerevendicat oficial („futu-te Stalin!”) Dar trebuie spus, cu multă hotărâre, că deşi numele Ceauşescu are cam multe silabe, inventivitatea lexicală a poporului nu trebuie minimalizată Ar fi inuman ca nepoţii noştri să dea fuga la beizadeaua Valentin, pentru aprobare, de câte ori vor vrea sa-l nemurească pe tătânele său, în cadrul scânteierilor de ranchiună populară La această nouă expropriere samavolnică a bunului obştesc nu putem asista cu pasivitate Unde mai pui că, în pozele de la spectacolul teatral, reproduse prin ziare, Elena Ceauşescu de pe scenă avea o figură aproape normală, aproape umană, fără acea inconfundabilă patină de maimuţă isterică, din viaţa de zi cu zi Iar după lăsarea cortinei, aş putea să pariez că regizorul nu-i aşteaptă pe interpreţii duetului final, prin culise, cu mitraliera Că doar nu suntem în tragedia greacă antică, unde actorul era substituit la sfârşit de un sclav, care era într-adevăr ucis E totuşi ciudat ce gusturi artistice selective are Valentin C , care s-a zbătut ani în şir prin instanţe, ca să pună gheara pe nişte tablouri de valoare, în schimb vrea să blocheze virtuţile genuine ale teatrului contemporan În numele sacrosanct al Esteticii, să spunem un NU hotărât celui ce împiedică readucerea la viaţă, prin artă, a unui criminal bâlbâit 10 februarie 2010 Moş Nicolae, urmaşul lui Roş Cocoş Evenimentul zilei simte nevoia să ne prezinte, romanţios nevoie mare, sfârşitul unui torţionar Li s-au terminat românilor lacrimile de milă, în marea boierie pe care o trăiesc, de-a venit vremea să-şi plângă propriii călăi Aflăm că securistul Pleşiţă era cam nostalgic, la azil, înainte de a-şi da ultima suflare Tăcut, nesociabil, dar – probabil – de o mare sensibilitate sufletească, s-a apucat să-i sărute mâna medicului său curant, în ultimele clipe înainte de moarte Nimeni din clinică nu ştia cine este cu adevărat, i se cunoştea doar prenumele: Nicolae Ca să nu fie prea puţin, a fost poreclit Moş Nicolae Un om scufundat în gânduri, trăind parcă în trecut, uneori cu un zâmbet misterios pe figură Oare la ce se gândea el, în singurătatea tristă dinaintea marii treceri? Misterul morţii fiind un prag de nepătruns cu mintea, inclusiv în situaţia mega-nemernicilor care ne scutesc pe rând de abjecta lor existenţă, putem să ne lansăm doar în supoziţii, de-aici, de pe partea ceas tal altă a frontierei Poate că, cine mai ştie?, Pleşiţă stătea mereu cu ochii pironiţi în gol şi nu se lăsa distras, pentru că era ocupat să-şi amintească de victimele sale Sau poate că nu oamenii înşişi (în asemenea situaţii, chipurile îşi pierd importanţa), cât metodele de schingiuire a lor se înghesuiau, toate, în acel punct fix de pe perete, pe care-l privea de-a lungul întregii zile „O palmă – peste urechea stângă Ochelarii îmi zboară, din fericire se opresc tot pe masă – masa neagră, desigur / ’Tu-ţ’ cristuăsu mă-ti dă faşis’-hî! Dă bandit-hî! Pii ce crediai, thu, bă?! / încă o palmă Acum îmi ţiuie urechea stângă Îmi ţiuie, dar l-am înregistrat – cam ştiu cum se grafiază… / îmi ţiuie, îmi ţiuie, urechea O, de-abia e începutul, mă încurajez Asta a fost doar bună-ziua, până la să-ne-vedem-sănătoşi mai este, mai este / – Dhă ce nu thă uiţi ăn uăichii miei, bă?! / Mă apucă de barbă Îşi potriveşte, îndelung (deşi cam prea febril pentru un profesionist), degetele în barba mea – cam lungă, prea lungă, nepermis de lungă, ar fi trebuit să prevăd, să iau măsuri – şi începe să tragă: în sus, în dreapta, în stěnga: / – Bohaiule! Iote-te la thine com arăt’: ca on bo-hai! / Trage, smuceşte, apasă, ridică Simt că îmi dau lacrimile de durere – ce-a vrut să zică: buhai? (…) De astă dată, mă prinde cu totul nepregătit Şi dezechilibrat Mă răstorn peste colţul mesei, apoi cad în patru labe, cu scaunul peste mine Mi-am pierdut ochelarii din nou / Mă loveşte cu picioarele în coaste, în burtă Nu grozav Suportabil Icnesc, totuşi, când mă atinge, ascuţit, la subţioară / – Scual’ d-acolia, bă! Ce, numa dintr-atât-hî? Pii stai, tu, bandi-t’le! / Nu trebuie să se jure, ştiu ce urmează Tocmai de aceea nici nu mă ridic de jos Îmi duc o mână la gură, o apropii de ochi: sânge / încă un picior în coaste: / – Ce, ’ţ dete buărşu? Pii, stai, ban-dit’le, să vez’ ce mai vine! Asta-i numa-aperi tivů! (…) Mă apucă de barbă Zmuceşte O palmă Un pumn Încă o palmă Un picior în fluierul piciorului Şi iar mă apucă de barbă Mă trage după el, până aproape de uşă Apoi mă împinge – de barbă – până la fereastră Şi iar spre uşă (…) La început nu înţeleg ce vrea să-mi facă Cu mâna stângă mă ţine de umărul drept, cu dreapta îmi umblă pe la barbă Închid ochii de durere şi mă străduiesc să nu-mi iau mâinile de la spate / Ceva mă fulgeră în gât A, da, asta li se făcea popilor ortodocşi şi călugărilor Li se strivea traheea cu creasta degetelor încleştate în barbă, cu pumnul orientat în sus «Frânge-Gât» i se spune (…) Până una-alta, îmi dă drumul de barbă Şi încearcă altceva: / Mă calcă pe amândouă labele cu un picior şi îmi dă brěnci pe spate Instinctiv, îndoi genunchii Cad rău, mă lovesc cu ceafa de parchet – dar «Frânge-Glezne» nu mi-a frânt gleznele – sau încă nu-mi dau seama ” Iar cei curioşi de marile capacităţi profesionale ale lui Nicolae în acţiune n-au decât să continue, pe cont propriu, lectura din cartea autobiografică a lui Paul Goma, Culoarea curcubeului Nu ştim dacă, în iarna precedentă, pensionarii luxosului azil de bătrâni din Cluj-Napoca, unde a stat demn până la sfârşit, cu ochii pe pereţi, generalul securist Pleşiţă, şi-au scos sau nu botoşeii la uşă, în amintirea vremilor copilăriei Dar, dacă ar fi aflat cine le este vecin de apartament, poate că unii dintre ei, în loc să aştepte desaga plină de cadouri şi ciocăni tul emoţionant în uşă, i-ar fi strigat îngroziţi lui Moş Nicolae: „nu baaaateeee!! nu baaaateeee!!” 11 februarie 2010 Marketing cu Marino Scandalul într-un pahar cu apă, stârnit în jurul „dezvăluirilor” făcute de şi despre Adrian Marino îşi are părţile sale amuzante Lumea n-a citit cartea care abia stă să apară, însă deja se ceartă în legătură cu ceea ce conţine O îndemânatică manevră a şefului de la Polirom seamănă vânt ca să culeagă furtună Aşa-zisele dezvăluiri sunt de fapt nişte truisme cotidiene Fiindcă ce anume aflăm din scânteile presărate la ziar? Că Pleşu are operă cam subţire? Că Liiceanu se autoproclamă un model moral, ca să mulgă vaca profitului economic, cu mâna cealaltă? Că Noica a fost un „Căpitan” legionaro-ceauşist, în momente succesive, în funcţie de cum bătea vântul istoriei? Că Eugen Simion e un carierist implacabil, ahtiat după onoruri şi salarii colosale de la buget, pe care le lopătează cu polonicul? Dar toate acestea se ştiau şi se răscunoşteau Le-au zis deja mulţi alţii, fără să aştepte pentru asta trecerea într-o lume mai bună… Iar acuzaţiile şi cearta de „reflux”, care ne şoptesc că Marino a colaborat activ cu Securitatea, aşadar dezvăluirile lui sunt lipsite de consistenţă etică, au o alură la fel de improvizată, indiferent că sunt sau nu adevărate Pentru că nu vedem documentele pe care se bazează (ele continuă să rămână prin culise) şi pentru că prea sunt lansate la momentul „oportun”, ca o defensivă usturătoare, şi nicidecum din… setea de adevăr public Cu acest prilej, Mircea Dinescu şi-a demonstrat consecvenţa, bifând un nou gest de incompatibilitate Fiindcă, în conformitate cu legea, a fost incompatibil, atunci când a intrat să facă parte din CNSAS (ca fost membru de partid comunist), a fost incompatibil cât a lucrat la CNSAS (ca şef de sereleu) şi e incompatibil când îl acuză pe Marino de colaboraţionism (tocmai el, ca angajat al CNSAS, care ar fi fost obligat să-şi ţină gura, în schimbul privilegiului de a… linge dosare) În mijlocul furtunii, singura întrebare cu sânge rece care mai rămâne de formulat este: cui prode st’ Răspunsul e la fel de simplu: celui care a declanşat totul Căci adevărul public nu se îmbogăţeşte prea mult din asta – în schimb editura… 12 februarie 2010 Aşa grăit-a Lavricustra „Camil este unic Citindu-i Jocul ielelor, Suflete tari şi Joc Venetian, ai senzaţia francă că în faţa ta se află un scriitor grandios” (vezi Luceafărul de dimineaţă) Ba nu, ba nu Citindu-l pe Lavric, ai senzaţia francă că în faţa ta se află Titu-tu Maiorescu-cu De la Acacademia Roromână 14februarie 2010 Perfectul acrobat Când se strică menajul, ies la iveală caracterele În contextul presiunilor pentru îndepărtarea/susţinerea lui Marius Oprea la şefia Institutului de Investigare a Crimelor Comunismului din România, îşi face apariţia prin culise şi umbra lui Vladimir Tismăneanu Care ar fi exercitat presiuni pentru mazilirea incomodului investigator şi acapararea institutului, prin intermediul unor sateliţi Nu atât lupta (feroce) dintre două personalităţi mă interesează aici, cât amprenta unui stil Marius Oprea face publice manevrele de captare ale lui Tismăneanu, de pe vremea alianţelor cointeresate Aflăm astfel despre sforăriile omului din Washington – citate dintr-un mail de-al său –, pentru a se cocoţa în vârful topurilor de popularitate: „Dacă nu s-a făcut, pe site la IICCR aş dori să puneţi drept carte a lunii Perfectul acrobat, volumul despre Răutu, scris de mine şi Cristi Vasile” Iar indicaţiile preţioase, incluzând şi laturile financiar-contabile ale traficului de influenţă (căci obrazul scump cu cheltuială se ţine), continuă cu seninătate: „Aş dori mult ca IICCR să achiziţioneze şi să distribuie circa 200 de exemplare din Raportul final şi să facă acelaşi lucru, poate mai multe exemplare, din volumul de exemplare care va apărea la Humanitas” Rezultatul? Conducătorul IICCR a executat directivele şi a achiziţionat volumele indicate, astăzi mărturisind cu obidă: „Mi se cere să cumpăr atâtea exemplare din Raportulfinal, dar eu nu am putut să cumpăr mănuşi ca să umblăm între coastele morţilor, pentru că nu avem fonduri” Tot în aceste zile, profesorul Michael Shafir şi-a exprimat, pe căi informale, stupoarea în legătură cu metodele balcanice îmbrăţişate de politologul Tismăneanu Noua poveste, pe scurt: invitat în decembrie 2008, de către Lavinia Stan şi Lucian Turcescu, să răspundă la un şir de întrebări legate de realităţile social-politice est-europene, Shafir şi-a permis să amintească, într-un colţ de frază, nemulţumirea sa legată de unele detalii din Raportul final coordonat de Tismăneanu Şi cu ce s-a ales? După ce cartea „urmând a vedea lumina tiparului la o respectabilă editură ieşeană” (cin’ să fie? cin’ să fie?) a fost „revăzută” de însuşi washingtonianul menţionat, lui Shafir i s-au oferit două versiuni: fie îşi elimină criticile, fie îşi retrage textul Autorul a ales ultima variantă, neuitând să amintească: „Nu este prima oară când dl Tismăneanu exercită de la distanţă acelaşi rol pe care Monica Lovinescu l-a exercitat după 1989: cel de cenzor neoficial (vezi cazul Norman Manea şi demisia «protestatară» din colegiul revistei 22)” Intre cenzură (de la distanţă, prin interpuşi), trafic de influenţă sau campanie forţată de imagine, Perfectul Acrobat îşi deschide calea – fără scrupule – în cultura şi politica românească Pe când o recenzie hiperbolică, prin Times Litterary Supplement, eventual despre izbânda lui Sorin Lavric? Că doar politologului evreu nu i se pun bolovani în stomac, de scârbă, nici măcar în faţa unei cărţi neofasciste Aşa se explică, parţial, şi susţinerea insistentă şi deşănţată a altei minciuni spectaculoase, monografia în care Marta Petreu încerca, din răsputeri, să pună semnul egalităţii între victimă (evreul Sebastian) şi călăi (unii intelectuali extremişti interbelici) Perfectul Acrobat a strigat entuziast, şi la această grosolană manevră publică, „Prezent la datorie!” Niculăiţă Minciună şi-a cumpărat garsonieră în zgârienori, pe malul Potomacului 16 februarie 2010 Onoarea în Balcani Primarul municipiului Râmnicu Vâlcea, Mircia Gutău, deşi a fost condamnat definitiv de instanţă şi se află deja după gratii, a fost declarat, de consiliul local de acolo, „cetăţean de onoare” În interval de două minute, consiliul dominat de un anumit partid politic a schimbat regulamentul de acordare a titlurilor onorifice (până atunci inaccesibile celor condamnaţi pentru infracţiuni de drept comun) În următoarele două minute, pe fondul stupefacţiei holbate a opoziţiei minoritare, prin vot democratic, primarul şpăgar a fost răsplătit cu onorurile comunităţii O mică nedreptate s-a comis totuşi cu viceprimarul, aflat şi el după gratii, însă deocamdată lăsat neonorat Ştirea nu spune dacă au fost şi focuri de artificii ori salve de tun Situaţia nu mi se pare neaşteptată pentru oraşul de baştină al criticului Nicolae Manolescu De la poalele Feleacului, aş ridica două degete să-ntreb: primarul din Râmnicu Vâlcea n-a scris vreo poezie? Să i se decerneze, cu un drum, şi premiul „ARIEL”, cel care scoate petele la prespălare N-are vreun studiu cacofonic? Să i se repartizeze premiul „Titu Maiorescu” La noi în Balcani – vorba lui I D Sârbu: „Mai bine curvar şi beţiv, decât celebru şi lăudat” 17februarie 2010 Un comentariu în numărul 179 al revistei Tribuna, apărut azi, se publică analiza Irinei Petraş despre două cărţi recente, dedicate preşedintelui Uniunii Scriitorilor Aceea semnată de Ion Bogdan Lefter ( Nicolae Manolescu de la critica literară la „Istoria critică… ’) şi aceea semnată de Laszlo Alexandru (Criticul literar Nicolae Manolescii) Îi adresez mulţumiri d-nei Irina Petras, pentru toate cele – mai bune, mai rele – spuse Reproduc aici pasajul care mă priveşte, pentru a-l pune la îndemâna cititorilor care nu au acces la versiunea tipărită a revistei Tribuna Laszlo Alexandru Născut în Cluj, în 1966 Vremea studenţiei îi este deja una de conflicte şi nemulţumiri Cu un simţ al dreptăţii peste medie, va înainta febril, dândşi încasând lovituri Cărţile sale sunt în primul rând de atitudine şi de opoziţie, nu de analiză ori calmă, senină interpretare „Am izbit roată cu frazele mele polemice”, recunoaşte cu o semeţie tristă, în fond Cărţile sale succesive sunt polemice încă de la debutul din 1996: Intre Icar şi Anteu Polemici, li urmează Orient Expres, polemici, Griul şi neghina, polemici şi alte eseuri, Criticul literar Nicolae Manolescu, studiu academic, Vorbind, împreună cu Gheorghe Grigurcu şi Ovidiu Pecican, Toate pinole sus!, polemici, Viceversa!, polemici pro şi contra lui Paul Goma Profesor de italiană la Colegiul Naţional G Bariţiu din Cluj, înfiinţează eleganta revistă electronică E-Leonardo Un singuratic măsurând lumea în alb şi negru, cu o intransigenţă – de pe altă lume şi dintr-un timp ce încă n-a venit – care nu-iface drumul printre semeni trandafiriu Pentru el, există legitim doar întregul culorii, „curatul” ei Cele câteva zeci de mii de nuanţe de gri existente nu-i spun mare lucru Asta nu înseamnă nicidecum că nu e om al nuanţelor, că nu ştie ori nu poate să fie subtil până la infinitezimal Dar cu cěntami etic pe care îl are la purtător, un singur procent negru poate elimina subiectul interpretării sale din zona albului E de spus imediat, spre binele său, că îşi acordă libertatea de a se răzgândi, o libertate a inteligenţei vii, neliniştite, în progress Iubeşte cu patimă, iar dezamăgirea îi e şi ea pătimaşă Profesorul ştie şi vrea să corecteze Creionul roşu a devenit prelungire a mâinii, a privirii, a judecăţii sale Marchează erorile apăsat, ameninţând, când şi când, să sfişie coala de hârtie Nu iubeşte nici „imobilismul apolinic impus de regimul dictatorial”, dar nici „sarabanda dionisiacă a democraţiei Niciun regim nu-i poate fi pe plac Liviu Petrescu îl vedea ca pe un „copil teribil” al criticii, „mereu ofensiv, cârtitor, arţăgos”, un „spirit independent” cu o „retorică devastatoare” Manolescu îl acceptă ca pe un „comentator deplin credibil”, sprijinit pe o informaţie copleşitoare, Grigurcu reţine „sagacitatea, informaţia aprofundată, strângenţa analizei, talentul expresiv şi… inconformismul” Se recunoaşte el însuşi în portretul pe care i-l schiţează Paul Cernat: „Laszlo Alexandru este unul dintre cei mai consecvenţi polemişti literari ai României postdecembriste Autorul şi-a asumat de la bun început postura «revizionistului» de serviciu Un spirit franc, tenace şi aproape sinucigaş, care nu se sfieşte să spună cu voce tare ceea ce alţii vorbesc pe la colţuri Îşi asumă - pe o linie iluministă, de «şcoală ardeleană» – imperativul responsabilităţii etice şi al pedagogiei civice „Deschisă de un Avertisment (nu Argument, nu Cuvânt înainte!), cartea despre Manolescu are două părţi aproximativ egale ca întindere Prima „citeşte” biografia şi opera, intersectate, desenând, aproape de text, dar cu aceeaşi obstinată punere de accent pe etică, un lanţ de crochiuri de avut în vedere pentru dezvoltări ulterioare: Eseistul, Monografistul, Polemistul, Istoricul literar, Teoreticianul literar, Cronicarul literar sunt rând pe rând ţintele comentariului său aplicat Cum bine observa Paul Cornea, delimitarea nu e uşor de realizat, iar ordinea pe care o impune ipostazelor manolesciene e adesea constrângătoare Partea a doua este cea arhivistică, ea oferindu-se ca instrument pentru oricine ar fi interesat de chestiuni legate de literatura română în perspectivă manolesciană Bibliografia scriitorilor români comentaţi de Manolescu e împănată, ici-colo, cu extrase din textele critice, cele la care a rezonat anume Laszlo Alexandru şi pe care le pune astfel deoparte pentru a reveni cândva asupra lor Bibliografia Nicolae Manolescu inventariază cărţile lui Manolescu, cărţi/studii despre el Inventarul pare să se oprească în jurul anului 2004 În final, câteva luări de cuvânt despre cartea lui Laszlo în mai multele sale variante: teza, cartea din 2004, cartea din 2009 Din „perspectiva foarte pragmatică a documentului „, arhivistul lucrează în manieră descriptivă şi aparent nepretenţioasă Crede, pe bune şi pe bună dreptate, că „înainte de a revizui, trebuie să ştim despre ce discutăm; iar înainte de a reciti, trebuie să chiar citim”, însă, chiar dacă „demersul nostru a fost prin urmare preponderent acela al unui istoric literar”, acesta nu se petrece „de pe o poziţie detaşată, placidă şi dezabuzată” Cum era de aşteptat, de altminteri Obiectivitatea abordării trebuie să fie absolută, însă nu în sensul neutralităţii („orice neutralitate într-o cercetare ştiinţifică este deja semnul unui partizanat”), ci al mizei pe un „unic criteriu distinctiv, capacitatea noastră de judecată şi de apreciere” Ea, obiectivitatea, e alt nume pentru sinceritate şi onestitate În plus, „polemica acestor rânduri, atunci când există, nu are o bază estetică de plecare, ci una preponderent etică” Distincţia se operează între „corectşi incorect”, „adevărşi neadevăr” Nu-i de mirare că, sub un asemenea reactiv, vor ieşi la iveală atitudini „duplicitare”, semnalmente ianusiene, ezitări, fuga de realitate şi, mai presus de toate, „obsesia antipolemică”, de vreme ce pentru Manolescu, vai, „contează opera, nu demontarea unei imposturi”, iar pentru Laszlo, aproape dimpotrivă Polemica e „calea regală pentru demonstrarea eclipsei valorice”, crede el; în vreme ce Manolescu „respinge teoretic înseşi bazele polemicii … Polemica îl interesează mai ales ca un spectacol burlesc, la scenă deschisă, şi prea puţin ca modalitatea cea mai concentrată şi directă a exprimării ideilor” Editorialul despre „genul supărăcios” la care trimite L A Eproba seninătăţii manolesciene, a relativizării adevărului, lucru nicidecum pe placul lui Laszlo Pagini întregi dezbat chestiunea, cu un pronunţat ton pro domo Lovinescu e invocat cu un lung citat pe tema confuziei dintre «spiritul polemic» şi «spiritul pamfletar» Lovinescian, „spiritulpolemic are nevoie de nerv, nu însă şi de nervi Sigur pe acurateţea privirii sale şi pe capacitatea ei de a distinge binele şi răul, L A Precizează: „M-am străduit mereu să disting în ordinea percepţiei pamfletul (umoral, pătimaş şi afectiv) de polemică (lucidă, deliberată şi raţională) Pamfletarul se enervează şi scrie Polemistul scrie şi enenează pe alţii Am evitat din răsputeri să scriu pamflete – mi-am dat toată silinţa să public polemici Am făcut-o nu din vreo sfidare personală, din vreo naivitate romantică, ci încercând să contribui în mod pragmatic la modelarea corectă a adevărului public şi „Nimeni nu mai deţine monopolul legitimităţii şi al bunei credinţe în viaţa literaturii Totul trebuie discutat, cântăritşi evaluat pe faţă, la vedere Încerc să-mi fac auzită vocea raţională, fermă, limpede – fie chiar şi tăioasă – în această uriaşă cacofonie postdecembristă” Exersând în trei variante, tot mai adăugite şi mai exasperate, pe subiectul Manolescu, Laszlo speră să convertească opinia publică la muzica de sfere 18 februarie 2010 Pe mine mie redă-mă Nicolae Breb an îşi lansează replica polemică din România literară (nr 4/2010) în cel mai pur stil personal Aproape că nici n-ar mai fi avut nevoie s-o semneze, îl recunoaştem la fix după stilul inconfundabil „În articolul polemic pe care îl dedică eseului meu Trădarea criticii, apărut în nr Din 29 ianuarie, curent, în «R L », dl Grigurcu, printre alte inexactităţi pe care nu le comentez aici, afirmă, sub semnul întrebării, retoric, că «aş fi jucat tenis cu generalul de securitate Pleşiţă» Nu, bineînţeles că nu este adevărat, dl Grigurcu preia o afirmaţie mincinoasă a d-nei Ileana Mălăncioiu, din cartea d-sale cu Daniel Cristea-Enache La întrebarea mea de unde deţine această «informaţie», distinsa poetă s-a bâlbâit şi nu ştiu să-şi fi retras până azi calomnioasa frază ” Dacă tot ne-am pornit cu Nicolae Breban pe recensământul „inexactităţilor”, apoi să le numărăm, Coane, pe baza frazeologiei 1) În „R L ” din 29 ianuarie a apărut nu eseul brebanian Trădarea criticii, cum s-ar pricepe din exprimarea romancierului, ci, viceversa, critica lui Grigurcu 2) Afirmaţia că Breban a fost, înainte de 1989, un agent de influenţă al lui Ceauşescu în Occident nu provine de la Ileana Mălăncioiu, ci a fost formulată de Dorin Tudoran, în eseul deja clasicizat — Frig sau frică… 3) Grigurcu nu afirma retoric, sub semnul întrebării (cum vine asta?), ci întreba pur şi simplu: „E adevărat că Breban a jucat tenis cu generalul Pleşiţă?” Informaţia respectivă, Grigurcu nu trebuia s-o preia de la „distinsa poeta’ Mălăncioiu, o găsea gata rotunjită în pamfletul lui Paul Goma, din 1991, Capra şi căprarul: „De astă dată, Breban nu mai joacă tenis cu Pleşiţă; de astă dată, şi-a găsit un partener dublu în persoana lui Măgureanu, conjudeţean notoriu nu de München, ci de Baia Mare” 4) Păcat că nu se insistă, în recenta replică brebaniană, pe relaţiile familiare ale romancierului cu alţi politruci de succes ai acelor vremuri, cum au fost Cornel Burtică sau Dumitru Popescu „Dumnezeu” – şi nici aici Grigurcu nu trebuia să se bazeze pe „distinsa poetă”, era suficient să-l citeze pe chiar titularul memorialisticii… Din toate precizările formulate de autorul lui Don Jüan, convingătoare mai rămâne doar semnătura: „Nicolae Breban, membru al Academiei Române, Dehesa de Campoamor, Spania” Numai aceste indicaţii în sine au valoarea de-a contrabalansa trecutul de compromisuri al romancierului, atrăgându-ne atenţia că el s-a ajuns: social, ca academician, şi geografic balneo-climateric, la asta… ia zi-i să-i zic… la… Campoamor Iar aici nu-l mai putem contrazice: Dehesa de Campoamor e cu adevărat incomparabil, faţă de azilul de bătrâni din Cluj- Napoca, unde Pleşiţă s-a mulţumit, înainte de căderea cortinei, chiar şi numai cu rolul de „Moş Nicolae” 19 februarie 2010 Iluzii pierdute (1) După decembrie 1989, în vremurile înverşunate când securiştii şi comuniştii erau vânaţi de oprobriul public, Alexandru Paleologu a reuşit să facă o figură cu totul surprinzătoare şi imprevizibilă Pe de o parte, s-a înscris cu hotărâre în tabăra anticomunistă, punându-şi la bătaie farmecele şi calităţile personale Numit pe o înaltă treaptă diplomatică, n-a ezitat să-l critice, de la nivelul onorurilor de care dispunea, pe însuşi cel care-l desemnase, Ion Iliescu La Paris, în bastionul democraţiei europene, Conu Alecu s-a proclamat „ambasadorul golanilor”, a condamnat fără ambiguităţi măcelul din Piaţa Universităţii şi mineriadele care ne-au retrogradat în ochii lumii civilizate Nonconformismul l-a costat funcţia, căci primul gest al lui Iliescu, reales în „Duminica orbului”, a fost să-l demită de la post pe ambasadorul Paleologu Asta nu l-a împiedicat pe fascinantul personaj să tipărească, la Paris şi la Bucureşti, Minunatele amintiri ale unui ambasador al golanilor Pe de altă parte, cu aceeaşi nonşalanţă aristocrată, a permis publicarea dialogurilor sale incendiare cu Stelian Tănase, Sfidarea memoriei, în care îşi mărturisea, printre cei dintâi scriitori cu renume, trecuta colaborare cu Securitatea comunistă Această atât de amplă pendulare pe axa eticii publice i-a descumpănit pe cei câţiva judecători ai moralităţii culturale, înclinaţi mai curând să-l absolve de trecutele păcate pe Conu’ Alecu În fond, omul a greşit, dar o recunoaşte singur, iar apoi se revanşează printr-o atitudine dârză Lucrurile par a fi limpezi Vocea iritată a lui D Ţepeneag, care se mira de cota înaltă a onorurilor publice (Parlament, televiziuni, protipendadă etc ), de care continua să beneficieze un – totuşi – fost turnător (auto) dovedit, s-a pierdut în hărmălaie Astăzi, un cercetător tenace – Tudorel Urian – s-a decis să compare spovedania publică a eseistului între timp dispărut dintre noi, cu realitatea documentelor conservate la CNSAS Au ieşit la iveală detalii stupefiante Constatând entuziasmul aservirii sale comuniste, spre finalul detenţiei politice, căpitanul anchetator „ajunge la convingerea că deţinutul Paleologu este superior condiţiei de simplu informator şi propune recrutarea lui pe o treaptă superioară, ca agent de influenţă” Se subliniază totodată că „el s-a angajat de a colabora cu organele noastre, să fie obiectiv în relaţiile sale cu noi, să nu facă provocări şi deci treptat să treacă la înfăptuirea rolului său de a influenţa pozitiv pe ceilalţi deţinuţi din camera 54 unde se află în prezent” După recrutarea sa şi bunele servicii oferite, „Alexandru Paleologu este unul dintre primii beneficiari ai Decretului nr 310/1964 de amnistiere a pedepselor deţinuţilor politici Prinde primul val de liberări şi iese din închisoare la 24 iunie 1964 (spre deosebire de Nicu Steinhardt, de pildă, care a mai rămas în penitenciar încă două luni)” (Era diferenţa dintre colaboratorul benevol, răsplătit cu liberarea mai rapidă, şi deţinutul „nereeducat”, păstrat de comunişti după gratii printre ultimii ) Securitatea se arată deranjată, apoi, de zelul sincer cu care Al Paleologu, revenit în viaţa civilă, se apucă să elogieze comunismul Îi impune o anumită reţinere, pentru a nu-i afecta buna reputaţie şi posibilităţile de influenţare asupra mediilor ostile comunismului Dacă pe unii îi împingeau securiştii, cu bună ştiinţă, spre o propagandă nărăvaşă, iată că pe alţii îi păstrau într-o discretă „rezervă de cadre” Specialiştii de la butoane îşi nuanţau cu dibăcie tehnicile şi strategia Concluzia cercetătorului, la capătul răscolirii arhivelor, ne transmite un gust amar: „Ca informator al Securităţii, Alexandru Paleologu a fost activ de la recrutare (5 11 1963) până la scoaterea din reţea (10 12 1984) În anul 1973 a fost trecut în subordinea unităţii care se ocupa de viaţa literară, iar numele de cod i-a fost schimbat din «Marin Oltescu» în «Alexandru» „ Cei douăzeci de ani de zeloasă colaborare cu poliţia politică ceauşistă, a boierului nonconformist, sunt în măsură să azvârle un pumn de bălegar urât mirositor peste insurgenţa sa anticomunistă de la senectute 20 februarie 2010 Carul şi boii Mai zilele trecute am pomenit de mesajul e-mail indignat, trimis de profesorul Michael Shafir către câteva duzini de destinatari În el se plângea că tinerii cercetători Lavinia Stan şi Lucian Turcescu din Canada, după ce i-au luat cu doi ani în urmă un interviu politologic, spre publicarea într-un volum colectiv, s-au trezit taman acuma să i-l cenzureze Şi care era problema lor? Banalitatea că, în textul lui Shafir, era menţionat defavorabil însuşi Vladimir Tismăneanu Asta mi s-a zis (şi mi s-a trimis inclusiv textul cenzurat, ca să văd despre ce era vorba), asta le-am zis cititorilor de pe blog De ce-am făcuto? Poate fiindcă am avut şi eu de furcă, odinioară, cu excesul de zel al unor tovarăşi îndrumători culturali care se chinuiau să plimbe pe hârtie stiloul meu, cu mâna lor I-am dat în gât atunci, la fel procedez şi acum, când alţii se izbesc de mentalitatea dirijistă Intre timp Lavinia Stan, pe blogul ei canadian, mă trage de urechi că nu mi-am ţinut gura Dar fiindcă nu mi-o poate zice chiar aşa, direct, o dă cotită pe după prun: „Recent dl Laszlo Alexandru a relatat public în termeni tendenţioşi un incident regretabil, fără a se gândi să ofere tuturor părţilor implicate dreptul la replică sau măcar posibilitatea de a-şi prezenta punctul lor de vedere” Asta vine cam aşa Lavinia şi cu soţiorul cenzurează, L A Se informează, iar apoi bate cioc-cioc la uşa lor de bloc (de blog) şi se interesează: „Bună ziua, primiţi cu datul în vileag? Ah, nu? Bun, mă scuzaţi de deranj, nu se va mai repeta” Şi-apoi, dacă le ceream voie în prealabil să-mi spun părerea despre fapta lor, nu cumva puneam carul în faţa… boilor? Deocamdată cel direct vizat de întreaga poveste, profesorul Michael Shafir, are şi el ceva de spus, aşa că îi dau cuvântul, direct şi nemijlocit Oare vor posta şi cenzorii canadieni replica lui Shafir, pe blogul lor, în semn de neclintită-deontologie-acenzorului-occidental-care-oferă-tuturor-părţilor-implicate… bla-bla-bla…? Michael Shafir: O precizare Într-un lung text publicat azi pe blogul dnei Lavinia Stan din Canada, se recurge la vechea metodă a „atacului preventiv” Este prea târziu, însă Cititorii interesaţi din România vor avea foarte curând ocazia să confrunte cele două adevăruri, mai precis, adevărul şi minciuna Domnul Laszlo Alexandru a avut la dispoziţie acel text, l-a citit şi a reacţionat cum a găsit de cuviinţă Nu m-a consultat şi nici nu avea de ce s-o facă Din momentul în care pune „punct”, autorul nu mai este responsabil pentru reacţia cititorului, oricare ar fi acesta Lăsând însă la o parte insinuările despre „făcutul cu ochiul”, doresc să precizez că în cazul de faţă dl Laszlo Alexandru a înţeles exact care este miezul problemei 1 Autorii precizează de la început că „Dl Shafir a fost printre primii care ne-au trimis răspunsurile la întrebări, cu menţiunea că nu va accepta nicio modificare la el” De ce a fost, în acest caz, acceptat textul? Deoarece, se afirmă, „nu l-am citit integral la acel moment, preocupaţi fiind cu traducerea celorlalte contribuţii „ Îmi permit să comentez că cine aduce reproşuri de neseriozitate şi lipsă de profesionalism editurilor sau editorilor din România, trezindu-se, doi ani mai târziu, la momentul corecturilor şpalturilor, că ceva nu este în regulă, nu oferă nici el un exemplu de seriozitate sau profesionalism A afirma, aşa cum se face în cazul prezentului text, că autorii lui au publicat la respectabile edituri engleze şi că niciodată textele lor nu au fost publicate cuvânt cu cuvânt nu este, cum spunea Maiorescu, „în chestie” După cum ştiu, desigur, doamna Stan şi domnul Turcescu, există sugestii acceptabile şi sugestii inacceptabile din partea editorilor Asta, cel puţin, este experienţa mea, una nu chiar nesemnificativă în ce priveşte cutuma occidentală a travaliului editorial Sugestia domnului Turcescu făcea parte din a doua categorie 2 Nu m-aş fi împotrivit cu nimic la un „drept la replică” din partea dlui Tismăneanu Numai că nu despre asta era vorba Pretinzând că ar putea să lase fără replică cuvintele mele în ce îl priveau, domnia sa a cerut scoaterea din text a unui pasaj ce se referea la Monica Lovinescu, pe motiv că aceasta nu mai poate să răspundă De fapt, dl Tismăneanu ştia bine ce face Era vorba de un pasaj în care mă refeream la lupta pentru moştenirea titlului de „cel mai silitor elev” al defunctei, luptă al cărei protagonist este Motivaţia pe care o flutura era, cum bine ştie, ridicolă Am publicat ce cred despre poziţiile Monicăi Lovinescu post 1989 (pentru cele ante 1989, toată admiraţia!) când mai putea să răspundă Nu sunt preocupat de motivul tăcerii ei 3 Se mai afirmă în textul publicat pe blogul Laviniei Stan: „dl Laszlo Alexandru se înşeală când sugerează că problema contribuţiei dlui Shafir la volum a fost dl Tismăneanu, care ar fi orchestrat, pe post de păpuşar suprem, eliminarea contribuţiei dlui Shafir din volum Dl Tismăneanu nu a avut nicio putere de decizie în această privinţă la acel moment, pentru că nu a fost consultat, deoarece nu dânsul este coordonatorul volumului” A se confrunta această afirmaţie cu următoarele, copy-paste dintrun mesaj al domnului Turcescu către subsemnând: „Ştiu că neai avertizat despre faptul că comentariile tale vor atrage obiecţii Şi am acceptat lucrul acesta şi am decis să le sprijinim, cu toate implicaţiile sale Dar una dintre implicaţii ar fi pierderea unei alte contribuţii la volum Aşadar din punct de vedere editorial, te putem ruga să reconsideri partea despre Monica Lovinescu pentru a nu pierde contribuţia unui alt participant la volum? Vladimir mi-a confirmat în dimineaţa asta că e de acord să îşi menţină contribuţia în volum dacă tu reconsideri referinţele la Monica Lovinescu” Mai trebuie să explic ceva? 4 Nu consider retragerea mea din volumul căruia îi doresc succes drept o pierdere pentru cititori sau pentru mine Consider, însă, că dacă aş fi acceptat propunerea domnului Lucian Turcescu de ceea ce dânsul a numit un „compromis”, mi-aş fi minţit atât prietenii cât şi adversarii Sunt adeptul compromisurilor, nu însă al compromiterii În niciun caz al auto-compromiterii 21 februarie 2010 Iluzii pierdute (2) În recentul număr 7/2010 al revistei Academia Caţavencu, ziaristul Ioan T Morar face o dezvăluire tranşantă – o situaţie bănuită deja în cercurile de specialişti, dar utilă publicului larg – privind un alt colaborator de talie al Securităţii Fost deţinut politic, beneficiind prin aceasta de o solidă reputaţie de victimă a comunismului, fost comentator al postului de radio Europa liberă, figură familiară în rândurile exilului cultural parizian şi revenit după 1989 în politica anticomunistă românească, agentul cu numele de cod „Someşan” avea toate atuurile de imagine ale unei poziţii „beton” Aflăm acum, la 20 de ani distanţă de la căderea ceauşismului, că NICOLAE BALOTA plecase de fapt cu misiune la Paris, pe lângă Monica Lovinescu şi Virgil Ierunca, pentru a-i „influenţa pozitiv” pe cei doi (potrivit limbajului tehnic de-atunci), pentru a capta bunăvoinţa lui Nicolae Stroescu-Stânişoară, directorul secţiei române a cunoscutului post de radio etc Principalul capital de imagine al lui Nicolae Balotă a ţinut de afilierea sa din tinereţe la Cercul literar de la Sibiu Pozele artistic-evocatoare cu tânărul literat, aflat în preajma lui Lucian Blaga, sau alături de I Negoiţescu, Radu Stanca, Eta Boeriu, Ştefan Aug Doinaş (dovedit el însuşi mai apoi ca turnător) şi alţii i-au conturat un nimb de intelectualitate Hărnicia sa cantitativă în ale scrisului, rubricile permanente, numerele omagiale (abia săptămâna trecută îi dedica România literară pagini extinse, cu interviu, fotografii, scrieri inedite etc — tot tacâmul legitimist) au făcut restul Rămâneau uitate colaborările „limbiste” ale lui Balotă la Scânteia ceauşistă ori prin România liberă, oficiosul comunist de-atunci: „Aş aminti, în acest sens, apelul adresat oamenilor de artă de către secretarul general al partidului, în urmă cu doi ani, la Expunerea la Plenara din noiembrie a Comitetului Central Artiştii erau îndemnaţi să redea în operele lor transformările socialiste, munca milioanelor de oameni, contradicţiile şi conflictele reale alături de faptele măreţe emoţionante, frumosul şi iubirea, astfel încât arta să contribuie la perfecţionarea continuă a societăţii, a omului, la afirmarea dreptăţii şi echităţii socialiste, a modului de viaţă socialistă şi comunistă Nu este oare acesta rostul însuşi al iniţierii întru cultură, al introducerii în spaţiul spiritual?” (8 nov 1973) Se pare că documentele „de culise”, ale CNSAS, dar şi scrisorile mai puţin cunoscute ale colegilor săi de generaţie, vin azi să ne picteze adevărata imagine a personajului Iată bunăoară cum îl vedea un spirit dezinvolt ca Ion D Sârbu, el însuşi fost deţinut politic: „Pentru mine, Balotă e un mister antireligiös: eu m-am convertit (cu discreţie şi modestie) la un creştinism al meu: m-am rugat mult acolo în puşcărie – n n , aceste rugăciuni mi-au folosit enorm, am învăţat să iert şi să fiu bun În jurul meu, ţărani şi semiintelectuali au trecut glorios acelaşi examen moral şi religios: lichelele se aleg în primele luni, se developează rapid, sunt şi recunoscuţi, şi clasaţi ca atare Balotă, de care nu am încetat să mă interesez în acei ani, a trecut cu nota zece, după câte ştiu: a fost demn, excelent dascăl de celule, nu i se atribuie niciun moment de slăbiciune sau laşitate Ca după ieşire să devină un hămesit al parvenirii şi gloriei şi un total lipsit de scrupule ipochimen al tuturor concesiilor Şi-a pierdut caracterul, dacă aşa ceva se poate pierde Căsătoria cu Bianca (o poşetă plină de calcule şi vanităţi) l-a împlinit, ajunsese atât de oficial (…) încât la Paris, unde am stat la acelaşi Cămin popesc, eu discutam cu ei ca şi cu Ion Brad sau Mihnea Adică prudent, circumspect, gura bate curu Ei mă şi ţineau departe de orice confesiune sau intimă apropiere, vorbindumi de ambasadă, bârfind meschinăria francezilor şi stupiditatea germanilor” Sau: „nu am de gând să rămân în Occident, pot să jur, a rămas Balotă, noi doi niciodată nu ne-am putut suferi unul pe celălalt, întrebaţi-l pe Nego ce crede despre acest armean minden szarba kanăl” Pentru cei care nu stăpânesc limba maghiară, expresia citată de I D Sârbu poate fi tradusă ori literar (Balotă era uns cu toate alifiile), ori literal (Balotă era lingura care amestecă în orice căcat) Iar acum apare şi moţul pe grămadă: Balotă e inclusiv harnicul informator securist pluridecenal cu numele de cod „Someşan” Câtă mizerie se ascunde, totuşi, prin maţele literaturii române… 22 februarie 2010 Tot despre Balotă Din relatările epistolare fanteziste ale lui I D Sârbu despre fostul coleg de la Cercul literar: „nevastă-sa intră în baie şi-l găseşte făcând Pipi (tot ce face Nicolae Balotă se scrie cu majuscule nemţeşti) în… chiuvetă, nu la locul potrivit Strigă: Nicule, de ce acolo? Nicu, în sublimă revoltă: Să se termine odată cu oportunismul!” How to Do Things With Words Sub ochii noştri s-a desfăşurat, în aceste zile, o foarte elocventă manevră (ne) academică: un cunoscut profesor de la o universitate americană (Vladimir Tismăneanu), nemulţumit de faptul că, în paginile unui volum colectiv, este criticat de un coleg de la o universitate românească (Michael Shafir), s-a străduit să-l gonească dintre acele coperti Cum a procedat el? Să-i urmărim explicaţiile – pe puncte – deşi vom constata că ne spune cam acelaşi lucru: 1) „Decizia mea a fost să nu particip la volum…”; 2) „Am dreptul moral de a NU participa la o lucrare…”; 3) „N-am cerut să fie cumva scos dl Shafir din volum Dar am dreptul să mă retrag eu, riest-ce pas’ „(ah, farmecul limbii franceze…); 4) „Am anunţat, cât am putut de limpede, că eu nu voi scrie acolo…”; 5) „îmi este realmente imposibil, moral şi profesional, să particip la un volum în care…”; 6) „Nu pot scrie într-un volum în care un autor…” După aceste şase lepădări succesive de… Satana, apare, ce-i drept, şi o mică rază de speranţă: „Prin urmare, particip la volum doar în condiţiile în care se reconsideră referinţele la Monica Lovinescu Dl Shafir poate găsi destule alte locuri unde să scrie articole întregi…” Să remarcăm scânteietoarea coerenţă a celui care, după ce spune de şase ori NU, conchide totuşi că DA, DACĂ… Să-i admirăm, de dragul conversaţiei, logica uluitoare: „N-am cerut să fie cumva scos dl Shafir din volum” vs „Dl Shafir poate găsi destule alte locuri unde să scrie articole întregi…” Rezultatul? Michael Shafir, care şi-a trimis printre primii contribuţia la volum a fost lăsat pe dinafară, în schimb Vladimir Tismăneanu, care nu şi nu şi nu şi nu şi nu şi nu voia să publice, a fost vârât (cu de-a sila?) între coperti Niculăiţă Minciună şi-a cumpărat garsonieră în zgârienori, pe malul Potomacului 23 februarie 2010 Lavinia şi noua epistemă Universitara canadiană Lavinia Stan ne demonstrează pe blogul ei că nu-şi uită obârşia: tot de la Balcani se trage „A umbla cu fofârlica” e expresia academică cea mai potrivită aici Fiindcă ea ne ţine o adevărată predică despre ce e bine şi frumos, dar când trece la fapte, procedează taman pe dos Iat-o asigurându-ne că l-a cenzurat pe Michael Shafir din pura dorinţă de concordie ştiinţifică, fără vreo intervenţie din partea lui Vladimir Tismăneanu Totuşi iese pe neaşteptate la suprafaţă e-mailul soţiorului complice, Lucian Turcescu, unde se condiţionează publicarea în volum de executarea recomandărilor cenzoriale tismăniene Iat-o cum ne flutură pe sub nas „multe edituri occidentale de primă mână, inclusiv Oxford University Press şi Cambridge University Press” unde „am publicat”, însă cu aceeaşi seninătate, în legătură cu volumul colectiv pe care cei doi îl îngrijesc pentru tipar aici, ni se spune că „am avut deplină încredere în dl Shafir şi textul era deja scris în limba română, astfel încât nu l-am citit integral la acel moment, preocupaţi fiind cu traducerea celorlalte contribuţii” Iar cei doi continuă să nu-l citească, timp de un an şi jumătate, până hotărăsc să-l cenzureze… Şmecheria asta unde or fi învăţat-o, la Oxford sau la Cambridge? Dar Lavinia se cocoaţă zgomotos pe baricada dialogului şi a toleranţei epistemice De-acolo, de la înălţime, ne dă minunate lecţii de libertate a expresiei: „Recent dl Laszlo Alexandru a relatat public în termeni tendenţioşi un incident regretabil, fără a se gândi să ofere tuturor părţilor implicate dreptul la replică sau măcar posibilitatea de a-şi prezenta punctul lor de vedere” Ea deplânge în hohote faptul că „discursul public se menţine la un nivel intelectual foarte scăzut, într-un peisaj cultural dominat de apartenenţa la grupuri coagulate de-a lungul axelor ideologice şi partinice, şi mai puţin ştiinţifice” Că bine le mai zice Lavinia! Micul amănunt pe care uită să-l adauge este că a primit un „drept la replică”, din partea lui Michael Shafir, încă de-acum câteva zile, cu rugămintea să-l includă pe blogul ei setos de dialog şi obiectivitate epistemică Din păcate i s-a pus un junghi în deget, când a trebuit să transpună în practică ceea ce-a predicat cu multă clarviziune Adică, pe scurt: după ce l-a cenzurat pe Shafir, în volum, l-a mai cenzurat odată, în replica pe blog Pesemne că la Oxford şi la Cambridge o fi luat lecţii de limba germană: „Einmal ist keinmal” Într-un amuzant clip publicitar de mai demult, un vameş simpatic făcea ochii mari în faţa unui cuplu de turişti din Elveţia, patria ciocolatei, care încercau să introducă fraudulos în ţara noastră o valiză plină de ciocolată românească „Poiana” Replica sa uimită mi-a rămas în urechi: „Dar avem şi noi aici, în România!” Soţilor Lavinia Stan şi Lucian Turcescu, după ce şi-au umplut valiza cu o serie întreagă de trufandale proaspăt culese pe la Oxford şi Cambridge (minciuna, cenzura, demagogia, suficienţa), încercând să le transporte fraudulos către „o respectabilă editură ieşeană”, le spun cu acelaşi zâmbet uimit al vameşului de odinioară: „Dar avem şi noi aici, în România!” 25 februarie 2010 Poetul şi caprele Dreptul la excentricitate e garantat în orice democraţie Poetul care îşi propune, în paralel, să-şi treacă în cartea de muncă inclusiv activitatea de moşier, e liber s-o facă Problema apare doar atunci când, în a treia direcţie, la fel de surprinzătoare a activităţii sale, mai îndeplineşte şi funcţia unui demnitar public, care facilitează studierea arhivelor securiste Câtă vreme eşti pe barba ta, invocarea libertăţii absolute asupra destinului e sublimă Însă atunci când vâri cu nonşalanţă banul public în buzunar, trebuie să-ţi asumi şi servitutile funcţiei Lamentaţiile de mătuşică veninoasă, lansate de Mircea Dinescu după ce-a fost dovedit în ilegalitate, prin incompatibilitatea cumulării funcţiei publice şi a activităţilor comerciale, întrec limitele dizgraţiosului Întâlnirea întâmplătoare dintre o umbrelă şi o maşină de cusut, pe masa de operaţie, poate fi incitantă în perimetrul operei de artă, dar nu în viaţa (şi administraţia financiară) publică Or Mircea Dinescu nu poate invoca regulile şi principiile democraţiei, dacă el însuşi le încalcă zâmbind a batjocură Căci fie crezi în acele reguli şi atunci, pretinzându-le celorlalţi, le respecţi tu însuţi, fie totul e doar o imensă demagogie, pentru obţinerea unui loc la lojă, în spectacolul balcanic al sorţii Dar măcar să ştim pe ce scândură dormim Să privim problema şi dintr-o altă perspectivă Incompatibilitatea de moşier a lui Dinescu nu e de ieri-de azi, putea fi sancţionată mai din timp Să admitem, ca ipoteză de lucru, că e vorba de răzbunarea din culise a preşedintelui Băsescu, cel care a dat un bobârnac şi în această direcţie Dar oare Mircea Dinescu nu şi-a asumat, la rândul său, planul politic al încleştării, acum câteva luni de zile când, în plină campanie electorală, l-a acuzat pe Trai an Băsescu de faptul că şi-ar bate nevasta? Ca o coincidenţă, cam în aceeaşi perioadă a explodat pe ecrane şi făcătura lui Patriciu, cu copilul pleznit de candidatul portocaliu Şi nu grosolănia manevrei publice legate cu sfoară albă şi presărate cu clopoţei mă interesează Vreau doar să subliniez că nici dacă ar fi vorba, acum, de-o eventuală sancţiune politică aplicată lui Dinescu, el n-ar avea legitimitatea să se plângă: a intrat cu bună ştiinţă în confruntarea politică, a pierdut-o – de ce dă fuga să se ascundă sub mantia de poet blestemat? Dexteritatea polimorfă nu-ţi oferă neapărat un succes garantat sută la sută; de pildă, e inutil să-ţi invoci talentele de pictor, atunci când ai provocat un accident de circulaţie; sau vocea de primadonă, printre ţăranii aflaţi la recolta câmpului Schimbarea bruscă a registrului de semnificaţie, în cadrul disputei, constituie meşteşugul de căpătâi al artistului Mircea Dinescu Asta nu ascunde însă evidenţa că, timp de câţiva ani, el a cumulat abuziv veniturile din demnităţi publice şi pe acelea din frenezii câmpeneşti Lamentaţiile lui de azi – „Eu sunt incompatibil pentru că, zic ei, nu pot să citesc dosare la CNSAS dt timp mă ocup de agricultură Nu este incompatibilă creşterea caprelor cu citirea unui dosar la CNSAS” – nu sunt doar lipsite de legitimitate etică Ci, prin viclenia retorică a juxtapunerii de registre, ne fac să râdem mânzeşte Sau căpreşte: be-he-he… 26februarie 2010 Revizuirea revizuirii Minunile ţin de obicei trei zile Cam tot cât şi convingerile ferme ale lui Nicolae Manolescu Odinioară ne asigura că el nu este adeptul polemicilor, întrucât acestea sunt subiective şi umorale Acum câteva săptămâni, descoperea însă pe neaşteptate virtuţile ascunse ale exprimării polemice, care îi procurau o adevărată „plăcere intelectuală” Iată-l azi reîngropând ceea ce dezgropase şi anunţând sfârşitul sezonului de polemici la România literară, din cauza prea încinselor şi numeroaselor replici primite spre publicare De fapt, de unde s-a pornit şi unde s-a ajuns? În nr 2/2010, s-au tipărit două intervenţii mai extinse: Gheorghe Grigurcu împotriva lui Nicolae Breban, respectiv Marta Petreu împotriva unora dintre cei care îi contestă buna-credinţă în documentarea şi redactarea monografiei despre Mihail Sebastian Pentru a-i răspunde lui Grigurcu, Breban (de la… Campoamor) a primit apoi urgent spaţiu tipografic În schimb „avalanşa de replici şi contrareplici” ce o iau în vizor pe Marta Petreu, N Manolescu a „comis impoliteţea de a le opri” de la publicare Irupţia impetuoasă a şefei de la Apostrof, chichiţele şi hachiţele ei, obişnuitele serpentine de şlefuire a paiului din ochii vecinului, pentru a face uitată bârna din ai săi, meritau din plin această pereche de pamperşi multi-absorbanţi Explicaţia zigzagurilor manolesciene în jurul ideii de polemică ţine, totuşi, de o situaţie ceva mai veche Pe vremea când Marta Petreu îşi publica (tot în România literară, ce coincidenţă!) pasajele mai scandaloase despre Sebastian, istoricul literar Manolescu i-a dat un credit deplin Deşi ipotezele ei, încă deatunci neverosimile şi suspect înverşunate, erau însoţite de citate lipsite de orice trimitere ştiinţifică (titlu, publicaţie, an, pagină), Nicolae Manolescu le-a îmbrăţişat cu fervoare, ba chiar le-a pus la loc de cinste în Istoria critică a literaturii române! A fost singurul caz văzut de mine vreodată, în cercetarea profesionistă, când speculaţiile tendenţioase erau „consacrate”, într-o sinteză de proporţii, înainte de-a fi fost analizate de recenzenţi, în presa de specialitate Ba chiar înainte de-a fi fost publicate într-o carte! Ce amuzantă ciudăţenie: deşi multă lume i-a reproşat lui Nicolae Manolescu faptul că a exclus din Istoria critică a literaturii române cărţi semnificative, nimeni n-a băgat de seamă că el a inclus fraudulos, în contrapartidă, o carte încă nici măcar apărută pe-atunci! A Martei Petreu… Mai rar asemenea cinste Acum, când monografia falsificatoare despre Sebastian s-a tipărit, când citatele ei răstălmăcitoare s-au verificat, când ipotezele ei de rea-credinţă s-au comentat, când lacunele ei de documentare şi interpretările ei parţializate s-au dezbătut în mai toate publicaţiile literare, Nicolae Manolescu se vedea pus în delicata situaţie de a-şi „înghiţi” pasajele – tot atât de nedrepte – despre Mihail Sebastian, din Istoria critică… Dar cartea e cam groasă, retipărirea durează Aşa că e mai simplu să ne jucăm de-a polemica, în curtea grădiniţei Îi dăm cuvântul autoarei cu falsificările, ca să şi le „apere”, le luăm cuvântul contestatarilor, fiindcă sunt prea pătimaşi Şi astfel, ba ne place polemica, ba nu ne place În funcţie de ce anume se spune 27februarie 2010 Cel mai vizibil Într-un comentariu pe cunoscuta linie a exaltărilor sale adolescentine, Alex Ştefănescu se extaziază tardiv în legătură cu personalitatea lui George Pruteanu Că ar fi vorba, dragă Doamne, despre „Cel mai cunoscut critic literar din toate timpurile” Nici mai mult, nici mai puţin Nu ştim cum a făcut Ştefănescu recensământul criticilor literari din toate timpurile, cu ce criterii şi după ce strategii, dar Pruteanu, dacă nu cel mai cunoscut, vizibil a fost fără doar şi poate De pildă, a fost vizibil (fără s-o vrea!), pe când umbla noaptea, prin Iaşi, la furat prin casele oamenilor: zacuscă, ghidoane de bicicletă, peniţe tip „fantezie” etc A fost apoi vizibil în faţa instanţei, care l-a trimis după gratii Ceva mai vizibil a devenit odată intrat în politică, după 1989, când a îmbrăţişat cu amplă detentă întregul spectru, de la dreapta şi până la stěnga Astfel, partenerul de dialog al stalinistului Petru Dumitriu s-a înşurubat, iniţial, fix în partidul victimelor stalinismului (PNŢCD) Dar, capricios şi cu gura mare, şi-a stricat singur aranjamentele, încât a trebuit să treacă iute pe stěnga, la partidul lui Ion Iliescu De unde, cu obiţnuitele ţuturi în dos, a derapat pe extremă, la Vădim De unde a deviat spre diverse televiziuni Mereu grăbit, mereu vehement, mereu pe spuma valului E inutil să mai pomenim aici scandalurile sexuale de care i s-a legat numele, în la fel de efemera sa carieră universitară, în calitate de… examinator al studentelor Dar iată că timpul i-a cam trecut, Pruteanu a cam murit şi, din atât de vizibil, a ajuns, bietul de el, că abia un adolescent întârziat ca Alex Ştefănescu îl mai evocă, în obişnuitele sale exerciţii de estetizare forţată a tristelor falimente 28 februarie 2010 Traducere şi adaptare Pe vremea studenţiei mele de la Facultatea de Filologie, acum mai bine de douăzeci de ani, am frecventat cu interes „Cercul de traduceri” organizat de asistentul Tudor Ionescu, de la catedra de franceză Una dintre simpaticele lui explicaţii, pe care le-am reţinut, a fost că o traducere de calitate are nevoie, mai totdeauna, şi de adaptarea la mentalitatea, obiceiurile şi realităţile comunităţii căreia i se adresează Exemplul cel mai elocvent era acela cu transpunerea rugăciunii „Tatăl nostru” în limba chineză Profesorul ne explica uimirea traducătorului, care vedea cum mulţimea ramine indiferentă în faţa pasajului „pâinea noastră cea de toate zilele dă-ne-o nouă astăzi” După o perioadă de reflecţie, şi-a dat seama că e nevoie de intervenţia lui suplimentară în conţinutul rugăciunii, care a fost modificată, pentru uzul chinezilor, în versiunea: „orezul nostru cel de toate zilele dă-ni-l nouă astăzi” Aşa, da! Brusc, forţa de impact a rugăciunii li s-a revelat asiaticilor: e foarte important să ai parte de orezul cotidian… Nu ştiu cât de adevărat era exemplul oferit de profesorul nostru de-atunci (fiindcă sugestiv era, fără îndoială!), dar el mi-a revenit în minte zilele trecute Când am citit o declaraţie aparent şocantă a cântăreţului Elton John Artistul le spunea tuturor, fără niciun fel de reţinere, că Iisus Cristos a fost homosexual! De unde o fi dedus el povestea asta, n-am priceput din conţinutul ştirii transmise Prevala mai curând aspectul ei neaşteptat, stupefiant, sacrileg După un prim moment de uluire, mi-am amintit însă de povestea cu „Tatăl nostru” în limba chineză Şi mi-am zis că, foarte probabil, artistul Elton John încearcă să facă „traducerea şi adaptarea” mitologiei biblice la limba comunităţii sexuale din care el însuşi face parte 1 martie 2010 În primul său comentariu pe blog, după luptele seculare privind numirea în fruntea institutului guvernamental pentru studierea comunismului, politologul Vladimir Tismăneanu ţine să ne asigure: „De îndată ce noua conducere îşi va prelua mandatul, sunt convins că dialogul public şi dezbaterea intelectuală va continua Urrra! strigăm noi cu satisfacţie, adăugând pe dată, dintr-un colţ al camerei, în petto şi sotto voce: un intelectual aşa de mare putea face totuşi fleacul de efort către vorbirea citeaţă, încât să acorde predicatul („va continua”) cu subiectele sale („dialogul public” şi „dezbaterea intelectuală”) Nu de alta, dar gramatica limbii române încă n-a primit carnet de partid P S (Câteva ore mai târziu) Salutăm cu bucurie revenirea filosofului la sentimente gramaticale mai bune, prin includerea pe blogul său a acordului între subiect şi predicat 2 martie 2010 O căpuşă cu buletin (1) De câteva săptămâni, discuţia culturală e dominată de o situaţie incredibilă Două nepoate din Franţa, moştenitoare ale scriitorului Mihail Sebastian, s-au văzut date în judecată de Copyro, Societatea de Gestiune Colectivă a Drepturilor de Autor, care îşi revendică de la Bucureşti drepturile asupra operei autorului evreu Este bine de ştiut, înaintea altor consideraţii, că acest domeniu de discuţie, al drepturilor de autor, este limpede reglementat de Legea nr 8/1996 privind drepturile de autor şi drepturile conexe (cu ulterioarele sale completări), în textul legii respective sunt prevăzute atât crearea Oficiului Român pentru Drepturile de Autor (ORDA), cât şi atribuţiile acestuia (art 137-138) Ca subordonate ale ORDA, care le avizează apariţia şi activitatea, apar organismele de gestiune colectivă (printre care Copyro) Aceste detalii sunt importante pentru a plasa în spaţiu, pe nivelul ierarhiilor, diversele instituţii, calitatea lor şi autorităţile de care dispun Să vedem aşadar ce probleme s-au creat, în mod concret, şi cum ar fi trebuit ele gestionate, pe baza legii Din cele arătate de doamnele Micky Sebastian şi Michèle Hechter, nepoatele lui Sebastian au scos din cufărul familiei, păstrat cu sfinţenie timp de 50 de ani, Jurnalul autorului interbelic şi l-au încredinţat spre publicare Editurii Humanitas din Bucureşti, care a realizat astfel o adevărată lovitură de piaţă Dar capodopera lui Mihail Sebastian nici n-a apărut bine „că ne şi trezim cu o scrisoare (având în antet COPYRO) în care se oferă, în stilul reverenţios al companiilor private, să se ocupe ei de contractele şi de drepturile din România, dat fiind că noi nu cunoaştem ţara şi că locuim foarte departe Nefiind interesate de gestionarea financiară, nu răspundem scrisorii Dar COPYRO insistă, însă pe un alt ton Ne contestă legitimitatea, în stilul impersonal şi ameninţător al unei citaţii la tribunal” După moartea lui Sebastian, strivit de un camion pe stradă, la 29 mai 1945, s-au perfectat formalităţile de moştenire în favoarea familiei sale Totuşi, potrivit lui Eugen Uricaru, preşedintele Copyro, „Din punctul nostru de vedere, discuţiile pentru acest subiect nu fac decât să inflameze opinia publică şi să încerce să influenţeze decizia justiţiei Succesiunea din 1954 este valabilă 50 de ani Nicio lege nu este retroactivă” Să privim textul Legii nr 8/1996, actualmente în vigoare Art 25: „Drepturile patrimoniale (…) durează tot timpul vieţii autorului, iar după moartea acestuia se transmit prin moştenire, potrivit legislaţiei civile, pe o perioadă de 70 de ani, oricare ar fi data la care opera a fost adusă la cunoştinţa publică în mod legal” E straniu că preşedintele Copyro se revendică şi azi de la vechea lege comunistă, care proteja doar 50 de ani drepturile de autor, când Legea 8/1996 o spune foarte limpede, la art 149 (2): „Beneficiază de protecţia prezentei legi şi operele create anterior intrării în vigoare a acesteia…” Aşadar noua lege nu acţionează retroactiv, dar prelungeşte perioada de protecţie, de la 50 la 70 de ani Să nu cunoască Eugen Uricaru tocmai textul de lege care a permis înfiinţarea ORDA, instituţie care a autorizat apoi crearea Copyro?! Femei cochete care să-şi ascundă în public vârsta am mai văzut, dar instituţii care să-şi măsluiască, de ochii lumii, certificatul de naştere – încă nu! 3 martie 2010 O căpuşă cu buletin (2) O altă ciudăţenie, pe care Eugen Uricaru ar fi dator s-o explice publicului, este cum se face că Societatea Copyro s-a oferit, în primul moment, să le reprezinte pe moştenitoare, pentru încheierea contractelor din România, însă, după ce-a fost refuzată prin ignorare, şi-a dat brusc seama că nepoatele lui Mihail Sebastian nu mai sunt îndreptăţite la nimic? Şi că tot legea a’ veche e cea bună? Dar lucrurile se rostogolesc mai departe Nepoatele scriitorului îi trimit bătăioasei societăţi private „actul notarial prin care s-a realizat, de către fraţi, succesiunea lui M Sebastian, în Paris, 1959 Actul e nul! — pretextează COPYRO Dat fiind că M Sebastian nu are niciun moştenitor în România, COPYRO este singurul deţinător al drepturilor unchiului nostru” Aşa să fie oare? Reluăm lectura art 25 din Legea 8/1996: „Drepturile patrimoniale (…) durează tot timpul vieţii autorului, iar după moartea acestuia se transmit prin moştenire, potrivit legislaţiei civile, pe o perioadă de 70 de ani, oricare ar fi data la care opera a fost adusă la cunoştinţa publică în mod legal Dacă nu există moştenitori, exerciţiul acestor drepturi revine organismului de gestiune colectivă mandatat în timpul vieţii de către autor sau, în lipsa unui mandat, organismului de gestiune colectivă cu cel mai mare număr de membri, din domeniul respectiv de creaţie” Legea nu spune nicăieri că societatea de gestiune a drepturilor de autor poate să încalce drepturile succesorilor Ea nu afirmă că drepturile sunt valabile doar pentru… moştenitorii din România Bizară şi tendenţioasă abordare, din partea Copyro! Dreptul de proprietate se stinge la graniţele patriei? Acţionează doar între Constanţa şi Episcopia Bihor? Pentru ca efectul conspirativ al căpuşei să fie şi mai devastator, ea atacă însă nu doar drepturile financiare ale urmaşilor autorului, ci însăşi existenţa fizică a operei! Astfel, Copyro „s-a năpustit asupra Editurii Humanitas (primul editor al Jurnalului) ca să-şi ceară tainul Fiind prea costisitor, editorul a renunţat la orice altă reeditare şi şi-a delegat juristul ca să ne anunţe următoarele: «a te pretinde succesor nu înseamnă că eşti succesor» Şi brusc, editorul a întrerupt orice corespondenţă cu noi, hoaţele şi uzurpatoarele Jurnalului pe care noi i l-am încredinţat spre publicare!” În acest nou abuz, textul Legii 8/1996, art 25 (2) este cât se poate de limpede: „Persoana care, după încetarea protecţiei dreptului de autor, aduce la cunoştinţa publică, în mod legal, pentru prima oară, o operă nepublicată înainte, beneficiază de protecţia echivalentă cu cea a drepturilor patrimoniale ale autorului Durata protecţiei acestor drepturi este de 25 de ani începând din momentul în care a fost adusă pentru prima oară la cunoştinţa publică, în mod legal” Chiar dacă nepoatele lui Mihail Sebastian n-ar fi fost moştenitoarele sale de drept, prin simplul fapt că i-au publicat legal, în 1996, Jurnalul inedit, se bucură deja de protecţie, în privinţa respectivei opere! Dar Copyro înţelege să sfideze, cu seninătate, numeroase prevederi ale legii de pe urma căreia ea însăşi s-a înfiinţat: durata de 70 de ani a drepturilor de autor (art 25, par 1), extinderea protecţiei legale de 70 de ani inclusiv asupra operelor anterior create (art 149, par 2), protecţia pe 25 de ani a operelor publicate ulterior (art 25, par 2) Dacă nu activitatea în limitele impuse de legalitate, atunci care sunt ambiţiile Societăţii Copyro? 4 martie 2010 Second hand Străbătând în fiecare zi drumul spre şcoala unde predau, am observat cu ceva timp în urmă că s-a deschis, pe o străduţă lăturalnică, o prăvălioară cu haine purtate Magazinul e mic, cârpele prăpădite, strada necirculată De câte ori mă uit prin vitrină, văd doar vânzătoarea cum se plictiseşte de una singură, zgâindu-se pe pereţi Totdeauna mi-au creat repulsie aceste business-uri second hand, nu ştiu de ce, poate de groază să nu mă procopsesc cu niscaiva păduchi sau alte lighioane dăunătoare Faza mai simpatică e că, nu demult, trecând iarăşi întâmplător prin acea pustietate, am zărit în colţul de jos al vitrinei o bucată de carton, pe care scria cu litere mari: „PATRONUL MAGAZINULUI NOSTRU ÎŞI REZERVĂ DREPTUL DE A-ŞI SELECTA CLIENTELA” (Sau cam aşa ceva ) De câte ori sunt abătut, indispus sau deprimat, mă duc pe străduţa de lângă şcoala mea şi recitesc zimbind înscripţia Sintern doar noi doi, ea şi cu mine, pe uliţa pustie din centrul oraşului Nimeni nu încearcă să ia cu asalt dugheana, nimeni nu salivează de dorinţa hainelor second hand Şi totuşi, patronul ne avertizează că e cu ochii pe noi Mă gândesc nostalgic că am avut şi eu parte, acum câţiva ani, de asemenea chioşcuri culturale, pe când încercam să public la o revistă sau alta Le sufla vântul prin bătătură, onorarii fireşte că nu plăteau, însăşi apariţia sau existenţa lor era un miracol cotidian Însă patronul era vigilent Mă bătea cu rigla în palmă, că de ce scriu aia, că de ce-l înţep pe ăla, că de ce nu-l respect pe ălalalt, că de ce una şi de ce alta Sindromul caprei râioase care ţine coada ridicată a mare fală 5 martie 2010 O căpuşă cu buletin (3) Să mai stăruim puţin asupra acestei struţo-cămile numite Copyro Existenţa sa hibridă este dintre cele mai ciudate Conform statutului şi prevederilor legale, ea este o „persoană juridică română fără scop lucrativ (non profit)” Dar, pe de altă parte, nu se înscrie, alături de alte asociaţii şi fundaţii, în bătălia de pe piaţa liberă pentru obţinerea de resurse şi finanţări, ci e sprijinită de stat în această direcţie Căci, pe lângă gestionarea drepturilor de autor, cu care este împuternicită de scriitori şi urmaşii acestora, Copyro colectează drepturile de difuzare a operelor în diverse domenii publice, precum şi taxele rezultate din copia privată — Puţină lume a aflat că aceeaşi Lege 8/1996 prevede ca fabricanţii sau importatorii de aparate ce permit multiplicarea fotocopiatoare, imprimante, multifuncţionale, faxuri – să fie obligaţi a plăti 5 din preţul de vânzare al fiecărui aparat, către autorii de opere scrise (Ulterior cifra a fost redusă la 1 pentru fiecare fotocopiator, respectiv O, 5 pentru fiecare aparat de multiplicare, din celelalte categorii S-a inclus obligaţia de plată către Copyro a unui tarif şi de către importatorii de hârtie A4 pentru fotocopiatoare S-au strâns astfel sume frumoase Doar în urma procesului cu firma Alpha Leasing, Copyro a câştigat în instanţă un fleac de 27 027 804 lei ) Ideea legiuitorului a fost de a-i despăgubi pe autorii care îşi văd veniturile diminuate, atunci când cititorul ar prefera să fotocopieze cartea sau pasaje ale ei, în loc s-o achiziţioneze Taxa pentru copia privată se colectează, prin lege, de către organismul de gestiune colectivă a drepturilor de autor O dată suma adunată, ea trebuie împărţită jumi-juma, între editori şi autori Legea 8/1996, art 109, alin 3: „Remuneraţia prevăzută la alin (1) se repartizează prin intermediul organismelor de gestiune colectivă a dreptului de autor, în mod egal, între autor şi editor” Legea 285/2004 abrogă acest articol, în schimb include, cu un conţinut aproape similar, art I, pet 69, lit C): „în cazul copiilor înregistrate, prin procedeu analogic, pe hârtie, remuneraţia se împarte în mod egal între autori şi editori, iar sumele cuvenite editorilor se repartizează prin asociaţiile de editori, pe baza unui protocol încheiat cu acestea” Cum procedează însă Copyro? 6 martie 2010 O căpuşă cu buletin (4) Să amintim încă o dată dispunerea ierarhică a actorilor în această piesă, de sus în jos: 1) Legea drepturilor de autor; 2) ORDA; 3) Copyro Legea prevede aşadar împărţirea taxei pentru copia privată, în mod egal, între autori şi editori Atunci când ORDA autorizează funcţionarea Copyro (sub forma numită pe-atunci „Fondul literar”), se îngrijeşte explicit de felia care le revine editorilor: „Din remuneraţia colectată potrivit art 2 din prezenta decizie de la cei care o datorează conform art 109 (2) din Legea nr 8/1996, «Fondul Literar» va repartiza 50, în condiţiile prevăzute la art 109 (3), asociaţiilor constituite ale editorilor din România în baza unui protocol negociat cu acestea şi care va fi prezentat pentru avizare la Oficiul Român pentru Drepturile de Autor în termen de 90 de zile de la publicarea prezentei decizii” — Dacă editorii primesc 50, iar legea spune că suma se împarte egal, înseamnă că şi autorilor – adică: tuturor autorilor ar trebui să le revină restul de 50 din suma colectată Dar aici intervine cu hotărâre Statutul Copyro, art 6 3 , lit A): (…) „Din sumele colectate din remuneraţia compensatorie pentru copia privată Copyro va reţine: 30 comision procentual administrativ aprobat de Adunarea Generală; 30 pentru burse, premii, promovarea literaturii în străinătate; 40 se repartizează semestrial către membrii sic!! — L A Potrivit criteriilor de repartizare” Legea şi ORDA hotărau să-i despăgubească pe editorii români, eventual prejudiciaţi de activitatea fotocopiatoarelor Copyro decide, prin Statut, să-şi reţină pentru sine un usturător comision de administrare, plus un exorbitant procentaj pentru o nebuloasă promovare literară în străinătate Legea prevedea despăgubirea tuturor autorilor, eventual prejudiciaţi prin fotocopierea scrierilor lor Copyro stabileşte, prin Statut, să-şi recompenseze – semestrial – doar propriii membri Acest Statut uluitor e avizat, fără dificultăţi, la ORDA, e înregistrat la Judecătorie, şi societatea Copyro funcţionează astfel bine mersi, ani întregi, fără a fi luată de nimeni la puricat Îi las pe specialiştii în drept să stabilească denumirea procedurii prin care sumele destinate de lege unui anumit scop sunt folosite, de o firmă privată, într-un cu totul alt scop, vizând propria înavuţire 7 martie 2010 O căpuşă cu buletin (5) — Cititorii naivi îşi vor spune, probabil, că e normal ca Societatea Copyro să-şi păstreze un comision administrativ altfel cum ar supravieţui? Totuşi Statutul (art 9) o indică limpede că veniturile sale se constituie din comisioane prelevate de la membri, dobânzi bancare, donaţii, sponsorizări, taxe de adeziune etc În fond, ca orice fundaţie sau ONG, Copyro s-ar putea înscrie în competiţii de proiecte, pentru obţinerea de fonduri În loc de aşa ceva, societatea privată, consolidată de sprijinul statal, prin intermediul legii, presează firmele private din domeniul tehnic pentru încasarea sumelor Ea nu candidează în vederea finanţării, ci o pretinde imperativ, recurgând la ajutorul instanţei Iar după ce suma a fost încasată (chipurile: în vederea redistribuirii ei către editori şi autori), Copyro îşi autoatribuie o parte consistentă a acesteia Tot cititorii naivi îşi vor mai spune: în regulă, o parte din sumă e palmată de colector Fie şi aşa! Nu toţi autorii sunt despăgubiţi pentru copia privată – dar măcar membrii Copyro tot o primesc În realitate, însă, noi şi noi obstacole artificiale se ridică în calea celui căruia i s-ar cuveni bani Deşi legea nu stabileşte o limită de timp, Statutul Copyro include „principiul repartizării, în cazul gestiunii colective, în timp de 3 ani de la colectare După acest termen, sumele nerepartizate sau nerevendicate sunt utilizate potrivit Hotărârii Adunării Generale” (art 6 3) Din păcate pentru toată lumea, acum, în 2010, pe site-ul Copyro sunt expuse doar anumite situaţii vagi şi parţiale în legătură cu colectarea copiei private din 2007 Întrucât probabil e nevoie de acest interval mare de timp în vederea strângerii sumei cu pricina, mai devreme de trei ani e inutil să-ţi soliciţi partea de la Copyro, dar mai târziu de trei ani e iarăşi inutil, căci intri în perioada de prescripţie Ca să nu mai vorbim de toţi cei care habar n-au că, în calitate de autori, li s-ar cuveni bani pentru copia privată şi, prin urmare, nu se deplasează personal până la sediul instituţiei, zilnic, între orele 9 şi 16 (cum o precizează anunţul lor expus pe site numai de vreo săptămână, adică numai după ce revista Observator cultural a publicat articolul devastator despre Copyro) 8 Dar, ce să-i faci, aşa e viaţa în România Legea spune că toţi autorii trebuie despăgubiţi (fie că o ştiu, fie că nu) Statutul Copyro zice, în schimb, că cel care vrea ceva, trebuie să vină şi să ceară, într-un anumit interval, în funcţie de un anumit orar De altfel, e lucru cunoscut că una e să ceri şi cu totul altceva e să martie 2010 O căpuşă cu buletin (6) Mai spune Legea drepturilor de autor şi alte lucruri frumoase, destinate liberei informări a cetăţenilor De pildă, prin art 134 al legii, membrii Copyro au dreptul să consulte liber, cu 30 de zile înainte de Adunarea Generală, o serie întreagă de documente: darea de seamă contabilă, bilanţul contabil, raportul organelor de conducere, salariile individuale ale angajaţilor etc Toate acestea se cuprind şi în Statutul Copyro Dar, surprize-surprize, când apare vorba despre aflarea „salariilor individuale ale angajaţilor”, Statutul Copyro (art 5 3 4 , lit E) adaugă scrupulos precizarea: „cu respectarea art 40, alin 2, lit I din Codul Muncii” Urrŕ! ne grăbim să jubilăm În sfârşit legea a fost ameliorată, pentru a ne oferi un plus de avantaje Şi dăm fuga la invocatul articol din Codul Muncii, unde citim cu uluire că, printre alte obligaţii, angajatorului îi revine şi aceea „să asigure confidenţialitatea datelor cu caracter personal ale salariaţilor” Asta ce înseamnă oare? Că dacă, înainte de periodica şi ritualica realegere a lui Eugen Uricaru în funcţia de Preşedinte, vreun membru Copyro ar fi curios să ştie cât palmează şeful lunar pe statul de plată, bietului curios i se va comunica suma exactă, totuşi fără a se insista pe numărul de la pantofi al bossului ori pe marca automobilului său preferat (ele reprezentând, nu-i aşa, date confidenţiale, cu caracter personal)? Mai curând am zice că, atunci când legea românească înlesneşte o situaţie, pe dată se găseşte un şmecher să facă un Statut prin care s-o complice la loc Fiindcă la noi se practică în draci conceptul de transparenţă opacă 9 martie 2010 O căpuşă cu buletin (7) O scurtă recapitulare se impune Copyro a ajuns, în activitatea sa de azi, să sfideze chiar obligaţiile pentru care a fost constituită A) în loc să-i protejeze pe urmaşii drepturilor de autor, îi şicanează abuziv (pretinde că drepturile le expiră după 50 de ani, în loc de 70; susţine că proprietatea asupra drepturilor de autor este valabilă doar pe teritoriul românesc; se oferă să reprezinte interesele urmaşilor şi, în cazul unui refuz, le contestă în instanţă calităţile pe care tocmai se pregătea să le sprijine) B) În loc să ocrotească opera literară, îi blochează reeditarea şi îi limitează circulaţia publică (vezi cazul Jurnalului scris de Mihail Sebastian) C) în loc să distribuie echivalent, între editori şi autori, taxele strěnse din copia privată (50- 50, conform legii), îşi autoatribuie un exorbitant comision de autoadministrare D) în loc să repartizeze cu bună-credinţă sumele provenite din recoltarea taxei pe copia privată, îşi permite să confere abuziv burse şi sponsorizări, după criterii echivoce E) în loc să-şi exercite în mod transparent atribuţiile, îşi secretizează suspect şi nejustificat activitatea, rezultatele şi veniturile salariale F) în loc să fie disponibilă unei categorii cât mai largi de autori, pe o perioadă neprecizată de timp – conform rolului pentru care a fost prevăzută existenţa sa, prin textul legii – Copyro le restrěnge aproape tuturor informarea onestă şi accesul neîngrădit Trebuie menţionat că, în comiterea abuzurilor, Societatea Copyro se ascunde adesea, cu feciorelnică sfială, în spatele votului primit de la Adunarea sa Generală – de parcă aceasta ar avea autoritatea să voteze încălcarea legii! (Sau ce, dacă Adunarea Generală va decide prin vot unanim că Eugen Uricaru este un papagal, preşedintele Copyro îşi va lua zborul pe deasupra mesei de consiliu?) 10 martie 2010 O căpuşă cu buletin (8) Este evident că în activitatea Copyro nu s-ar fi înregistrat o asemenea piramidală nesimţire, fără sprijinul consistent (măcar prin politica „ochilor închişi”) din partea ORDA Căci asta era (vezi Legea drepturilor de autor, art 138) instituţia obligată să ţină hăţurile cu fermitate: „f) avizează constituirea şi supraveghează funcţionarea organismelor de gestiune colectivă; (…) h) controlează funcţionarea organismelor de gestiune colectivă şi stabileşte măsurile de intrare în legalitate sau aplică sancţiuni, după caz” Întrucât ORDA e în directa subordine a Guvernului României, iar şefii săi n-au mai fost schimbaţi de zece ani, este limpede că soluţia de-acolo trebuie să vină Destituirea directorului general şi a directorului general adjunct ORDA, de către Primul Ministru Emil Boc şi de către Ministrul Culturii Kelemen Hunor, ar marca un moment fericit în lupta de rotire a cadrelor Noua conducere ORDA va trebui – conform atribuţiilor pe care agenţia guvernamentală le deţine – să someze Copyro să descopere limitele bunului-simţ, măcar prin următoarele măsuri de primă urgenţă: A) Să înceteze căpuşarea taxei pe copia privată, oprind şterpelirea comisionului de autoadministrare B) Să suspende jumulirea taxei pe copia privată, blocând răspândirea ilegală de burse şi sponsorizări (multe şi mărunte), pentru câştigarea de complici şi aderenţi C) Să-şi transparentizeze activitatea, prin afişarea pe site a declaraţiei de venit şi a declaraţiei de interese a conducătorilor Copyro D) Să impună limite decente de salarizare, pentru conducerea Copyro, în echivalenţă cu veniturile funcţionarilor publici Când vom vedea şi aceste miracole făptuite în faţa ochilor, s-ar zice că am mai întors o brazdă 11 martie 2010 O veste tristă Aflu din Israel că tocmai s-a stins din viaţă ziaristul Alexandru Mirodan În ultimele decenii, după plecarea sa din România, devenise omul-orchestră care a dat viaţă publicaţiei lunare Minimum Conferindu-i structura diversificată a unui magazin ce cuprindea de toate (comentarii politice, ştiri, veşti mărunte, eseuri culturale, reţete culinare, bârfe, noutăţi, topuri de simpatie şi antipatie, caricaturi, ba chiar şi poşta redacţiei), Mirodan făcea o treabă deosebită Înainte de toate, reuşea să menţină o punte vie de comunicare între vorbitorii de limba română de pe cele mai diverse meridiane, din Israel şi până în America, din Australia şi până în Africa Fără a-şi propune să fie o publicaţie elitistă, foarte scrobită, Minimum devenise una dintre vocile cele mai cunoscute din diaspora românească Aceeaşi structură compozită (constituind marca specifică a revistei confecţionate, în cea mai mare măsură, de el singur) o imprimase şi cărţii publicate cu vreun an în urmă, Dicţionar neconvenţional al scriitorilor evrei de limba română, vol III, G-H-I Ediţia cu pricina rămâne un nesecat izvor de surprize: picante detalii biografice de scriitori, citate ample din lucrări de specialitate, pasaje de polemică istorică, fotografii, desene, schiţe, evocări etc Câte puţin din câte de toate Mirodan avea nerv de ziarist, ştia să-şi focalizeze atenţia pe detaliul cotidian tensionat, să dea glas amănuntelor litigioase El a fost cel care mi-a „introdus” polemicile şi luările de poziţie în presa israeliană Fără a mă fi întâlnit vreodată personal, pur şi simplu m-a citit, i-a plăcut ce-a găsit şi a început să mă publice Iar dacă, în ultimele luni, textele mele s-au tipărit deja fără niciun fel de restricţii, în cele mai diverse periodice din Israel: Minimum, Jurnalul săptămânii, Viaţa noastră, ştiu că acest lucru se datorează creditului pe care mi-l acordase iniţial Alexandru Mirodan I-am mulţumit de câteva ori pentru asta, în corespondenţa mea privată Îi mulţumesc public, azi, când nu mai poate să mă citească Odihnească-se în pace! 12 martie 2010 înghesuială pe extremă (1) Gâlceava în jurul lui Mihail Sebastian continuă Mihai Iovănel, de la Cultura, o blagosloveşte din nou pe Marta Petreu Pornit să-i corecteze un citat imprecis, el insistă să reafirme aiureala că, în prima jumătate a secolului XX, „… extrema dreaptă din România se suprapune aproape perfect peste doctrina legionară” Trebuie spus că ipoteza lui Iovănel e, din păcate, complet neadevărată Guvernul Goga-Cuza, pe cât de efemer ca existenţă, s-a dovedit de un extremism virulent, bunăoară în promulgarea legislaţiei antisemite Ciudăţenia e că, pe cât îi detestau cuziştii pe evrei, la fel de mult îi urau şi pe legionari (probabil conform criteriului că, în politică, e mai important să te păzeşti nu de orientarea adversă, ci de aceea concurentă) Sunt cunoscute ciocnirile de stradă dintre legionari şi cuzişti, în confiscarea monopolului asupra crimelor politice Apoi, guvernarea dictatorială a lui Carol al II-lea tot pe linia extremismului de dreapta poate fi încadrată, deşi regele a fost un neostoit duşman al legionarilor (ba a pus umărul şi la lichidarea fizică a Căpitanului şi a celorlalţi Nicadori asasini) Iar dictatura lui Antonescu, prin alianţa cu nazismul german şi fascismul italian, unde altundeva, decât de asemeni pe extrema dreaptă trebuie plasată? În prima jumătate a secolului trecut, a fost o înghesuială extremistă de dreapta, ceva de speriat! Legionarii au fost, ce-i drept, nişte exaltaţi cu spume la gură, dar erau departe de-a monopoliza imbecilitatea şi crima 13 martie 2010 înghesuială pe extremă (2) Extremiştii s-au călcat pe picioare, fără milă, în îmbulzeala din interbelic O constatăm aruncând o privire spre destinul lui Vintilă Horia Protejat de Nichifor Crainic, care era un proeminent combatant în tabăra cuzistă, ca Ministru al Informaţiilor şi al Propagandei, tânărul rinocer ajunge ataşat de presă la Legaţia României din Italia Pentru asta, şi-a plătit cu entuziasm obolul de linguşeală („E cu neputinţă astăzi să desparţi noţiunea de artă de aceea de fascism Opera lui Mussolini, oricât de abundent şi nedrept a fost criticată, va rămâne peste veacuri mai ales ca o desăvârşită realizare artistică… Ordinea fascistă înseamnă înainte de toate ordine spirituală”) Dar, îndată ce la Bucureşti s-a înscăunat guvernul legionar-antonescian, iar cuziştii au căzut în dizgraţie, Vintilă Horia a fost destituit de la post Rivalităţile extremiste au fost urgent tranşate Prin urmare n-au minţit – decât prin ascunderea adevărului întreg – intelectualii care, acum câţiva ani, au cerut reabilitarea lui Vintilă Horia, pe motiv că autorul exilat n-a fost legionar Aşa este! El a fost fascist, dar nu şi legionar N-a fost apologet al lui Zelea-Codreanu, ci hitlerist sadea („Adolf Hitler, şi nu Napoleon Bonaparte, este primul om politic al epocii moderne care merită calificativul de Mare European”) Aceste nuanţe ale extremismului au fost sesizate cu minunată acurateţe de către Eugen Ionesco Îndemnat de câţiva intelectuali din exil să sară public în sprijinul proaspătului premiat Concourt, acuzat pe nedrept de legionarism, autorul Rinocerilor le-a replicat, cu sarcasmul său caracteristic, în legătură cu Vintilă Horia: „Dacă ar fi fost legionar, poate că aş fi intervenit Dar a fost cuzist” 14 martie 2010 Metempsihoză încă n-am ajuns în asemenea hal de disperare încât să-l citesc pe Ion Coja Există niveluri ale turpitudinii la care greaţa nu-mi permite să mă scufund Iată, însă, că revista Observator cultural consemnează, cu uimire, că Editura Humanitas îşi organizează lansările de carte recurgând la serviciile funestului personaj Şi, pentru a ne aminti tuturor despre cine e vorba în realitate, ne reproduce şi un fragment din gândirea sa antologică: „poporul român îşi poate asuma cu bucurie şi satisfacţie acest capitol de istorie care se cheamă Mişcarea Legionară Poporul român nu are niciun motiv să repudieze Mişcarea Legionară, ci dimpotrivă, are toate motivele să meargă pe mâna legionarilor, aşa cum a făcut-o şi electoratul român care, în 1937 a votat, practic, pentru venirea legionarilor la guvernarea Ţării Un vot istoric” Din câte ştiu, în religiile orientale există credinţa că sufletele, după moarte, se reîncarnează în alte persoane Mă întreb cum s-ar simţi sufleţelul lui Ion Coja, să se trezească la nouă viaţă în straiele unui tânăr evreu, hăituit pe străzile Bucureştiului de pitecantropii cu cămăşi verzi? Să-şi vadă în piept steaua galbenă? Să fie umilit, bătut şi schingiuit? Să fie sfâşiat în bucăţi de viu? înainte de-a fi atârnat, de ceafă, în cârligele folosite de parlagli la abator, va avea oare puterea să mai horcăie: „pho-pho-rhul îhşi phoa-the ah-suh-mah cuh buh-cuh-rhie-e-e-e…”? 15 martie 2010 Infernul criticii literare Paradoxul – nu singurul – din memoriile postume ale lui Adrian Marino (Viaţa unui om singur) ţine de prăpastia căscată între teorie şi practică Pe de o parte, ideologul literaturii afirmă cu insistenţă prioritatea raţionalismului, a spiritului critic Pe de altă parte, îi ciomăgeşte sarcastic pe absolut toţi criticii literari Cutare (Marian Popa) e agresiv doar datorită încadrării sale la Securitate Cutare (Alex Ştefănescu) e abject şi incompetent, fiindcă este un „executant servil al Consiliului Culturii” Nu scapă de vituperările sale nici cronicarii literari consacraţi: „Cu Gheorghe Grigurcu, de pildă, nu am polemizat niciodată «N-am răspuns» la niciun «atac» Iar despre prolixitatea cronicilor sale – după mine insuportabilă – am păstrat toată discreţia posibilă Dar astăzi, dacă m-ar întreba cineva cum îmi imaginez «infernul critic» aş răspunde: «Să mi se citească, în dreapta, o cronică de Gheorghe Grigurcu, iar în stěnga, o cronică de Dan C Mihăilescu Sau invers» ” Pur şi simplu 16 martie 2010 Logică metafizică Raţiunea care omite etica este învinsă şi pedepsită Aceasta e pe scurt motivaţia damnării lui Guido da Montefeltro, expusă în povestea lui Dante Infern, XXVII) Guido e luptătorul viclean, lipsit complet de limite („faptele mele n-au fost de leu, ci de vulpe” – „Fopere mie / non furon leonine, ma di volpe”) După o viaţă întreagă de înşelătorii şi minciuni sfruntate, îşi calculează până şi mântuirea: la bătrâneţe devine franciscan, se călugăreşte în vederea furişării pe poarta raiului Doar că un Papă şi mai netrebnic, Bonifaciu al VIII-lea, îl recheamă de la schit pentru a-i cere sfatul, în bătălia sa împotriva nobililor ce-i sfidau autoritatea Îi promite, la schimb, că îi va ierta, cu anticipaţie, orice păcat Guido îşi stoarce iarăşi creierii, pentru a alege varianta cea mai bună: dacă nu-l ajută pe Bonifaciu, trufaşul Papă îl va excomunica, azvârlindu-l în Infern, iar întregul său efort de mântuire a fost zadarnic Dacă, în schimb, îl învaţă să promită multe şi să ţină puţine („lunga promessa con F attender corto”), escrocheria lui va fi din nou răsplătită Alege a doua variantă La moartea lui Guido, cazul său ajunge obiect de dispută între Paradis şi Infern Sfântul Francisc vine să-l recupereze, dar rămâne fără argumente în faţa diavolului hotărât să-l târască jos, printre meschini, pe cel ce-a dat sfaturi de înşelăciune Satana expune o logică inexorabilă: „nu te poţi mântui dacă nu te căieşti, dar nici nu poţi să te căieşti şi totodată să păcătuieşti, din cauza contradicţiei ce nu ţi-o permite” – „assolver non şi puň chi non şi pente, / né pentere e volere insieme puossi / per la contradizion che noi consente” Raţiunea perversă, vicioasă, e învinsă cu propriile ei arme, înainte de-a sfârşi în flăcări 18 martie 2010 Le moi est haďssable Un comentator se referă în trecere la ultima carte a lui Adrian Marino, Viaţa unui om singur Loan Lascu observă uimit că o galerie întreagă de personalităţi este luată în colimator de incomodul memorialist şi scuturată: G Călinescu, Constantin Noica, Mircea Eliade, Emil Cioran, Eugen Simion, Gabriel Liiceanu, Andrei Pleşu, Horia Roman Patapievici, Mircea Dinescu, Fănuş Neagu, Mircea Zaciu şi alţii Singurul care scapă cu o imagine acceptabilă din ghearele lui Marino este Nicolae Manolescu Dar, cum notează întemeiat I Lascu, dacă Marino ar fi apucat viu anul 2009, când Manolescu l-a exclus din Istoria critică a literaturii române şi l-a persiflat în diverse prilejuri, probabil că mult mai violentă ar fi fost reacţia bătrânului hermeneut Şi, într-adevăr, acesta e unul din reproşurile de căpătâi ce pot fi formulate la adresa cărţii lui Adrian Marino Deşi autorul se proclamă un nobil adept al raţionalismului, al teoriei şi al judecăţilor globale, generoase, umaniste, evaluarea celorlalţi intelectuali se realizează, în primul rând, e drept, pe baza ideologiei la care ei subscriu, dar apoi invariabil se ajunge la momentul hachiţelor personale Întrucât acela a afirmat că… şi eu zic aici, postum, despre el că… Alura de răfuială personală şubrezeşte şi umbreşte legitimitatea unor critici, în ciuda elaboratei lor fundamentări Cel care a frecventat cu atâta insistenţă bibliografia franceză ar fi trebuit să aprofundeze şi preceptul „Le moi est haďssable” Dar un Adrian Marino hibridat cu umilinţa Sfântului Francisc ar fi fost probabil ca o halbă de bere, fără spumă, sorbită cu biberonul 19 martie 2010 O mică inconsecvenţă (1) Ieri a fost postat pe site-ul ministerului de profil, în vederea dezbaterii publice, proiectul Legii Educaţiei Naţionale Fireşte că s-au criticat deja multe şi mărunte, pe această temă Un lucru important trebuie subliniat, totuşi, în ceea ce priveşte strategia de descentralizare a viitoarei legi Pe de o parte, ministerul îşi propune cu toată seriozitatea să se debaraseze de o mulţime de atribuţii ale sale, pe care le trimite acum spre ograda puterilor locale, la nivelul şcolilor şi al universităţilor Recrutarea cadrelor didactice potrivite, în cadrul instituţiei de învăţământ, autoritatea sporită a elevilor şi a părinţilor, se află printre asemenea tentative limpezi de reformă Pe de altă parte, se încearcă evitarea abuzurilor locale, ce ar rezulta din acumularea excesivă a puterilor într-o singură mână Se doreşte împiedicarea apariţiei unor mici despoti de cartier Astfel că puterea descentralizată este… bifurcată în cadrul instituţiilor de învăţământ Directorul de şcoală are atribuţii executive, dar e chemat să dea socoteală în faţa consiliului de administraţie al şcolii respective, care e condus în mod obligatoriu de altcineva Rectorul de universitate are competenţe de execuţie, dar e obligat să întocmească rapoarte periodice de activitate, să ţină seama de opiniile conducătorului senatului şi poate fi demis prin decizia întemeiată a ministrului 20 martie 2010 O mică inconsecvenţă (2) Având în vedere acest principiu general al descentralizării învăţământului, rămâne totuşi ciudată încremenirea în proiect (ul de lege), pe subiectul manualelor şcolare Spre deosebire de celelalte eforturi de delegare a autorităţii, în acest domeniu articolul 55 ne anunţă sever că „în unităţile de învăţământ public sau privat se utilizează numai manuale şcolare aprobate de Ministerul Educaţiei, Cercetării, Tineretului şi Sportului” Cu alte cuvinte, sunt pasate spre teritoriu competenţele de management în educaţie, dar e păstrată neştirbită prerogativa ideologică a onor ministerului Ne mai persistă în memorie scandalul furibund de acum câţiva ani, când un manual de istorie îşi permitea să includă două rânduri frivole despre buzele senzuale ale unui domnitor Atâta le-a trebuit! De la comisiile parlamentare şi până la talk-show-urile televizate, lumea a fremătat de indignare Pentru a nu se mai scăpa acum din mâini căpăstrul ideologizării „soft”, toate manualele vor trebui să-şi continue anevoiosul drum către acreditare Însă, ca de obicei, până vor urca Golgota, se va schimba ministrul Şi (de două ori) programa… Învăţământul italian, de pildă, nu-şi face asemenea probleme de centralism (ne) democratic, în privinţa administrării manualelor Orice editură e liberă să le tipărească şi să le propună şcolilor Se oferă obişnuitele exemplare gratuite, pentru uzul profesorilor de specialitate, care selectează ei înşişi ediţia cea mai potrivită, o prezintă în faţa consiliului profesoral, iar după obţinerea acordului votat al colegilor, le solicită elevilor să şi-o cumpere Statele occidentale pesemne că au ştiut să evite reflexele centralismului ideologic, care la noi mai persistă chiar şi la douăzeci de ani de la căderea comunismului 21 martie 2010 Tactica sconcsului (1) În debutul freneziei din ultima vreme, privind identificarea scriitorilor colaboraţionişti, Bujor Nedelcovici a presărat încă din 2003, în volumul său Un tigru de hârtie, anumite indiscreţii usturătoare Prozatorul stabilit la Paris, după ce-a avut prilejul să-şi studieze propriul dosar de la Securitate, a aflat stupefiat că bunul său prieten, criticul literar I M De la România literară, l-a turnat de-a lungul anilor către oculta instituţie Prevalânduse de amiciţia dintre ei, I M A raportat intenţiile subversive ale lui Nedelcovici, ori a acţionat pentru moderarea gesturilor de exasperare politică ale acestuia Fireşte că vulgara deconspirare a trecutului de dalmaţian e ultimul lucru pe care şi-l doreşte un scriitor, ce (supravieţuieşte de pe urma reputaţiei sale Ce-a avut de răspuns Mircea Iorgulescu la aceste acuzaţii precise şi transparente? Cum şi-a reparat imaginea şifonată, de personalitate duplicitară, care pe de-o parte propovăduieşte spiritul critic şi demnitatea individului, iar pe de altă parte cloceşte, pe bani buni, editorialele de prima pagină despre Epoca de Aur, la jumătatea anilor ’80, iar în culise îşi toarnă sau îşi manipulează amicii? Atacul e cea mai bună apărare Chiţibuşarul gazetar porneşte să-l ridiculizeze pe acuzatorul său Vom afla, aşadar, că Bujor Nedelcovici e cam excesiv, întrucât amplifică în ochii publicului gravitatea retorsiunilor pe care le-a avut de suferit în comunism E şi cam emfatic, căci „umflă” artificial numărul anilor în care a fost retrogradat să lucreze pe şantier, unde n-a fost „simplu muncitor”, ci de-a dreptul un „merceolog”, care avea „biroul lui” E şi cam aiurit, căci anumite date calendaristice pe care le indică pot fi inexacte Mai scrie şi după ureche, amintind bunăoară de cartea lui François Mitterrand, Revoluţia permanentă, când de fapt Mitterrand a scris volumul Lovitura de stat permanentă E şi cam fanfaron, căci pretinde că, la arestarea tatălui său, şi-a pus pe birou un citat, în limba franceză, din Virginia Woolf („Je suis seul dans un monde hostile La face humaine est atroce’*), când se ştie că era imposibil să găseşti, în anul 1958, la Ploieşti, un exemplar franţuzesc al romanului Valurile După ce râdem bine-bine la chichiţele avocăţeşti ale lui Mircea Iorgulescu, ne întrebăm totuşi, scărpinându-ne cu mâna stângă după ceafă: merita oare acest emfatic, acest fanfaron, acest aiurit, acest excesiv şi acest „urechist” de Bujor Nedelcovici să fie turnat cu atâta abjecţie, de bunul său prieten, criticul literar I M , la Securitate?! 22 martie 2010 Tactica sconcsului (2) Şi de unde s-a reîncălzit toată ciorba? Ziarul Adevărul relata, acum câteva zile, că CNSAS a trimis la Curtea de Apel Bucureşti dosarul lui Mircea Iorgulescu, pentru ca instanţa să se pronunţe despre eventuala calitate a acestuia de colaborator al poliţiei politice Ambiguitatea situaţiei constă în faptul că, deşi criticul literar s-a slujit în delaţiunile sale de numele conspirative „Dorin” şi „Mirel”, nu i s-a regăsit totuşi semnătura pe un angajament propriu-zis Calitatea de membru PER îl scutea de dubla afiliere oficială Demersul CNSAS s-a derulat la solicitarea lui Bujor Nedelcovici, a fiicei poetului Eugen Jebeleanu, precum şi a fiului prozatorului Dumitru Ţepeneag Cu toţii, consultând dosarele la care aveau acces, au constatat că ei sau părinţii lor au fost turnaţi la Securitate de Mircea Iorgulescu O altă victimă a conştiinciosului informator a fost Dorin Tudoran, care de asemeni confirmă pe blog că a regăsit, în paginile dosarului său, urmele de „bunăvoinţă” ale lui Iorgulescu Acum pe unde va mai scoate cămeşa prolificul editorialist comunist al României literarei Ne va povesti iarăşi despre „emfaza” lui Bujor Nedelcovici? Sau despre „fanfaronada” lui Eugen Jebeleanu? Sau despre „excesele” lui D Ţepeneag? Sau despre „impresionismele” lui Dorin Tudoran? 23 martie 2010 Do ut des Gheorghe Grigurcu a reuşit să-şi perplexeze cititorii, acum doi ani, când în plin scandal în jurul unei cărţi neofasciste dedicate lui C Noica, se preta la şocante gudureli: „Minuţios documentată, învederând o remarcabilă vervă demonstrativă, scrierea lui Sorin Lavric e infuzată în marea majoritate a paginilor sale de un spirit de justiţie, care e, vorba lui Camus, «în acelaşi timp o idee şi o căldură sufletească» „ De la Sorin Lavric până la Titu Maiorescu, obrazul gros al literaturii române a făcut o haltă de reajustare inclusiv pe la raftul lui Camus Şi nimeni n-a făcut apoplexie De-atunci a mai trecut ceva timp, iar impresariatul reciproc se mişcă natural (ca tenişii Adidas) Acum e Lavric cel care, în cunoscutul stil bolovănos-guduros, scrie despre Grigurcu în România literară, pentru a-i întoarce elogiile Dar în ce hal? Să trecem peste greşelile gramaticale frapante: „împrejurimile cenuşii al sic! — L A Micului târg”; „portretul criticului, aşa cum se desprinde din convorbirile cu Dora Pavel, e acela a sic! — L A Unui inadaptat” Să-i neglijăm cacofoniile mari cât o zi de post: „cu remarca că sic! — L A ” Să-i ocolim pleonasmele copleşitoare: „sensul semantic sic! — L A Al cuvintelor”; criticul „scrie greu şi laborios, cu o lentoare trădând ruminaţia înceată” (pesemne că Lavric ar fi preferat o scriere uşurică, de o sprinteneală trădând ruminaţia… rapidă) Să-i omitem stupidităţile amuzante – ca aceea când ne spune că Gh Grigurcu ar fi „un autor corosiv, vertical şi inavuabil” (Atâta vreme cât „inavuabil” desemnează, cu dicţionarul în mână, ceva „ruşinos, nedemn”, cu greu ar face insulta respectivă casă bună cu… verticalitatea ) Să insistăm, în lavricitate, doar pentru un ultim sfert de enunţ ghiduş, ce merită premiul special pentru neghiobie Aflăm aşadar că, în scrierile lui Gh Grigurcu „… frazele nu-i pot fi anticipate în desfăşurarea lor logică, de parcă cutele viiturii verbale formează nişte pliuri…” De notat: 1) cacofonia: „parcă cutele”; 2) incongruenţa: „cutele viiturii”; 3) tautologia: „cutele formează pliuri” Do ut des Un critic reputat s-a simţit obligat să introducă fraudulos în cetate o scriere extremistă, plasând-o în vecinătatea lui… Albert Camus Junele protejat îl îngroapă, în contrapartidă, sub un potop de insanităţi cu ifose şi de aberaţii cu panaş Doar ăsta e nivelul la România literară? Doar ăsta e nivelul în cultura română? 24 martie 2010 Se non è vero, è ben trovato Ultima carte a lui Adrian Marino e relevantă ca sumă a idiosincrasiilor sale Dar, prin intermediul lor, se conturează apoi, în subsidiar, imaginea telle quelle a societăţii româneşti Iată, spre exemplu, o bârfă aparent frivolă, care ne conduce gândul spre alte detalii „Dintr-odată îmi ajunge la ureche o ştire care – după cum m-am convins repede – a făcut ocolul oraşului Profesoara de română, Monica Onojescu, la liceul unde era în ultima clasă fiul lui M P , Adrian, dictează la un moment dat o anume bibliografie şcolară Printre care şi una sau două dintre cărţile mele Când Adrian Papahagi se ridică dintr-odată şi exclamă furios: «Acesta nu, căci este peneţist» La care profesoara are o replică extraordinară, formidabilă: «Şi tatăl dumitale este fesenist» Ilaritate generală în clasă Dar episodul ilustrează gradul de fanatism şi intoleranţă, care se instalase în familiile acestor proaspeţi guvernamentali «fesenişti», carierişti, miniştri, directori, diplomaţi culturali etc ” Ca să fiu sincer, pe vremea întâmplărilor evocate eram tocmai profesor la respectivul liceu (Gh Şincai), şi n-am auzit de acest episod picant Dar, chiar de n-ar fi autentic, e pe deplin sugestiv pentru stilul unui intelectual care şi-a făcut drum prin viaţă, presărând coate în gură celor dimprejur Ţin la îndemâna postumităţii (ba poate chiar şi a antumităţii) detalii jenante legate de felul în care profesorul Marian Papahagi, tatăl elevului revoltat împotriva lui A M , mi-a blocat obţinerea unor burse de specializare profesională în Italia, după 1989, sau alte amănunte, la fel de penibile, ţinând de blocarea accesului meu în învăţământul universitar, din partea aceluiaşi Marian Papahagi Dacă Famiglia a protestat împotriva includerii lui Adrian Marino pe o listă bibliografică, în schimb II Capo di tutti i capi s-a războit nu doar cu mine (admit: puteam fi, să zicem, o figură dezagreabilă), dar şi cu elevii pregătiţi de mine Unii dintre ei au fost picaţi abuziv, la examenul de admitere în facultate, pentru simpla vină de-a fi studiat limba italiană cu mine, în timp ce alţii, întâmplător trecuţi de barajul vigilent, au fost radiaţi ulterior de la bursele în străinătate Ah, „generozitatea” intelectualului lipsit de scrupule!… 25 martie 2010 De ce, nene Papahache? Şi, chiar aşa, de fapt ce treabă avusese cu mine Marian Papahagi, de s-a străduit ani în şir să mă faulteze? Pe mine personal (burse blocate, situaţie universitară compromisă, două cărţi traduse de mine, preluate de el în vederea publicării, iar apoi uitate prin sertarele sale încăpătoare etc ), pe soţia mea de-atunci (care a demisionat de la catedra lui, unde ea era asistentă, precum şi de la doctoratul coordonat de el), pe elevii mei, care visau cu naivitate să-şi continue studiile de italiană (structura subiectelor de la admitere a fost modificată unilateral, fără ca ei să fie anunţaţi, pentru a fi defavorizaţi şi apoi picaţi; cei reuşiţi aveau de trecut, obligatoriu, primul test al curiozităţii maladive: „cu cine aţi studiat italiana?”, „unde aţi studiat italiana?”, „cine v-a fost profesor?” etc — pentru a se şti cum se vor constitui „taberele” în facultate, cine va primi burse şi note mari, cine va primi doar tifle arogante… Ajunsesem să-i sfătuim să nu mai zică nimănui că ne cunosc, ori că de la noi au învăţat ce ştiu…) De unde această ură feroce şi perseverentă, împotriva mea, care nu-i făcusem niciun rău, ba chiar îl admirasem profesional, pe vremea când îmi predase, etalându-şi farmecele histrionice? La urma urmelor, de ce să aştept şi eu, ca Adrian Marino, cinci ani după moartea mea, ca să strig cu voce tare că mă doare? Că am fost furat la drumul mare? Că aranjeorii şi trişorii îşi fac, în România, statuie şi bulevard, pe când cei stâlciţi sub bocanci trebuie să stea cu ochii pironiţi la luminiţa din tunel? 26 martie 2010 O victorie a lui Papa Pirus Dacă tot am deschis discuţia pe tema asta, să-mi amintesc aici de „succesul” meu universitar de odinioară Candidam în 1994 pentru postul de asistent, la catedra de limbi romanice a Facultăţii de Litere din Cluj Întrucât soţia mea de-atunci, A C , era deja asistentă acolo, ştiam că e nevoie de vreo doi-trei oameni pentru a acoperi mulţimea de ore Totuşi, profesorul Papahagi a hotărât să scoată un singur post la concurs, cu „dedicaţie” pentru I S (fosta mea colegă de liceu şi facultate – bună cunoscătoare a limbii italiene, dar complet lipsită de publicaţii de specialitate) Eu pe-atunci aveam deja câteva articole tipărite în presa literară din capitală, o traducere din franceză tocmai apărută la Ed Univers din Bucureşti, alte două cărţi traduse şi predate chiar la Editura Echinox, condusă de M Papahagi, iar în manuscris un Dicţionar italian-român şi român-italian Decizia unanimă a comisiei animate de Papahagi a fost în favoarea lui I S Şi în defavoarea mea Doar că hotărârea cu pricina a fost blocată de Consiliul facultăţii, care a constatat discrepanţa de activitate ştiinţifică a celor doi candidaţi Un an mai târziu, postul a fost din nou scos la concurs, eu nu m-am mai prezentat, I S A trecut de comisie şi de Consiliu, dar a picat la Senatul universităţii: publicaţiile ei continuau să fie insuficiente Peste încă un an, când postul a apărut a treia oară la concurs, I S S-a plictisit de sportul respectiv şi a plecat de la catedră şi din ţară În contextul nervozităţii extreme din peisaj, cu represaliile aplicate elevilor noştri şi toate celelalte „delicatesuri” asupra cărora nu insist acum, A C A hotărât să plece şi ea de-acolo, prin demisie Astfel că, în loc să-şi ia doi oameni care să-l ajute, M Papahagi a rămas, dimpotrivă, fără trei specialişti Când i-a apărut noua oportunitate a jobului de la Roma, avea de fugit acasă, din capitala Italiei, în weekend, pentru a-şi ţine avalanşa de cursuri şi seminarii Falimentul era inevitabil În cazul lui, am înţeles că a fost vorba despre un infarct P S Regele Pir us al Epirului i-a învins pe romani la Heraclea şi Asculum, în 279 a Cr , dar cu preţul unor pierderi atât de însemnate încât, la urmă, a pierdut întregul război Deatunci datează cunoscuta expresie: „încă o victorie ca asta şi suntem terminaţi” 27 martie 2010 Tactica sconcsului – reloaded Mircea Iorgulescu îşi prelungeşte zbaterea pe uscat, oferindu-ne noi prilejuri de perplexitate Acum câteva zile profeţeam, mai degrabă cu ironie, că îl vom revedea pesemne înhăţându-şi toţi acuzatorii şi reacuzându-i, la rândul lui, de cele mai fanteziste ori spectaculoase deviaţii, pentru a se lustra pe sine Glumeam eu, ce-i drept, dar iată că Iorgulescu nu glumeşte! A fost uitat, deocamdată, din jetul ţâşnitoarei buboase, poetul Dorin Tudoran, care a apucat de-asemeni să confirme că şi-a văzut dosarul de la Securitate, ce includea turnătoriile lui I M Dar să nu disperăm în legătură cu obrazul gros al unor contemporani Dexterităţile de-acum ale fofilistului M I Confirmă duplicităţile de-atunci ale lui I M În fond, de ce-am fi sperat că o revoluţie poate schimba un caracter? Sau că poate repara o lipsă de caracter? Aiurea! Cel mult schimbă topica unor iniţiale… 28 martie 2010 Vaca psihanalizei dă lapte praf Volumul de memorii al lui Adrian Marino ne-ar putea oferi, în sfârşit, piatra de hotar pentru examinarea penumbrelor jenante ale culturii române Spre deosebire de privitorii naivi, care admiră desenul din covorul agitaţiei publice, autorul clujean a răsucit totul pe dos şi ne arată, cu încăpăţânare, tehnicile cusăturii Dispunerea punctelor de tensiune, la vedere, e argumentată prin împletirile de aţe, iţe şi fiţe colorate, în dedesubturi O adevărată cercetare a Vieţii unui om singur ar presupune asumarea premiselor protagonistului, urmată de analiza comparată Care e configuraţia reală a culiselor? Unde o redă corect Marino? Unde, în schimb, o stâlceşte şi o caricaturizează (din ranchiună, din egocentrism, din resentiment)? În locul unui asemenea demers matur, constat amuzat că se recurge la expedientul psihanalizei În recenta dezbatere de la Uniunea Scriitorilor din Cluj, s-a vorbit despre de toate şi despre nimic, amintindu-se „relaţiile proaste cu mama lui, care nu-l iubea, tatăl său care nu-i arăta afecţiune… Astfel el şi-a căutat părinţi de substitut: cultura şi recunoaşterea în străinătate Apoi, el vorbeşte despre cum lucra în schimbul de noapte la fabrică, cum a fost urmărit de Securitate şi de colegii lui, ceea ce uneori e acelaşi lucru Având aceste experienţe, el nu a fost liber lăuntric Nimic nu a mai estompat ulterior dezamăgirea şi suspiciunile sale” Întrucât, mai devreme sau mai târziu, cu o moarte suntem cu toţii datori, aş vrea să vin în sprijinul celor care, vreodată, se vor întreba în legătură cu polemicile literare pe care le tot public de douăzeci de ani încoace Aşa că ţin să precizez foarte limpede, pentru publicul cititor, că eu unul am avut relaţii calde cu mama mea, care mă iubeşte, tatăl meu mi-a arătat afecţiune, n-am lucrat la fabrică (ci doar la un depozit de alimente, în vacanţele de vară) şi nici în schimburi de noapte, nu ştiu dacă am fost sau nu urmărit de Securitate (iar dintr-o adresă primită de la CNSAS, s-ar părea că mai degrabă nu) Cât despre colegii binevoitori… dacă n-am făcut carieră, datorită sprijinului lor dezinteresat, în orice caz m-am considerat şi mă consider pe deplin liber lăuntric Trăiască Freud! 29 martie 2010 Limba dulce mult aduce Am trăit s-o vedem şi pe asta Numărul pe martie al revistei Historia tratează pe larg despre O afacere: cultul lui Ceauşescu Tema e atacată de istorici (Adrian Cioroianu, Zoe Petre), e descrisă de ziariştii de-atunci şi de-acum (Romulus Căplescu, Ovidiu Nahoi) Tonul şi orientarea critică a abordărilor se descifrează încă din titluri: Industria slugărniciei; Cine a profitat de cultul lui Ceauşescuburebista, folosit în interesul ceauşist, Omagiul, paşaport pentru publicare etc Ideea este că unii contemporani ai noştri s-au cocoţat, cu obrazul gros, pe loitra carului triumfal pentru a-şi rezolva, implicit, şi o mică problemă personală de carierism, după cum se arată încă din editorial: „Cultul personalităţii nu ar fi fost posibil fără contribuţiile, adesea voluntare, ale unui mare număr de români – unii chiar talentaţi, alţii simpli veleitari Cultul Conducătorului nu era pentru toţi o corvoadă” Ne frecăm la ochi şi nu ne vine să credem ce citim, tocmai în mensualul pe a cărui copertă stă scris cu litere mari DIRECTOR: ION CRISTOIU Nu că dom şef n-ar face o treabă bună, dar cum de s-a coborât şi Măria-Sa printre noi, muritorii de rând, de la înălţimea biroului său, ca să ne relateze una-alta din proprie experienţă, de pe la Scânteia tineretului A ajuns adjunctul lui Nicu Ceauşescu să muşte mâna care l-a hrănit Un mic pas înainte pentru istorie, un alt pas înapoi pentru igiena etică individuală Printre diverse picturi cu flori şi tricolori, printre amuzante citate reluate în exergă din Ovidiu Genaru, Ion Dodu Bălan, Horia Firănescu, Victor Tulbure ori Sandu Alexandru, elev la Liceul Militar „Dimitrie Cantemir”, iată şi un instructiv tricotaj din poetul Adrian Popescu: „Fiul superb al unei generaţii / Veni pe lume iarna – ca bărbaţii / Acestei ţări ca un inel, o ţară / La care înnimbând Carpaţii / Destinul lor e piatră rară” Probabil e vorba de o coincidenţă de nume, altfel cum să credem că actualul şef al revistei Steaua, membrul reales în Consiliul Uniunii Scriitorilor, membrul în juriul pentru decernarea premiilor U S R , membrul care a desemnat recent câştigătorii premiului Ariei (de amuzantă pomenire) e una şi aceeaşi persoană cu meşteşugarul carierist de odinioară? Trăim în miezul unui ev aprins 30 martie 2010 Brambureală înaintea alegerilor parlamentare, actualul partid de guvernământ s-a angajat să mărească salariile din învăţământ cu 50, pentru a respecta legea votată în unanimitate de Parlamentul României Inclusiv pe baza acestei promisiuni, alegerile au fost câştigate, iar şeful partidului respectiv a devenit şef al executivului După câteva luni de tatonări şi amânări, s-a ajuns totuşi la concluzia că această promisiune electorală a fost greşită şi ea nu poate fi onorată Legea a fost suspendată între adoptarea şi suspendarea ei, s-a scurs oricum o perioadă de timp, în care legea a existat, dar n-a fost aplicată Pentru această scurtă etapă s-au iniţiat şi s-au câştigat deja câteva mii de procese, în favoarea câtorva sute de mii de profesori Sentinţele au caracter definitiv şi executoriu Primul-ministru a ieşit în faţa publicului şi a promis că drepturile salariale obţinute de profesori prin sentinţele judecătoreşti vor fi onorate de guvern, eşalonat, în anii 2011 (34), 2012 (33) şi 2013 (33) Acum suntem în momentul în care alte câteva sute de mii de profesori – printre care mă aflu şi eu – ne pregătim să acţionăm, la rândul nostru, guvernul în justiţie, pentru aplicarea uniformă a legii, prin extinderea efectului sentinţelor, în mod echitabil, asupra întregii categorii profesionale E oare chiar necesară această nouă măsură de forţă? Nu există cineva cu scaun la cap, care să ia o decizie de bun-simţ, înaintea noului val de procese? 31 martie 2010 Putere de sacrificiu Revoluţionarul Teodor Mărieş a anunţat în conferinţa de presă de ieri că iese din greva foamei, după câteva zeci de zile El recursese la gestul extrem pentru a da un brěnci organismelor statului în direcţia democratizării Mărieş a protestat, mai întâi, împotriva nepedepsirii criminalilor din decembrie 1989, solicitând urgentarea proceselor şi transparenţa cercetărilor Printr-un scandal internaţional, Asociaţia 21 Decembrie 1989 a reuşit până la urmă să intre în posesia unor copii după actele de cercetare, în vederea limpezirii evenimentelor revoluţionare Probabil că, la publicarea lor pe internet, vom avea cu toţii o serie de surprize consistente A doua ţintă a lui Teodor Mărieş a vizat stabilirea calendarului precis pentru adoptarea legii lustraţiei Prin această măsură ar urma să fie îndepărtaţi din funcţiile publice foştii demnitari comunişti, care mai zac prin posturi călduţe În urma întâlnirii cu preşedinta Camerei Deputaţilor, se pare că şi acest obiectiv al protestatarului a fost atins În România, ţară din zona Balcanilor, nici măcar votarea unanimă a unei legi nu garantează aplicarea ei Aşadar nimeni nu-i mai naiv decât e cazul, punându-şi speranţele în viitoarea adoptare a unei viitoare legi, care să fie respectată… în viitor, însă militantismul disperat şi energia tenace a unui om care şi-a riscat sănătatea, pentru ca nouă, tuturor, să ne fie ceva mai bine, merită un moment de reflecţie impresionată şi măcar atât, un singur cuvânt: „mulţumesc” 1 aprilie 2010 Pap ini despre Dante Mă bucur să anunţ că, după o lungă aşteptare, a fost în sfârşit publicată în limba română cartea lui Giovanni Papini, Dante viu Eu i-am aşteptat apariţia aproape zece ani, de când am tradus-o şi am schimbat cu ea vreo trei editori, până l-am găsit pe cel potrivit, care nu doar să promită, ci să şi aplice concret cele zise: Editura Pergamon din Bistriţa Dar profesorul Alexandru Marcu, bun prieten cu însuşi Papini, în comentariul dedicat versiunii originale încă la 3 iunie 1933 (!), îi prevedea o rapidă transpunere românească şi un binemeritat succes Iată că a fost nevoie totuşi de vreo… 77 de ani Habent sua fata libelli Pentru edificarea cititorilor reiau aici prezentările de pe ultima copertă: „Trebuie să facem pentru Dante, la urma urmelor, ceea ce-a făcut Socrate pentru filosofie: să-l coborâm din cer pe pământ Am înălţat, cu cele mai bune intenţii, o statuie mai înaltă decât în realitate: ar fi timpul să readucem la viaţă omul adevărat, omul viu Nu pentru a-l diminua – căci ceea ce e în mod etern mare în el rezistă la orice tentativă a mărunţilor de noi –, ci pentru a-l înţelege mai bine Un gigant cum e Dante nu are nevoie de tocuri false, catalige sau farduri” (Giovanni Papini) „Din viaţa ilustrului său concetăţean, Papini ştie că se cunosc prea puţine amănunte sigure; din viaţa exterioară Şi atunci, se va resemna să înfăţişeze un tablou moral, spiritual, al existenţei lăuntrice, reconstituit cu ajutorul operei lui Dante, dar, să nu omitem, şi cu ajutorul dantofililor ori dantiştilor, ori pedanţilor istorici literari, cei atât de ocărâţi (…) Cartea aceasta are meritul de-a dovedi curajul inovării, într-o materie sacrosanctă şi intangibilă, cum este critica dantescă oficială O carte de atitudine, ca toate ale lui Papini, la care se adaugă, invariabil, savoarea autobiografică atât de căutată astăzi” (Alexandru Marcu) „Autorul îşi propune, încă din premise, să contureze o imagine «umanizată» a poetului medieval, pe baza trăirilor lui cotidiene (eşecuri personale, iubiri neîmpărtăşite), în Iocui obişnuitei statui încruntate a artistului luptător” (Laszlo Alexandru) Întrucât versiunea română va fi difuzată mai ales în reţeaua bibliotecilor publice, ea poate fi parcursă, în format electronic, şi pe site-ul meu 2 aprilie 2010 Spiritualitate În maşină sau acasă, mi-am format reflexul de-a schimba instantaneu postul de radio, atunci când încep reclamele Azi dimineaţă n-am fost suficient de sprinten şi am apucat, cu jumătate de ureche, primul slogan Lumea era îndemnată să-şi cumpere ghidul de călătorie tipărit de ziarul Adevărul, cam în felul următor: „Vrei să cunoşti spiritualitatea lui Che Guevara? Vino în Cuba!” După ce-am izbucnit într-un râs instantaneu, mi-am zis că povestea e totuşi prea de tot neghioabă Oare cum aş reacţiona, mergând în Salvador, Chile ori Africa de Sud şi auzind acolo, la vreun post de radio, sloganul corespondent întru gogomănie? „Vrei să cunoşti spiritualitatea lui Ceauşescu? Hai cu noi în România!” Angajaţii nătărăi mănâncă aguridă, iar şefilor li se strepezesc dinţii Te pomeneşti că de-asta şi-a dat demisia azi, în bloc, toată ştăbimea de la Adevărul… 3 aprilie 2010 Se pare că fantezia onomastică românească e inepuizabilă Citesc despre tineri mondeni porecliţi „Syda”, „Poponeţ” etc Marin Preda are un personaj cu sculă mare, numit de ceilalţi „Puloş” În şcoala mea era un flăcău înalt, un vlăjgan, pe care colegii îl porecleau „Pizdu” Ilaritatea involuntară se producea mai ales la partidele de fotbal din curte, când spiritele erau încinse, iar juniorii urlau fără reţineri: „Hai, Pizdu!”, „Dă mingea, bă Pizdule!” Strict autentic 4 aprilie 2010 Amintiri din copilărie (1) Probabil că, între cei care am supravieţuit în ultimii ani ai dictaturii lui Ceauşescu, fiecare aveam un anumit motiv de acută nemulţumire Unii acuzau frigul din case, alţii foamea, alţii sărăcia, alţii cenzura, alţii umilinţele de nedescris, alţii înghesuiala pe troleibuzul care venea când şi când, alţii frica difuză şi permanentă, alţii lipsa de perspective Şi tot aşa mai departe Pe mine mă deranjau variantele rare de a-mi exersa limbile străine, pe care le învăţam din pasiune şi dintr-o anumită înclinaţie înnăscută În oceanul de conformism şi uniformitate, care se întinsese peste capetele noastre, procurarea unei cărţi în altă limbă decât româna era un eveniment, iar revistele şi ziarele străine erau complet inexistente Politica stalinistă de izolare totală faţă de restul Europei izbea, mai întâi, în posibilităţile de comunicare Internet şi computere oricum nu existau, iar maşinile de scris erau înregistrate la miliţie, unde în fiecare an trebuia să te prezinţi cu „mostre” dactilografiate, la obişnuitul control Pentru a scrie, lumea se refugia în faţa caietului şi a stiloului (creioanele aveau mină subţire, care se tocea ori se rupea uşor, iar pixurile, din plastic ordinar, curgeau şi lăsau pete pe hârtie) În schimb stilourile!… Mă gândesc la cele chinezeşti, aduse pe furiş din Ungaria, cu peniţa suflată în aur şi capacul sclipitor O minune După al doilea stilou distrus, l-am descoperit pe meşterul Maniu Era unicul meşteşugar privat care mai exista în Cluj Toate celelalte servicii fuseseră demult naţionalizate, doar el mai rezista, reparând stilouri Avea o odaie în centrul oraşului, cu ieşire pe străduţa din faţa Casei lui Matei, vizavi de restaurantul Intim (care se numea aşa, fiindcă doar femeile aveau voie să intre acolo, la un pahar de Cico) Atelierul meşterului Maniu era liliputan, abia încăpea el însuşi în cămăruţă, plus încă un client Ceilalţi aşteptau la rând, afară, în stradă 5 aprilie 2010 Amintiri din copilărie (2) Aveam-n-aveam treabă la meşterul Maniu, mă duceam să repar stilouri Mă impresiona atmosfera absolut unică pe care o găseam acolo Vânzătoarele de la alimentara te primeau pe vremea aia scârbite şi te repezeau îndată ce intrai în prăvălie: „N-avem!” El te observa cu o privire curioasă, poate uşor ironică, o atitudine respectuoasă şi plină de solicitudine Era un bărbat slab, cu tenul negricios şi nişte mâini uriaşe pentru statura lui pipernicită Nişte ochi vii şi mereu prietenoşi În opinia mea de elev, părea un om în pragul bătrâneţii Totdeauna purta un halat albastru-închis (Odată am ajuns împreună cu el, la ora deschiderii, m-a poftit amabil să intru, dar n-a luat stiloul să-l vadă până ce nu şi-a îmbrăcat tacticos halatul ) De obicei desfăcea cu gesturi sigure stiloul, îl examina cu mare precizie şi în câteva secunde stabilea diagnosticul: trebuie schimbată peniţa, trebuie înlocuit capacul fiindcă i s-a dislocat arcul interior, e rupt filetul din corpul principal etc Eu îl ascultam fascinat de siguranţa şi profesionalismul lui fără greş, aproape că nu-mi mai păsa ce anume zice Apoi se răsucea spre una (ori spre alta) dintre cutiuţele lui, înhăţa dintr-o mişcare piesa exact necesară, o monta cu aceeaşi precizie, încărca stiloul cu o cerneală specială, Pelikan, haşura câteva linii pe o foaie, de probă – gata! în două-trei minute, pe o sumă foarte modestă, aveai un stilou ca şi nou Iar chilioara lui era o minunăţie: de la pilele, şurubelniţele şi patentele miniaturale de care se slujea, până la miile de şuruburi, arculeţe, capace, peniţe care-şi aşteptau rândul pentru a fi utilizate Mai încolo erau ceasul pe perete, câteva diplome în ramă, câteva articole de ziar sub sticlă înrămată, care vorbeau cu entuziasm despre îndemânarea meşterului Atât apucam de obicei să văd, examinându-i în paralel mâinile harnice şi ascultându-i explicaţiile precise, în cele câteva minute 6 aprilie 2010 Amintiri din copilărie (3) Cred că abia la a zecea vizită, pe când mă pregăteam să plec, ameţit de gesturile lui vrăjitoreşti, mi-am ridicat ochii Drept în faţa mea, la un metru deasupra capului său, pe perete, se lăbărţa o fotografie imensă a lui Ceauşescu Avea atitudinea aceea marţială bine cunoscută, de preşedinte înfăşurat cu tricolorul peste piept, dar ţinând triumfător în mâini un sceptru regal Doar mutra porcină, rânjitoare, trăda satisfacţia groasă a parvenitului şi dădea un mic contrast întregii făcături Am ieşit de-acolo complet zăpăcit Ce voia să spună meşterul Maniu cu poza aia, expusă la loc de cinste? Era taxa de protecţie, pe care o plătea cu inima strânsă, în lumea propagandei, pentru a nu-i fi închis măruntul atelier de reparat stilouri, din centrul Clujului? Sau era mai curând forma sa de sarcasm anticeauşist? (Căci imbecilitatea expresiei de pe chipul prezidenţial era de domeniul evidenţei ) Trebuia să aflu neapărat La următoarea ocazie, îndată ce l-am revăzut, i-am căutat privirile, să citesc în ele mica sclipire de complicitate Dar nu Aceleaşi gesturi politicoase, precise, corecte, aceeaşi căutătură prietenoasă – nimic mai mult Atunci m-a apucat stânjeneala Am început să-mi învârt ochii prin atelier, ca să nu-l mai văd Şi brusc, în dreapta mea, am fost atras de o înscripţie în limba franceză Mi s-a părut un detaliu supranatural, în acea realitate dictatorială a anilor ’80 care exilase orice frază sau sunet în vreo limbă străină Mi-am năpustit atenţia într-acolo Era un afiş despre malul mării, foarte albastru, cu cerul şi valurile ca-n filme Doi tineri frumoşi (el şi ea) alergau cinematografic pe nisip, râzându-şi fericiţi Iar sloganul zicea: VIVEZ VOTRE VIE! VENEZ EN ROUMANIE! Textul îl am şi-acum în faţa ochilor, după douăzeci şi cinci de ani Dar am făcut eforturi serioase pentru a uita scârba copleşitoare cu care am ieşit din atelierul meşterului Maniu, spre a nu mai reveni acolo niciodată După ce mi s-a defectat ultimul stilou reparat, am reînceput să scriu cu pixul 7 aprilie 2010 Necazuri în Paradis? Mircea Cărtărescu e, de câteva decenii bune, favorizatul tuturor clasamentelor literare Odinioară, pe când începuse cu poezii, era de departe cel mai talentat poet român contemporan (împins pe tron de insistenţele lui Nicolae Manolescu) De când s-a făcut prozator, nu există altul mai bun ca el De la un triumf la altul, gloria internă i s-a tot pârguit, în aşteptarea consacrării internaţionale Lumea îl venera pioasă, îl aplauda respectuoasă şi aştepta încrezătoare măcar blazonul unui Nobel Dar titlul mondial l-a primit Herta Müller, care a optat pentru implicarea etică în realitatea înconjurătoare, nu pentru refugiul prudent în lumile paralele Pentru deconstruirea, prin scris, a efectelor nocive ale dictaturii, nu pentru nombrilismul estetic Locurile fruntaşe, în clasamentele interne, continuă să-i fie rezervate lui Cărtărescu Însă parcă nici gustul succesului nu mai e acelaşi Artistul se apucă să-şi cravaşeze criticii: „Nu poţi găsi o fărâmă de adevăr, măcar, într-o glumă proastă ca Iovănel sau într-un carierist îngâmfat gen Cristea-Enache În cazul lor, verdictul trebuie luat întotdeauna invers ca să devină credibil Odinioară, blestemul suprem în literatură era «lăuda-te-ar Bogdan-Duică», acum, dacă te laudă Cristea-Enache, poţi fi sigur că ai dat un rateu Sunt foarte mândru că unii critici m-au pus pe primul loc, dar la fel de mândru că alţii nu m-au menţionat deloc sau au găsit cărţile mele submediocre M-a amuzat foarte tare Paul Cernat, care-a reuşit performanţa de contorsionist să mă pună pe primul loc cu o parte a cărţii mele, fără să uite să menţioneze – a suta oară – că o altă parte a ei e proastă Aşa e când vrei să împaci prea multă lume” Cu sudalma pe buze, duios Cărtărescu trecea… 8 aprilie 2010 De la Vaclav Havel la… Alessandro Manzoni Unul dintre conceptele de bază ale disidentului Vaclav Havel, expus în eseistica sa anticomunistă, era acela despre „puterea celor fără de putere” În contextul regimului totalitar, care fărâmiţează relaţiile interumane, ca refugiu extrem poate fi încă folosită arma onestităţii profesionale În societatea care încurajează abuzurile şi selecţia inversă, motivată prin obedienţă politică, meşterul berar făcându-şi conştiincios treaba va ajunge inevitabil în conflict cu ceilalţi Va reclama furnizorii necinstiţi, clienţii abuzivi, fluxul economic înţepenit şi, din una în alta, va intra oricum în coliziune cu mecanismul statal Soluţia? Dacă toată lumea şi-ar face bine treaba, dictatura s-ar eroda şi, după o vreme, s-ar prăbuşi Recitesc în aceste zile romanul lui Manzoni, Logodnicii, şi regăsesc unele idei înrudite, exprimate însă cu 150 de ani mai devreme (!) Federigo Borromeo îl ceartă pe parohul Don Abbondio, care a refuzat, de frică, să încheie mult aşteptata căsătorie dintre Renzo şi Lucia, întrucât fusese ameninţat de abuzivul Rodrigo Cardinalul îl admonestează pe preot, pentru laşitatea de care s-a lăsat călăuzit, spunându-i printre altele: „Fără îndoială, nu vei fi întrebat niciodată dacă i-ai silit sau nu pe cei puternici să-şi facă datoria, căci nu ţi-au fost date nici chemarea, nici mijloacele pentru aceasta Dar vei fi întrebat dacă ai folosit mijloacele care-ţi stăteau în putere ca să faci ceea ce era de datoria dumitale, chiar atunci când cei tari ar fi avut îndrăzneala să te oprească” O nuanţă de gândire foarte actuală şi în zilele noastre 9 aprilie 2010 Parlez-vous passaresté? Vorbiţi păsăreşte? Asta mi-a venit să-ntreb, azvârlindu-mă în lectura cărţii publicate de Ioana Macrea-Toma, Privilighenţia Mă interesa tema, mă interesa epoca – dar până acuma n-am reuşit să trec de primul şuvoi, Introducerea Unde am găsit adevărurile spuse cam aşa: „Opţiunile politico-literare ale scriitorilor români în comunism nu fac neapărat dovada unui deficit de verticalitate morală sau a unei retractilităţi lucrative, ci sunt înscrise şi chiar prescrise de o anumită stare socio-instituţională a câmpului literar, ce formatează într-un chip diferit de alte câmpuri culturale orizontul şi elasticitatea de acţiune a agenţilor săi” (p 7) Ufff! Am transpirat instantaneu văzând ce m-aşteaptă Am zis să fac totuşi încă o încercare Am citit mai departe: „Ceea ce vrem să sugerăm, în fond, este că există corelaţii între beligeranţa autocentrată a generaţiei ’60, investiţiile energetice majore în negocierile intra-literare de publicare, articularea unei autonomii instituţionale revendicată ca proiect de rezistenţă şi substituirea reţelelor orizontale clandestine de afirmare printr-o relaţionare verticală cu redactorii culturali ai Europei libere, toate fiind subsumabile unei înţelegeri culturale a faptului politic, cu efecte în plan estetic şi mai ales în cel socio-poli tic” (p 10-11) Mă scuzaţi, despre ce-i vorba în fraza Singurul lucru amuzant până acum e pompoasa Tabula Gratulatoria, unde autoarea le mulţumeşte „profesorilor mei de la Facultatea de Litere” (indicaţi şi nominal), pentru cartea de faţă, care „poate figura ca un ecou sau ca o continuare a discuţiilor seminale şi problematizante” Mă rog, dacă e vorba de „discuţii seminale şi problematizante”, atunci într-adevăr unde sunt doi, al treilea e de prisos 10 aprilie 2010 Paradis cu pete de culoare Poetul Vasile Dan evocă, în tonuri nostalgic-luminoase, un colţ de Italie Pentru a-şi convinge cititorii, îşi ia în sprijin şi câteva personalităţi literare „Lordul Byron a atins Paradisul, nu departe de republica florentină, cu piciorul său bolnav, în «Cinque Terre», în Monterosso, Vernazza, Corniglia, Manarola şi Riomaggiore, în «II golfo dei poeti» din faţa portului La Spezia, scăldat în azurul infinit al Mării Ligurice, pe Rivieră, între Carrara şi Genova După Lordul Byron aici a respirat liric şi Eugenio Montale (premiul Nobel pentru literatură în 1975) care a şi lăsat înscris pe o placă de Carrara – se putea altfel? — un superb poem, Portovenere, în piaţeta care acum i-a şi împrumutat numele ” Denumiri rezonante, ecouri poetice, impresii lirice Asta îmi aminteşte excursia de anul trecut, la Genova, când am vizitat oraşul şi câteva din frumuseţile sale turistice (am trecut cu maşina prin faţa casei unde s-a născut Eugenio Montale) Într-una din zile prevăzusem chiar o escapadă, cu vaporaşul, până la Portofino Vremea nu era turbată, nici marea furtunoasă Prudent din fire, nu mâncasem nimic în dimineaţa respectivă, pentru a mă feri de surprize Totuşi, după vreo jumătate de oră, hâţânat şi răsucit de tangajul navei, a trebuit să mă ridic din mijlocul elevilor şi al colegilor pentru a da fuga la pupă În graba mare, n-am mai apucat nici să-mi scot ochelarii, înainte de-a voma peste bord 11 aprilie 2010 Comparaison n’est pas raison „Tot a mea era mai «mare» „- jubilează Nicolae Manolescu în România literară, făcând o comparaţie între a lui şi a lui Alex Ştefănescu Să adăugăm, pentru a fi corecţi, că exclamaţia se referea la dimensiunile… cărţilor scrise de cei doi: „Ceea ce mi-a pus însă capac a fost socoteala cu meritele Istoriei literaturii A lui, nu a mea I-a numărat paginile, semnele, a cântărit-o, a măsurat-o Nu m-a mirat neapărat o astfel de cantitativă judecată critică Fusesem şi eu invitatul emisiunii lui de tv intitulată, în acelaşi spirit mercantil, Un metru cub de cultură Dar eram sigur că voia să-mi concureze Istoria critică Calculul nu i-a reuşit, din fericire Tot a mea era mai «mare» „ 12 Aceşti flăcăi, la vârsta senectuţii, se pare că îi aplică şi istoriei literare principiul prazului: alb la cap, dar verde la aprilie 2010 Privatizarea modelelor Probabil că marile nume ale literaturii, ale culturii, ar trebui să rămână undeva sus, într-o ramă, ca puncte luminoase de reper pentru toată lumea Doar într-o cultură visceral mediocră pot fi privatizate modelele, în beneficiul câtorva hrăpăreţi aroganţi Bătaia reciprocă pe burtă le creşte oare cota pari urilor? Odinioară H -R Patapievici era declarat (cu seriozitate) un Kierkegaard de Bucureşti, Andrei Pleşu era un Montaigne român, iar Gabriel Liiceanu, un Heidegger (de Dâmboviţa, probabil) Ulterior, pe când sărea puricele potcovit la ceruri, iar Vladimir Tismăneanu îşi tipărea volumul de dialoguri cu Ion Iliescu, politologul american a fost proclamat de Cărtărescu „un Proust al comunismului românesc” Pur şi simplu A venit azi rândul aceluiaşi Cărtărescu de-a fi comparat cu poetul Dante! Ca ce chestie? Păi, de când a fost criticat de mai tinerii Daniel Cristea-Enache şi Paul Cernat, şi-a amintit isteţul C Stănescu, vezi Doamne, că la fel a păţit şi florentinul din Trecento, când a fost prezentat în lumini şi umbre de către Boccaccio Aşadar Alteţa Sa postmodernă n-ar trebui să protesteze, ci să se simtă adânc flatat (a) de intensitatea criticilor Lăsând la o parte ipocrizia complimentului, ne scărpinăm cu deştu-n ţeastă şi ne întrebăm cu nedumerire: dacă pe fotoliul lui Dante şi-a aşezat nonşalant posteriorul Mircea Cărtărescu, atunci care anume organe de-ale lui Boccaccio le-ar reveni, la preţ de mercurial, celorlalţi doi? Ficatul? Splina? Genunchiul stâng? Mărul lui Adam? Ptiu, drace! 13 aprilie 2010 Oulipo Oulipo e o societate culturală franceză cu totul trăsnită, preocupată de fenomenele lingvistice bizare şi confluenţa lor cu matematica: jocurile de cuvinte, lipogramele, cuvintele încrucişate, calambururile, cuvintele-valiză etc Printre fondatori, cel mai cunoscut era prozatorul Raymond Queneau Regulile după care se conduce confreria – aşa cum le găsesc descrise pe un site – mi-o fac cu atât mai simpatică: „Poţi deveni membru Oulipo prin cooptare Un membru nou trebuie să fie ales în unanimitate, cu condiţia să nu fi cerut niciodată să facă parte din Oulipo Fiecare «cooptat» e desigur liber să refuze adeziunea (refuzul său e, din clipa aceea, definitiv) dar, odată ales, el nu mai poate demisiona decât dacă se sinucide în faţa aprozilor (cel puţin doi) Membrii societăţii rămân oulipieni chiar şi după moartea lor: atunci ei sunt, potrivit formulei consacrate, «scuzaţi din motive de deces» „ Principiile astea poate că ar trebui introduse şi la Academia Română 14 aprilie 2010 Şcoala ipocriziei Revista electronică Acum a avut iniţiativa de-a relua textele mele polemice despre monografia lui Sorin Lavric şi tentativa sa de reabilitare forţată a lui C Noica, a tinereţii legionare a acestuia La secţiunea de comentarii, un cititor subliniază, cu oarecare cinism, cochetăria gânditorilor occidentali cu diversele dictaturi „Nimic nou sub soare: un intelectual strălucit, fascinat de violenţa (legionară) ca soluţie la problemele puse de democraţie, cedând când violenţa (comunistă) i-a fost aplicată, constant în nevoia de a rămâne pe scenă şi în centrul unui cerc de admiratori Franţa, în care trăiesc, e plină de astfel de oameni (majoritar au fost fascinaţi de violenţa comunistă, iar de cedat, nu violenţei capitaliste i-au cedat, ci ispitei banilor şi televiziunii) Şi toţi se citează şi studiază unii pe alţii, chiar când nu se iubesc şi se critică, astfel că mereu aceleaşi nume ocupă faţa scenei şi sunt în programul învăţământului Şi când mor, devin bulevarde, teatre, cinematografe, centre culturale Nu văd de ce societatea românească i-ar refuza lui Noica, ceea ce societatea franceză le acordă lui Sartre şi atâtor altora În răspunsul pe care i l-am formulat, am încercat să punctez nu doar constanta atracţie totalitară, din gândirea lui Noica, dar şi frapanta ipocrizie a ucenicilor săi, care după 1989 ni-l tot reîmpachetează pe gânditorul de la Păltiniş în ambalajul democraţiei, al europenismului şi al drepturilor omului: „Mă bucur că domnul C A ajuns la concluzia că Noica a fost fascinat de violenţa legionară (şi împotriva soluţiilor democratice), iar acum ciracii lui Noica încearcă menţinerea sa cu orice preţ în primul plan al discuţiei publice Tocmai despre asta cred şi eu că este vorba Cu o mică diferenţă esenţială, faţă de realităţile occidentale La noi, în România, intelectualul care mai întâi a fost legionar, iar apoi a devenit agent de influenţă al lui Ceauşescu este prezentat, în lumea snoabă, ca un mare gânditor de talie europeană şi un model demn de urmat în prezent Iar o carte care, pentru a atenua păcatele publice ale lui Noica, elogiază spiritul Mişcării Legionare, este recompensată de însăşi Academia Română Cu un premiu purtând numele lui Titu Maiorescu (unul, totuşi, dintre marii democraţi ai culturii române…) Până la urmă, poate că nu ticăloşia deranjează mai mult, ci ipocrizia Vorba unui francez de-al d-lui C : J’appelle un chat un chat, et Rollet un fripon” 15 aprilie 2010 Cip-cirip! Cip-cirip! „Nu trecerea pură şi simplă a vremii face distanţarea necesară aprecierii trecutului, ci expansiunea acesteia, cumularea vremurilor petrecute, a viziunilor compoziţionale care să-i întregească, prin spaţializare, procesarea sensului şi cât mai complet înţelesul Şi raţionalist şi în determinist şi relativist etc , nu numai dualist – prin excelenţă maniheist, dialogul polemic superficial şi obtuz (escalada încrâncenării polemice ducând, în speţă, în ridicolul combaterii unui naţionalism cu altul, sau, la grotesc, cu ultranaţionalismul) prin refractarităţile sale, ci redobândind favoarea compoziţională a sfatului din agora, adâncitor şi revelator ” În caz că nu v-aţi prins, păsăreasca de mai sus reprezintă critica feroce pe care un anume Rogobete mi-o adresează în revista Argeş După ce-şi va traduce poliloghia (din imbecileză în română), îi promit că voi răspunde mai elaborat Până atunci pot să-i spun doar: „hâşşş!” 16 aprilie 2010 Martor ocular Până la urmă am intuit totuşi, cu eforturi disproporţionate, de ce s-a supărat Rogobetele pe articolul meu despre Noica El nu e deloc convins că meditatorul din Păltiniş a fost sedus de ispitele totalitare Ar fi fost, dimpotrivă, un filosof sfios şi blajin, în măsură să-ţi taie răsuflarea de cumsecădenie Şi ne spune asta, cu experienţa sigură a martorului ocular: „Personal, prin jocul întâmplării, am strâns, în redacţia unei reviste antedecembriste bucureştene, mâna cuminţeniei sale care şi-a şoptit numele cu asemenea linişte sufletească încât am surzit” Poate i se mai destupă urechile surdului, dacă vede şi pasaje în care Noica-cel-tânăr-şi-extremist face elogiul crimelor legionare, găsindu-le motivaţii nobile: „Unde sunt actele de violenţă, sau pur şi simplu de huliganism şi indisciplină ce le-au fost reproşate legionarilor? Căci violenţa nu ţine întotdeauna de orbire; ţine, uneori, de setea purităţii Căpitanul şi Moţa au lovit Mulţi dintre cei de tot buni au lovit Dar au lovit fiindcă gestul lor avea un sens purificator pentru sufletul neamului” Asta îmi aminteşte o altă experienţă recentă Într-o sesiune de comunicări ştiinţifice (internaţionale!), unul dintre participanţi s-a disociat iritat de prezentarea şi citatele mele din legionarul Noica El ne-a asigurat mânios, pe toţi cei prezenţi, că l-a cunoscut bine pe filosof la senectute, când era chiar un om cumsecade Şi că avea un loden şifonat Şi că s-au dus împreună la ştrand (N-am aflat dacă apa era încălzită ori făcea bulbuci ) La sfârşitul dezbaterilor, am rămas fiecare cu ale sale: eu cu lecturile, el cu amintirile L-am îndemnat chiar să facă data viitoare o comunicare ştiinţifică unde să arate, cu citate şi bibliografie, că nu putea fi extremist la tinereţe cel care mergea la ştrand, la bătrâneţe 17 aprilie 2010 Pe când era bunica fată H -R Patapievici îşi tipăreşte în presa literară un discurs bombastic, livrat iniţial pentru urechile publicului de la Societatea Austriacă-Română (Österreichisch-Rumänische Gesellschaft), ce trudeşte la consolidarea legăturilor bilaterale Fireşte că nu hiperbolele viguroase, destinate să capteze bunăvoinţa auditoriului, sunt de natură să şocheze – deşi frenezia exagerărilor pare, în sintonie cu stilul autorului, fără limite: „vă invidiez că vorbiţi limba germană: e ca şi cum aţi poseda două lucruri de preţ dintr-o dată: o superbă limbă maternă şi, în acelaşi timp, cea mai inteligentă limbă dintre toate limbile moderne” (pur şi simplu!) Ideea principală a expozeului se structurează pe exaltata linguşeală bivalentă: voi sunteţi mari – noi suntem mici; voi sunteţi tari – noi suntem slabi; voi sunteţi în centru – noi suntem la periferie; voi sunteţi dezvoltaţi – noi suntem retardaţi Ce-i drept, cu detaliul atenuant că plasarea periferică şi subdezvoltată permite dubla percepţie, asupra a ceea ce eşti şi asupra a ceea ce ai vrea să fii: „oamenii aflaţi într-o zonă de înapoiere suferă de toate dezavantajele reale şi imediate ale unei modernităţi întârziate şi defazate; şi beneficiază de avantajele care ar putea rezulta din strădania de a învinge prin cultură decalajele impuse de înapoiere” Imaginea piramidală este aceea a modernităţii în expansiune, a colonizării de la cei tari spre cei slabi, de la şefi către subordonaţi: „problema centrală a modernizării este aceea a raportului dintre Centru şi Periferie Toate lucrurile care decurg din acest raport exprimă dezavantajele reale şi imediate ale periferiei” (În fundal parcă se întrezăreşte şi basca lui Noica, plus binecunoscuta exclamaţie de obidă, adaptată la noile împrejurări: Austria untului, fire-aţi ai dracu’!) Din păcate pentru castelul de nisip al vorbitorului bucureştean, realitatea construită de el ţine de ce-a fost acum câteva decenii, pe când era bunica fată Acum nu modernismul ne captează atenţia, ci sfidările postmodernismului Lumea nu se mai ierarhizează pe verticală, ci e descentrată în diverse puncte de influenţă şi interes Globalizarea a ucis centralismul geografic, iar dinamismul accelerat aruncă în desuetudine clasamentele cu miză pe eternitate Cât priveşte limba germană, ea a cam rămas pe nicăieri, în urma limbii engleze În loc de filosofia civilizaţiei, H -R Patapievici ar trebui să se apuce de gramatică şi de conjugarea verbelor: eu linguşesc – tu linguşeşti – el linguşeşte: voi ne credeţi? 18 aprilie 2010 Alba-neagra (1) Când eram militar la Constanţa, acum vreo treizeci de ani, mi s-a întâmplat o poveste iritantă Am ieşit din cazarmă cu colegii, într-o învoire La puţinii bani de buzunar pe care-i aveam de la părinţii noştri, ne-am lipit de un grup de localnici Câţiva stăteau de strajă, iar unul mai tuciuriu, ghemuit lângă un scăunel, arunca, învârtea şi răsucea cu dibăcie trei cărţi de joc pe o bucată de carton Din cele trei cărţi, două erau negre şi una albă – iar pe spate erau, fireşte, identice În timp ce le vrăjea şi le descânta, scamatorul întorcea pe rând câte una, pe care o arăta publicului fascinat, mormăind totodată în viteză: „Uite alba! Care-i alba? Asta-i alba? Nu e alba! Asta-i neagra! Unde-i alba? Care-i alba? Asta-i neagra! Iară-i neagra! Unde-i alba? Asta-i alba! Pune banü! Care-i alba?” Ideea era să pui jos o bancnotă cu valoare destul de mare, iar dacă nimereai alba, primeai înapoi dublu Dacă n-o nimereai, rămâneai fără suma pusă în joc I-am urmărit o vreme prestidigitaţia şi apoi m-am hotărât să sar cu banul Când a terminat o tură de amestecat cu „Asta-i alba!”, a trântit cartea norocoasă, cu faţa-n jos pe carton şi s-a oprit din agitaţie Miam zis că ăla era momentul Notasem limpede: cartea albă era în dreapta Numai că, în fracţiunea de secundă când mi-am privit buzunarul, pentru a scoate în înghesuială banii, şmecherul a învârtit suportul de carton, schimbând toată configuraţia M-am năpustit orbeşte, am azvirlit bancnota şi am răsucit triumfător cartea Dar… am văzut negru în faţa ochilor… Mi s-a tăiat respiraţia Rămăsesem fără ultimii bani, pentru următoarele săptămâni Colegul Ovidiu Ursa, un lord flegmatic, dovedea mereu o perfectă stăpânire de sine M-a văzut că-s disperat şi mi-a zis că nu-i nimic, mă ajută el Se va prinde în joc, dar nu pentru a se îmbogăţi, ci pentru a recâştiga şi a-mi restitui suma pierdută L-am rugat insistent să nu facă aşa ceva, fiindcă va rămâne de asemeni fără bani Mi-a zâmbit, foarte sigur pe el, şi a-nceput să analizeze profesionist rumba degetelor tuciurii Pe scurt: a pierdut de vreo trei ori mai mult decât mine (Pesemne că era mai înstărit de-acasă ) Când am plecat de-acolo, eram mai mici şi mai transpiraţi amândoi 19 aprilie 2010 Alba-neagra (2) Cunoscutul refren de la Constanţa îmi răsună şi azi în urechi, pe când citesc opiniile lui Paul Cernat despre nostima carte cu Privilighenţia Comentatorul remarcă, în cazul tinerei autoare, că „aproprierea prea rapidă a limbajului sociologic s-a grefat pe un limbaj critic preţios şi încă imatur, plin de stângăcii şi presărat pe alocuri cu licenţe gramaticale” (Asta-i neagra! Care-i alba?) În plus, „Ioana Macrea-Toma vădeşte destule naivităţi şi stângăcii, îndeosebi când abordează producţiile literare ale epocii” (Iară-i neagra! Unde-i alba?) Este adevărat că, pe-un alt blog cu tupeu, interpretul Iovănel a plasat cartea respectivă printre marile evenimente editoriale ale anului, deşi mărturisea că încă nici n-a citit-o (Asta-i alba? Asta-i neagra? Cin’ s-o ştie?) Însă Paul Cernat, în ce-l priveşte, aplaudă „baza de date riguros sistematizată şi interpretată”, „cercetarea sociologică meticuloasă, de tip interacţionist sic! — L A , cu numeroase abordări cantitative şi statistice dublate de cercetări de arhivă şi anchete de istorie orală”, „inovaţiile metodologice” şi „mizele intelectuale puse în joc, servite de o impresionantă bibliografie teoretică şi istorică internaţională” (Asta-i alba! Chiar că-i alba!) Iată aşadar că „lucrarea are şanse să confirme evaluările «anticipative» (…) şi să se impună drept «cartea anului 2010», deşi în caseta sa redacţională stă scris «2009» „ (Asta-i alba? Asta-i neagra? Cine mai ştie? Curată băşcălie!) „Aspirând ca un burete cam tot ce s-a scris pe această temă la noi, Privilighenţia… reuşeşte chiar să depăşească, prin amploarea investigaţiei, abordările existente” (Asta-i alba!) „Păcat că autoarea evită să menţioneze paternitatea formulei-titlu datorate, se pare, lui Sorin Antohi…” (Brrr! L-a plagiat pe un mare conducător de doctorate de la Budapesta, care NU a colaborat cu Securitatea din România? Asta-i neagra!) Dar culmea presti digitaţiei o atinge Paul Cernat abia în pasajele unde o laudă pe autoare fiindcă ştie să… tacă din gură… Când vorbeşte, ea ne supune la suplicii, în schimb când desenează, e minunată: „Pentru cei ce vor izbuti să treacă de supliciul Introducerii, cu abundenţa ei conştiincioasă de referinţe teoretice şi concepte amalgamate de peste tot, lectura este mai mult decât profitabilă, chiar dacă nu atât comentariile autoarei, cât datele concrete sunt cele care suscită interesul Odată depăşită parada academică de protocol, textul se limpezeşte, iar pagina se încarcă de tabele, scheme, grafice şi statistici” Dacă pagina se limpezeşte, atunci când se încarcă de tabele şi scheme, de grafice şi statistici, atunci cum o fi fost pe când conţinea doar… cuvinte? Stimaţi spectatori, telespectatori şi internet-spectatori, tocmai aţi asistat la interpretarea stereofonică a tinerei critici din România: una la piculină, celălalt la contrabas Vă dorim, în continuare, somn uşor! PS Îi mulţumesc lui Paul Cernat că n-a uitat să mă citeze, în debutul textului său Dacă îmi transcria numele corect, îi mulţumeam de două ori 20 aprilie 2010 O culme O culme a cercetării literare din România: să-l plagiezi pe un escroc… 21 aprilie 2010 Ce am învăţat de la Monica Lovinescu? (1) Vreo două bloguri şi-au amintit ieri că tocmai se împlinesc doi ani de la stingerea din viaţă a Monicăi Lovinescu Acesta a fost şi un bun prilej, în cazul lor, pentru lansarea altor litanii înflăcărate, beatificante, sub pretextul pioşeniei faţă de scumpa defunctă Dar Monica Lovinescu merită probabil ceva mai multă francheţe, din partea noastră, a tuturor O rememorare a luminilor şi a umbrelor ei poate fi mai semnificativă decât o tămâiere scurtă şi exaltată Unul dintre lucrurile cele mai importante pe care, probabil, le-am învăţat de la Monica Lovinescu, din activitatea sa publică, a fost tenacitatea împotrivirii faţă de mecanismul totalitar Chiar şi atunci când totul era lipsit de perspectivă, iar comunismul hidos părea instaurat pentru eternitate la noi, ea n-a cedat şi n-a disperat A continuat să-şi facă datoria, la microfon, răspândind speranţa Duplicităţile şi cedările, printre scriitorii români, se înmulţeau de la o zi la alta Ea persevera imperturbabil în biciuirea laşităţilor De unde îşi extrăgea oare zilnic seva de vitalitate justiţiară? Acea femeie de statură măruntă, dar cu vocea groasă a unui uriaş, nu lăsa o ţară întreagă să adoarmă Pe undele scurte radiofonice, denivelate de bruiaj, ne dădea de ştire că mai există cineva, acolo în depărtare, care ţine strâns în faţa ochilor balanţa Că mai trebuie păstrată o măsură a lucrurilor 22 aprilie 2010 Ce am învăţat de la Monica Lovinescu? (2) E foarte posibil ca tragedia mamei sale să fi contribuit la înverşunarea anticomunistă a Monicăi Lovinescu Unde e moarte de om, nu mai ramine loc de întors Dar la fel de tendenţios ar fi să pui elanul polemic, civic, al proeminentei personalităţi de la Europa liberă doar pe seama unor traume personale (cum îşi permitea să creadă G Pruteanu) Se vede treaba că, în cultura română, dorinţa de justiţie, care stă la temelia activităţii publice şi o propulsează, mai are încă nevoie de scuze, explicaţii şi circumstanţe atenuante însă, dincolo de asemenea adevăruri evidente, am mai învăţat şi câteva nuanţe importante De data aceasta, prin disociere Personalitatea incas antă a Monicăi Lovinescu, în lupta sa permanentă cu un macrosistem criminal, comunismul, s-a confruntat şi cu imperativul opţiunilor mai subtile Cum a reacţionat ea? în anul 1960, prozatorul Vintilă Horia a primit în Franţa Premiul Concourt, pentru romanul Dumnezeu s-a născut în exil Era vorba, din păcate, despre un notoriu simpatizant al nazismului şi al fascismului, din anii celui de-al doilea război mondial Printr-o serie de articole delirante, de proslăvire a lui Mussolini, iar apoi a lui Adolf Hitler, tânărul scriitor îşi deschisese drumul în diplomaţia externă română – mai întâi la Roma, iar apoi la Viena Sfârşitul războiului l-a prins în occidentul Europei, de unde, ca orice hitlerist care se respectă, s-a refugiat o vreme în Argentina Când valurile justiţiei s-au mai potolit (deşi în ţară fusese condamnat în contumacie, pentru partizanatul său extremist, la închisoare pe viaţă), Vintilă Horia s-a întors pe continent şi s-a stabilit un timp în Spania După care i-a picat pe cap premiul franţuzesc Autorităţile comuniste din România au reacţionat cu iritare, punând la îndemâna presei străine un voluminos dosar cu activitatea hitleristă a lui V Horia Exilaţii parizieni ai anilor ’60 au avut de tranşat atunci o dilemă delicată Să-l repudieze pe noul premiat Concourt, ori să conteste adevărul trecutului său deocheat, în numele sfintei lupte anticomuniste? Ce conta mai mult: realitatea istorică ori „strategia” politică? Întrucât exilul însuşi era înţesat cu foşti legionari nostalgici, opţiunea n-a fost grea Poate că e util de rememorat că Monica Lovinescu a fost, cu acel prilej, o purtătoare de stindard S-a remarcat prin zelul cu care, împotriva adevărului punctual, a pledat în favoarea interesului strategic, anticomunist 23 aprilie 2010 Ce am învăţat de la Monica Lovinescu? (3) Şi nu-i adevărat că implicarea ipocrită, de partea lui V Horia, ar fi ţinut de obligaţia inevitabilă a exilului militant Un spirit lucid ca Eugen Ionesco a ştiut să facă pasul înapoi şi i-a zeflemisit pe înfierbântaţii manipulatori (vezi şi însemnările mele anterioare, din 13 martie) Ba chiar a rupt relaţiile de prietenie cu cei ce nu vedeau copacii, din cauza pădurii O admite însăşi Monica Lovinescu: „Şi Eugen se supărase că am luat partea lui Vintilă Horia în scandalul premiului Concourt Am închis telefonul şi închis a rămas…” (vezi La apa Vavilonului, Humanitas, 1999) Am învăţat din această eroare (pe care, iată, Monica Lovinescu nu şi-o asumă şi n-o regretă nici după 40 de ani, când îşi publică memoriile!), faptul că adevărul general nu trebuie apărat cu preţul minciunilor conjuncturale Sau, cu o formulă mai cunoscută, dar adaptată: scopul nu scuză mijloacele 24 aprilie 2010 Ce am învăţat de la Monica Lovinescu? (4) După decembrie 1989, când n-a mai beneficiat de monopolul pe libertatea cuvântului, cariera de reper public a Monicăi Lovinescu s-a apropiat vertiginos de apus E adevărat că, în frenezia recuceririi adevărului, prea puţini români mai trăgeau cu urechea la radio şi la ce li se transmitea din Paris Lumea era ocupată să urle şi să ţipe, să protesteze şi să parvină la Bucureşti Desfiinţarea Europei libere (întâi studioul din Paris, apoi cel din München, în final şi cel de la Praga, eşuat pe post de bibelou) a avut, de asemeni, o uriaşă semnificaţie simbolică În contextul multiplicării centrelor de activitate şi influenţă social-culturală din România, Monica Lovinescu şi Virgil Ierunca nu mai aveau cum să acopere, imparţial, diversitatea punctelor de vedere A fost logică, prin urmare, opţiunea lor pentru un alt vârf de notorietate şi prestigiu (Editura Humanitas) Dar de ce trebuiau să-i gireze până la capăt, şi în pofida bunului-simţ, abuzurile? De ce, spre exemplu, în conflictul public dintre Liiceanu şi Goma, s-au simţit obligaţi să-i ia partea editorului samavolnic (care a tipărit, a difuzat lacunar, iar apoi a topit volumul Culorile curcubeului), şi împotriva autorului abuzat? Ce legătură mai exista între ultimele opţiuni ale Monicăi Lovinescu şi conceptul de est-etică? Noile scopuri – urmărite de această conştiinţă mai bună a românilor de odinioară – deveneau tot mai străvezii şi deprimante: reclădirea unei alte tribune de vizibilitate, menţinerea cu orice preţ în prim-plan, impunerea apetenţelor dirijiste Cu (aproape) orice mijloace şi în pofida vechilor principii 25 aprilie 2010 Ce am învăţat de la Monica Lovinescu? (5) Se poate afirma, fără teama de-a greşi, că una dintre cele mai inutile şi otrăvitoare dezbateri din perioada postdecembristă a izbucnit datorită Monicăi Lovinescu Ea s-a implicat, cu trup şi suflet, în apărarea tinereţii fasciste a lui Mircea Eliade O făcea din prietenie personală? din obligaţii de grup? din raţiuni de echivalenţă şi compensaţie? (de genul: „tu m-ai sprijinit atunci, eu te sprijin acum”?) din orbire şi fanatism? Probabil că nu vom şti cu precizie niciodată În orice caz, odată cu eseul lui Norman Manea, Felix culpa, şi cu replica dură dată de Monica Lovinescu, s-a declanşat o păguboasă rivalitate între criticarea şi condamnarea comunismului, la concurenţă cu criticarea şi condamnarea fascismului Sâmburele acestei aberaţii de procedură trebuie atribuit integral noii gândiri contorsioniste, practicate de modelul moral de altădată, care se străduia acum să îndese pumnul în gura criticilor nazismului, sub pretextul că se impunea, întâi de to ate, combaterea comunismului: „îţi vine să te întrebi dacă nu cumva eşti victima unei halucinaţii Nu cumva România a stat ea jumătate de veac sub o stăpânire legionară, iar comuniştii sunt aceia care au deţinut puterea doar vreo câteva luni de zile şi apoi, băgaţi prin închisoare de Antonescu, n-au mai ieşit decât prin 1964 din temniţe? Nu cumva am visat, şi tot Estul european a scăpat, din 1989 încoace, nu de teroarea comunistă, ci de cea… fascistă? Atunci, şi numai atunci, totul ar fi normal” (vezi Insula şerpilor, Humanitas, 1996) Ce simplu ar fi fost, pentru Monica Lovinescu, să constate evidenţa că, de-a lungul deceniilor de dictatură, dezbaterea onestă fusese blocată Că lipsea o analiză corectă, în spaţiul public, a ambelor aberaţii criminale ce-au însângerat secolul XX: fascismul şi comunismul Că se impunea luciditatea investigării lor paralele Dar, o dată mai mult, interesele ei de manevră publică (dublate, probabil, şi de obligaţiile personale) au împins-o în fundătura argumentelor falacioase Imaginea venerată se mai prăvălea câteva trepte, înspre cenuşiul cotidian 26 aprilie 2010 Ce am învăţat de la Monica Lovinescu? (6) Iar încăpăţânarea tendenţioasă nu i-a adus, fireşte, mari avantaje Ba dimpotrivă Unii dintre cei ce se apropiau entuziasmaţi de ea – dorind parcă să soarbă, cu întârziere, o picătură de curaj şi obiectivitate – se lămureau cum stau lucrurile şi băteau în retragere Jurnal 1990-1993, care consemnează minuţios omagiile aderenţilor necondiţionaţi, dar şi „defecţiunile” unor confraţi, nu-şi pune o secundă întrebarea dacă problema nu cumva era şi la autoarea însemnărilor Gabriela Adameşteanu se hotărăşte să tipărească, în revista 22, eseul lui Norman Manea De la Paris, Monica Lovinescu i-o… „reproşează amical” (p 219) Când prozatoarea persistă în opţiunile sale, soţii Lovinescu-Ierunca demisionează din colegiul onorific al publicaţiei GDS Dar şi Contrapunct, consistenta revistă a tinerilor scriitori de-atunci, pregăteşte un grupaj pe subiectul cu pricina, reluând textul lui Norman Manea, mai incluzând şi alte comentarii critice, din partea lui Ion Bogdan Lefter, Andrei Cornea, Victor Eskenazy sau Zigu Ornea Reacţie enervată a diaristei: „Halucinant” Îndată ce-o vede pe Elena Ştefoi, o ceartă cu iritare pentru ceea ce s-a publicat acolo (p 258) Se bucură însă când Toma Pavel, într-o discuţie privată, îi ţine partea lui Eliade (p 288) Rediscutarea simpatiilor fasciste ale lui Mircea Eliade se extinde şi în publicaţiile pariziene, iar Monica Lovinescu îşi notează furioasă în jurnal: „E o campanie dezgustătoare (…) în presa română l-am apărat împotriva lui Norman Manea Aici, nici V , nici eu n-avem un nume” (p 297) Îl întâlneşte pe Andrei Cornea şi face eforturi să nu-i reproşeze poziţia exprimată pe subiectul adeziunii legionare a lui M Eliade (p 299) Şi tot aşa mai departe Exemplele sunt probabil suficiente, în acei ani, Monica Lovinescu a fost mai prietenă cu Mircea Eliade, decât cu discuţia liberă despre complicităţile totalitare Despre toate complicităţile totalitare A depus o rară sârguinţă pentru a influenţa, în direcţia dorită de ea, opţiunile presei culturale româneşti Când tentativele nu i-au fost încununate de succes, s-a retras bosumflată sub carapace, acuzând vremurile ieşite din ţâţâni Stau azi şi mă întreb „Ce am învăţat de la Monica Lovinescu?” Pot da un singur răspuns, scurt şi cuprinzător: „M-am învăţat minte!” 27 aprilie 2010 Ironia istoriei „I Iove Israel” – aşa se numeşte editorialul semnat de gazetarul Ioan T Morar într-un ziar local clujean Autorul îşi relatează cu entuziasm vizita, ca turist, în frământata ţară orientală „Eu iubesc Israelul civil, modern, cu o dezvoltare impetuoasă, cu o infrastructură foarte bine pusă la punct Israelul cu o agricultură intensivă, făcută, în cele mai multe locuri, cu picătura de apă venind pe furtun de cauciuc direct la rădăcină Am văzut, în drum spre Marea Moartă, hectare de pământ smulse deşertului, pline de curmali şi bananieri, de sere în care agricultura acestei ţări reuşeşte să-i hrănească pe toţi, fără să apeleze la import Ba, mai mult, reuşind să şi exporte fructe şi legume Iubesc această ţară care a făcut din inteligenţă, din fructificarea ei în cercetare de tot felul, una dintre raţiunile de stat (…) Da, iubesc Israelul Şi oraşele lui moderne Tel Avivul, cu doar un secol de existenţă, e o mare metropolă Şi plaja amplă, lată şi lungă care-l deserveşte este una dintre cele mai frumoase pe care le-am văzut Şi Haiffa, căţărată pe muntele Carmel, cu uluitoarele grădini Bahai, cu portul impunător Oraşe vii, înflorite, moderne ” Partea amuzantă este că Ioan T Morar şi-a verificat trăirile înălţătoare despre Israel cu ajutorul lui… Ion Antonescu Este vorba de patronul firmei româneşti numite Marshall Turism Desigur, în comparaţie cu agenţiile de turism poloneze, care le propun excursioniştilor momente horror prin ghetourile şi lagărele naziste de odinioară (un fel de mit al lui Dracula, valorificat la alţi parametri), să te duci cu tizul lui Ion Antonescu în adevăratul Israel pare chiar o aventură benignă Dar rămâne, apăsător, gândul că veritabilul Mareşal le-a rezervat alt tip de excursie, spre Transnistria, bunicilor şi străbunicilor acestor harnici imigranţi, ce-au fost obligaţi mai apoi să colonizeze deşertul, cu ajutorul furtunului de cauciuc, direct la rădăcină Ion Antonescu, patronul turist de-acum, le prezintă muşteriilor săi, în mod implicit, eşecul politicii de genocid practicate de mareşalul hitlerist de odinioară Pe oasele şi sufletele morţilor inocenţi se construieşte noua civilizaţie Turiştii europeni, înghesuiţi în autocarele aseptice, dotate cu televiziune, frigider şi aer condiţionat, pe care scrie cu litere mari numele patronilor de agenţie (Adolf Hitler, Benito Mussolini, Ion Antonescu), sunt invitaţi să facă poze fără blitz Pentru a nu mai deteriora culoarea naturală 28 aprilie 2010 Un lapsus al lui Borges (1) În adolescenţa şi tinereţea mea, toată lumea îl citea cu veneraţie pe Borges Poate că era şi dictatura comunistă, care ne plasa într-o relaţie privilegiată cu literatura sud-americană, a spaţiului lipsit de libertăţi democratice, căutându-şi defularea în onirism, fantezie, fantastic, fabulaţie Era, în tot cazul, impresionantă şi demnă de respect panorama enciclopedică realizată de scriitorul argentinian Părea că a citit deja totul, în toate direcţiile, cunoaşte amănuntele cele mai ascunse, realităţile cele mai nebănuite Efectul era garantat: te copleşea Dacă mai adăugai şi aspectul că era un savant orb, mitologia fabuloasă (pe linie homerică) era evidentă Când am citit prima dată romanul Numele trandafirului, nu mi-a fost greu să fac legătura între bătrânul călugăr orb, cu o gândire fanatică, retrogradă, prefăcându-se a le şti pe toate, şi cel ce publicase Moartea şi busola Trimiterea onomastică era transparentă: Jorge da Burgos – Jorge Luis Borges Nu înţelegeam, însă, de ce devenise el personaj negativ? Explicitându-şi – pe alocuri ironic, pe alocuri indirect – intenţiile, Umberto Eco recunoştea că, în cazul monahului malefic, aluzia răutăcioasă constituia plata unei poliţe Dar pentru ce? Am încercat, în aceste zile, să citesc câteva eseuri şi comentarii literare ale lui Borges, grupate în ediţia de Texte captive (Polirom, 2010) Punctul de ispită, pentru mine, erau mai ales conferinţele ţinute pe tema lui Dante şi a Divinei Comedii Trebuie să recunosc că am rămas dezamăgit Nu pentru covârşitoarea sa erudiţie ce continuă să se etaleze – tot la două rânduri se schimbă referinţa livrescă, autorul menţionat, secolul literar evocat, continentul cultural invocat Dar parcă totul se învârte în gol şi nu mai apare finalizarea percutantă Mi-a amintit de uriaşa urnă în care, pe vremuri, la televiziunea ceauşistă, se învârteau bilele de loto Ici-colo se mai zărea, printre gratiile nichelate, sclipirea unei cifre, care dispărea apoi repede în vârtejul nebunesc, ce parcă nu se mai încheia Aşteptam, cu răsuflarea tăiată a copilului naiv, să cadă bila în farfurioară – şi nimic Mecanismul huruia mai departe, scânteierile se întrezăreau pe rând, însă nimic nu se alegea Am remarcat, fireşte, săgeata autoironică prin care Borges încearcă să cocheteze cu publicul În realitate, prin acest clin d’oeil, el se caracterizează cu mare precizie: „sar de la o carte la alta, amintirile mele sunt superioare gândurilor mele” (p 229) Gura păcătosului adevăr grăieşte 29 aprilie 2010 Un lapsus al lui Borges (2) E o fabulaţie simpatică întâlnirea biografică a lui Borges cu capodopera lui Dante Având de călătorit zilnic la serviciu cu tramvaiul, pe un traseu foarte lung, prin Buenos Aires, şi-a luat în buzunar o ediţie bilingvă a Divinei Comedii A ajuns astfel s-o cunoască în profunzime, ba chiar să înveţe limba italiană, prin poezia dantescă Apoi şi-a nuanţat fireşte cunoştinţele, din ediţiile Momigliano şi Grabber Dar, după ce orbirea s-a instalat, scriitorul a trebuit să-şi hrănească intelectul doar cu amintirea lecturilor din tinereţe (probabil actualizate ici şi colo de sprijinul unor binevoitori) Un savant care se mărturiseşte, în repetate rânduri, profund influenţat de poezia lui Dante, e totuşi surprinzător să-l vezi că se limitează, în conferinţele sale, la descrieri generale, locuri comune şi banalităţi previzibile, pe seama Divinei Comedii Ba chiar să constaţi că, la un moment dat, stăpâneşte imprecis conţinutul poetic prezentat Este cazul celebrului Cânt IV din Infern, un pasaj clasic, în care protagonistul Dante întâlneşte personalităţile culturale ale lumii antice Borges ne expune astfel episodul: „Se îndreaptă către ei patru umbre, umbrele marilor poeţi ai Antichităţii Iată-l pe Homer, cu spada în mână; iată-i pe Ovidiu, Lucan, Horaţiu Virgiliu îi spune să-l salute pe Homer, pe care Dante l-a venerat nespus, dar nu l-a citit niciodată? — L A îi spune: Onorate l’altissimo poeta Homer înaintează, cu spada în mână, şi-l acceptă pe Dante ca pe cel de-al cincilea în compania lui” (p 239) În Divina Comedie, replica amintită nu era însă nicidecum rostită de Virgiliu, în atenţia lui Dante, pentru a-l îndemna să-l respecte pe înaltul poet Homer (pe care l-a venerat, deşi nu l-a citit… — mdeh, mai adoarme şi logica bunului Borges) Virgiliu îşi părăsise locul din Limb, de lângă ceilalţi patru, la rugăminţile Beatricei, pentru a merge în căutarea şi îndrumarea lui Dante Acum revenea, împreună cu el, pe acolo O voce neprecizată (ca un fel de şambelan, sau maestru de ceremonii) îi previne pe ceilalţi că Virgiliu se întoarce şi trebuie primit cu respect: „Intanto voce fu per me udita: / «Onorate l’altissimo poeta; / l’ombra sua torna, ch’era dipartita» „(„Intre timp o voce a fost de mine auzită: / «Onoraţi-l pe preaînaltul poet; / umbra lui revine, care fusese plecată» „- Inf IV, 79-81) Intre ce ne spune Dante şi ce ne povesteşte Borges, diferenţa e considerabilă 30 aprilie 2010 Un lapsus al lui Borges (3) Lasă că nici gramatical nu stătea în picioare ipoteza argentinianului De ce să-i vorbească Virgiliu lui Dante la plural „onorate’)? încă de la prima lor întâlnire, când protagonistul fusese înspăimântat de cele trei fiare – Leopardul, Leul şi Lupoaica – şi ezita să meargă înainte, călăuza îl tutuieşte, pentru a se impune cu hotărâre: „Ma tu perché ritorni a tanta noia?” („Dar tu de ce te-ntorci la atâta suferinţă?” – Inf I, 76); „A te convien tenere altro viaggio „(„Tu trebuie s-o porneşti pe altă cale” – Inf I, 91) De ce-ar fi trecut aici, pe neaşteptate, la pluralul politeţii? Dar şi alte detalii prezentate de conferenţiarul neglijent lasă mult de dorit El amestecă, surprinzător, evenimente şi personaje din Cântul IV al Infernului, cu situaţii şi personaje din Cântul V El contopeşte haotic cercul I, care-i conţine pe Nebotezaţi, cu cercul al II-lea, care-i cuprinde pe Desfrânaţi: „Ei bine, acolo se află Homer, Platon, alţi mari bărbaţi iluştri Însă Dante vede două fiinţe pe care nu le cunoaşte, mai puţin ilustre şi care aparţin lumii contemporane lui: Paolo şi Francesca Ştie cum au murit cei doi adulteri Îi strigă şi ei vin” (p 219; aceeaşi încurcătură şi la p 218) 1 În realitate confuzia nu e lipsită de importanţă, în sfera discuţiilor serioase despre D’wina Comedie Diferenţele sunt chiar consistente În Cântul IV, în Limb, sunt pedepsite marile personalităţi ale culturii, care şi-au construit gloria ignorândupe Dumnezeu Valoarea lor profesională e recunoscută, dar necredinţa lor e sancţionată: ei stau la sfat, în atitudini impunătoare şi într-un loc ferit de tortură fizică, lângă un foc uriaş (menit, simbolic, să-i pună suplimentar în lumină) Ei oftează însă mereu cu nostalgie, căci pedeapsa lor e de natură spirituală: nu vor cunoaşte niciodată binele suprem, pe Dumnezeu, pentru că l-au ignorat şi de-a lungul vieţii: „Per tai difetti, non per altro rio, / semo perduti, e sol di tanto offesi / che sanza speme vivemo în disio „(„Pentru aceste defecte, şi nu pentru alte păcate / suntem pierduţi, şi doar cu atâta frământaţi / că fără speranţă, trăim cu dorinţa” – Inf IV, 40-42) Întregul ritm al Cântului IV e lent, sobru, impunător Pe de altă parte, Cântul V e tulburat de un dinamism bezmetic, menit să scoată în evidenţă mişcările dezordonate ale amanţilor inconstanţi, ale desfrânaţilor care şi-au schimbat fără zăbavă partenerii Spiritele zboară, sub formă de păsări purtate de o năprasnică furtună, care le izbeşte pe unele de altele şi pe toate de stâncile din jur, fără nicio clipă de odihnă, în eternitate: „quel fiato li spiriti mali / di qua, di lŕ, di giů, di su li mena; / nulla speranza li conforta mai, / non che di posa, ma di minor pena” („acea vijelie spiritele păcătoase / încoace, încolo, în jos, în sus le poartă; / nicio speranţă nu-i alină vreodată, / nu de odihnă, ci măcar de pedeapsă mai blândă” – Infi V, 42-45) Confuziile lui Borges, în ce priveşte anumite situaţii din Divina Comedie, nu ţin de simpla scăpare de memorie, ci de ignorarea unor împrejurări fundamentale din capodopera lui Dante 1 mai 2010 Primus inter pares (1) „Primus inter pares” e o inspirată expresie latină, pe cât de scurtă, pe atât de echilibrată în tensiunea pe care o conţine „Cel dintâi între egali” ne arată faptul că, într-o adunare cu totul onorabilă, membrii componenţi au în aceeaşi măsură dreptul de-a fi veneraţi Fiind la fel de importanţi, totuşi unul dintre ei se desprinde, ca fiind primul El e deasupra celorlalţi, dar e totodată asemeni lor, ca prestigiu şi semnificaţie O situaţie paradoxală, comprimată într-o fericită exprimare artistică, de o mirabilă omogenitate (2 2 2 silabe) Dante reuşeşte performanţa de-a transpune în poezie această situaţie, atunci când descrie, în Cântul IV al Infernului, pleiada poeţilor antici pe care-i întâlneşte pe drumul său: „Lo buon maestro cominciň a dire: / «Mira colui con quella spada în mano, / che vien dinanzi ai tre sě come sire: / quelli è Omero poeta sovrano; / l’altro è Orazio satiro che viene; / Ovidio è 7 terzo, e l’ultimo Lucano» „(„Bunul învăţător începu să spună: / «Priveşte-l pe cel cu spada în mână, / care în faţa celorlalţi trei vine ca un rege: / acela e Homer, poetul suveran; / celălalt care vine e Horaţiu, satiricul; / Ovidiu e al treilea, iar ultimul Lucan» „- 85-90) Ieşiţi cu toţii în întâmpinarea lui Virgiliu, care-i părăsise pentru scurtă vreme spre a merge în ajutorul lui Dante, ei se retrag împreună pentru a afla de la poetul latin cine e noul venit, iar apoi îl primesc şi pe acesta cu prietenie între ei: „Da ch’ebber ragionato insieme alquanto, / volsersi a me con salutevol cenno, / e 7 mio maestro sorrise di tanto; / e piů d’onore ancora assai mifenno, / eh’e’ sě mifecer de la loro schiera, / sě ch’io fui sesto tra cotanto senno” („După ce-au discutat o vreme împreună, / s-au întors spre mine cu un semn de salut, / iar călăuza mea a zâmbit atunci; / ba chiar şi mai mare onoare mi-au făcut, / căci astfel m-au primit între ei, / încât am fost al şaselea în această grupare” – 97-102) 2 mai 2010 Primus inter pares (2) A curs multă cerneală în comentariile care notau că Dante se include, pe sine însuşi, în propriile versuri, printre marile nume ale literaturii universale Unii i-au reproşat orgoliul autoelogiator, cu totul lipsit de proporţii Alţii i-au luat apărarea: poetul – deşi încă nu terminase de scris Divina Comedie – era perfect conştient de valoarea sa artistică Dincolo de toate aceste dezbateri, e de remarcat însă performanţa ilustrării estetice a conceptului „Primus inter pares” Homer păşeşte în faţa tuturor, pentru a-şi marca preeminenţa, dar e urmat îndeaproape de ceilalţi, care-i sunt egali Cum prezintă Borges complexitatea situaţiei respective, în conferinţa sa dantescă? „Homer înaintează, cu spada în mână, şi-l acceptă pe Dante ca pe cel de-al cincilea în compania lui” (p 239) Autorul italian o spusese limpede: „am fost al şaselea în această grupare” În schimb eseistul sud-american îl vede ca fiind „cel de-al cincilea” O eroare de numărătoare? Nicidecum Ci o diferenţă netă de abordare a situaţiei! Florentinul îi numără pe toţi marii autori antici laolaltă (incluzându-se apoi şi pe sine), el construieşte o „democraţie” a valorii literare, în care toţi sunt egali, deşi unul îi întrece Argentinianul edifică o „aristocraţie” a valorii literare, în care Homer e suveranul incontestabil, care-i primeşte pe ceilalţi în preajma sa De aceea medievalul poate spune, fără a greşi, că au fost cu toţii în număr de şase, pe când contemporanul ne povesteşte că, pe lângă unul, au mai stat încă cinci Iar concluzia uimitoare a acestei comparaţii este că scriitorul din secolul al XIV-lea se vădeşte mult mai tolerant în gândirea sa publică (şi mai complex, în abordarea sa artistică), decât comentatorul din secolul XX De la Jorge Luis Borges la Jorge da Burgos, personajul orb, dar mereu încruntat al lui Umberto Eco, distanţa a devenit foarte mică 3 mai 2010 De râsu’ curcilor Revista Verso publică un grupaj de comentarii, dedicate recentei cărţi memorialistice a lui Adrian Marino Cel dintâi printre autorii incluşi în pagină tună şi fulgeră împotriva imposturii din mediile universitare şi academice româneşti: „d-l Marino are un dezavantaj major: el publică într-o ţară în care instituţia universitară e în mare suferinţă de o jumătate de secol Dacă treburile noastre academice (începând chiar cu Academia noastră fascinată de spelling) ar decurge cum se cuvine, ne-am putea imagina mai mulţi studenţi în Litere care ar primi de la profesorii lor, în diverse universităţi – şi, slavă Domnului, avem universităţi în toate târgurile, ba încep să mă tem de dispariţia deosebirilor dintre sat şi oraş! —, liste de lecturi obligatorii ori recomandate” Criticul nu se sfieşte, în cazul lui Adrian Marino, să salute cu entuziasm „acest caz exemplar de rigoare academică într-o lume alergică la rigoare” Semnatarul gândurilor însetate de izbândă ştiinţifică şi onestitate academică este nimeni altul decât Sorin Antohi După cum bine se ştie, Sorin Antohi a devenit notoriu pe plan naţional, după ce-a recunoscut în presă că a fost colaborator al Securităţii, unde şi-a turnat fără scrupule amicii şi colegii El a devenit celebru pe plan internaţional, după ce s-a aflat că şi-a falsificat CV-ul profesional, pretinzând că a tipărit cărţi niciodată publicate şi că şi-a luat doctoratul la Iaşi, în 1995, când în realitate fusese exmatriculat de la doctorat în 2000 Ca urmare a acestor lamentabile şnapanerii, ahtiatul de rigoare academică a trebuit să coboare în goană treptele carierismului, uitând să mai închidă uşa după sine la C E U Budapesta, unde fusese mare director de institut, mare şef de catedră, mare conducător de doctorate, mare conducător de masterate etc Iar acum iată-l aterizat şi pe-aici, să ne fericească justiţiar cu meditaţia sa cristalină Revista Verso, tipărită cu sprijinul Universităţii „Babeş-Bolyai”, i-a reperat deja vreo funcţie de decan? vreo şefie de catedră, de unde să ne predice rigoarea şi performanţa? Nu ştiu cum rid curcile din Iaşi, ori cele din Budapesta, dar la Cluj, în faţa blocului meu, le-am auzit făcând: hap-hap-hap-hap-hap-hap-hap-hap-hap… 4 mai 2010 Despre caracter (o ecuaţie şi câteva necunoscute) Având în vedere că despre Adrian Marino se arată în presa din 2010, pe baza actelor de la CNSAS, că „a fost un informator prodigios al Securităţii şi al Direcţiei de Informaţii Externe, sub numele de cod «Brătescu» şi «Bratosin» „; Având în vedere că Sorin Antohi recunoştea, în presa din 2006, că „am informat în scris Securitatea despre unii dintre prieteni şi unele dintre cunoştinţe, fără să-i previn, fără să le-o mărturisesc postfestum până la scrierea acestui text, fără să-mi cer iertare, fără să-mi asum public acest trecut nedemn şi dureros”; Având în vedere că Marino avea o părere superlativă despre Antohi, care „oferă încă un exemplu de comportament intelectual modern şi «internaţionalist», în cel mai bun sens al cuvântului Abil, diplomat, discret, adaptabil, dar şi plin de prestanţă, foarte sigur de sine, el a izbutit – şi social vorbind – o dublă performanţă Să-şi păstreze independenţa de spirit şi iniţiativă, publicând studii despre mine cu toate că face parte din cercuri şi medii despre care sic! — L A Ştie bine că nu sunt simpatizat (GDS şi Nemira)”; Având în vedere că Antohi avea o opinie elogioasă despre Marino: „Opera substanţială şi provocatoare a lui Adrian Marino îl poate fascina pe analistul culturii române”; Să se estimeze rezultatul corect: a) Marino l-a turnat pe Antohi la Securitate?; b) Antohi l-a turnat pe Marino la Securitate?; e) fiecare l-a turnat pe fiecare?; d) niciunul nu l-a turnat pe celălalt? 5 mai 2010 Globalizare Printre cele câteva surprize plăcute, de care am avut parte ieri, de ziua mea, s-a numărat şi faptul că am primit numărul 276, ultimul, al revistei Minimum Publicaţia, dedicată memoriei ziaristului Al Mirodan, stins recent din viaţă, include şi o scurtă intervenţie a mea Spuneam că a fost o surpriză că am mai primit-o, fiindcă pornise la drum, din Israel încoace, încă din 28 martie Dacă venea înot pe mare, probabil făcea tot cam Am examinat plicul, să văd dacă pricep ceva Adresa mea era scrisă impecabil, doar că nu fusese menţionată… ţara de destinaţie Cineva adăugase cu majuscule: YUGOSLAVIA Pe urmă era o ştampilă albastră, pe faţă şi pe spate, cu precizarea: MISSENT TO INDIA În cele din urmă, o nouă precizare: RUMUNIJA Se învârtise biata revistă, în căutarea mea, pe tot globul Am răsfoit-o rapid La rubrica intitulată „Bursa personalităţilor din trib” apare categoria „în scădere”, cu o cunoscută fotografie încercănată şi următoarea precizare: „Vladimir Tismăneanu, politolog, profesor la Universitatea din Maryland, SUA: aşa cum arătasem în numărul trecut, elogiile aduse de el cărţii fasciste C Noica şi mişcarea legionară de Sorin Lavric i-au surprins şi dezamăgit pe admiratorii săi, iar refuzul său de a ţine seama de obiecţiile grave aduse lucrării au făcut ca la «Bursă» cota lui V T Să mai scadă cu 5 puncte” Criză teribilă, monşer Toate se depreciază văzând cu ochii 6 mai 2010 Meandrele concretului (1) Două articole, recent publicate în presă, merită considerate cu ceva mai multă atenţie Ele reuşesc să surprindă, cu admirabilă acuitate, o stare de lucruri păguboasă de la noi Identificând boala, ele o descriu, deşi nu furnizează încă medicamentele în vederea vindecării Chiar şi astfel, nu e puţin lucru Citite în mod complementar şi prin însumarea simptomelor semnalate, le permit şi altora efortul analitic, în vederea găsirii de soluţii Intervenţia lui H -R Patapievici, din Evenimentul zilei, semnalează noile strategii de implementare a fărădelegii în România Infractorii banali, obişnuiţi să încalce legea şi apoi să încerce influenţarea justiţiei, pentru evitarea pedepsei, reprezintă deja o situaţie mult prea banală Există metode mai subtile de-atât, pentru impunerea bunului-plac De pildă, construirea deliberată a unor legi sau decizii strâmbe, destinate să-i favorizeze doar pe unii, prin intermediul votului abuziv din Parlament Sau, tot pe linia jocurilor de-a masacrul, contestarea unor întregi instituţii (CNSAS, ANI etc ) menite să verifice culisele actorilor publici din România, dar care sunt declarate peste noapte neconstituţionale şi obligate să-şi blocheze ori să-şi restrângă activitatea Cu ajutorul puterilor tradiţional democratice (Parlamentul, Curtea Constituţională), sunt restrinse libertăţile democratice ale întregii societăţi, în favoarea intereselor de manevră ale unor grupuri de indivizi În cuvintele percutante ale analistului, „pe scurt, în ultimii ani, de la fărădelegea prin încălcarea legii s-a trecut la fărădelegea prin înlăturarea legii” Cum ar trebui oare să reacţionăm pentru a demonta noile mecanisme de pervertire a democraţiei? 7 mai 2010 Meandrele concretului (2) Nu doar anumite instituţii ale statului au trecut la ştirbirea libertăţilor democratice ale colectivităţii Observând pesemne că autoapărarea e cea mai bună armă, în condiţiile haotice şi imprevizibile de azi, la fel procedează şi „corpurile constituite” autonome, după cum o demonstrează analiza incisivă a lui Andrei Cornea Despre ce este vorba? Organismele profesionale reprezintă în statele occidentale, de câteva sute de ani, pârghia de legătură între suveran (sau guvern) şi poporul de rând, ele veghează la prezervarea libertăţilor sociale Întrucât reflectă unirea benevolă a meseriaşilor, ele dispun de o solidă legitimitate publică, pe calapodul democraţiei participative În zilele noastre, asemenea „corpuri constituite” româneşti ar fi, în opinia lui Andrei Cornea, Consiliul Superior al Magistraturii („garantul independenţei justiţiei”), Colegiul Medicilor („garant al independenţei actului medical”), ori instituţia autonomiei universitare („manifestată prin sistemul colegial (prin alegeri) de desemnare a senatelor, rectorilor şi decanilor – garant al libertăţii academice”) Dar ce se întâmplă dacă asemenea „instrumente” ale democraţiei sunt pervertite de la adevărata lor menire şi sunt puse să acţioneze deformat? în cuvintele lui Andrei Cornea: „Ce e de făcut atunci când aceste «corpuri constituite» autonome încep să funcţioneze degenerat, împotriva interesului public? De exemplu, membrii grupului conducător încep să fie aleşi sau cooptaţi nu pentru meritele lor profesionale şi morale, ci pentru capacitatea lor de a-i servi pe cei în funcţie; mai rău, ei sunt cooptaţi fiindcă nu au merite profesionale, ceea ce îi face automat dependenţi de grupul conducător căruia îi datorează cariera E limpede că procesul se va amplifica prin ceea ce se numeşte feedback pozitiv: cei fără valoare vor fi selectaţi să ajungă în funcţii de conducere; iar odată ajunşi acolo, ei vor căuta să-i selecteze pe cei asemenea lor (deoarece nu doresc o concurenţă reală), ceea ce va face ca procesul degenerării grupului să se accentueze mereu Acesta va fi tot mai puţin dedicat servirii interesului public, deoarece tot mai mulţi dintre conducători au fost cooptaţi nu pentru a servi acest interes, ci pentru a-şi servi vechii protectori” 8 mai 2010 Meandrele concretului (3) Problema este de-a defini în mod corect sfera de acţiune a conceptului de democraţie Care, după toate aparenţele, se referă la puterea şi interesul întregii comunităţi, nu doar la avantajele unor fragmente ale comunităţii, asociate spre a-şi prezerva privilegiile Fiindcă un lucru trebuie spus limpede Parlamentarii care croiesc legi tendenţioase, pentru a favoriza o anumită grupare, nu acţionează în spiritul democraţiei, chiar dacă se prevalează de statutul lor de agenţi democratici Nici acea presă de scandal care, cu toată deliberarea, deformează chipul realităţii, implicându-se în lupta politică spre a susţine interesele economice ale finanţatorilor săi Nici acele „corpuri (profesional) constituite”, care tind să-şi perpetueze dominaţia arbitrară în propria sferă de activitate În copilărie m-a fascinat felul în care poate fi verificată corectitudinea operaţiilor aritmetice Asta îţi dădea imediat un sentiment de siguranţă şi confortul că te afli pe drumul cel bun Este adevărat oare că 3 1 4? Să facem proba, auzeam îndată vocea profesorului: 4-13 Da, prima operaţiune a fost corectă Tot astfel putem verifica falsul caracter democratic al unor acţiuni ale „corpurilor constituite” din România, examinând rezultatele internaţionale ale eforturilor lor de autoprotecţie Consiliul Superior al Magistraturii, care tinde să-i acopere pe magistraţii corupţi, a aruncat în deriziune actul de justiţie din România, înmulţind uluitor numărul de procese la instanţele internaţionale, unde îşi caută dreptatea numeroşi concetăţeni de-ai noştri Acestea – şi multe altele – au impus plasarea sistemului judiciar românesc sub controlul forurilor europene Unde scrie oare că democraţia constă doar în autonomia şi inamovibilitatea judecătorilor, nu şi în dreptul tuturor cetăţenilor ţării la procese rapide, corecte şi echitabile?! Instituţia autonomiei universitare a permis, timp de 20 de ani, libera gospodărire administrativ-ştiinţifică a şcolilor superioare româneşti, după criteriul „statul ne dă banii, noi facem ce vrem cu ei, fiindcă aşa-i democraţia” Rezultatele acestor principii se văd cu ochiul liber, de la nepotismul universitar cvasi-generalizat, până la selecţia inversă, condiţionată de obedienţa şi servilismul frenetic al noilor veniţi Care, la rândul lor, vor prelungi, ca o răzbunare şi o secretă revanşă, etalonul docilităţii slugarnice printre succesivii recruţi 9 mai 2010 Meandrele concretului (4) De altfel servilismul face rareori casă bună cu performanţa profesională Iar selecţia şi propulsarea cadrelor – în spiritul… autonomiei universitare – pune accentul pe coloana vertebrală flască Restul nu contează Tocmai a ieşit la suprafaţă o urâtă poveste de plagiat academic Conferenţiarul doctor Laura Stanciu, secretarul ştiinţific al Universităţii „1 Decembrie” din Alba Iulia, şi-a întocmit sinteza despre Iluminism central european copiind cu neruşinare alineate întregi din cărţile lui Ovidiu Ghitta, Pompiliu Teodor şi Keith Hitchins Din câte se-aude, primul îi este coleg-istoric, al doilea i-a fost profesor, iar al treilea referent ştiinţific al cercetării publicate Evoluăm în familie, cu alte cuvinte Pentru a pune capac tupeului, parvenita şi-a mai şi oferit rodul muncii, cu dedicaţii elogioase, unora dintre cei jumuliţi În tentativa sa de apărare, plagiatoarea îşi încropeşte o frenetică autorecenzie, în care se elogiază pentru… părţile totuşi originale ale lucrării! Să te cruceşti, nu alta A doua intervenţie acuzatoare a lui Ovidiu Ghitta este în măsură să spulbere resturile de ipocrizie: Laura Stanciu şi-a plagiat şi precedentele publicaţii, în situaţiile cu pricina pescuind din cercetări realizate de C Ghisa, Delia Marga sau Nicolae Bocşan Cazul punctual – scandalos – este în măsură să arunce însă un fascicol asupra contextului în care el apare Comentariile de pe blogul revistei nu lasă loc de iluzii prea multe, în legătură cu rezultatele autonomiei universitare ŕ la roumaine: „Vreau să mă folosesc de acest prilej să vă spun că pe noi, studenţii de la UAB, nu ne mai surprinde nimic Vrem să vă zicem bun venit în facultatea tuturor posibilităţilor, aici ţăranul este intelectual, turnătorul rege, ultimul admis are 10 pe linie, plagiatul este ridicat la rang de artă, cei de la ID iau bursă, iar tu faci doi ani de istorie, unu de arheologie şi la final ai terminat muzeologia, aşa, ca să ne păstrăm secţiile Asta ca să nu intru în detalii de genü profesorii dau licenţe gata făcute la «turnătorii ucenici» Mai multe detalii nu pot să dau, dar sunt destule cât să vă imaginaţi ipocrizia” Dar ne putem oare imagina toată ipocrizia? 10 mai 2010 Meandrele concretului (5) Ar fi o naivitate să tratăm plagiatul Laurei Stanciu ca pe-un caz punctual Autoarea n-ar fi ajuns la poziţiile şi onorurile pe care le deţine, fără complicitatea activă a mafiei locale, care s-a prevalat de dreptul la… autonomia universitară pentru a perpetua o agresivă contraselecţie De-asta probabil că specialista iluministă nu va păţi mare brânză, acuma c-a fost divulgată Iar povestea nu e nici măcar izolată la nivelul Universităţii din Alba Iulia Cunosc situaţia unui concurs din 2009, pentru un post de conferenţiar la Facultatea de Litere a Universităţii „Babeş-Bolyai” din Cluj În competiţie era o candidată din interiorul facultăţii, care tocmai ce-şi publicase cartea de debut, cu o lună mai devreme, şi avea încă şapte articole prin presă (capitole din respectivul unic volum) Pe de altă parte era un candidat din afara facultăţii, cu 12 volume publicate, 158 de articole în presa din ţară şi 26 de articole în presa din străinătate (SUA, Marea Britanic, Israel, Germania, Italia) Comisia de specialişti era chemată să compare cele două dosare ştiinţifice şi să formuleze concluzii În unanimitate, cu decanul Corin Braga în frunte (plus două simandicoase doamne din Bucureşti), onor comisia a conchis, în scris, că 1 e mai mult decât 12, că 7 e mai relevant decât 158 Decizia s-a implementat, cu uşurinţă, în numele… autonomiei universitare Dacă mâine îmi deschid o gogoşerie şi devin patron, îmi rezerv dreptul exclusiv de-a angaja vânzătoarea de la tejghea după criteriile stabilite de mine (90-60-90) Vorba aia: pe banii mei fac ce vreau Dar aceşti domni şi aceste doamne cu pretenţii şi fumuri se declară, în mod abuziv, patroni în gogoşeria statului, ai cărui bani îi folosesc, dar ale cărui principii le stâlcesc după bunul lor plac arbitrar Ei îşi promovează acolo soţiile şi nepoţii, mătuşile şi netoţii Dacă i-ar întreba cineva de ce fac asta, ar răspunde arogant: autonomia universitară! Iar la urmă de tot, ajunşi între patru ochi, s-ar mira ipocrit: cum naiba de nu suntem încă printre primii 500 din lume? Ba da, sunteţi – dar numai dacă începeţi numărătoarea de la coadă în faţă! Cu moravurile voastre cristaline, vă suflă Bangladeshu-n ceafă 11 mai 2010 Alina cu spume (1) Rareori mi-a fost dat să citesc ceva mai revoltător decât intervenţia Alinei Mungiu-Pippidi pe marginea preconizatei legi a lustraţiei din România Ziarista acerbă, care odinioară se remarcase prin ferocele partizanat pro-Băsescu, şi-a schimbat apoi peste noapte azimutul Să nu fi primit ciolanul râvnit? Cine mai ştie Fapt este că, pornind de la candidatura europeană plină de ezitări gramaticale a silfidei EBA, pe care Alina Mungiu a penalizat-o cu urlete, ţintele ei s-au réorientât Parul cu noduri, mânuit de vânjoasa artistă a cuvântului, s-a abătut în repetate rânduri peste căpşorul blond al Elenei Udrea, fără a-i scuti nici pe alţi aliaţi ori subordonaţi de-ai lui Trai an Băsescu De la o vreme, a început să nici nu mai conteze subiectul dezbaterii, important era să fie menţinută energic direcţia „anti” De la scriitoarea cu apucături de rugbyst în stare să care în spinare tot meleul, mă aşteptam totuşi la ceva mai multe nuanţe, atunci când vine vorba despre lustraţie Adică atunci când se discută eliminarea comuniştilor din viaţa publică românească Nu de alta, dar aceeaşi Alina Mungiu, pe vremea când custodea raionul suflete, îl făcea arşice în direct, la televiziunea naţională, pe alde Ion Iliescu Să lingi unde-ai scuipat nu e tocmai hobby-ul cel mai graţios pentru o reprezentantă de frunte a intelighenţiei Adică a inteligenţei Alina Mungiu are impresia că cel mai bun lucru de făcut, la ora actuală, e să târască în derizoriu lustraţia din societatea balcano-autohtonă Fie şi aşa, dar cu ce argumente? La o revistă UASCR-istă a anilor ’80, pe unde ucenicea gazetara de azi, învârtindu-şi peniţa prin cerneală, cel mai vajnic anticomunist era taman redactorul-şef (de ce nu-i dă şi numele?), care într-o împrejurare eroică s-a suit pe-o statuie din Iaşi ca să îşi zbiere oful anticeauşist Însă iată că el riscă azi, în virtutea funcţiei politice de odinioară, să păţească o nedreptate Înfiorător! Lustrarea lui Coriolan Drăgănescu va fi crima secolului Faptul că, pe lângă acel unic UASCR-ist, lansat în căţărări antidictatoriale, au mai trudit câteva sute de propagandişti care, printre altele, chiar au suspendat revista Opinia studenţească, nu pare s-o deranjeze pe comentatoare Că zeloşii pălmaşi ai regimului represiv ar merita, fie şi cu întârziere, o mică sancţiune simbolică, nu-i trece prin cap furibundei creaturi Pentru ea, excepţia e mai semnificativă decât regula Decât să-l lustrăm pe curajosul de-o după-masă, mai bine să iertăm toată categoria 12 mai 2010 Alina cu spume (2) E foarte adevărat că viaţa e complexă, precum ne explică analista României libere După membrul pecerist Paul Goma, a apărut disidentul Paul Goma Ba chiar – să adăugăm – şi antisemitul Paul Goma După anticeauşistul Mircea Dinescu a venit iliescianul Mircea Dinescu Brucan a fost stalinist, pentru a deveni mai apoi complotist Pe unde tăiem cu bisturiul, în cazul lor? Până la tranşarea dilemei metafizico-existenţiale, este suficient totuşi, în plan social-politic, să aruncăm o privire peste gard, spre a vedea cum şi-au rezolvat de multişor problema cehii sau polonezii, pentru a le veni pe urme Iar în plan biografic, ne consolăm ştiindu-l pe Brucan indisponibil la funcţiile ministeriale, „din motive de deces”, pe Goma preocupat (şi prea ocupat) cu limpezirea problemelor evreieşti, iar pe Dinescu absorbit să-şi vadă de pescuit şi grădinărit, pe veşnicele-i plaiuri ale vânătoarei Niciunul dintre ei nu va fi jugulat de depresie, la adoptarea legii lustraţiei în România – şi atunci pe cine deplânge de fapt Alina Mungiu-Pippidi? „Ne rămân, în schimb, morţii, care nu se pot apăra Bravi cum suntem, aicea o să ne arătăm muşchii, cum văd deja din campania contra lui Adrian Marino, fost deţinut politic, fost deportat (paisprezece ani cu totul) şi a cărui reputaţie e terfelită pe baza unor note scrise de nişte securişti” – ne probozeşte această conştiinţă elansată După ce i-a inocentat subit pe toţi activiştii comunişti din ultimii cincizeci de ani, împărţindu-i în două categorii (disidenţi care s-au suit pe statui, ca să protesteze, şi disidenţi care nu s-au căţărat, din motive de rău de înălţime), iat-o rasolind şi discuţia în jurul lui Adrian Marino Până la publicarea unor documente „mai presus de orice dubii”, îţi trebuie oricum multă naivitate pentru a-l vedea pe meşterul propagandei culturale externe (poliglote!) a regimului Ceauşescu, în postura de Pico della Mirandola pe Someş Chipul de activist-cu-imaginea-ţărişoarei-peste-hotare de ce nu ne este detaliat, în legătură cu fostul deţinut politic Marino? Alina Mungiu-Pippidi poate da multe de înţeles, dar nicidecum că a fost vreodată naivă Se crede poate subtilă nevoie-mare, când ne prezintă tendenţios, unilateral, imagini din realitatea înconjurătoare 13 mai 2010 Alina cu spume (3) Am înţeles eu, până la urmă, că modelul de activism moral şi dreptate civică al Alinei Mungiu este Adam Michnik Am totuşi o veste frisonantă pentru gazetara bucureşteană Fostul disident polonez n-a ezitat să-l pupe (cu limba?) pe călăul său de odinioară, generalul Jaruzelski, după căderea aceluia de la putere În schimb, pentru opinionista României libere, singurul loc de pupături fierbinţi, lipite pe dictatura comunistă românească, ar rămâne doar la Ghencea Militar, unde tovarăşul Nicolae Ceauşescu ar întâmpina-o cu anumită răceală Iar evaluările surprinzătoare continuă în trombă: „Sincer, după ce Iliescu şi-a tradus în limbi străine lungul interviu respectuos luat de Tismăneanu în ultimul lui mandat şi a umplut cu maculatura asta toate ambasadele noastre – ca versiunea de lemn a propagandei despre perioada lui –, nu mă entuziasmez când îl văd tot pe Tismăneanu azi ca prim-procuror al lui Iliescu Dimpotrivă, mă uit în altă parte De jenă” Tocmai asta e şi diferenţa dintre noi Eu mă jenam – în scris – de frenezia lui Tismăneanu, pe vremea când se gudura pe lângă pulpana lui Iliescu Alina Mungiu se simte deranjată abia azi, când acelaţi politolog îl combate měni os pe aparatcik „A trecut baba cu colacii!”, se ţopteţte prin părţile noastre, atunci când se plimbă mofluzul pe stradă 14 mai 2010 Alina cu spume (4) Adoptarea legii lustratici, de către Parlamentul României, fie şi cu o întârziere de câteva decenii, a reprezentat unul dintre obiectivele revoluţionarului Teodor Mărieş Pentru idealul respectiv care părea, la vremea aceea, utopic, protestatarul n-a ezitat să se mortifice printr-o impresionantă grevă a foamei de câteva zeci de zile, punându-şi sănătatea şi viaţa în pericol Unii scriitori (Ana Blandi ana, Vladimir Tismăneanu, Dorin Tudoran ş a ) i-au sărit în ajutor, adresându-se instituţiilor statului şi solicitând o dovadă de – măcar – respect pentru sacrificiul unui cetăţean După negocierile dintre partidele politice, purtate sub presiunea timpului, spre a se evita o ipoteză tragică, s-a ajuns, incredibil, în linie dreaptă cu adoptarea lustraţiei în România Protestele furioase de-acum ale lui Ion Iliescu, pe ideea că se face o geană de lumină, lansate la pachet cu vicleniile aţoase ale Alinei Mungiu-Pippidi, vin să picteze imaginea schizofrenică a realităţii noastre contemporane Aterizată de la Berlin ca să ne explice oleacă de Wissenschaft, doamna profesor doctor n-a băgat de seamă că, în graba mare, şi-a agăţat ramele ochelarilor în oasele costale ale unui grevist al foamei 15 mai 2010 Panta rhei În contextul dezvăluirilor incendiare legate de Adrian Marino, a fost invocat şi Constantin Noica, alt intelectual ce lasă de bănuit o vastă galerie de complicităţi subterane Performer absolut în direcţia comentării lui Noica se dovedeşte Gabriel Andreescu În numai câteva săptămâni, gazetarul cultural reuşeşte să schiţeze două portrete care se bat cap în cap în revista Verso din martie 2010, G Andreescu insistă pe o sumă întreagă de nobile calităţi ale magistrului din Păltiniş, care însă, din păcate, au fost răstălmăcite şi deturnate de discipolii săi abuzivi „Mă gândesc la vocaţia austerităţii, la devoţiunea reală pentru bunurile intelectuale şi la această autentică tradiţie occidentală care estefair-play-\A-, atribute de personalitate complet contrare emulilor lui Noica, arivişti, făţarnici şi frivoli, maeştrii loviturilor pe la spate Noica, asupra căruia cade calificarea radicală a lui Marino, nu e persoana, ci constructul cultural asumat de alţii ” Abia trec săptămânile şi G Andreescu se năpusteşte întro bizară aventură de recoafare a lui Adrian Marino, sub girul lui Cornel Nistorescu Mă rog, de gustibus… Cu această ocazie, recurgând şi la efectul retoric de contrast, neprihănitul hermeneut de pe Someş îi este opus machiavelicului gânditor naţionalist: „Filosoful de la Păltiniş a făcut numeroase drumuri pe la activiştii partidului în speranţa de a primi sprijin pentru proiectele sale culturale A avut numeroase contacte cu ofiţerii de Securitate, multe confidenţiale, legate de aspiraţia posturii de antrenor intelectual Acesta este contextul în care Noica a devenit un agent de influenţă al regimului, ceea ce Marino, după cât se ştie, n-a fost niciodată?! — L A Agenda lui Noica nu consta doar în aducerea lui Mircea Eliade în ţară – i s-a cerut şi lui Marino, dar în cazul ultimului nu există proba că ar fi încercat?! — L A Noica a asumat chiar şi ideea, pe cât de extravagantă, pe atât de penibilă, de mobilizare a exilului pentru acordarea lui Nicolae Ceauşescu a Premiului Nobel pentru Pace / O şi mai mare diferenţă dintre cei doi oameni de cultură este faptul că Noica a servit politica naţionalistă a regimului şi simultan punea într-o lumină derizorie actele de rezistenţă faţă de regim” Pe cât de încredinţat era G Andreescu, în luna martie, de „vocaţia austerităţii” şi „devoţiunea reală” ale lui Noica, pe atât de convins a devenit, în luna mai, de vocaţia „extravagantă” şi „penibilă” de „agent de influenţă al regimului” dictatorial, a aceluiaşi Dacă tot l-au elogiat prietenii în presă, poate că a venit vremea ca, după o teză şi-o antiteză, Gabriel Andreescu să ne dea în sfârşit şi o sinteză 16 mai 2010 Promovări telectuale Lui Paul Cernat i s-au terminat subiectele de critică literară şi s-a gândit să-l împingă la înaintare taman pe Sorin Antohi Gazeta de perete a GDSului e locul potrivit pentru albit conştiinţe tulburi Aşa că hop şi el în schemă, la revista 22, cu nişte… Provocări intelectuale Cum l-o fi stimulat, pe Cernat, paginile pe care le contemplă – conversaţiile berlineze dintre Virgil Nemoianu şi Sorin Antohi – nu prea rezultă E limpede însă cu ce trucuri ieftine sfidează recenzentul atenţia şi răbdarea cititorilor săi Prefăcându-se absorbit de-o carte, el de fapt ne plimbă pe sub ochi o hahaleră, pe care o stropeşte duios cu agheasmă: „Sorin Antohi a fost deja lustrat moral după «revelaţiile negative» din urmă cu trei ani (în mod regretabil, aproape nimeni nu-i mai solicită azi expertiza…)” Pe un picior de plai de la porţile Balcanilor, fireşte că Paul Cernat are tot dreptul să regrete că un escroc notoriu, care şi-a falsificat titlurile de studii – după ce şi-a turnat şi amicii, timp de câteva decenii, la Securitate – nu e măcar decan sau prorector La urma urmelor, pe lângă atâţia şnapani sub acoperire, un pungaş deconspirat, dar încă nereabilitat, e un surprinzător obstacol în peisaj Dar că lui Sorin Antohi nimeni nu i-ar mai fi solicitat… cum îi zice… expertiza, după epifania numeroaselor sale calităţi, nu e tocmai adevărat Că doar nu de pomană s-au indignat Herta Müller în Frankfurter Rundschau (Turnători la Academia de Vara) şi Richard Wagner în Der Tagesspiegel (A învăţa de la turnători) Cu o minciunică şi două-trei naivităţi trucate, Paul Cernat pune şi el umărul, după capacităţi, la neşte promovări telectuale 17 mai 2010 O istorie despre istorie (1) Am ajuns pe la începutul anilor ’90 să predau italiana, la secţia specială a unui liceu prestigios din Cluj Pe lângă cele 6 ore săptămânale de limbă-literatură, fiecare clasă avea de studiat, după curriculum, şi câte două ore de istorie a Italiei, respectiv două ore de geografie în italiană Aceste materii ne-au dat destule bătăi de cap, fiindcă nu existau profesori care să le predea: absolvenţii facultăţilor de istorie sau geografie nu ştiau italiană şi invers Până la urmă, timp de vreo doi ani, mi-am asumat eu istoria (iar cu geografia nu mai ţin minte ce soluţie s-a găsit) Când s-a pus problema acreditării internaţionale a liceelor bilingve italo-române, în anul 1996, şcoala mea a fost vizitată, spre a fi evaluată, de două inspectoare în Ministerul Instrucţiei Publice de la Roma, precum şi de o directoare în Ministerul Afacerilor Externe al Italiei Cele trei personaje oficiale au dorit să vadă baza noastră materială, clădirea, dotările, efectivele de elevi şi profesori, traseul de studii parcurs, manualele utilizate etc Au stat de vorbă cu copiii, cu adulţii Tot cu acea ocazie le-am luat un interviu pentru numărul 2 al revistei Amici, pe care o realizam împreună cu elevii mei 18 mai 2010 O istorie despre istorie (2) înainte de-a pleca, inspectoarele ne-au solicitat să le spunem concret de ce anume avem nevoie, din partea lor şi a statului italian, pentru a ne desfăşura mai departe activitatea Eu le-am răspuns că, prin eforturi proprii, reuşiserăm în anii precedenţi să construim relaţii cu diverse şcoli şi instituţii din Italia, care ne dăruiseră numeroase cărţi şi materiale didactice De pildă, aveam în bibliotecă vreo cinci-şase ediţii diferite de manuale de istorie universală pentru liceu Cu toate acestea, nu găseam nicăieri un singur volum în care să fie tratată, în mod exclusiv, istoria Italiei Pentru a-mi pregăti lecţiile la catedră, eram nevoit să „pescuiesc”, din diverse cărţi şi diferite lecţii, conţinutul ştiinţific cu aplicaţie strictă la această materie Le rugam aşadar să-mi trimită, de la Roma, un manual de istorie a Italiei Am observat că inspectoarele au rămas surprinse de solicitare M-au întrebat la ce-mi trebuie un astfel de manual Le-am răspuns: pentru a-mi preda lecţiile M-au întrebat: la ce materie? Le-am răspuns: la materia numită „Istoria Italiei”, care se predă la noi câte două ore pe săptămână, în clasele de liceu bilingv Ele s-au privit din nou Responsabila cu disciplinele socio-istorice din Ministerul Instrucţiei Publice de la Roma mi-a zis că, de câţiva ani buni deja, în Italia nu se mai predă la nicio şcoală disciplina respectivă! Aşa că le era imposibil să-mi trimită un manual pentru o materie care la ei este inexistentă Nu mi-a venit să cred ce auzeam şi am întrebat în gura mare, hohotind ca de-o enormitate: cum adică, în Italia nu se predă „Istoria Italiei”? Ele s-au privit stânjenite şi mi-au răspuns, cu delicateţe, cam aşa Ştiţi, noi, în Italia, am aderat la Uniunea Europeană Prin urmare nu ne mai interesează cercetarea unui trecut autohtonist, clar delimitat etnico-geografic şi strict izolat de ceilalţi vecini Încurajăm studierea faptelor istorice întemeiate pe valori regionale De pildă: Europa Centrală şi Occidentală în secolul al XIV-lea Sau: Mişcarea de reformă în statele europene Scopul nostru nu este să dezvoltăm, în percepţia tinerilor italieni, orgoliul pentru anumite figuri locale, care au luptat cu vecinii şi au pus umărul la trasarea unor graniţe geografice rigide Ci să insistăm pe momentele de colaborare regională, pe influenţele reciproce din anumite secole precedente 19 mai 2010 O istorie despre istorie (3) Explicaţia primită m-a descumpănit, prin coerenţa ei M-am limitat să-ntreb: noi de ce mai predăm atunci, la Cluj, „Istoria Italiei”? Mi-au răspuns că tocmai ăsta era scopul turneului lor, să extindă reţeaua europeană de licee italiene bilingve, prin noi cooptări: „Ustavni” din Cehia, „Corna Banja” din Bulgaria, „Saru” din Slovacia, „Szent Laszló” din Budapesta şi „Zoltân” din Pécs, Ungaria, „Dante Alighieri” din Bucureşti şi „G Bariţiu” din Cluj, România Ministerul de Externe al Italiei îşi propunea să sprijine colaborarea dintre aceste şcoli, prin adoptarea unui curriculum unitar şi a unor programe de studii convergente, publicarea de manuale valabile în respectivele secţii, recunoaşterea internaţională a diplomelor de studii Mi s-a spus că delegaţia italiană şi-a atins, în linii mari, obiectivele, până când a ajuns şi la Bucureşti În capitala românească, factorii de decizie politică n-au vrut nicicum să accepte un consens, pe tema orelor de istorie şi geografie universală, care să abordeze, în limba italiană, realităţile convergente ale trecutului continental comun Cu toată stăruinţa şi insistenţa părţii italiene, politicienii noştri au perseverat în cerinţa ca, în cadrul secţiei internaţionale, să se studieze neapărat istoria şi geografia României, în limba română Cel mult, pentru a se atinge totuşi un compromis, ai noştri au decis să mai includă suplimentar istoria şi geografia Italiei, predate în limba italiană Programul elevilor români de la specializările respective a fost astfel încărcat suplimentar, patru ore pe săptămână, cu două materii care nu se mai studiază nicăieri în lume… După un moment de reculegere, care mi s-a impus pentru a digera toată ciudăţenia acestor veşti, am încercat să relansez discuţia sub o formă colocvială Cu un zâmbet degajat, le-am întrebat pe cele trei doamne, mai în glumă, mai în serios, dacă ele nu se simt flatate că, în acest colţişor pierdut al continentului, istoria Italiei, adică a patriei lor, e totuşi studiată de câţiva tineri români entuziaşti Mi-au aruncat instantaneu o privire atât de acră, încât mi s-a şters zâmbetul de pe faţă Iar una dintre ele mi-a replicat, tăios, că ar prefera să vadă funcţionând, în mod profesionist şi omogen, proiectul european la care lucrează din greu de atâta vreme Am înţeles că ne spuseserăm tot ce era de spus Ne-am despărţit în termenii cei mai cordiali 20 mai 2010 O istorie despre istorie (4) Din 1996 şi până azi, îmi vine greu să le explic tuturor elevilor mei de ce trebuie să facă patru ore în plus, săptămânal, faţă de colegii lor de la celelalte specialităţi De ce, atunci când alţii pleacă fluierând acasă, la ora amiezii, cei de la secţia de italiană îşi continuă orele până după-masa târziu, în condiţii psihologice frustrante, de semi detenţie Ce să le spun? Că au de plătit nostalgiile ceauşiste de gândire ale politicienilor din Bucureşti, care negociază proiecte de studii internaţionale în funcţie de mizele lor patriotarde, obtuze? Privind totul de la firul ierbii, ideea poate că nici nu pare neroadă Dar 4 ore ori 4 clase dau 12 ore în plus pe săptămână Ori 34 de săptămâni fac 408 ore pe an Ori 14 ani de perseverenţă în eroare dau un total de 5712 ore Neghiobia măruntă, întinsă ca pelteaua, devine monumentală M-am gândit să relatez această mică experienţă personală, citind mai zilele trecute, în presă, un mesaj foarte îngrijorat de eventuala diminuare a numărului de ore dedicate studierii istoriei naţionale Este vorba despre alarmata Pledoarie pentru viitor, adresată Preşedintelui României şi membrilor Parlamentului Semnatarii sunt, după cum ni se spune, în număr de peste 1 200: „academicieni, universitari, cercetători, muzeografi, profesori din sistemul preuniversitar, studenţi ai facultăţilor de istorie din întreaga ţară (aproximativ jumătate dintre semnături sunt ale studenţilor)” O fi ea, pledoaria, pentru viitor, dar se hrăneşte la temelii din repere mentale ale trecutului, pe care nu mai reuşim să le depăşim Unele cute stilistice rămân inconfundabile: „Toate momentele importante ale fondării statului modern, toate deciziile hotărâtoare care au făcut România să progreseze în ultimii două sute de ani s-au bazat, la fel ca în cazul oricărei alte naţiuni, pe conştiinţa istorică, pe credinţa în dreptul nostru de a avea un destin ” 21 Efortul de-a schimba în bine viitorul, luând ca etalon reperele trecutului, ar fi amuzant, dacă nu s-ar aplica tot pe spinarea tinerilor Farfuridi şi-a găsit 1 200 de admiratori: „Iată dar opinia mea Din două una, daţi-mi voie: ori să se revizuiască, primesc! dar să nu se schimbe nimica; ori să nu se revizuiască, primesc! dar atunci să se schimbe pe ici pe colo, şi anume… în punctele… esenţiale… Din această dilemă nu puteţi ieşi… Am mai 2010 Pardon! O amuzantă greşeală de tipar, în textul unui literator de vază Ne vorbeşte de tinereţea lui Eugen Ionescu şi aflăm de la el că autorul lui Nu face „critica culturii faţă de matefizică” De fapt se vorbea de metafizică… 22 mai 2010 Paraşută Cuvinte dintr-un şlagăr foarte difuzat la radio în prezent: „Baby, if I’ve got you /1 don’t need a parachute” Oare cum s-ar traduce pe româneşte? „Iubito, dacă te am pe tine / Nu-mi trebe altă paraşută”… 23 mai 2010 Zigzagzig (1) Individul poate fi cunoscut mai ales în circumstanţe dificile Banalitatea cotidiană ne imprimă tuturor acelaşi tip de reacţii, perfect comune şi previzibile Abia provocarea unui moment-limită ne obligă la opţiuni tranşante (e laie ori bălaie?), ne impune să ne dez-văluim Când situaţia tensională se regăseşte în presa literară, iar cei puşi să soluţioneze o împrejurare delicată sunt scriitorii, evenimentul merită examinat cu atenţie Cartea de memorii a lui Adrian Marino, incomodă, agresivă, pe alocuri sarcastică la adresa ierarhiilor culturale înţepenite, a mentalităţilor provinciale, a fost amplu comentată Unele reviste i-au consacrat chiar entuziaste numere speciale Dar, în mijlocul interpretărilor surescitate, s-a prăvălit serialul din Evenimentul zilei Jurnalista Mirela Corlăţan îl acuza pe autor, după studierea dosarului său de la CNSAS, că a fost un informator zelos al Securităţii Fireşte că suspiciunile stârnite în rândul publicului au fost numeroase: cui prode st?, de ce tocmai acum? cine a izbit din umbră? etc Nu e mai puţin adevărat că elanul justiţiar postum al lui Marino s-a dezumflat cu o singură înţepătură de ac, bine plasată Aruncându-se în derizoriu statura etică a condeierului, îi erau decredibilizate ieremiadele Ŕ trompeur, trompeur et demi Riposta săptămânalului Observator cultural merită fără ezitări epitetul de „antologică” Redactorul-şef adjunct Ovidiu Şimonca a sunat goarna spre cei care, în săptămânile precedente, apucaseră să-l elogieze pe Marino şi i-a întrebat dacă, în noile circumstanţe, şi-au schimbat cumva părerile Viclenia psihologică era savuroasă şi complexă Care scriitor (persoană cu pondere, mă-nţelegi) ar admite de bună voie, în faţa publicului, că s-a înşelat şi doreşte să îşi modifice judecăţile, în virtutea recentelor fapte scoase la lumină? Care publicist s-ar hazarda să se pronunţe împotriva curentului promovat de revista-gazdă? Care intelectual n-ar fi gâdilat de gândul de-a contrabalansa, alături de companionii săi, prin avalanşa estimărilor unilaterale, vocea incomodă a celui care a examinat arhive (semi) secrete? 24 mai 2010 Zigzagzig (2) Liviu Antonesei e convins că toate criticile formulate de paginile memorialistice ale lui Adrian Marino rămân nealterate de eventualul său statut de informator al poliţiei politice comuniste („Pe scurt, acestea rămân valabile în esenţa lor şi dacă Marino a colaborat cu Secu, şi dacă n-a colaborat”) Certitudinea gazetarului ieşean e demnă de invidiat Nu şi strategia lui – cam transparentă – de-a recalibra mizele discuţiei, prin includerea unor false exagerări, însoţite de ferme dezminţiri: „Ce nu cred eu? Nu cred că un om închis 14 ani a devenit comunist şi fan al Securităţii” Numai că nimeni n-a contestat cei 14 ani de detenţie politică ai lui Marino Acuzele se refereau la eventuala sa înregimentare din anul 1969, după liberarea din închisoare, pentru a achita preţul reabilitării, al publicării şi al circulaţiei internaţionale Nimeni nu i-a reproşat lui Marino gândirea comunistă sau entuziasmul aservirii În discuţie era, pur şi simplu, calitatea morală a opţiunii sale, nu intensitatea malpraxisului E ca şi când cineva mi-ar cere părerea: „Tu ce crezi, lui Liviu Antonesei îi şade bine cu barbă?” Iar eu, de colo: „Având în vedere că e un om de ispravă şi un harnic publicist, eu nu cred că Liviu Antonesei îşi detestă bărbierul” Ce-am fost întrebat – şi ce răspuns am dat? Şerban Axinte, în ce-l priveşte, mărturiseşte că nu se simte în stare să aprecieze o situaţie atât de dificilă cum e cea pusă în discuţie: „ce m-ar fi recomandat pe mine (sau pe oricare alt intelectual din generaţia mea) ca să mă pot erija în instanţă morală şi să judec superior şi suficient o problemă atât de controversată, de sensibilă şi de complexă cum este posibila colaborare a lui Adrian Marino cu Securitatea” Cu toată incapacitatea sa de procedură, analistul umple totuşi aliniate întregi cu sfielile şi ezitările sale feciorelnice de judecată Pe cât e de nesigur în premise, pe-atât e de peremptoriu în concluzii: „Nu am ce retracta sau reinterpreta” O fi adeptul unei noi situaţii de comunicare: eu când mă-ntreb dacă să fluier, nu fluier, ca să nu greşesc, dar mişc din urechi până se face un vânt de şuieră 25 mai 2010 Zigzagzig (3) Paul Cernat optează pentru alte strategii, aruncând dezvăluirile stingheritoare din presă în zona derizoriului perimat, deja arhi-comentat: „Nu sunt atât de naiv ca să mă mir de «revelaţiile» Mirelei Corlăţean sic! — L A Din Evenimentul zilei Sunt lucruri care se ştiau de mult, din folclorul lumii literare, din memorialistica şi diaristica epocii Nu cred că a mirat pe nimeni din lumea culturală ce a apărut despre «turnătorul Someşan» sau, mult mai înainte, despre C Noica, Ion Caraion, Valeriu Anania sau Ştefan Aug Doinaş Am scris eu însumi despre «ambasadorii itineranţi» ai regimului naţional-comunist, folosiţi de Securitatea care le vămuia ieşirile în afară” Diferenţa este că informaţiile apărute, în legătură cu serviciile prestate de Adrian Marino în folosul Securităţii, constituiau o reală premieră publicistică, prin detaliile precise şi tulburătoare, documentate direct de la sursă Încercarea de-a le banaliza, opunându-le unor aluzii ezoterice, exprimate anterior din vârful buzelor, echivalează cu o scurtă manipulare din partea criticului literar De altminteri, Paul Cernat e şi cel mai productiv, dintre toţi semnatarii, în lansarea de fumigene circumstanţiale, pentru a distrage atenţia publicului de la colaboraţionismul frapant: 1) înainte de-a fi devenit turnător, scriitorul a avut multe de suferit („E adevărat, Marino şi alţii au fost nişte instrumente ale Securităţii, însă după ce au fost victime ale ei”); 2) nu stăpânim ansamblul detaliilor pe tema discutată („suntem încă foarte departe de a avea informaţii suficiente despre totalitatea colaboratorilor Securităţii din lumea culturală”); 3) teoria conspiraţiei („Marii vinovaţi şi marii păpuşari sunt în umbră, acoperiţi, şi îşi râd de noi”); 4) e o situaţie complexă, mult deasupra capacităţilor noastre de pricepere („Chestiunea colaboraţionismului intelectual autohton e, oricum, mult prea complicată, ca şi aceea a angajărilor totalitare, de extremă dreaptă sau comuniste”); 5) opera culturală e totuşi în măsură să atenueze slăbiciunile omeneşti („discernămint înseamnă să nu amesteci planurile Adică să nu speculezi păcatele moral-politice ale oamenilor pentru delegitimarea unor opere valabile”); 6) nici acuzatorii înşişi n-ar fi fost mai buni, în situaţii similare („cum s-ar fi comportat oare procurorii morali din oficiu şi vitejii de după război dacă s-ar fi aflat în circumstanţele lui Adrian Marino?”); 7) deconspirarea colaboraţioniştilor e făcută aleator şi ascunde avantaje de culise („demascările selective, cu ţârâita, orientate în funcţie de interese strategice, vendete ideologice sau personale şi conjuncturi politice dubioase, sunt contraproductive şi nu fac decât să dezorienteze”) Ce argumentaţie densă, profundă, subtilă şi tendenţioasă are Paul Cernat! 26 mai 2010 Zigzagzig (4) Daniel Cristea-Enache e mai expeditiv şi succint în partizanatul său, pe care ni-l dezvăluie încă din titlu: Nu pot să-l judec Iată un critic care nu poate să judece Mai urmează să cunoaştem un croitor care nu poate să croiască, un bucătar care nu poate să gătească şi un şofer care nu poate să şofeze Cum se explică autoamputarea principalei obligaţii profesionale? „O analiză critică este cu totul altceva decât o investigaţie jurnalistică Avem a discuta cărţile unui autor, opera lui, nu compromisurile omeneşti pe care le-a făcut ” Acest principiu a reprezentat concepţia de căpătâi a criticii literare româneşti de până la 1989 În practică, ea a permis reelaborarea cunoscutei doctrine culturale paşoptiste: „Mâncaţi, băieţi, mâncaţi orice, că noi vă proclamăm geniali şi nu vă mai caută nimeni între dinţi” E nevoie de multă naivitate pentru a crede că, în condiţiile actuale, de libertate a cuvântului, refugiul sublim în turnul de fildeş al esteticii mai poate bloca analiza compromisurilor etice, de la temelia edificiului Iar abordarea lui Daniel Cristea-Enache e nu doar desuetă, ci şi parţializantă Spre exemplu, e suficient să amintim violentele verbale ale lui Adrian Marino la adresa unor Paul Goma, N Steinhardt sau I D Sârbu Dacă recurgem la grila exclusiv culturală (fluturată şi azi cu încăpăţânare de Cristea-Enache), punem tensiunile respective doar pe seama unor diferenţe ideologice dintre Marino şi ceilalţi Dacă aruncăm însă o privire în culisele etice frământate, putem recunoaşte situaţia fostului puşcăriaş politic care, după liberare, a acceptat compromisul colaborării cu regimul detestabil (Marino), iar acum îşi revarsă ura asupra foştilor puşcăriaşi politici care, după liberare, nu şiau traficat conştiinţa (Goma, Steinhardt, Sârbu) Dubla grilă, etică-estetică, ne oferă o perspectivă mai amplă de judecată, o înţelegere mai precisă a fenomenelor 27 mai 2010 Zigzagzig (5) Adina Diniţoiu, când îi arată cineva soarele cu degetul, preferă să admire calitatea ojei de pe unghie Prin urmare îşi găseşte de lucru nu cu Adrian Marino şi colaboraţionismele acestuia, ci cu jurnalista Mirela Corlăţan şi „tendenţiozitatea articolului respectiv, publicat «la timp» „ Aşa e, dar nu despre asta era vorba Altminteri, „cât priveşte conduita morală în comunism, subiectul e delicat şi plin de nuanţe” – iar cu asta am epuizat toate părerile Adinei Diniţoiu Cezar Gheorghe sare din baie şi ne urlă că „opera unui intelectual trebuie separată de conduita sa morală” Pentru a fi şi mai aspru în amoralismul său pedestru, el ne asigură că vorbeşte în numele „unei generaţii care s-a format după Revoluţie, la sfârşitul anilor ’90 şi începutul anilor 2000” Tristă generaţie, cu asemenea purtător de cuvinte… Marius Ghilezan ne povesteşte foarte senin că toată lumea a turnat la Securitate, mai mult sau mai puţin („câţi dintre intelectualii publici de acum pot jura cu mâna pe Biblie că nu au fost colaboratori ai poliţiei politice?”) Aşa că, poftim!, prinde dacă poţi pisica neagră, pe-o stradă întunecată, noaptea, după ce s-a luat curentul Pentru a ne convinge că păcatul delaţiunii securiste era chiar o banalitate, condeierul mai sfârtecă o halcă de sinceritate de pe spinare şi ne face o confidenţă, „pentru prima oară în public”: propriul său tată, medic de fotbalişti, trebuia să ciripească la organe, pentru a se deplasa cu echipa în străinătate Asta am înţeles-o, dar ce legătură are cu Adrian Marino? A jucat şi el fotbal? Bedros Horasangian ne vinde aceeaşi poveste cu pisica neagră, însă costumând-o în veşmintele interogaţiei filosofice: „Câţi dintre noi au avut tăria să renunţe la funcţii şi cariere ca să ocolească înregimentarea în PER, fără de care nu se putea face mai nimic? câţi dintre noi au refuzat orice compromis precum şi colaborarea cu «organele» şi «structurile» vechiului regim comunist? câţi dintre noi pot spune, cu mâna pe inimă, că sunt cu sufletul curat şi cu conştiinţa împăcată?” Psihologia omului asudat care, oriîncotro se răsuceşte, simte că toate-i put 28 mai 2010 Zigzagzig (6) Antonio Patraş dă un brěnci scurt la percepţia realităţii El răstoarnă ordinea de gravităţi şi priorităţi a faptelor: „Pe mine unul mă surprinde neplăcut mai puţin faptul că Adrian Marino ar fi fost colaborator al Securităţii (…), cât maniera în care CNSAS-ul a înţeles să-şi facă treaba, dând la gazetă dosarul…” etc Pe mine unul mă surprinde neplăcut faptul că analistul înţelege să blameze nu colaborarea lui Marino cu Securitatea, ci felul, forma şi circumstanţele în care colaborarea cu pricina a fost dezvăluită Ovidiu Pecican, în calitate de istoric, ne aminteşte importanţa delaţiunilor din trecut pentru cunoaşterea realităţilor locale, aşa cum au fost ele restabilite în lucrări ale lui Emmanuel Le Roy Ladurie sau Carlo Ginzburg Are dreptate Probabil că, după condamnarea servituţilor morale incluse în turnătoriile lui Marino, vom trece cândva şi la descoperirea virtuţilor lor documentare Dar ordinea cronologică a judecăţilor noastre aceasta va trebui să fie Analiza rece a istoricului poate surveni doar la câţiva ani după notaţia indignată a gazetarului Decantarea morală a faptelor realităţii trebuie să preceadă arhivarea lor epistemologică Bogdan-Alexandru Stănescu optează pentru argumente din zona latrinară: „Sub condamnarea plină de intransigenţă a unui ziar care mai nou încape în prohab, se ascunde foarte multă prostie, un noian de ideologie deloc mascată, plus doza obişnuită de influenţe din partea Senatorilor Evz” Consideraţiile de asemenea calibru nu merită replică Ovidiu Şimonca mimează convingător neghiobia, atunci când lansează retoric un şir de exagerări prăpăstioase, pentru a distorsiona percepţia cititorilor săi: „îmi pun câteva întrebări: a bătut-o Marino pe Monica Lovinescu în faţa casei sale în 1977? A fost Marino la originea atentatului terorist împotriva Europei libere, iniţiat de Carlos în 1981? A pregătit sau a organizat Marino bătaia încasată de Emil Georgescu? L-a iradiat Marino pe Vlad Georgescu, grăbindu-i moartea? A desenat Marino – cum a făcut, cu mâna lui, Constantin Bălăceanu-Stolnici –, planul casei lui Vlad Georgescu?” De parcă asemenea gesturi, de extremă violenţă securistă, nu tot prin activitatea prealabilă a culegerii de informaţii s-ar fi pregătit! 29 mai 2010 Zigzagzig (7) Ciprian Şiulea bagatelizează fără multe ezitări revelaţiile incomode: „Pentru mine, dezvăluirile recente despre trecutul lui Adrian Marino nu au avut aproape nicio importanţă (…) pentru mine cel puţin, ele produc mai degrabă empatie decât aversiune faţă de cel deconspirat” Nimic surprinzător din partea celui ce-i luase în tirul mitralierei vocale pe intelectualii critici la adresa comunismului Amantlâcurile cu secera şi ciocanul atrag după sine, din câte se vede, şi empatia faţă de informatorii Securităţii Ce propagandist comunist locvace s-a pierdut în Şiulea, pentru simplul ghinion că s-a născut prea târziu, iar realităţile de după ’89 îi contrazic nostalgiile! Şirul de articole din Evenimentul zilei consemna de asemeni dezamăgirea unor amici ai lui Adrian Marino, la aflarea preocupărilor sale de culise Potrivit lui Mircea Carp, fost ziarist la Europa liberă, „în cursul relaţiei noastre în Occident, am bănuit de la început că vechiul meu prieten dădea informaţii, voluntar sau constrâns Cu vremea, datorită poziţiei şi rolului meu în cei mai bine de 45 de ani de exil, nu mi-a fost greu să am confirmarea acestor bănuieli (…) Oricum, ceea ce a făcut Adrian Marino, ca intelectual de frunte, a dăunat grav rolului şi activităţii exilului Profunzimea activităţii sale, chiar dacă la un moment dat a încetat să mai fie agentul docil, m-a întristat” E cunoscută strategia propagandistică a mărturiei, când se invocă opinia unei persoane autorizate, care să confirme sau să infirme anumite informaţii, pentru un plus de credibilitate Dacă Evenimentul zilei l-a citat pe Mircea Carp, în contrapartidă Observatorul cultural ni-l propulsează pe Neculai Constantin Munteanu Acesta subliniază calităţile aristocratice ale voiajorului: „Adrian Marino era un «domn» Şi cum arăta, şi cum se purta, şi în tot ce făcea Noi l-am tratat ca atare Întâmplător, mi-a căzut în mână instructajul unui trimis special al Securităţii la Europa liberă, cu ce trebuia să ne spună, să nu ne spună şi să afle Adrian Marino nu corespundea acestui portret de vulgar provocator în misiune, după cum nu corespundea nici portretului tipic al agentului de influenţă «patriot» „ Şi pentru ce toată această încleştare de orgolii de presă? De ce să mobilizezi o sumă de scriitori, care să evolueze acrobatic în speculaţii de circumstanţă? De ce să opui mărturia unui gazetar de la Europa liberă unei alte opinii, de sens contrar, a altui ziarist de la Europa liberai Mai mare daraua decât ocaua Apretarea postumităţii lui Adrian Marino, pentru a se lovi – ca la popice – cu mâna mortului ţintele (politice) proeminente de azi e un spectacol absolut dezolant Energiile latente ar fi trebuit să-şi găsească alt iaz pentru zbenguială 30 mai 2010 Pas de barză (1) De când ne-a explicat însuşi Conü Leonida complexitatea politicii europene, nimic nu ne mai sperie E lucru ştiut că „unul e Galibardi: om, o dată şi jumătate! (…) De ce a băgat el în răcori, gândeşti, pe toţi împăraţii şi pe Papa de la Roma?” Confruntat cu strivitoarele probleme ale secolului al XIX-lea şi nedându-le nicicum de capăt, „Papa – iezuit, altminteri nu-i prost! — (…) l-a pus pe Galibardi de i-a botezat un copil” Lucrurile devin înduioşător de simple pe scena mondială, în versiunea ŕ la Caragiale Cutare îl cunoaţte pe Cutărică, mai stau la un pahar de vorbă, devin cumetri şi bat iute palma Ce păcat că e totul doar un vodevil Râdem şi ne veselim, dar pe urmă ne întoarcem la viaţa reală, care ne aşteaptă cu surprizele ei răcoroase îmi amintesc inevitabil lumea persiflată, prin simplificare, a lui I L Caragiale, atunci când îmi mai arunc uneori privirile pe câte un articol de gazetă semnat de Alina Mungiu-Pippidi Scriitoarea se pricepe la câte-n lună şi-n stele Ne serveşte sfaturi trepidante în cele mai diferite sectoare ale activităţii: politica, finanţele, turismul, diplomaţia externă, sistemul medical, elaborarea legislaţiei, managementul universitar, agenda sindicală, jurnalismul, Fondul Monetar Internaţional, Euronews, TVA etc Etc Totul cu aere de mare expertă, copleşită de griji mai serioase, care însă ne lansează în trecere aceste mizilicuri, pe care am face bine să le băgăm la cap şi să le notăm în carneţel, cu sârguinţă 31 mai 2010 Pas de barză (2) Problema nu e că Leonarda da Vinci le ştie superior pe toate, şi încă ceva pe deasupra Cu adevărat amuzant e reflexul ei de-a se bate pe burtă săptămânal cu o pleiadă de personalităţi mondiale, pe care le pomeneşte cu simulată neglijenţă Vine vorba cumva de reformarea conducerii universitare din România, înglodate în familisme tentaculare şi afaceri salariale stupefiante? Nu se poate, mă-nţelegi! „Am fost membru al facultăţii la Harvard şi Oxford, pe lângă universitatea mea din Berlin, niciodată nu am avut drept preşedinte un «manager», pentru că nu e de conceput ca nişte academici să fie conduşi de un neacademic ” Ne confruntăm cumva cu dificultăţi economice, care le impun guvernanţilor curbe de sacrificiu impopulare? „Toţi economiştii din Oxford îmi spun că noi nu avem probleme, ca grecii, nu suntem în euro, deci putem dévalua Discuţia a fost chiar publică, cu ocazia unei cine cu vicepremierul grec, dl Pangalos, care a vizitat colegiul nostru săptămâna trecută şi ne-a spus mai multe bancuri bune despre clientelism «Ieşiţi din euro, declaraţi faliment, devaluaţi!», răcnea economistul cel mai faimos în materie de crize financiare asiatice, care în timpul discursului lui Pangalos mi-a şuierat de mai multe ori la ureche: «Greşit!» sau «Minte!», deşi ne întâlneam pentru prima dată în viaţă ” Ce mai veste-poveste, toată Europa se învârte la picioarele Alinei Mungiu-Pippidi, universul atârnă de judecăţile ei epocale: „Am lipsit din Oxford două zile după alegerile cu rezultate nehotărâte, care aruncaseră pieţele financiare în aer Când am plecat cu Eurostarul la Bruxelles, ziarele aveau pe pagina 1 ştirea demisiei lui Gordon Brown, cu bănuiala că e strategică, pentru înlesnirea unui guvern de stěnga laburisti-liberali, deşi le lipsea majoritatea Când am luat trenul de întors, seara, deja vedeai oamenii de afaceri mai relaxaţi A doua zi am ţinut o conferinţă unor jurnalişti într-o sală a reprezentanţei UE în Marea Britanic, lângă Westminster: curgeau SMS-urile după prânz, iar când am ieşit deja era un guvern complet de coaliţie conservatori-liberali, unic în istorie Eram înconjurată de ziarişti cu mare experienţă” încheie sau nu România acordul cu FMI, iată frământarea înaltelor sfere europene, după cum ne-o relatează comentatoarea în transmisiune directă: „Vorba redactorului-şef de la Externe de la Le Monde, cu care cinam în acea seară (la 1 Sarajevo): «De ce se ocupă Euronews atâta de România în seara iunie 2010 Pas de barză (3) Dacă eşuează ţara în dezechilibru financiar, soluţia e cât se poate de simplă pentru Alina Mungiu-Pippidi: mai trebuie închise nişte clădiri de ambasade prin străinătate, fiindcă e prea mare chiria plătită de stat pe-acolo Iar când persistă dubiile în privinţa căii de urmat, „dacă intraţi în dificultăţi, îi voluntarizez pe doi autori cărora tocmai le-am publicat o lucrare într-o revistă academică despre deficitele bugetare din Europa Centrală: unul e coleg cu mine de universitate şi un foarte citat autor în fiscalitate europeană, celălalt e ministrul de Finanţe al Finlandei” Caragiale ar hohoti cu lacrimi în faţa dezinvolturii stupefiante de-a rasoli orice discuţie, pe orice subiect, prin autoplasarea vanitoasă în coasta unor vedete proeminente Câştigă sau nu CFR Cluj campionatul de fotbal? După cum îi spuneam săptămâna trecută lui Barack, în timpul unui supeu de lucru în Taiwan, trebuie insistat pe stimularea fotbaliştilor din Cornul Africii Mai creşte oare la anul rapiţa prin Ialomiţa? Tocmai asta îi povesteam Cariei, în timp ce-l aşteptam pe Nicolas, înainte să intrăm la o degustare de calamari în centrul diplomatic din Johannesburg Există oare asemănări între marea criză din 1929-1933 şi impasul economic mondial de-acum? Le-am explicat-o limpede celor trei premianţi Nobel pentru economie, colegii mei de catedră de la Berlin, care veniseră cu decanii de la Oxford şi Harvard, alături de cei doi prorectori, când am susţinut acea conferinţă în care le-am atras atenţia să nu se mai hazardeze în macroestimări nesprijinite pe cifrele realităţii Atunci când de sus, din sferele înalte, barza îşi întinde picioroangele spre a traversa, din doi în doi, ţinuturile gloduroase pe unde îşi pescuieşte viermişorii şi peştişorii, bătaia ciocului răsună caraghios şi uşor paranoic 2 iunie 2010 Doar o şoaptă să-ţi mai spun Comunitatea culturală îi va fi recunoscătoare istoricului literar Alex Ştefănescu pentru diagrama asupra personalităţii lui Nicolae Balotă: biografia zbuciumată, adeziunea la Cercul literar de la Sibiu, detenţia politică, evoluţia în cariera universitară din România şi din Occident, semnificaţia literară a scrierilor memorialistice etc Păcat că sintezomanul n-a abordat şi aspectul colaborării lui Nicolae Balotă cu Securitatea ceauşistă, în calitate de informator, sub numele de cod Someşan, după cum o indică unele indiscreţii din presa contemporană Că doar istoricul literar Alex Ştefănescu nu şi-o fi propus să inducă în eroare comunitatea culturală, prin (dez) informare parţială Nu-i aşa? 3 iunie 2010 Am văzut aseară, în cadrul TIFF, un film israelian absolut impresionant: LEBANON al lui Samuel Maoz, distins deja cu Leul de Aur Toată acţiunea se petrece în interiorul unui tanc, în timpul primului război din Liban Plutonul de infanterişti israelieni în ofensivă trebuie sprijinit de-un car blindat care, dintr-o maşinărie performantă, garanţie a siguranţei personale, în centrul schimbului de focuri, se transformă într-o uriaşă capcană pe roţi, hodorogită şi bombardată din toate direcţiile Motorul porneşte doar câteodată, când are chef, uleiul se prelinge de pe pereţii metalici, zăduful e sufocant, mizeria bălteşte Oamenii supravieţuiesc înăuntru, cu trupul lipit de bombele cu fosfor – având speranţa de-a apuca să le expedieze spre inamic, înainte ca ele să le explodeze în braţe Când au timp, urinează într-o cutie luată de pe-un raft şi închisă la loc după folosire — Mai toată gama sentimentelor umane e surprinsă dramatic, în acest spaţiu blocat Naivitatea (când tânărul recrut ajunge în noul mediu infect), frustrarea (când ofiţerul le ordonă sec cele mai absurde lucruri, ce trebuie executate orbeşte), groaza (când duşmanul trage spre tanc, iar grenada vine-vine-vine şi face bum!), disperarea impasului etic (când toţi îi urlă să apese pe butonul „Foc!”, iar în bătaia tunului se află doi terorişti cu mitraliere, care au ca ostateci o familie tânără, mama-tata-fetiţa moartea nu loveşte în zigzag), oroarea (când cadavrul hărtănit, şiroind de sânge, al unui camarad e adăpostit pentru scurt timp, lipit de ei, înainte de-a fi recuperat cu elicopterul), ura speriată (când arabul care încercase să-i arunce în aer e capturat şi depozitat în acelaşi loc strâmt) Printre toate îşi face loc compasiunea grotescă (atunci când prizonierul sirian, imobilizat cu mâinile încătuşate la spate, e ajutat să urineze în cutie) Samuel Maoz a semnat scenariul şi regia acestui film ce-ţi taie respiraţia şi-ţi face părul măciucă El şi-a expus pe ecran propriile experienţe de combatant pe front A avut nevoie de 20 de ani după lăsarea la vatră, pentru a depăşi travaliul propriilor traume, şi încă de vreo câţiva pentru a contura nuanţele capodoperei De unde toată această forţă şocantă a ororii, scoasă din cotloanele existenţei umane şi proiectată în obrazul spectatorilor? Regizorul a explicat pe scurt publicului clujean că tinerii din generaţia sa au avut parte, la şcoală, de profesori care nu i-au menajat Care supravieţuiseră ca prin miracol Holocaustului de pe „civilizatul” continent european, înainte de-a se refugia în Orient Care le-au arătat, de la catedră, numerele tatuate pe braţ, cu care rămăseseră din lagărele de concentrare naziste Care le-au repetat că, dacă vor o ţară a lor, pentru a nu mai fi doar nişte toleraţi printre străini, în eternul provizorat, trebuie să lupte pe viaţă şi pe moarte Se pare că în Israel există o generaţie întreagă de veterani ai primului război libanez, ce se confruntă acum cu ei înşişi pentru a-şi depăşi traumatismele fizice şi spirituale Ele li s-au imprimat în carne şi în suflet, asemeni tatuajelor exterminatoare purtate de părinţii şi bunicii lor 4 iunie 2010 Contrarevoluţie Aflu că, în China, e pe cale să se abandoneze clasicul apelativ „tovarăş”, în favoarea celui de „domn” sau „doamnă” În febra exploziei economice, se pare că e nevoie de-o mai mare deschidere, de-o focalizare pe… clientelă Prin urmare cetăţenii galbeni vor folosi, în mijloacele de transport în comun, apelativul „pasagerule” Şi, într-adevăr, e incontestabil că un călător cu autobuzul e, pur şi simplu, un pasager Tinerilor li se va spune, în funcţie de vârstă, „micuţule prieten”, apoi „şcolarule” şi în fine „studentule” (Las deoparte nuanţa că a-i spune cuiva „micuţule prieten” subîntinde o plajă lubrică absolut decadentă ) Pensionarii au la dispoziţie varianta „bătrâne maestru” sau, pentru cei cu nostalgii, reminiscentul „tovarăşe vârstnic” Este profund regretabil că însăşi Ţara Orezului a ajuns să întineze nobilele idealuri ale socialismului O asemenea diversitate apelativă poate induce confuzia, harababura, nesiguranţa social-politică Ar trebui stârpită cu hotărâre Pentru ce-au murit ilegaliştii noştri la Doftana? Unde mai merge Ion Cristoiu la schimb de experienţă? Să le transmită tovarăşul Ciprian Şiulea o notă de protest 5 iunie 2010 Autoplagiat fară glorie (1) E lucru obişnuit ca autorul să-şi reia, după un număr de ani, o carte considerată importantă Eventual o mai drege stilistic, o completează la conţinut, dar îşi anunţă publicul, pe pagina de titlu, că e vorba de ediţia a doua, revăzută şi adăugită Astfel am procedat şi eu cu teza mea de doctorat, Criticul literar Nicolae Manolescu, publicată într-o formulă amplificată la Editura Paralela 45, în anul 2009 (după prima tipărire la Editura Dacia, în 2003) Am văzut multe în viaţa literară autohtonă Am rămas totuşi uluit să constat că Andrei Terian vine senin şi îşi plagiază (în Ziarul financiar de duminică, nr 22/4-10 iunie 2010), cu o dezinvoltură siderantă, comentariul depreciativ la adresa mea, pe care-l publicase şi cu şase ani mai devreme (în Cultura, nr 9/12-18 mai 2004, p 5) Deosebirea constă în faptul că ziaristul nu-şi avertizează cititorii că le serveşte supa reîncălzită Oricum n-a mai pomenit nimeni cronică literară revăzută şi adăugită Fenomenul se cheamă, pe şleau, autoplagiat Să vedem câteva exemple Subliniez pasajele asezonate „în ultimii ani au apărut trei cărţi despre Nicolae Manolescu Scrisă pe un ton minor-empatic, cea a lui Mihai Vakulovski ( Nicolae Manolescu, Aula, 2000) se află sub semnul improvizaţiei Mult mai substanţială e întreprinderea lui Mircea Mihăieş (Scutul lui Perseti, Curtea Veche, 2003): volumul reprezintă cu adevărat o abordare critică, dar, din păcate, niciuna din secţiunile sale nu e inedită De o veritabilă tentativă monografică putem vorbi doar o dată cu cartea lui Laszlo Alexandru” (vezi Cultura, 2004) „La începutul anilor 2000 au apărut trei cărţi despre Nicolae Manolescu Scrisă pe un ton minor-empatic, cea a lui Mihai Vakulovski ( Nicolae Manolescu, Aula, 2000) se afla încă sub semnul improvizaţiei Mult mai substanţială era întreprinderea lui Mircea Mihăieş (Scutul lui Perseti, Curtea Veche, 2003): volumul reprezenta cu adevărat o abordare critică, dar neglija, în schimb, componenta de istorie literară Tocmai din aceste motive, prima tentativă monografică a constituit-o abia cartea lui Laszlo Alexandru (Criticul literar Nicolae Manolescu, 2003), ajunsă acum la a doua ediţie” (vezi Ziarul financiar, 2010) Până aici, cu excepţia transcrierii verbelor la trecut, singurul aport de originalitate al cronicarului literar e pleonasmul: „dar neglija în schimb” 6 iunie 2010 Autoplagiat fără glorie (2) Practic întregul text al comentariului tipărit acum de Andrei Terian e reluat, prin sistemul copy-paste, după precedenta publicaţie (în descrierile sale, în aprecierile sale, în obiecţiile sale tendenţioase) Să examinăm alt pasaj edificator: „În Avertisment-ul preliminar, Laszlo Alexandru afirmă că tomul reprezintă «o analiză de istorie literară» efectuată «din perspectiva foarte pragmatică a documentului» Aserţiunea e parţial probată de efortul notabil al autorului, care adaugă comentariului propriu-zis un inventar exhaustiv al cronicilor lui Nicolae Manolescu Pe de altă parte, structura cărţii se revendică de la partiţia clasică a studiului monografic; astfel, după un scurt excurs biografic, sunt analizate «genurile» criticii manolesciene: eseul, monografia, polemica, istoria literară, teoria literară şi cronica” (vezi Cultura, 2004) Aceleaşi amănunte, cu o scurtă actualizare, le aflăm şi azi: „În Avertisment-ul preliminar, Laszlo Alexandru afirmă că tomul său reprezintă «o analiză de istorie literară» (p 12) efectuată «din perspectiva foarte pragmatică a documentului» (p 11) Aserţiunea e doar parţial probată de efortul autorului, care adaugă comentariului propriu-zis un inventar exhaustiv al cronicilor lui N Manolescu Pe de altă parte, structura cărţii se revendică de la partiţia clasică a studiului monografic, dat fiind că, după un scurt excurs biografic, sunt analizate rând pe rând «genurile» criticii manolesciene: eseul, monografia, polemica, istoria literară (unde e luată acum în calcul şi ediţia «integrală» a Istoriei critice), teoria literară şi cronica” (vezi Ziarul financiar, 2010) Autoplagierea lui Andrei Terian continuă pe întregul spaţiu al textului, cu aceeaşi neruşinare netulburată de vreo tresărire de conştiinţă profesională: „Defectul major al cărţii lui Laszlo Alexandru provine dintr-o vădită incompatibilitate între profilul intelectual al autorului şi exigenţele abordării monografice Laszlo Alexandru este, în esenţă, un polemist (nu fără sclipiri de inteligenţă), care şi-a câştigat o anume popularitate prin articolele reunite în trei volume subintitulate «polemici» De altfel, «polemică» e unul din cuvintele ce revine obsedant în paginile cărţii: «Polemica am îndreptat-o în repetate rânduri nu doar spre unii comentatori ai lui Manolescu, ci chiar spre protagonistul cercetării noastre», declară belicos autorul” (vezi Cultura, 2004) La fel stau lucrurile şi acum: „Defectul major al cărţii lui Laszlo Alexandru provine dintr-o vădită incompatibilitate între profilul intelectual al autorului şi exigenţele abordării monografice Laszlo Alexandru s-a afirmat la începutul anilor ’90 drept un spirit combativ, care şi-a câştigat apoi o anume notorietate prin articolele reunite în şase volume subintitulate «polemici» De altfel, «polemică» e unul dintre cuvintele ce revin obsedant în paginile cărţii: «Polemica am îndreptat-o în repetate rânduri nu doar spre unii comentatori ai lui Manolescu, ci chiar spre protagonistul cercetării noastre» – declară belicos autorul la p 13 a volumului” (vezi Ziarul financiar, 2010) 7 iunie 2010 Autoplagiat fară glorie (3) Nu mi-am propus să contrazic cele două-trei păreri căznite, lansate de Andrei Terian pe seama mea (atunci şi acum) Fiecare are dreptul la libertatea de opinie, în limitele cu care l-a înzestrat mama natură Aş putea înţelege, la o rigoare, şi partida de popice, pusă în scenă de el Publicist la început de drum, cu proiectul unui doctorat ambiţios, derulat sub coordonarea lui Nicolae Manolescu, omul şi-o fi spus că era momentul să se facă util Tocmai apăruse monografia unde criticul Manolescu era examinat, pe faţă şi pe dos, cu cele bune şi cu cele rele Era un prilej ca învăţăcelul să presteze reverenţe slugarnice, şoptind precipitat: „Să trăiţi-să trăiţi! Sunt aici, am văzut tot! Lăsaţi pe mine, mă ocup eu! Nicio grijă, se rezolvă îndată! Să trăi ţi-cu respect!” Dar de-atunci au trecut nişte ani Terian a apucat să-şi dea doctoratul cela De ce-o fi rămas tot tânăr şi neliniştit? Atât de aspră a devenit economia de piaţă încât, pentru nişte mărunţiş în plus, bani de tramvai prin Bucureşti, e împins universitarul imberb să-şi fure singur căciula, autoplagiindu-se în mod veros? Cercetarea mea, publicată de Editura Paralela 45, a fost lansată la Tirgul Gaudeamus din Bucureşti, la 27 noiembrie 2009, tocmai când Nicolae Manolescu făcea 70 de ani Sărbătoritul ne-a spus tuturor, râzând, că asta-i un fleac, mama sa împlinea, în aceleaşi zile, frumoasa vârstă de 100 de ani Iar apoi ne-a ameninţat, şugubăţ, că în asemenea condiţii e posibil să ne revedem şi peste 30 de ani Când mi-a venit rândul să vorbesc, am asigurat asistenţa, pe acelaşi ton glumeţ, că mă simt obligat să urmăresc în continuare scrierile lui Nicolae Manolescu pentru ca, peste alţi 30 de ani, să vin cu ediţia a treia, completată şi adăugită, a cărţii mele Totuşi mi-ar plăcea să sper – adaug azi, cu seriozitate – că nu voi mai citi în viitor, prin alte şi alte publicaţii, una şi aceeaşi cronică literară a lui Andrei Terian, reîncălzită şi re-autoplagiată 8 iunie 2010 Ironia istoriei Duminică seara mi-am propus să văd închiderea oficială a TIFF, cu Autobiografia lui Nicolae Ceauşescu, în regia lui Andrei Ujică După lansarea de la Cannes, presa era mai curând elogioasă faţă de această creaţie ce folosea, din câte se pare, numeroase imagini preluate din arhive despre tiranul comunist Am ajuns cu o jumătate de oră mai devreme, dar am aflat că nu mai sunt bilete Întreaga sală, imensă, a cinematografului Republica era deja ocupată O coadă unduită de spectatori se formase oricum afară, pe trotuar Varianta era că, eventual, după începutul filmului, s-ar putea să se mai dea nişte bilete pentru cei care apoi vor sta pe trepte Cu ocazia asta mi-am amintit că, în urmă cu peste 30 de ani, Ceauşescu inaugurase anul şcolar cu o mare adunare populară la Cluj, tocmai acolo Tribuna oficială fusese înălţată la capătul străzii Bariţiu, în intersecţie Am fost adus să asist şi să aplaud, ca elev, împreună cu toată şcoala: obligat-ca-devoie-bună Stăteam undeva la botul calului lui Mihai Viteazul şi, împreună cu câţiva colegi, ne pierduserăm prin mulţime Eram copii, nu vedeam în faţă de ceilalţi, ne plictisea gălăgia (şi prostia) – am hotărât s-o ştergem Ne-am strecurat spre un colţ al pieţei, numai că, spre surprinderea noastră, ieşirea era păzită cu un lanţ de „tovarăşi vigilenţi” care ne îmbrânceau înapoi, la panaramă Am luat la rând colţurile pieţei şi, într-un final, eu am reuşit să mă fofilez pe strada cu „Fierul”, către magazinul „Sora” Nici că m-am uitat înapoi Ideea de-a sta acum la coadă, sub curul calului lui Mihai Viteazul, pentru a-l vedea – pe ecran lat – pe dictatorul imbecil care mă enervase oricum, în carne şi oase, mi s-a părut de-o infinită stupizenie Aşa că m-am cărat naibii, pe-aceeaşi stradă care duce şi azi către magazinul „Sora” 9 iunie 2010 La pescuit încerc să citesc – fără să pricep nici ce spune, nici despre ce e vorba – articolul unuia, Rogobete, prin revista Argeş: „Terţiul inclus este una cu cel exclus Cursivitatea continuumului mental a fost, rând pe rând şi verbal mai întâi, dar nu numai din nevoile simplei comunicări, divizată în fraze, (idei), propoziţii, (înţelesuri), cuvinte, (nume, noţiuni), silabe, litere – interdiviziunile fiind «incluse» prin semnele de punctuaţie pentru a virtualiza originaritatea entităţii; din nevoia comunicării transverbale a partiţiei mentalităţilor: tautologică, dualist-maniheică, raţionalistă, relativistă, indeterministă, intuitivă şi/sau revelati – vă Şi, incluzându-şi tocmai prin diviziuni principiile divizării, mentalul îşi conservă potenţialitatea continuităţii pe care şi-o exercită ca presiune autoregeneratoare” Butonul siteului mă îndeamnă: „Citeşte mai departe” Eu strig copleşit: „Doamne fereşte!” 10 iunie 2010 Of, anatomia! în revista Familia din aprilie, Alex Ştefănescu include un story autobiografic intitulat Cu pistolul la tâmplă Ce năzdrăvănie trepidantă o mai fi păţit? Pe când îl conducea într-o zi cu maşina pe colegul Dimisianu, şoferul-scriitor a intrat pe sens interzis şi-a fost oprit de-un poliţist Să-l ascultăm: „Ştiind că sunt vinovat, m-am pierdut cu firea şi n-am observat că poliţistul era descheiat la haină şi avea aerul cuiva care băuse Am făcut greşeala să-i dau actele, iar el, cu actele în mână, ameninţându-mă cu luarea permisului de conducere, mi-a spus: / — Du-mă imediat la Gara de Nord Dacă mă duci, nu-ţi mai iau carnetul / Am răsuflat uşurat Poliţistul, despre care mi-era tot mai clar că nu mai avea deloc discernământ din cauza alcoolului, mi-a înapoiat documentele şi s-a aşezat pe bancheta din spate (Gabriel se afla în dreapta mea) Aglomeraţia de pe stradă mă împiedica să merg repede cu maşina Atunci s-a petrecut ceva ieşit din comun: poliţistul a scos un pistol şi mi l-a proptit în ceafă / – Mişcă, nenorocitule, mi-a spus el pronunţând cu dificultate cuvintele Ce faci?! Crezi că poţi să mă păcăleşti?!” i Las cititorul să se delecteze pe cont propriu cu deznodământul aventurii: cum agresorul a fost depozitat la destinaţie, cum A Ş A demarat în trombă, cum a aflat pe urmă că fusese vorba despre un dezertor periculos etc Pe mine mă interesează acum un singur detaliu Poliţistul unde anume i-a proptit naratorului pistolu’ cela? În ceafă, cum ne povesteşte? Sau la tâmplă, cum ne spune în titlu? Nu de alta, dar ceafa-i la spate şi tâmplape laterală Iar „Gabriel se afla în dreapta mea” Ce aventuri palpitante – de logică şi consecvenţă a povestirii – trăieşte Alex Ştefănescu! Să nu-l compătimim, totuşi Se află într-o companie ilustră, de n-ar fi să evocăm decât celebrele versuri ale lui Eminescu, persiflate suculent de detractorii săi, încă pe vremea compunerii lor: „Fruntea albă-n părul galben / Pe-al meu braţ încet s-o culci, / Lăsând pradă gurii mele / Ale tale buze dulci” În condiţiile anatomice descrise de poet, iubita putea lăsa pradă gurii sale doar, eventual, ale sale… cefe dulci Sau tâmple dulci? 11 iunie 2010 Chambre ŕ louer A rămas de pomină, în bârfologia literară, nerozia de traducător a lui Eugen Barbu Romancierul securist izbutise să echivaleze, într-una din cărţile sale, tradiţionala expresie franţuzească în care se oferă cameră de închiriat, „chambre ŕ louer”, prin… cameră de lăudat Aud însă că, în Statele Unite, e anunţată spre închiriere garsoniera minusculă unde locuise, pe vremea studenţiei, preşedintele Obama În ciuda condiţiilor rudimentare şi a mediului sărăcăcios, proprietarul chichineţei pretinde nu mai puţin de 1 900 dolari pe lună În schimbul sumei respective, oricine poate constata de unde au pornit paşii celui mai important om de pe planetă, poate încerca să-şi împletească destinul cu traiectoria glorioasă a celui care bla-bla-bla… Te pomeneşti că, peste decenii, maestrul Eugen Barbu se revelează a fi un mare vizionar: camerele de închiriat trebuie – cum să nu – vârtos lăudate 12 iunie 2010 Vârstele iubirii Aceleaşi obiecte, aceleaşi obiceiuri şi gesturi de tandreţe sunt văzute în mod diferit, pe măsură ce iubirea trece şi se stinge, sub apăsarea timpului Poezia lui Stefano Benni, Le piccole cose, surprinde ironic întregul fenomen „Le piccole cose / che amo di te / quel tuo sorriso / un po’ lontano / il gesto lento della mano / con cui mi accarezzi i capelli / e dici: vorrei / averli anch’io cosě belli / e io dico: caro / sei un po’ matto / e a letto svegliarsi / col tuo respiro vicino / e sul comodino / il giornale della sera / la tua caffettiera / che canta, în cucina / l’odore di pipa / che fumi la mattina / il tuo profumo / un po’ blasé / il tuo buffo gilet / le piccole cose / che amo di te Quel tuo sorriso strano / il gesto continuo della mano / con cui mi tocchi i capelli / e ripeti: vorrei / averli anch’io cosě belli / e io dico: caro / me l’hai giŕ detto / e a letto sveglia / sentendo il tuo respiro / un po’ affannato / e sul comodino / il bicarbonato / la tua caffettiera / che sibila în cucina / l’odore di pipa / anche la mattina / il tuo profumo / un po’ démodé / le piccole cose / che amo di te Quel tuo sorriso beota / la mania idiota / di tirarmi i capelli / e dici: vorrei / averli anch’io cosě belli / e ti dico: cretino, / comprati un parrucchino! / E a letto stare sveglia / a sentirti russare / e sul comodino / un tuo calzino / e la tua caffettiera / che è esplosa / finalmente, în cucina! / La pipa che impesta / fin dalla mattina / il tuo profumo / di scimpanzé / quell’orrendo gilet / le piccole cose / che amo di te ” 13 /’ « «/ Autonomie universitară Istoricul Constantin C Giurescu readuce în Amintirile sale câteva momente picante din viaţa academică dintre cele două războaie Bunăoară conflictul intelectual dintre Mihail Dragomirescu şi Nicolae Iorga, pornit de la o disensiune de păreri literare în presă, ajunsese atât de ascuţit încât, la un moment dat, cei doi venerabili profesori s-au năpustit fizic unul asupra celuilalt pe coridoarele facultăţii, luându-se la scatoalce şi picioare Conul Mihalache, mai vânjos, îl copleşise pe Iorga şi, ţinându-l sub sine doborât la pământ, îi căra la pumni şi striga: „Te-am învins şi moraliceşte şi fiziceşte” (!!) O altă polemică specifică Istoricul Giorge Pascu îi ataca în Revista critică publicată la Iaşi pe toţi colegii din ţară Unul din cei atacaţi, slavistul Ilie Bărbulescu, îl vede pe stradă şi trece să-i aplice o viguroasă corecţie cu bastonul în plin centru al oraşului La ţipetele lui Pascu: „Săriţi că mă omoară”, umoristul Păstorel Teodoreanu, de pe trotuarul celălalt, îi răspunde mucalit: „Nu mă amestec, autonomia universitară!” 14 iunie 2010 Crimă cu repetiţie În aceste zile a fost doborât un nou record de sfidare a decenţei publice Din păcate, tocmai în domeniul aşa-zis cultural, în cadrul târgului de carte Bookfest Ziaristul Grigore Cartianu, de la Adevărul, l-a transportat acolo – direct de la puşcăria Jilava – pe Victor Stănculescu să participe, ca… invitat de onoare (?), la lansarea unei cărţi despre Sfârşitul Ceauşeştilor Autorul de genocid, condamnat definitiv de justiţia română după decenii de tergiversare, şi-a mai întrerupt şi anterior detenţia, pentru a da câte-o raită prin crâşmele bucureştene sau la jocurile electronice intelectual denumite „păcănele” Era vorba atunci de escapade fulgurante, la limita aventurii incognito Dar să aduci ditamai criminalul în serie şi să-l cocoţi în fruntea mesei pentru a da autografe, pe tipăritura altuia, într-un târg internaţional de carte, depăşeşte limitele nemerniciei acceptate de-o societate blazată de câte aiureli fistichii a văzut deja La tămâierea de carte au fost poftiţi, de asemeni, Ion Caramitru şi Liviu Antonesei care, orişicâtuşi, în agitaţia din decembrie ’89 s-au remarcat mai curând pe cealaltă costişă a baricadei Astfel, aproape toate punctele de vedere au fost reprezentate, conform sacrosanctei deontologii jurnalistice Grégoire, simpaticule, pentru a avea asistenţa completă mai trebuia să aduci şi câteva urne de scrum, de la Crematoriul „Cenuşa”, pe post de victime împuşcate ale fostului general Ce-i drept, iniţiativa asta ar fi prezentat şi oarece riscuri Trăgând aerul în piept înainte de-a ridica vocea în faţa asistenţei entuziaste, la momentul festiv, criminalul Stănculescu putea să inhaleze niscaiva impurităţi dezagreabile Şi era păcat să-l supui la asemenea cazne, sub formă de tuse convulsivă, pe omul bătrân, zâmbitor, care vine cu plăcere să le povestească nepoţeilor despre satisfacţia de-a apăsa pe trăgaci 15 iunie 2010 Veşti de la Spitalul de Psihiatrie Cultura română s-a îmbogăţit cu un nou critic şi istoric literar El se numeşte Gheorghe Funar Fostul primar naţionalist al Clujului şi actualul adjunct al lui Corneliu Vadim Tudor anunţă, într-o conferinţă de presă, că tocmai a aflat o veste importantă: Mihai Eminescu a fost ucis, în 1889, de către evrei Iar asasinii ar face bine să-şi ceară scuze, pe chestia asta, de la poporul român Cum adică, de unde ştie Ghiţă? Păi a fost acolo A văzut cu ochii lui 16 iunie 2010 Ce e viaţa? O superbă tâmpenie, pescuită dintr-un tratat academic şi oferită ca ilustraţie pentru definiţia pletorică: „Viaţa este un fenomen biologic de esenţă materială, deocamdată necunoscut, care înglobează sub un aspect depăşit şi subordonat fenomene chimice, fizice şi mecanice, dar se distinge de acestea şi se manifestă numai în cadrul materiei vii, a cărei natură încă nu este pe deplin elucidată”! Iar moartea o fi ceva exact invers 17 iunie 2010 Fasciştii, între ei Mircea Eliade îşi relatează, într-o succesiune de articole din presa anului 1928, periplul prin Italia, impresiile pe care i le-a lăsat Veneţia, convorbirile purtate cu personalităţi ale momentului etc Printre acestea se numără Giovanni Gentile, proeminentul ideolog mussolinian Tânărul scriitor român îl chestionează despre câte şi de toate: mersul ideilor din Peninsulă, ponderea polemicilor în opera filosofului, soarta impunătoarei enciclopedii fasciste pe care colocutorul său o coordonează etc întrevederea se încheie triumfător, dacă ar fi să dăm crezare cuvintelor lui M Eliade: „Trecuse de mult jumătatea de ceas îngăduită interviewului Profesorul m-a întovărăşit până la uşă şi, după ce i-am mulţumit şi l-am salutat romanamente (salutul fascist şi universitar), adaogă: / – Dacă pleci, aminteşte-ţi de ţara mea” De vorbă cu Giovanni Gentile… în Cuvântul, joi, 17 mai 1928, p L-2) Păcat că nu ne mai spune Mircea Eliade şi dacă, la plecare, a făcut stânga-mprejur şi-a bătut gâscă-pas pe trepte-n jos 18 iunie 2010 Nu mă zgudui, că ameţesc! Numai lucruri surprinzătoare aflăm din direcţia lui Paul Cernat Deja titlul răbufnirii sale din Observator cultural ne proiectează în plin paradox: Justiţiarismul mahalalelor Adică asta cum vine? A voiajat cumva Paul Cernat prin mahalalele Bucureşti ului şi s-a şocat de aviditatea lor după ideea de justiţie?! Greu de crezut Sau poate, invers, dorinţa unor autori de-a propune ideea de justiţie în cultura română îi pare cumva abominabilă (ah, sufixul peiorativ al termenului justiţiarism!), de exilat în zona dubioasă a mahalalei?! La fel de incredibil Deocamdată, până la clarificarea conceptelor scriitorului, sfâşiat între absurd şi inacceptabil, plutim pe aripile paradoxului Dar nu pretextul care-l frământă pe Paul Cernat merită a fi repus în discuţie (măştile lui Adrian Marino şi colaboraţionismele aceluia cu Securitatea) În febra manipulării subtile a faptelor, ungherele stilistice dezvăluie o gândire îngrijorătoare Aflăm astfel că, „într-un elan justiţiar pe cât de pripit, pe atât de nedeontologic, unii comentatori s-au repezit să ia drept adevăr absolut informaţiile preluate de Mirela Corlăţan din arhiva CNSAS” Ce ar trebui să înţelegem? Că intenţia de-a promova dreptatea în spaţiul cultural este condamnabilă, întrucât e… pripită şi… nedeontologică? îi las atunci lui Paul Cernat satisfacţia deplină de-a propulsa, în ce-l priveşte, nedreptatea, în chip migălos şi profesionist, în epicentrul intelighenţiei bucureştene S-a pomenit lăutarul şi lăudătorul securistului Sorin Antohi îngrijorat de cota morală a culturii române Vorba Cetăţeanului turmentat: „Nu mă zgudui, că ameţesc!” 19 iunie 2010 Recapitulări (1) Dacă tot a venit vorba, iarăşi, despre povestea lui Adrian Marino, fie!, s-o lămurim totuşi Ce s-a petrecut sub ochii noştri, în ultimele luni de dezbateri culturale, merită recapitulat La cinci ani după decesul lui Marino, s-a publicat volumul său memorialistic exploziv, pe cât de complex, pe-atât de discutabil Pe cât de limpede, pe-atât de contestabil Un ghemotoc de frustrări, înfăşurate într-un edificiu liberal-progresist Un şuvoi de ranchiune, propulsate în numele denunţării mafiilor culturale Ce era de făcut? — Mircea Dinescu, de-o minunată delicateţe publică, ne-a asigurat că „Marino minte şi mort!”, căci avem de-a face, în fapt, cu un impenitent informator al Securităţii ceauşiste Aşadar toate dezvăluirile incendiare formulate de spiritul justiţiar sunt lovite de nulitate, prin însăşi fragilitatea tribunei etice pe care el s-a cocoţat Iar de-aici discuţia s-a mutat pe terenul mult prea lunecos – al arhivelor secrete Lumea s-a năpustit la dosarele din custodia CNSAS, spre a zvârli priviri curioase în Gura Adevărului Spinoasă întreprindere! Din mai multe motive În primul rând, fiindcă e o frapantă indecenţă să creditezi cu valori etico-ştiinţifice documentele întocmite de organele represive comuniste Îi cerem lupului să ne elibereze „Certificate de bună purtare” la adresa mielului pe care l-a avut în grijă? îi pretindem tigrului să facă propagandă ecologist-vegetariană? 20 iunie 2010 Recapitulări (2) În al doilea rând, nu avem nicio garanţie că documentele patronate de CNSAS ar fi complete şi corecte Ba dimpotrivă, nu o dată s-au ivit situaţii de dosare jumulite, acte văzute de victimele persecuţiilor, care dispăreau apoi ca prin farmec dintre coperţi etc Ar fi naiv să-i conferim autoritate absolută unei asemenea surse paralele de informare Unde mai pui că oameni diferiţi, citind hârtii identice, ajung la concluzii radical diferite?! Căci am avut parte şi deasa ceva Mirela Corlăţan a ieşit din arhivele CNSAS cu încredintarea că Adrian Marino a fost „un informator prodigios al Securităţii şi al Direcţiei de Informaţii Externe” Gabriel Andreescu a părăsit acelaşi loc de studiu, convins că a văzut „eforturile dramatice ale lui Adrian Marino de a da un sens superior existenţei” Ptiu, drace! Nimica nu se mai pricepe Noroc că apare, din aceleaşi arhive, şi alde Simona-Maria Pop, doctoriţă pe tema Adrian Marino După una caldă şi una rece, ni se serveşte acum una lălăită şi răsucită Doamna doctor citeşte şi citează limpede că Adrian Marino a fost expediat de organele comuniste, cu instrucţiuni precise de influenţare a exilului militant, în speţă a unor ziarişti de la Europa liberă, cum sunt Mircea Carp, Gabany Maria Annelise şi alţii („Brătescu va încuraja pe Mircea Carp să efectueze o vizită în România, eventual în calitate de corespondent pentru Vocea Americii În cadrul discuţiilor va lansa versiunea potrivit căreia Noel Bernard, prin emisiunile ce le difuzează privind situaţia internă din România, acţionează împotriva politicii de independenţă promovată de ţara noastră pe plan extern şi face jocul unor puteri străine interesate în slăbirea poziţiilor economice de independenţă câştigate în timp de România” etc ) Simona-Maria Pop citeşte toate acestea – precum şi multe altele –, dar ne povesteşte cu o seninătate care ne taie răsuflarea: „Adrian Marino, devenit între timp un critic de talie internaţională, liber să călătorească în străinătate pentru stadii de documentare la diverse biblioteci europene, îi trimite prietenului său Mircea Carp o scrisoare în care îşi anunţă proiectata vizită la München” Păi, stimată specialistă, dacă Adrian Marino a fost trimis de serviciile secrete, cu misiuni precise, la adrese exacte – după cum ne ziceaţi dumneavoastră şi documentele, adineaori –, atunci ipoteza dv Cu criticul „de talie”, care e „liber să călătorească în străinătate” pur şi simplu nu stă în picioare Vorba lui Dante: „assolver non şi puň chi non şi pente, / né pentere e volere insieme puossi / per la contradizion che noi consente” („nu te poţi mântui dacă nu te căieşti, dar nici nu poţi să te căieşti şi totodată să păcătuieşti, din cauza contradicţiei ce nu ţi-o permite”) Până la urmă, se pare că problema nu stă în ce anume zic arhivele, ci în dioptriile care observă doar ce anume vor stăpânii lor să găsească 21 iunie 2010 Recapitulări (3) În acest haos de ipoteze şi contraipoteze, alimentate prin intermediul unor specialişti cu doctorate ori gazetari sau universitari, avem doar câteva date certe, incontestabile Şi anume că, după ieşirea din detenţia pe care i-a impus-o regimul comunist, Adrian Marino a început să circule frenetic în Occident (amănunt, orice s-ar zice, deloc banal sau normal în perioada ceauşistă) Că alţi foşti deţinuţi politici n-au primit – decât accidental – mult doritul paşaport Că Marino i-a agresat, cu uluitoare violenţă, tocmai pe aceşti refuzaţi de la excursionismul cultural, care şi-au continuat destinul de marginalizaţi şi după ieşirea din puşcărie (Paul Goma, N Steinhardt, I D Sârbu) Că autorul Hermeneuticii lui Mircea Eliade intra în trepidaţie furibundă, îndată ce venea vorba despre colaboraţionismul cu autorităţile, despre ideea de-a se aprinde lumina în culisele culturii române dinainte de 1989 Toate aceste detalii, precum şi alte câteva, ne conduc la ipoteza că Adrian Marino şi-a plătit obolul, pe altarul serviciilor ceauşiste Aşadar situaţiile prezentate de Mirela Corlăţan în Evenimentul zilei pot fi supărătoare, prin tonul lor bombastic, jurnalistic, dar probabil că nu lovesc prea departe de ţintă De altminteri nici cruciaţii care sar în apărarea hermeneutului clujean nu par să ignore culisele, chiar dacă mai rivalizează în pizzicato asupra detaliilor Ni se spune că analizele cărturarului dedicate culturii române rămân valabile, „şi dacă Marino a colaborat cu Secu, şi dacă n-a colaborat (…), indiferent de relaţiile pe care Marino le-a avut cu instituţia” (Liviu Antonesei); „o problemă atât de controversată, de sensibilă şi de complexă cum este posibila colaborare a lui Adrian Marino cu Securitatea…” (Şerban Axinte); „sunt lucruri care se ştiau de mult, din folclorul lumii literare, din memorialistica şi diaristica epocii” (Paul Cernat); „eu nu pot să-l judec pe Adrian Marino, fost deţinut politic şi cu domiciliu obligatoriu în Bărăgan, pentru pactul cu Securitatea” (Daniel Cristea- Enache); „că va fi mers Marino şi mai departe, în acest «pact» cu Securitatea, rămâne de văzut” (Adina Diniţoiu); „pentru mine, Adrian Marino nu a fost niciodată un reper moral, nici nu văd utilitatea reperelor de acest tip” (Cezar Gheorghe); „cărţile lui nu au fost influenţate de Securitate” (Marius Ghilezan); „dacă Adrian Marino a călcat strâmb, doar el ştie exact adevărul (…) Să-i lăsăm pe foştii puşcăriaşi să se judece, eventual, ei între ei, cine a fost mai tare şi cine a cedat” (Bedros Horasangian); „pe mine unul mă surprinde neplăcut mai puţin faptul că Adrian Marino ar fi fost colaborator al Securităţii…” (Antonio Patraş); „presupunând că Marino ar fi fost un «colaboraţionist» (…) Să fi turnat Marino?” (Ovidiu Pecican) etc Vreau să sper că, după ce se va depăşi etapa de-acum, a interogaţiilor stingherite şi a explicaţiilor circumstanţiale, adică după ce se va stabili „mai presus de orice îndoială rezonabilă” activitatea tenebroasă a lui Adrian Marino, vom face un pas înainte, înălţând pe viitor ştacheta exigenţelor etice, în privinţa figurii publice a scriitorului român 22 iunie 2010 Alegere de rector Citesc un anunţ despre felul în care se desfăşura, în perioada democraţiei interbelice, selectarea şefului universităţii: „Astăzi are loc la universitatea din Capitală alegerea de rector în locul d-lui Ermil Pangrati, al cărui mandat a expirat Candidează următorii d-ni profesori: N Iorga, dr Ştefan Minovici, M Vlădescu, dr N Gheorghiu, Dragomir Hurmuzescu, Paul Negulescu şi Iulian Teodorescu / Votarea va începe la ora 9 dimineaţa în cancelaria consiliului profesoral de la facultatea de ştiinţe Au drept de vot 113 profesori Trei dintre candidaţi cari vor întruni mai multe voturi vor fi recomandaţi de universitate ministerului instrucţiunii / În conformitate cu legea învăţământului superior, ministerul are dreptul de a confirma pe unul din cei trei candidaţi recomandaţi / Votarea se va sfârşi la ora 5 d a ” (vezi Cuvântul, joi, 28 febr 1929, p 3) Acest mic anunţ explică foarte clar de ce pe-atunci nu putea cineva să înţepenească, timp de 20 de ani, în poziţia de rector, să-şi clădească un imperiu de subordonaţi obedienţi, să taie şi să spânzure la discreţie, să transforme demagogia şi conti-aselecţia într-o artă (decadentă) Mai avem foarte mult până să ajungem din urmă interbelicul ES Cu acea ocazie, a fost ales rector Nicolae Iorga 23 iunie 2010 Disidentul demagog (1) După cum unii ştiu, iar cei mai mulţi ignoră – pe bună dreptate – cu desăvârşire, în aceste zile se judecă la Tribunalul Bucureşti apelul înaintat de Paul Goma împotriva celor care i-au catalogat recentele producţii scrise în zona antisemitismului: Administraţia Prezidenţială, Gabriel Andreescu, Editura Polirom Iaşi, Federaţia Comunităţilor Evreieşti din România, Alexandru Florian, Horia Gârbea, Mihai Dinu Gheorghiu, Radu Ioanid, Laszlo Alexandru, Ion Bogdan Lefter, Nicolae Manolescu, Boris Marian, Mircea Mihăieş, Carmen Muşat, Andrei Oişteanu, Revista 22, Fundaţia „Cultural 21”, Revista Realitatea evreiască, Fundaţia „Timpul”, Michael Shafir, William Totok, Ion Vianu, Elie Wiesel, Ziarul Cotidianul Fostul luptător anticomunist pentru drepturile tuturor oamenilor (deci inclusiv ale minorităţilor) şi fostul militant pentru libertatea cuvântului (deci inclusiv a afirmaţiilor cu care nu eşti de-acord), cu trecerea timpului a năpârlit La Judecătorie, în cadrul primei etape din procesul de operetă pe care l-a declanşat, n-a convins instanţa că e necesar ca toţi cei ce nu împărtăşesc noile lui idei (antisemite) să încaseze un căluş în gură — Grăuntele de absurditate scandaloasă al întregii încercări se vede de la o poştă Paul Goma, el, trebuie să se bucure de toată libertatea democratică de-a insulta o comunitate decimată, măcelărită În schimb nimeni pe lume nu are dreptul să-i pună aberaţiile sub semnul întrebării, minciunile sub lupa îndoielii fiindcă asta-i lezează, lui personal, străfundurile sensibilităţii Şi pac! la Războiul Haida-de! A se slăbi 24 iunie 2010 Disidentul demagog (2) Dar la tribunal nu poţi merge: „Cioc! Cioc! Vă rog să-i daţi un pumn în cap lui Nelu că mă enervează!” Trebuie săţi conceptualizezi nemulţumirile Să le susţii cu probe Aşa că Paul Goma se lamentează, în reclamaţia adresată instanţei, că a rămas nepublicat („Editurile din România ezită să-l publice pe Paul Goma din cauza acuzaţiilor de antisemitism care i-au fost aduse pe nedrept”) Şi pentru a-şi convinge judecătorii, autorul anexează o impresionantă Bio-bibliografie, din care rezultă că, în perioada 1990-2005, marelui persecutat i-au apărut în ţară numai vreo 33 (treizeci şi trei) de cărţi, dintre care unele chiar în 2 sau 3 ediţii! Normal că pierde procesul, aşa că merge la apel Ideea e aceeaşi: nu e publicat în ţară, fiindcă e acuzat de antisemitism Doar că – surprize-surprize! — între timp Editura Curtea Veche din Bucureşti inaugurează seria de autor Paul Goma, unde se tipăresc în ultima vreme Infarct (2008), Adameva (2008), Gherla-Lăteşti (2008) şi Roman intim (2009) Nu mai vorbesc de volumele de Jurnal, actualizate cu ultimele flegme, ori de scârboasa Săptămâna Roşie… aflată la a N-şpea reeditare, tot mai umflată, tot mai expandată Păi, nene Paule, dacă sub persecuţie ca antisemit publici câte trei-patru cărţi pe an, ce te faci când scapi pe tarlaua democraţiei, bidiviule?! 25 iunie 2010 Disidentul demagog (3) Însă nu numai obstacole concrete, ţinând de nepublicarea cărţilor sale, ar fi avut de îndurat Paul Goma, ca urmare a reproşurilor – legitime – de antisemitism cu care s-a confruntat Scriitorul acuză şi discreditul moral pe care-l resimte şi care-i provoacă „un prejudiciu care-i lezează până la ultimele resorturi nu numai reputaţia, imaginea publică, ci şi demnitatea de om” Tribunalul ar trebui, prin urmare, să aplece urechea înduioşată spre cel ce clamează surescitat: Eu, domn’ judecător, reclam, pardon, onoarea mea, care m-a-njurat, şi clondirul cu trei chile mastică prima, care venisem tomn-atunci cu birja de la domn’ Marinescu Bragadiru din piaţă… 22 E totuşi greu de apreciat – în faţa instanţei – câte pătimesc imaginea publică şi demnitatea de om ale lui Paul Goma, având în vedere că, în aceeaşi perioadă când se jelea de suferinţa acestora, Consiliul local din Timişoara decidea, în ianuarie 2007, să-i confere aceluiaşi Paul Goma „Titlul de Cetăţean de Onoare al Municipiului Timişoara” Iar hotărârea de elogiere publică, semnată de Primar, s-a bazat inclusiv pe teoriile hocuspocusiste ale reclamagiului: „Explicaţia autorului pentru fermitatea cu care regimul antonescian îi pedepsise pe evrei, după iunie 1941, consta în răzbunarea pentru faptele reprobabile din anul precedent sic! — L A Totodată Paul Goma militează pentru asumarea responsabilităţii evreilor pentru crimele comise contra românilor sic! — L A ” etc Să facem o scurtă recapitulare Avem aşadar un cetăţean indignat, care publică vreo patruzeci de cărţi în România, dar îşi dă în judecată contestatarii, motivând că, din pricina lor, nu-şi poate edita scrierile Avem un personaj revoltat, care acuză linşarea demnităţii sale de om, dar care în aceeaşi perioadă greblează senin titluri de cetăţean de onoare, decernate de autorităţile publice locale Avem un luptător înverşunat pentru libertatea cuvântului şi drepturile omului, care solicită la tribunal interzicerea libertăţii de cuvânt şi a drepturilor umane ale celor ce nu-i împărtăşesc aberaţiile Urmând o asemenea logică demagogică şi dându-i curs printr-o decizie pozitivă, „s-ar ajunge la situaţia absurdă de a se recunoaşte reclamantului dreptul de a beneficia de libertate de expresie, dar să se interzică şi să se sancţioneze orice fel de reacţii faţă de afirmaţiile reclamantului, pe motiv că aduc atingere reputaţiei acestuia” (după cum se arată în Sentinţa Judecătoriei) Va trece şi această furtună într-o ceaşcă, la fel cum au trecut deja multe altele Va mai rămâne poate o singură concluzie: antisemitismul şi demagogia sunt fraţi de sânge 26 iunie 2010 Puntea filosofici Găsesc printre hârtiile mele un pasaj amuzant, dintr-un interviu mai vechi al lui Mihai Ursachi: „Am început să scriu poezii, în relativa libertate de după ’64, când mi-am dat seama că în filosofie nu voi putea face nimic Mi-am dat seama că nu se poate merge decât pe calea pe care au ales-o Constantin Noica şi echipa lui O cale care mie, care eram destul de pregătit în filosofie, nu-mi convenea La înţelegerea mea, ei au dorit să construiască o punte între filosofia fiinţei şi materialismul dialectic şi istoric Din punctul meu de vedere, o punte nu poate fi construită decât acolo unde există două ţărmuri: filosofia fiinţei este un ţărm, cu siguranţă, dar o filosofie materialist-dialectică nu a existat şi nu există Aşa că nu poţi construi o punte pe un singur ţărm” 27 iunie 2010 Soluţia Două ştiri recente au fost difuzate în presă: „Guvernul majorează TVA de la 19 la 24” Şi imediat după aceea: „Germania legalizează eutanasia” Iată soluţia care se profilează pentru noi: vom face o scurtă vizită în Germania 28 iunie 2010 Joaca de-a legea După decizia Curţii Constituţionale de-a bloca micşorarea cu 15 a pensiilor din România, un europarlamentar al partidului de guvernământ reacţionează vehement El subliniază că, sub umbrela menţinerii neatinse a veniturilor deplorabile ale celor mulţi, judecătorii au hotărât de fapt perpetuarea pensiilor lor uriaşe, subvenţionate de la stat: „Judecătorii Curţii şi-au declarat pensiile intangibile şi, pentru a masca abuzul, au comis un abuz încă mai mare, declarând toate pensiile intangibile” Este, indiscutabil, o apreciere perspicace asupra esenţei fenomenului Din păcate, nu e vorba de-o premieră absolută O stratagemă asemănătoare e consemnată în capodopera lui Dante, Divina Comedie Regina Semiramida, ce stăpânea în Antichitate peste mai multe popoare, era totodată o teribilă desfrânată Astfel încât, pentru a şterge ruşinea propriei necumpătări trupeşti, a decretat prin lege că orice iubire între supuşii săi e permisă: „A vizio di lussuria fu sě rotta / che libito fé licito în sua legge, /per torre il biasmo în che era condotta” (De viciul desfrânării a fost aşa coruptă / încât a declarat permisă prin lege orice plăcere / pentru a ascunde pata comportării sale – Inf V, 55-57) Să iei ca unitate-etalon bunul tău plac ori propria ta plăcere şi – aflându-te în poziţie de forţă – să le impui prin lege tuturor celorlalţi se pare că a fost o ispită veche de când lumea Dante o revede în poemul său pe Semiramida, după moarte, în Infern Ce-i drept, osândită pentru desfrânare, nu pentru viclenie legislativă… ES Nu înseamnă, pe de altă parte, că o eventuală reducere cu 15 a pensiilor din România ar fi fost o măsură câtuşi de puţin acceptabilă 29 iunie 2010 Accident de limba română Citesc în ziarul de azi: M O „care conducea un moped pe strada Bucegi, nu a acordat prioritate de trecere unei autoutilitare conduse regulamentar pe strada Câmpiei şi a intrat în coliziune cu aceasta” Mda, cred că e nasol să intri în coliziune cu strada Câmpiei, care-i o arteră feroce, se agită mereu stânga-dreapta 30 iunie 2010 Coana Alina faţă cu reacţiunea cetăţeniei Aventurile Alinei Mungiu-Pippidi, în reinterpretarea după ureche a realităţilor ce-o înconjoară, continuă netulburat Ultima victimă a profundelor sale analize e problema lansată de guvernul maghiar, privind acordarea cetăţeniei pentru conaţionalii minoritari din ţările vecine Alina Mungiu ne descrie minuţios ce-ar fi să fie cu chestia de cetăţenie „Cetăţeanul este cel care plăteşte impozite şi, în schimbul lor, votează, alegându-i pe cei care administrează banii lui Asta e tot Cine e el, de unde îi vin strămoşii, în ce limbă visează şi ce sex îl atrage nu ne interesează, câtă vreme el îşi respectă contractul cu statul şi statul îi dă ce i se cuvine ” Tentativa guvernului vecin – care vine pe urmele iniţiativelor similare, promovate de guvernul nostru, faţă de moldovenii basarabeni – intră în coliziune cu însăşi esenţa conceptului: „Acordarea deplinei cetăţenii, inclusiv dreptul la vot, unor cetăţeni ai unor alte state este incompatibilă cu concepţia civică a naţiunii Asta înseamnă să-i aduci în spaţiul naţional pe nişte neplătitori care au dreptul să voteze, dar nu vor fi guvernaţi de cei pe care îi votează şi deci nu vor suferi consecinţele alegerii lor” Iar de-aici încolo, dă-i tot-nainte pe arătură „De ce ar vota la alegerile din Ungaria maghiarul din Voivodina sârbească, sau de la Kosice, sau de la Sf Gheorghe, şi dacă va vota, pe ce bază o să o facă? Ca noi toţi, pe bază de interes, numai că interesul când locuieşti în altă ţară e mai îngust, priveşte doar tratamentul tău, şi nu şi alte politici publice din Ungaria (…) Orice extindere a drepturilor politice la cetăţenii unei ţări vecine cu care există sau a existat un conflict riscă să aprindă naţionalismul, care nu se stinge niciodată (…) Asigurându-se de votul ungurilor din străinătate, transformându-i în clienţii lui prin acest cadou, dl Orb an îşi asigură realegerea de lungă durată şi îi sabotează pe votanţii rezidenţi în Ungaria, devalorizându-le voturile” Iar noi, cei de-aici, nu putem nici măcar să protestăm împotriva unei asemenea felonii îngrozitoare, căci suntem – din punctul de vedere al politicii internaţionale – legaţi de mâini şi de picioare (noroc că o avem pe Alina Mungiu, călare pe sirena de alarmă): „Dacă noi tăcem, deşi dl Orban după asta va cere şi mai vocal autonomia pentru cetăţenii lui din regiunea secuiască, este pentru că dl Băsescu a practicat o politică identică faţă de Republica Moldova” În sfârşit a ajuns comentatoarea unde voia s-o aducă din condei De vină pentru iniţiativele ungureşti cu cetăţenia e tot Băsescu, nimeni altul Păi de ce n-a băgat ideea asta direct în premisele articolului, măcar o pricepeam mai limpede! Problema este că, după cum tocmai l-a asigurat ministrul de externe maghiar pe omologul său român, noua lege ungară a cetăţeniei NU acordă drepturi de vot cetăţenilor domiciliaţi în afara teritoriului Ungariei! Ba nici chiar dreptul la asigurări sociale, că doar n-or fi complet nebuni politicienii de-acolo să-şi lege de gât o asemenea piatră de moară… Aşadar toată simandicoasa dezbatere a coanei Alina – privind acordarea drepturilor de vot unor cetăţeni din alte state, privind sabotarea cetăţenilor dintre propriile graniţe naţionale, privind exportul de naţionalism şi lovitura de stat camuflată – reflectă o intensă gargară Căci e lipsită de o bază reală, din cauza carenţei frapante de documentare a autoarei pe problemele despre care se pronunţă Singurul avantaj ar consta doar în eventualul onorariu, încasat pesemne de înţeleapta jurnalistă, pentru serviciul de-a fi umplut câteva coloane de ziar cu gogoşile ei fanteziste 1 iulie 2010 Tocmai a apărut la Editura Eikon din Cluj cartea lui Patrizio Trequattrini, Furio, tradusă şi prefaţată de mine Mă bucur s-o aduc în atenţia cititorilor Este vorba de o impresionantă piesă de teatru, o tragedie în două acte, inspirată din situaţia personală a scriitorului Fireşte că, asemeni oricărei opere artistice care se respectă, realitatea autobiografică e îmbogăţită de meditaţiile autorului asupra subiectelor esenţiale: viaţa, moartea, iubirea fără limite, boala, singurătatea, rolul familiei, imposibilitatea de-a fugi de propriul destin Nu soarta generală a omenirii îl preocupă, în această tragedie, pe Patrizio Trequattrini, ci parcursul individului confruntat cu arbitrarmi existenţei Nu cunoscutul conflict tragic îşi face apariţia aici, între datorie şi pasiune, sau între individ şi societate Căci protagonistul nu are nici urmă de îndoială ori şovăială, atunci când trebuie să-şi asume obligaţia îngrijirii fiului bolnav, de-a lungul întregii vieţi Tragedia rezultă mai curând din caracterul implacabil şi iremediabil al loviturii destinului, care îi retează omului posibilitatea opţiunii libere Victimă a situaţiei sale, Bruno demonstrează, în egală măsură, oboseala blazată faţă de realităţile gălăgioase din jur (discoteci, concerte, excursii, vizite), precum şi obsesia tenace a părintelui de familie, dispus la sacrificarea propriei existenţe pe altarul tandrei afecţiuni pentru fiul său Alături de el, Caria personifică feminitatea confruntată cu spectrul mai amplu al sentimentelor opuse, iubirea şi groaza, fidelitatea şi trădarea, perseverenţa şi dezertarea Toate ajung să fie devorate de spaima singurătăţii Personajele foarte puţine, decorurile invariabile şi strict utilitare, acţiunea „blocată” în limitele aceluiaşi impas de netrecut (în ciuda timpului care se scurge), limbajul elevat şi îngrijit ne semnalează că autorul nu şi-a propus neapărat edificarea unui alt univers, fictiv, limpede circumscris în coordonate paralele Avem de-a face mai curând cu o piesă „descărnată”, esenţializată, cu un teatru filosofic, „de idei”, care urmăreşte nu să-l fascineze pe spectator, transportându-l într-un univers compensatoriu ci, tocmai dimpotrivă, să-l sensibilizeze în legătură cu temele din imediata sa vecinătate E discutabilă ipoteza lui George Steiner că, în societatea noastră postmodernă, tragedia nu-şi mai găseşte locul Că am fi atraşi doar de subiectele minore, de preocupările cotidiene, de ritmurile intense ale supravieţuirii, care jugulează vena tragică Patrizio Trequattrini ne demonstrează că măsurile aulice ale teatrului antic pot fi împletite cu noile teme de reflecţie ale secolului XXI Căci, după oribilul secol XX, care a văzut desfăşurarea a două războaie mondiale, cu milioane de victime inocente, în numele vitejiei naţionale, al purităţii rasiale, al emancipării unei clase sociale pe spinarea celorlalte – tot atâtea pretexte mincinoase, formulate în sprijinul crimei generalizate –, probabil că înaintăm azi spre un liman mai senin Este de sperat că noile valori ale viitorului vor fi îndreptate spre (re) descoperirea ecologiei, a toleranţei faţă de individ, precum şi faţă de categoriile defavorizate: bătrânii, copiii, bolnavii, diversele minorităţi (sociale, etnice etc ) În contextul care se prefigurează, postmodernismul probabil că îşi va asuma şi această tragedie, Furio, situată la contopirea dintre pasiune şi raţiune, la confluenţa dintre iubirea nelimitată pentru propriul fiu şi datoria fanatică de părinte, împinsă chiar până la crimă Vocea artistică a lui Patrizio Trequattrini, aflată la maturitatea sa creatoare, merită pe deplin să fie cunoscută de cititorul român 2 iulie 2010 Cinism morbid „Am scris pe scurt, ca să nu pierd trenul ” Aşa se exprimă în mesajul de adio un sinucigaş, înainte de-a se arunca în faţa locomotivei Se numea Nae Ioan, avea 54 de ani şi şi-a luat viaţa pentru că era dator cu 170 de Euro 3 iulie 2010 Folclor nepieritor Un partid de buzunar cere demisia unor oficialităţi, datorită prestaţiei ţării noastre la Expoziţia Mondială de la Shanghai Cu obişnuita retorică inflamată, ni se spune că „manelistul Baconschi şi pornograful Patapievici nu numai că nu respectă valorile acestui neam şi imaginea României în lume, dar fac tot posibilul să arunce cu noroi în această ţară pe care o dispreţuiesc pe faţă” Care ar fi vina celor doi? Faptul că, la standul nostru naţional, formaţia „10 Prăjini” a interpretat manele de succes, cuprinzând versurile „Ridică Tanţo piciorul, ca să-ţi văd televizorul” Eu unul nu ştiu care e problema cu repertoriul, atâta vreme cât nu e tradus şi-n limba chineză, pentru a se percepe savoarea folclorului nostru nepieritor dintre blocuri: „Hi-hi-hă Ha-ho hi-ho-hu, ha hă hă he-he-hi-ho-hu” 4 iulie 2010 Dilema nouă După lupte de decenii, care au durat săptămâni întregi, pentru a reduce salariile bugetarilor cu 25 şi banii pensionarilor cu 15, după încleştarea de la Curtea Constituţională, care a emasculat iniţiativa legată de supravieţuitorii vârstnici, dar a consfinţit scalparea salariaţilor, după umflarea TVA peste noapte la 24 de procente, guvernul rămâne iarăşi în ofsaid Abia ce trebuia să aplice în sfârşit scăderea de salariu şi-i parvine notificarea din partea sindicatelor din învăţământ Ideea e uluitor de simplă, în caraghioslâcul ei Profesorii, peste vară, nu primesc salarii, ci îndemnizaţii de concediu de odihnă Acestea, potrivit Codului Muncii (art 145), „reprezintă media zilnică a drepturilor salariale din ultimele 3 luni anterioare celei în care este efectuat concediul, multiplicată cu numărul de zile de concediu” Mai pe scurt: prin legea iniţiată de Guvern, adoptată de Parlament şi acceptată (parţial) de Curtea Constituţională se reduc salariile, nu banii de concediu, cuveniţi pentru activitatea deja prestată Iar dacă mai există cumva neclarităţi, ne vedem – din nou – la tribunal Şi acum ce va face guvernul? Se va călăuzi după legile economice, care-i cer să ia omului banii din buzunar, sau după cele juridice, care i-o interzic deocamdată? Hic Rhodus, hic salta Sau în traducere autohtonă: „Ridică Tanţo piciorul, ca să-ţi văd televizorul” 5 iulie 2010 Întâmplările de fiecare zi ne par imprevizibile şi istovitoare, în formele variate cu care torturează atenţia şi răbdarea noastră Intre o infamie politică stupefiantă, o sinucidere descumpănitoare, o inundaţie devastatoare, o criză economică interminabilă şi un atentat terorist îngrozitor, parcă nu mai există limite pe calea spre Apocalips Echilibrul sufletesc poate fi regăsit abia printr-o privire „de sus” Toate-s vechi şi noi sunt toate Am trecut printr-o revoluţie televizată, cu schimbarea şefilor şi a alianţelor internaţionale, în decembrie 1989, tot astfel cum părinţii noştri au trecut printr-o lovitură de stat radiodifuzată, în august 1944: „nu părăsiţi aparatele de radio, va urma un comunicat important pentru ţară” Traversăm o recesiune probabil la fel de severă ca aceea trăită de bunicii noştri, în 1929-1933, sau cu aceleaşi simptome: instituţiile stabile devin fluide, banii de salarii se spală pe gârlă, loviturile de imagine ascund eşecuri de caracter, prieteniile se transformă în duşmănii Singura deosebire ţine de viteza evenimentelor Trăim într-o singură viaţă câte au pătimit alte trei generaţii dinaintea noastră 6 iulie 2010 Să mănânce cozonac! În vizită prin Moldova aflată sub inundaţii, Trai an Băsescu le-a indicat unor oameni cu casa dărâmată că le era mai uşor dacă-şi făceau dinainte asigurări de locuinţă Vorbim de acelaşi preşedinte care tocmai a promulgat legea de scădere cu 25 a salariilor, deşi câştigase alegerile promiţând, dimpotrivă, majorări salariale de 50 Povestea aminteşte de replica reginei Maria Antoaneta, confruntată cu revolta parizienilor înfometaţi: „Dacă n-au pâine, să mănânce cozonac!” Prin puhoaiele care le-au măturat casele şi rămaşi cu salariul ciuntit pe sfert, se pare că moldovenilor noştri le-a venit într-adevăr timpul să semneze poliţele de asigurări pentru locuinţă 7 iulie 2010 E-Leonardo, nr 16/2010 A apărut numărul cel mai recent al revistei culturale electronice E-Leonardo, pe care l-am structurat, iar acum li-l recomand cititorilor Veţi găsi, sub aceeaşi înfăţişare inconfundabilă, diverse tipuri de expresie culturală: literatură, pictură, muzică etc Publicaţia se adresează în egală măsură publicului internaţional, prin contribuţiile foarte variate, în diferite limbi străine, pe lângă româna predominantă: engleză, franceză, italiană Spicuiesc dintre temele şi colaboratorii revistei: însemnări politice (Vlad Solomon), documente din trecutul comunist opresiv (Luca Piţu, Alexandra Tomiţă), analize critico-literare şi/sau polemice (Iulian Boldea, Laszlo Alexandru), reflecţii istorice (Ovidiu Pecican), eseuri filosofice (Ana Bazac), explorări pe marginea didacticii (Patrizio Trequattrini, Laszlo Alexandru), publicistică interbelică recuperată (Mihail Sebastian), eseistică surprinzătoare (Chris Lawson), pagini de proză (Flavia Teoc), meditaţii în jurul lui Dante (Giovanni Papini, Laszlo Alexandru), traduceri (Teodor Boşca), pictură (Liana Saxone- Horodi, Alexandru Pecican) Vă doresc o lectură-vizionare-audiţie plăcută! 8 iulie 2010 Zazi (e) în metrou Acum vreo 20 de ani am tradus cunoscuta carte a lui Raymond Queneau, Zazie în metrou Romanul a apărut iniţial în 1959 şi e considerat un clasic al literaturii franceze contemporane S-a făcut şi un film simpatic după el Povestea e despre o puştoaică obraznică şi afurisită, Zazie, care vine de la ţară în vizită la Paris, cu unicul scop mărturisit de-a se plimba cu metroul Din păcate pentru ea, a nimerit tocmai o perioadă de grevă, aşa că dorinţa sa cea mai fierbinte rămâne neîmplinită Lucrurile banale fiindu-i inaccesibile, va avea parte, în schimb, de un şir de experienţe extraordinare: o evadare din casa unchiului care doarme, ostenit după orele de muncă, o incursiune fabuloasă în piaţa de vechituri de la periferie, în vederea procurării unei perechi de blugi fenomenali, o ascensiune pe Turnul Eiffel, alături de unchiul Gabriel şi de amicul acestuia, Charles, pilotarea unui grup de turişti străini zăpăciţi, printr-un Paris haotic şi labirintic, totul încununat cu o neuitată noapte de cabaret, într-un bar de homosexuali, cu găliganul Gabriel performând pe scenă, în tutu, momente de balet din Moartea lebedei Ăsta e, pe scurt, volumul lui Queneau, care poate fi citit cu interes şi amuzament Pe de altă parte, aflu azi că poliţia americană a arestat un grup de 5 terorişti Al Qaida, care proiectau un atentat devastator în metroul din New York Printre ei se află un anumit Najibullah Zazi, care în cursul anchetei şi-a recunoscut contribuţia la proiectarea atacului sângeros Viaţa concurează cartea Nu-mi rămâne decât să aştept publicarea versiunii americane, actualizate şi adaptate, a romanului Zazi în metrou 9 iulie 2010 Critică chioară (1) Anul trecut, prin aprilie, am primit un mail din partea Angelei Furtună, pe care n-o cunosc personal Îmi povestea, pe ton exaltat, că a instituit la Suceava „Zilele Monica Lovinescu”, îi va atribui un premiu special lui Gheorghe Grigurcu, va invita la manifestări un public select, din ţară şi din străinătate, vor audia cu toţii o conferinţă, vor lansa nişte cărţi, vor merge în pelerinaj pios la mormântul soţilor Lovinescu-Ierunca etc Totuşi, din cauza constrângerilor crizei mondiale, nu mă poate invita şi pe mine, dar „nutreşte speranţa” că la anul, în 2010, mai mult ca sigur o să mă cheme, fiind şi eu „un adept al eticii neuitării” M-am scărpinat în cap la aşa o bizară intrare în vorbă, de tipul „hai la noi, dar nu chiar acum” Mi-a amintit de bancurile cu şedinţele de partid comunist din anii ’50, evocate de I D Sârbu Se scoală vorbitorul înflăcărat şi zice: „Tovarăşi, eu am să vă spun părerea mea sinceră, dar ţin să vă avertizez dinainte că, personal, nu sunt de acord cu această părere a mea!” Aşa că i-am răspuns furtunoasei corespondente, urându-i mult succes în ceea ce întreprinde Ea m-a asigurat din nou, pe calea internetului, că este „un admirator constant” al meu, că îmi mulţumeşte pentru „privilegiul” de-a mă citi Şi-a mai trecut un an 10 iulie 2010 Critică chioară (2) Din felul cum au evoluat între timp lucrurile, aş fi preferat, foarte sincer, nici să nu mă invite, nici să nu mă elogieze ipocrit în corespondenţa particulară Căci Angela Furtună s-a cocoţat, în ultima vreme, pe tribuna exagerărilor patetice şi a mitologizărilor frenetice, emise pe spinarea regretatei jurnaliste de la Europa liberă („Monica Lovinescu rămâne unul dintre cei mai mari gânditori români şi un strălucit filosof politic” etc ) Sunt primul care s-o recunosc, Monica Lovinescu n-are parte de recunoaşterea senină, în postumitate, a rolului proeminent pe care l-a jucat în creuzetul ideilor de până la 1989 Dar soluţia nu cred să constea în hiperbolele exaltate, pe care le împroaşcă în direcţia ei admiratoarea postfabricată, de dată nouă Pe o asemenea dublă direcţie am insistat în recenta mea luare de cuvânt (Ce am învăţat de la Monica Lovinescu?), încercând să arăt ce anume văd încă valabil, dar şi ce anume consider deja vetust în activitatea importantei comentatoare culturale Nu eram decât consecvent cu mine însumi În acelaşi registru dual, lăudând plusurile, criticând minusurile, m-am exprimat încă pe când scriitoarea trăia şi, la o adică, avea toată libertatea de-a mă corecta (vezi Grâul şi neghina, eseu care a dat apoi şi titlul unui volum al meu de polemici, tipărit în 2002) Însă discursul critic echilibrat, argumentat şi raţional – fie şi incomod – reprezintă duşmanul de căpătâi al firilor frenetice Aşa că persoana care mă chema, fără să mă invite, şi mă elogia, fără să mă citească, a sărit acum pe versantul celălalt, al insultelor Ea are impresia de-a găsi, în textul meu recent, „o mică tămâiere nesinceră”, emisă de „un pitbull pur sânge al atacului decisiv” Şi tot aşa mai departe Nu duceam dorul laudelor, cum nu-mi lipsea nici insolenţa graţioasei doamne Furtună 11 iulie 2010 Critică chioară (3) În coasta ofenselor şade bine şi neadevărul Principala obiecţie pe care Angela Furtună ştie să mi-o aducă este că aş practica o critică ideologică, întrucât îi reproşez Monicăi Lovinescu antisemitismul („Discuţia aceasta centrată de L A Pe pretinsul antisemitism al Monicăi Lovinescu este prin ea însăşi o deformare nedreaptă şi grotescă a statutului ei de gânditoare şi militantă…”) E simptomatic că mânioasa exegetă nu oferă niciun citat din textul meu, care să-i susţină ipoteza Mă simt jenat să repet aici ce-am spus deja, suficient de limpede, data trecută Monica Lovinescu m-a dezamăgit mai ales din următoarele motive: 1) A apărat cu furoare, în pofida faptelor din realitate, juneţea hitleristă a lui Vintilă Horia (şi a mers, în angajamentul său, până la ruptura de unii amici exilaţi ce nu-i împărtăşeau partizanatul) 2) A apărat cu furoare, în pofida faptelor din realitate, juneţea legionară a lui Mircea Eliade (şi a mers, în angajamentul său, până la ruptura de unii colegi de condei ce nu-i împărtăşeau partizanatul) Faptul că aceeaşi Monica Lovinescu i-a luat apărarea editorului Gabriel Liiceanu, care a topit volumul Culorile curcubeului, şi nu scriitorului Paul Goma, care tocmai fusese abuzat, reprezintă pe ansamblu doar un mizilic Dacă publicista suceveană îmi va spune că a despărţi adevărul de minciună, a separa binele de rău şi a deosebi grâul de neghină reprezintă un demers „ideologic”, îi voi răspunde foarte simplu: nu e adevărat Angela Furtună (ce nume predestinat oximoronic!), pe blogul ei şi prin revista lui Grigurcu, le vinde cititorilor apă chioară, sub pretextul că le oferă critică literară 12 iulie 2010 Do ut des Angela Furtună, în 2009, îl cheamă pe Gheorghe Grigurcu la Suceava ca să-i dea, în plic, premiul special Monica Lovinescu Gheorghe Grigurcu, în 2010, îi publică Angelei Furtună, la Acolada din Satu Mare, o seamă de gogoşi umflate despre Monica Lovinescu Asta e cultura română contemporană Pam-pam 13 iulie 2010 Pescuită de pe internet: „Kiss me once, kiss me twice, but let me fuck your life” 14 iulie 2010 Adevăruri (1) Mă bucur să aflu că Nicolae Manolescu citeşte cărţile despre Nicolae Manolescu Regret totuşi că o face tardiv În editorialul României literare, nr 25/9 iulie 2010, p 3, intitulat Neadevăruri, directorul publicaţiei stabileşte coordonatele dezbaterii: „Am citit, cu oarecare întârziere, «ediţia a doua, revăzută şi adăugită» a cărţii lui Laszlo Alexandru, Criticul literar Nicolae Manolescu, de la Editura Paralela 45, 2009 Ştiam de la cea dintâi ediţie care este opinia autorului despre mine: originală şi documentata’ 15 În ciuda startului pozitiv, ca să spun aşa, N Manolescu se grăbeşte (încet) să-şi expună şi indispoziţia Nu neapărat judecăţile mele despre Istoria critică a literaturii române par să-l zgârie la guler Am avut de altminteri prilejul să-mi expun, suficient de nuanţat, atât argumentele favorabile, cât şi pe acelea defavorabile la adresa monumentalei lucrări Capitolul de vreo 50 de pagini din monografia mea actualizată, precum şi cele vreo 15 pagini din intervenţia Cum am citit eu «Istoria critică a literaturii române» (o conferinţă), incluse în volumul colectiv Nicolae Manolescu – 70 (Editura Paralela 45, 2009), sunt probabil în măsură să contureze o apreciere mai curând policromă, diversificată, intrând până la detalii A conchide unilateral, în aceste împrejurări, că „apariţia Istoriei critice (…) l-a dezamăgit pe Laszlo Alexandru” reflectă o impresie uşor pripită Indiferent că vine din partea însuşi subiectului comentariilor iulie 2010 Adevăruri (2) Dar criticul înţelege să se delimiteze mai ales de un alt pasaj al cărţii mele, pe care îl citează: „Poate că acestei poziţionări au-dessus de la męlée i se datorează şi consternanta opţiune recentă a lui Nicolae Manolescu, în calitate de preşedinte al U S R , când s-a străduit să blocheze tentativele de deconspirare a scriitorilor turnători Mai marele peste literaţi a preferat, în acea ocazie, să se zbată pentru a prelungi păguboasele ambiguităţi şi pentru a menţine un regretabil statu quo (i) moral A făcut-o, inventând cele mai năstruşnice subterfugii de salvare a propriei sale imagini publice” (p 129) – Nu ne concentrăm atenţia, prin urmare, pe opiniile despre literatură ale istoricului Manolescu, ci pe opţiunile din viaţa publică ale intelectualului Manolescu Nu pe comentariile sale despre poezie, ci pe intervenţiile, ca reprezentant al intelighenţiei, despre informatorii Securităţii Fie şi-aşa În perimetrul respectiv, protestul autorului împotriva reproşurilor mele răsună ferm: „Totul este riguros neadevărat Nu numai că o astfel de ocazie a păguboaselor ambiguităţi, a tentativelor de blocare a deconspirării turnătorilor – nota mea, L A N-a existat Dar, de fiecare dată când am avut ocazia, am făcut tot ce a depins de mine pentru clarificarea lucrurilor Am publicat în România literară numeroase pagini din dosarele de Securitate ale scriitorilor (…) Cât priveşte subterfugiile la care aş fi recurs, îi sugerez lui Laszlo Alexandru să le probeze” Acuşica! 16 iulie 2010 Adevăruri (3) Faptul că N Manolescu citeşte târziu sau deloc ce anume se scrie despre el, mai treacă-meargă Omul e ocupat până peste cap (funcţiile executive, panseurile despre fotbal prin ziare etc ) Dar ca acelaşi N Manolescu să uite ceea ce el însuşi a spus, a scris şi a făcut mi se pare de tot bizar Să-i amintesc o situaţie din trecutul recent A fost ales, în iunie 2005, preşedinte al Uniunii Scriitorilor din România, pe baza unui program cesi propunea redarea demnităţii condeierilor, reconstruirea prestigiului lor şi instituirea unui for al discuţiilor civice La puţin timp după succesul repurtat sub asemenea nobile auspicii, a explodat dezbaterea despre deconspirarea foştilor colaboratori ai Securităţii Erau vizate trei importante categorii profesionale – politicienii, clerul şi scriitorii – care, tocmai, exercitau o influenţă semnificativă asupra configurării societăţii democratice Cum a înţeles noul preşedinte al U S R Să-şi transpună în practică ideile pentru care fusese ales? La 30 august 2006, Nicolae Manolescu a organizat, alături de Eugen Simion, o întrunire în Sala Oglinzilor de la U S R Aici, în loc să sprijine ideea transparenţei, a cântat litania indulgenţei faţă de colaboraţionişti Ei au fost, de fapt, nişte victime Era nevoie, mai întâi, de un proces al comunismului, al întregii societăţi, al întregii Securităţi ca poliţie politică, şi abia la urmă trebuia să vină rândul scriitoriilor, dacă le mai venea vreodată… în ciuda exerciţiilor de şarm personal, preşedintele U S A fost contrazis din sală, cu argumente ascuţite, de Stelian Tănase, Varujan Vosganian, Bujor Nedelcovici şi alţii Acrobaţiile sale de imagine s-au încheiat cam într-o dungă 17 iulie 2010 Adevăruri (4) Perseverent din cale-afară, Nicolae Manolescu şi-a reluat ipotezele în editorialul Scriitorii şi securitatea (vezi România literară, nr 36/8 septembrie 2006) Ideile nu-s multe, dar cam aceleaşi: „Cred că desecretizarea dosarelor era necesară excelent! Mai cred şi că secretizarea lor, cu ani în urmă, va trebui explicată de către cei care au hotărât-o minunat! şi totuşi:… nu poate fi vorba de a supune desecretizării categorii (politicieni, preoţi, sportivi, scriitori etc ), ci persoane de ce?, şi anume pe acelea care ocupă funcţii publice, fie politice, fie administrative, fie spirituale, nicidecum, la grămadă, pe toţi cei care aparţin unei clase socio-profesionale aşadar deconspirarea se referă la prezent, nu la trecut?… Ar fi la fel de absurd să cerem dosarele tuturor celor aproape 2500 de membri ai USR că unii dintre ei au turnat era normal, dar ca noi să-i ştim azi pe cei ce-au făcut-o, de ce-ar fi absurd?… Puţini dintre ei s-au dovedit şi călăi perfect, dar nu despre asta era vorba… „etc Etc Rămas probabil nemulţumit de percutanţa mesajului său, Nicolae Manolescu a întocmit apoi un Comunicat pe această temă, ca din partea conducerii Uniunii Scriitorilor Textul a fost publicat în câteva reviste culturale, din diverse localităţi ale ţării, precum şi în România literară, nr 38/22 septembrie 2006 Abia în această etapă m-am decis să întreb şi eu cu voce tare cât e ceasul, în textul intitulat Zece sofisme (vezi Tribuna, nr 99 şi 100/octombrie-noiembrie 2006) Nicio reacţie Miam reluat criticile, ca editorial în limbile română, engleză şi italiană, în nr 10/2006 al revistei E-Leonardo pe internet (ca să se poată citi şi la UNESCO) Tot nimic Am inclus eseul Zece sofisme în volumul Muzeul figurilor de ceară (Ed Paralela 45, 2009, p 168-175) Linişte totală Mi-am reformulat reproşul, fără a mai repeta buchetul de exemple, în ediţia revăzută a monografiei Criticul literar Nicolae Manolescu (Ed Paralela 45, 2009, p 129) Pace şi prietenie Iar acum, după încă vreun an, apare ca o floare directorul României literare şi îmi povesteşte că a reuşit, în sfârşit, să mă citească Şi îmi „sugerează” să „probez” „subterfugiile” la care el ar fi „recurs” Se sparie gândul… 18 iulie 2010 Adevăruri (5) Complicitatea scriitorilor cu Securitatea comunistă reprezintă oricum un punct sensibil pentru N Manolescu, nu doar în prestaţiile lui cu public, dar şi în paginile Istoriei critice… Eu unul nu cred ca el să aibă o problemă de conştiinţă încărcată, ci pur şi simplu subiectul îi vine ca un cartof fierbinte Îl plimbă stânga-dreapta prin palme şi nu ştie ce să-i facă Nu-l azvârle, că-i păcat, nu-l înghite, că-i stă-n gât Merită remarcat, o secundă, cum se raportează la acesta, în paginile din carteavieţii Când îl analizează pe C Noica, notele informative date la Securitate de omul cu bască reprezintă doar un prilej suplimentar, pentru Manolescu, să dezaprobe naţionalismul şi antiraţionalismul manifestate de filosoful păltinişan Când ne vorbeşte despre Şt Aug Doinaş, informările securiste semnate de poetul zâmbetului frânt constituie un detaliu banal, abia pomenit pe fugă, şi nu-i umbresc valoarea creaţiei În schimb, mamă-mamă!, numai tunete şi trăsnete când vine vorba despre securismele lui Ion Caraion: „Tipărirea unora dintre notele informative n-a mai lăsat însă nicio speranţă celor care au încercat să apere imaginea scriitorului: nimic, în acest nou gen, deloc literar, dar atât de abundent şi de variat, nu întrece în mârşăvie notele informative ale lui Artur – numele de cod al informatorului (…) în astfel de cazuri, întrebarea care se pune este dacă valoarea operei răscumpără comportamentul omului, în cazul lui Caraion, răspunsul nu e sigur” Preşedintele Uniunii Scriitorilor ne îndemna în public să nu ne pripim, ne povestea că toţi informatorii au fost nişte victime (sau, oricum, nu toţi au fost nişte călăi) şi n-ar trebui să ne mai deranjăm cu atâtea curiozităţi tardive, iar când ajunge cu principiile la Istoria critică a literaturii române, învârte scalpelul cam inconsecvent Şi pentru astea sunt tot eu de vină? 19 iulie 2010 Adevăruri (6) Cu totul înduioşătoare sunt argumentele prin care încearcă să se apere azi Nicolae Manolescu: „de fiecare dată când am avut ocazia, am făcut tot ce a depins de mine pentru clarificarea lucrurilor Am publicat în România literară numeroase pagini din dosarele de Securitate ale scriitorilor De pildă, într-un număr recent, pagini din dosarul lui Dorin Tudoran” Aşa o fi Doar că publicul larg voia să-i ştie, în primul rând, nu pe cei care au fost turnaţi, ci pe aceia care au turnat Nu pe victime, ci pe complicii călăilor Probabil că se percepe o anume diferenţă între ce-i reproşam eu preşedintelui U S R Şi ce-mi răspunde el acum, cu întârziere „îl informez pe Laszlo Alexandru că două Consilii consecutive au răspuns în unanimitate apelului meu de a solicita CNSAS un răspuns în problema scriitorilor turnători La aproximativ 60 de cereri individuale, cum obligă legea, ale membrilor Consiliilor dintre 2005-2009 şi 2009-2013, am primit până acum 40 de răspunsuri oficiale Din 40, doar două reprezentau decizii judecătoreşti care indicau colaborarea cu Securitatea Nu le-am făcut publice, pentru că una se referă la un scriitor decedat între timp, iar a doua la un scriitor care nu mai era membru în Consiliu şi a cărui dezvăluire nu mai intra în prevederile legii ” Bravo, la cifre stăm minunat cu producţia de scriitori turnători la hectar Dar şeful breslei nu ne comunică nici măcar acum, în ceasul al doisprezecelea, când mă scutură pe mine, pentru a se scuza pe sine, cine anume sunt cei doi grafomani cu pete pe chelie, daţi în vileag de CNSAS Ăsta să fie oare faimosul for al dezbaterilor civice, instituit la U S R , în vederea deconspirării colaboraţioniştilor, spre a se reconstrui prestigiul şifonat al literaţilor în societate? O mică şuşă confidenţială, ca să-i afle boss-ul pe cei care, în vremea comunismului, au trecut strada pe roşu?! Dar atunci de ce se mai supără directorul României literare, când citeşte din cartea mea că „Nicolae Manolescu, în calitate de preşedinte al U S R , s-a străduit să blocheze tentativele de deconspirare a scriitorilor turnători”? Care anume sunt condeierii pe care N Manolescu – în calitatea pe care o deţine şi în baza informaţiilor de culise la care are acces – i-a prezentat în faţa opiniei publice, ca foşti colaboraţionişti? Uimirile tardiv confecţionate nu ţin locul pasivităţii tendenţioase Nicolae Manolescu şi-a continuat strategia „rezistenţei prin cultură”, chiar şi după ce regimul comunist s-a prăbuşit În fizică, o asemenea mişcare se numeşte „de inerţie” 20 iulie 2010 Mai în glumă, mai în serios În septembrie 1998, pe când mă pregăteam de susţinerea publică a tezei de doctorat, l-am invitat fireşte la Cluj şi pe Nicolae Manolescu, cel care era subiectul întregii tevaturi, să ne onoreze cu prezenţa Din păcate, nu s-a putut Era tocmai prins cu o campanie politică locală, prin Moldova Dar a avut amabilitatea să-mi trimită un fax, cu scurte aprecieri legate de munca doctorandului, care au fost citite în deschiderea festivităţii Situaţia era destul de ciudată, iar opţiunile autorului, limitate Dacă mă lăuda, s-ar fi zis că ne întoarcem reciproc delicateţurile Dacă mă critica, s-ar fi crezut că e un ingrat Aşa că N Manolescu a preferat s-o dea pe ironia benignă, de salon Recunoştea efortul de cercetare al doctorandului, dar se disocia glumeţ de concepţia generală a lucrării, pe care n-o împărtăşea Admitea oricum seriozitatea informării aflate la temeliile monografiei: „Dl Laszlo Alexandru e un comentator deplin credibil Informaţia d-sale mă copleşeşte Ştie despre mine însumi o mulţime de lucruri pe care eu nu le ştiu; şi, dacă le voi fi ştiut pe unele (nu pe toate!), le-am uitat” Am râs atunci, ca de-o glumă bună (şi politicoasă) Cum naiba să ştiu eu mai multe despre Nicolae Manolescu, decât ştie el însuşi despre sine? Acum însă, de când constat că uită oportun tot ceea ce nu-i mai convine – de pildă campania pe care a purtat-o, prin adunări publice, prin editoriale din România literară, prin Comunicate ale USR, privind amânarea deconspirării scriitorilor turnători – mă gândesc că totuşi gluma lui era serioasă Te pomeneşti că eu chiar ştiu lucruri pe care el le-a uitat deja?! Tare mă tem că, atunci când lumea rěde în hohote la afirmaţiile serioase ale unui critic literar, în schimb tace posomorită când el glumeşte, ăsta e un semnal de alarmă E Lovinescu i-a găsit şi o denumire, care le ridică părul măciucă unor critici contemporani de prin Bucureşti: Revizuiri! 21 iulie 2010 Sorineliu Zelea Lavriceanu (1) Pe cerul criticii literare autohtone s-a înălţat un nou astru al ideilor Sorin Lavric e cel mai tare din parcare Nicolae Manolescu îl publică număr de număr în revista centrală a scriitorilor Eugen Simion îl premiază la Academia Română Personajul are o singură problemă: e niţel cam foarte legionar în gândire Ah, şi încă una: scrie cu picioarele În rest – toate Mă uit, de-o pildă, la comentariul (Hristoşi în serie – brrr, ce titlu! — în România literară, nr 20/4 iunie 2010) pe care l-a dedicat romanului, recent scos de la naftalină, al lui Dinu Pillat Citesc prima frază a cugetărilor lui Gâgă despre lume şi viaţă: „Obişnuit a vedea în lucruri sensuri şi coerenţe, intelectualul este în genere o fiinţă fără apetit pentru obscurităţi” Probabil că Lavric se gândea la mentorul său, Liiceanu, când a dedus că intelectualul nu prea le are cu obscurităţile Mă rog, să trecem Şi ce noutăţi mai aflăm prin cartier? „în ordinea românească a secolului XX, fenomenul obscur prin excelenţă a fost fenomenul legionar” Aşa că hop şi Sorin, omul care aprinde becul, vine şi ne vorbeşte despre „fascinaţia pe care elementul ominos din mişcarea legionară îl exercita” Da, dom’le, element ominos, cum îţi zisei Nu, nu omenos, că aia-i alta Şi dacă tot nu ţi-e clar, mai ia una de-aici, că-i pe gratis: „stupefierea ominoasă provocată de legionari” Efectiv 22 iulie 2010 Sorineliu Zelea Lavriceanu (2) îi dăm cuvântul, în continuare, amicului Sorineliu care prezintă, în carne şi oase, cel mai bun antidot la plictiseală şi tristeţe: „Toţi erau obsedaţi de legionari: comuniştii, care îi exterminau imitându-le în acelaşi timp tiparele de propagandă, intelectualii neobedienţi, care încercau să înţeleagă fenomenul, legionarii, care se străduiau să supravieţuiască în închisori, şi fireşte românii nepolitici, care tremurau de frică să nu se afle că printre rudele lor se număraseră câţiva legionari” Bine, am înţeles ideea Vin şi eu cu un exemplu dintr-ăsta, de logică fluentă: toată societatea românească de azi e obsedată de pescuit Badea Ion care stă pe malul gârlei, vânzătoarea de la magazinul de undiţe şi momeli (care nu ştie dacă îşi face planul săptămânal), secretara de la Asociaţia Vânătorilor şi Pescarilor (care speră să-i vină destui cotizanţi), naşul de la CFR (care-i duce, contra bacşiş, pe pescari la destinaţie), nevasta lui Badea Ion (care speră să pună ceva în oală diseară) etc Vezi? Cu toţii numai la pescuit se gândesc Să vorbim acum de valorile speciale, care-l împing spre delir pe comentatorul României literare: Dinu Pillat „intuia că dăduse fiinţă unei cărţi care nu numai că îl exprima ca artist, dar deopotrivă îi reda stupefacţia ominoasă pe care i-o provocase etosul legionar” Fugi d-acilea! Cum vine asta? „Cine străbate cartea ca pe o ficţiune autonomă trăieşte cu senzaţia că asistă la o poveste tristă în care câţiva fantaşti, mânaţi de elanul vârstei şi de înălţimea idealului, îşi frâng destinele ” Aha, deci nu aşa trebuie parcursă Buchina trebuie citită ca imn sadea, în poziţie de smirnă şi smerenie, cu mâna dreaptă la inima stângă, fiindcă „este romanul unei conştiinţe, o conştiinţă care, sub haina ficţiunii literare, face portretul etosului legionar” Mergem la alt pasaj instructiv din cronica – literară, mănţelegi – a lui Sorineliu Zelea Lavriceanu E bun de plasat fix sub frontonul publicaţiei, acolo unde odinioară puneau comuniştii îndemnul cu proletarii din toate ţările, care au de făcut o chestie împreună: „Cum piatra de încercare a onestităţii unui intelectual român este fenomenul legionar, Dinu Pillat trece proba libertăţii de conştiinţă, preţul plătit pentru scrierea romanului fiind cel ştiut De aceea, valoarea lui simbolică o întrece pe cea literară” Da, nene, cine-i legionar e onest şi liber la conştiinţă De-asta n-are ursul coadă Câteva ultime consideraţii, în loc de temă pentru acasă Subliniaţi tautologiile din următorul pasaj: „fără presupunerea unui ominos legionar de esenţă iraţională, trama cărţii are un miez sibilinic de parabolă ceţoasă” Subliniaţi cacofonia din următoarea frază: „Sufletul lor suferă de o excrescenţă metafizică care le sufocă la propriu firul vieţii” Subliniaţi eroarea de ortografie din următoarea sintagmă: „nişte miniştrii pragmatici” Să trăiască România literară! 23 iulie 2010 Academia de râs Se pare că Ştefan Agopian e un scriitor tare glumeţ, de vreme ce scrie săptămânal, de câţiva ani deja, la o Academie de râs Din câte constatam până adineaori, umorul lui se voia, totuşi, întemeiat pe fapte reale, înfăşurate în aparenţe hazlii Am fost cu atât mai mirat văzându-l că îşi dă cu părerea, pe marginea dialogului dintre Nicolae Manolescu şi mine, dar se bazează doar pe cele afirmate de una dintre părţi Cealaltă Îi recomand spre documentare însemnările mele precedente pe blog, din 14-20 iulie Dacă nu de alta, măcar ca să respecte deontologia jurnalismului (umoristic) Şi mai vorbim pe urmă P S După ce-am analizat migălos zece tipuri de sofisme diferite, în afirmaţiile publice ale preşedintelui U S R , aflu totuşi din direcţia lui Agopian că sunt „un cunoscut polemist clujean, care se inflamează una-două” E ca şi cum aş scrie şi eu că falnica sa mustaţă îi conferă un inconfundabil profil feminin 24 iulie 2010 Foame de carte Citesc din presă că un sucevean de 71 de ani s-a hotărât, în sfârşit, să se înscrie la Facultatea de Litere, ca student în anul I Merită felicitările noastre cordiale Mai ales că, prevalându-se de prevederile regulamentului şcolar, a solicitat scutirea de la taxa de înscriere, întrucât e orfan încă din 1978 Şi i s-a aprobat! 25 iulie 2010 Pe cine iubeşte Dan Stanca? (1) Ziaristul cu acelaşi nume s-a gândit, nu demult, să azvârle în căldarea presei cotidiene o zgomotoasă declaraţie de dragoste: De ce îl iubesc pe Paul Goma? După cum se spune prin capitala culturii care-l adăposteşte pe inspiratorul acestei pasiuni încinse, „l’amour a ses raisons, que la raison ne connaât pas” Aşa că tentativele lui Dan Stanca de a-şi argumenta sentimentele, prin intermediul raţiunii, sunt sortite inadecvării Reclama la insecticid n-ar trebui legată de imaginea platoului cu friptură Relansarea imaginii notoriului antisemit al ultimilor zece ani n-ar trebui camuflată în spatele titlurilor hollywoodiene Şi, zău aşa, de ce-l iubeşte Dan Stanca pe Paul Goma? „Pe şleau spus, fiindcă i-a înjurat pe toţi ” He-he-he, să fii matale sănătos, la câţi imprecatori profesionişti se află prin toate cotloanele comunicării publice româneşti, chiar c-ai fi avut „l’embarras du choix” Mă aşteptam să te justifici prin argumentele pe care P G Le foloseşte, prin raţionamentele pe care le ilustrează, prin valorile pe care le profesează Dar faptul, în sine, că înjură…? Pare rău, domnu’ Cam subţire sentimentu 26 iulie 2010 Pe cine iubeşte Dan Stanca? (2) De altfel îmi pare de tot bizară transplantarea afectelor ce ţin de viaţa privată, în sfera publică Fireşte că putem admira sau detesta o personalitate culturală, datorită ideilor, a principiilor sau a frumuseţilor estetice promovate de aceasta, şi pe care le putem împărtăşi sau nu Dar să transformăm în drapel de luptă afecţiunile noastre colaterale?! Mă gândesc să-i propun ziarului România liberă un serial de însemnări critice despre istoria literaturii române: De ce transpir la subraţ când văd o poză de-a lui Mihail Sadoveanu? Sau: De ce-mi curge nasul când aud de Vasile Cârlova? Mai am câteva titluri disponibile în portofoliul meu personal, dar (încă) n-aş vrea să cobor în zona trivialului 27 iulie 2010 Pe cine iubeşte Dan Stanca? (3) Sunt însă de acord cu Dan Stanca asupra faptului că, între Goma şi Cioran, se pot recunoaşte câteva asemănări Nu numai depărtarea fizică de România, ori solitudinea orgolios asumată Şi nu doar noul domiciliu ales de cei doi, în Franţa stângismului cultural Dar şi o răsucită evoluţie/involuţie ideatică a lor Tânărul Cioran, de pildă, nu ezita prin 1933-1934 să combată viguros orice idee de democraţie, ori să delireze partizan pe marginea ideilor totalitare şi a promotorilor lor: „Orice om cu cât de mică înţelegere istorică trebuie să recunoască faptul indiscutabil că hitlerismul a fost un destin pentru Germania” Sau: „Nu există om politic în lumea de astăzi, care să-mi inspire o simpatie şi o admiraţie mai mare decât Hitler Există ceva irezistibil în destinul acestui om pentru care orice act de viaţă câştigă semnificaţie numai prin participare simbolică la destinul istoric al unei naţiuni… Meritul lui Hitler este de a fi răpit spiritul critic unei naţiuni” Ulterior n-a mai ştiut în ce gaură de şarpe să-şi ascundă neghiobia şi cum să-şi renege mai virulent „păcatele tinereţilor” Tânărul Goma a pornit ca anticomunist perseverent, a fost un spirit democrat activ şi s-a profilat ca disidentul cel mai pregnant al regimului ceauşist După expatrierea sa, mai ales în ultimii zece ani, a optat însă pentru prietenia cu Ion Coja, ale cărui idioţenii antisemit-negaţioniste le-a desăvârşit lamentabil, într-o etapă de bâjbâieli inclusiv stilistice: „Doar ştim, avem şi hârtii, şi ţinere-de-minte: «Holocaustul românesc» este o minciună, un fals, o escrocherie, o ticăloasă ameninţare («Punga sau viaţa!»)” (vezi voi Săptămâna Roşie 28 iunie-3 iulie 194Osau Basarabia şi Evreii, Bucureşti, Ed Vremea XXI, 2004, p 273) 28 iulie 2010 Pe cine iubeşte Dan Stanca? (4) E normal ca, atunci când ne îndrăgostim de cineva, să nu-i vedem îndată defectele Totul e luminos şi plin de frişcă, în etapa de acomodare Dar pe urmă? Ne salvăm oare sentimentele, dacă ne prefacem în continuare? Mai pe româneşte vorbind, Dan Stanca n-a apucat oare să afle că obiectul pasiunii sale e cam antisemit? Că are un şir de scrieri unde calcă în picioare mormintele unor inocenţi, pieriţi de moarte violentă, din cauza dictatorului Antonescu pe care tot el, iubitul din Paris, îl proslăveşte? Sau, ce? Ştia tot satul, şi n-a aflat bărbatul? Dacă Dan Stanca e într-adevăr ziaristul care mai scoate capul dintre urechi să se documenteze, atunci înclin să cred că ştia toate astea Dar nu ni le spune Fiindcă, tacit, jubilează pe marginea lor Chiar dacă n-are tupeul să le proclame, la rândul său, pe faţă Dar s-a decis să le furişeze pe după piersic, declarându-se îndrăgostit Nu de ideea otrăvită, ci de propagatorul ei Păi, cum să lupţi cu sentimentu’? Măcar, odinioară, extremiştii aveau cojones Acuma ei plutesc în platonism 12 august 2010 B P T Aud că a fost blocată manevra ziaristului Marius Tucă privind şterpelirea prestigiosului brand cu numele „Biblioteca pentru Toţi” Oficiul de Stat pentru Invenţii şi Mărci (OSIM) a respins cererea de înregistrare abuzivă, ca proprietate a omului din Caracal, a acestei mărci construite de alţii Tucă să nu dispere Are la îndemână o soluţie simplă, fără să-şi modifice sigla Îi zice colecţiei, de mâine încolo, „Biblioteca pentru Tonţi” 14 august 2010 în oglindă Nivelul 1: Cronicarul României literare (nr 27/2010) îşi plimbă ochii peste paginile altor reviste de profil Astfel ajunge să descopere, în Dilema Veche, o ironie de-a lui Radu Cosaşu Nivelul 2: Gazetarul cu dileme consemnase că tocmai s-a confruntat cu o frază memorabil-neghioabă: „Am citit de curând – şi nu am ridicat din umeri – că «Piatra de încercare a onestităţii unui intelectual român este fenomenul legionar» Am ridicat privirea spre unul din pereţii camerei mele, unde de mult fixasem acest memo: «Piatra de încercare a intelectualului român este înţelegerea operei lui Caragiale» (Camil Petrescu, 1927)” Nivelul 3: Românul literar comentează participativ aberaţia ridiculizată în Dilema: „am fi dorit ca Radu Cosaşu să nu ţină secret numele autorului maximei «piatra de încercare a onestităţii unui intelectual român este fenomenul legionar», fie şi numai fiindcă, spre deosebire de Dan Diaconescu, ipochimenul care a emis-o merita popularizarea” Nivelul 4: îi facem pe plac curiosului de la România literară Enunţul iniţial, antologic în stupiditatea sa inconfundabilă, a fost emis tocmai de Sorineliu Zelea Lavriceanu, în paginile revistei care voia să ştie cine-i ipochimenul (vezi şi însemnările mele din 22 iulie) Concluzie: scriitorii de la România literară nu-şi citesc propria publicaţie, dar sunt la fel de iritaţi în faţa neghiobiei ca şi aceia care, în schimb, o mai răsfoiesc din când în când 15 august 2010 Căpuşa cu buletin muşcă din nou Nu mult a trecut de când am detaliat haiducismele securistului Eugen Uricaru pe moşia Copyro Metoda lui e foarte simplă: îţi faci o jucărie hibridă, la intersecţia dintre stat şi privat (care, adică, ia banii cu ajutorul statului, dar îi îndreaptă în folosul privatului), după care te declari stăpân pe opera literară a unor scriitori care au avut ghinionul să moară Măcar hoitarii ştii că te duc la groapă şi te lasă acolo, dar Uricaru şi directoarea lui de încredere, Nicoleta Cofcinski, te mulg şi postum După ce s-a căţărat, cu de la sine putere, pe opera lui Mihail Sebastian şi le-a dat în judecată pe nepoatele dramaturgului, pe chestia că ele nu-s de fapt moştenitoarele unchiului lor şi nu mai au dreptul să-l publice (?), o nouă victimă a lui Uricaru a devenit Ursul Fram al lui Cezar Petrescu Volumul a fost tradus în ebraică de Riri Sylvia Manor, din pur entuziasm, s-a găsit şi un editor din Israel care să-l publice Un singur aspect a fost scăpat din vedere: suma corectă, care să gâdile buzunarele fostului turnător securist Data precedentă când m-am ocupat de acest subiect urât mirositor intitulat Copyro, sugeram că ar fi necesară modificarea componenţei ORDA şi a strategiilor sale, pentru limpezirea situaţiei Intre timp înţeleg că la Oficiul guvernamental s-au produs schimbările de personal Pe când şi asaltul cu DDT asupra căpuşei de la Copyro? 21 august 2010 Critica chioară e surdă Mi-am permis nu demult să-mi expun cu sinceritate opiniile despre Monica Lovinescu: cele bune şi cele rele O anumită Angela Furtună s-a năpustit să mă răstălmăcească, prin parţializare: a ascuns judecăţile mele pozitive, le-a bagatelizat ori le-a pus pe seama ipocriziei mele (?); în schimb le-a inventat pe altele, negative, şi le-a agravat artificial Am rugat-o cu toată seninătatea pe năprasnica Furtună să-mi citeze un singur pasaj, din cuvintele mele, unde aş fi acuzat-o pe Monica Lovinescu de antisemitism N-am primit clarificările necesare, în direcţia cu pricina Minciuna devine mai consistentă atunci când e repetată, aşa că Angela Furtună adoptă metoda bâlbâielii În timp ce se ocupă să-l apere pe Vladimir Tismăneanu (halal „victimă”!, halal „avocat”!), cu un drum îşi repetă şi acuzaţia mincinoasă la adresa mea, deşi fără a mă mai pomeni direct: „Monica Lovinescu este, începând cu ziua comemorării decesului ei, asiduu acuzată de antisemitism în revista Tribuna, tot printr-o astfel de logică de delegitimare” Mai întâi mi-a desfigurat punctele de vedere, printr-o prezentare chioară, iar acum Furtuna face „la sourde oreille”, repetându-şi imperturbabil neadevărurile Nu-mi rămâne decât să-i adresez salutul clasic al literaturii române: A se slăbi, Angela! 22 august 2010 Jogging cu morţii (1) A te ascunde în spatele numelor sonore ale celor ce nu mai sunt probează – în afara unei conştiinţe tulburi – şi o frapantă criză de personalitate Metoda se pare că e destul de răspândită printre noi Există grupuleţe simpatice ai căror membri se gratulează reciproc, prin intermediul promovărilor clasicizante Aflăm peste noapte că H -R Patapievici e un Kierkegaard de Bucureşti, Andrei Pleşu e un Montaigne român, iar Liiceanu de-a dreptul Heidegger Odată şmecheria lansată la apă, nu-i greu să fie dusă la sublim (în ridicolul său) Vladimir Tismăneanu e declarat de către Mircea Cărtărescu „un Proust al comunismului românesc” Iar autorul Levantului, în ce-l priveşte, e doar un fel de Dante… Evoluăm zilnic printre geniile care se calcă pe bătături O variantă mai ingenioasă e să-ţi pescuieşti un nume respectat şi să-l transformi în stindardul tău de luptă, sub care să te legitimezi pe tine însuţi Tot ridic din sprâncene, de când Vladimir Tismăneanu declară că-şi va boteza institutul guvernamental cu numele „Monica Lovinescu”, de când a inventat conferinţele „Monica Lovinescu” etc Să fiu limpede înţeles Nu fiindcă regretata jurnalistă a Europei libere n-ar merita, cu prisosinţă, onorurile postume Dar ele sunt destinate, în egală măsură, să-i confere legitimitate şi intangibilitate politologului din Washington, după modelul brevetat în anii stalinismului („dai în mine, dai în tine, dai în fabrici şi uzine”) Am urmat un mic exerciţiu de curiozitate şi am luat la răsfoit jurnalele Monicăi Lovinescu Voiam să verific dacă relaţiile dintre cei doi au fost, într-adevăr, aşa de fierbinţi cum ne-o tot induce astăzi analistul cu patalama Fost-a cu adevărat Vladimir copilul de suflet al Monicăi? în Jurnal 1981-1984, Tismăneanu nu e nici măcar pomenit În Jurnal 1985-1988, Tismăneanu e amintit de cinci ori: fiindcă e progenitură de ştabi comunişti, dar combate bine la Europa liberă, sau când Monicii se duc cu el la o cafenea să-l bârfească pe Dorin Tudoran 23 august 2010 Jogging cu morţii (2) în Jurnal 1990-1993, Monica Lovinescu îl numeşte de vreo zece ori pe Tismăneanu: fiindcă a scris un articol de politologie într-o revistă, împreună cu altcineva, fiindcă a fost atacat prin America de popa Calciu, fiindcă s-a dus pe la Timişoara, în calitate de monarhist (?!), fiindcă soţia lui nu ştie boabă româneşte sau franţuzeşte, dar el a făcut un film despre Partidul Comunist Român (?) etc În Jurnal 1994-1995, Tismăneanu e citat de patru ori: au zburat împreună cu avionul încoace, spre Bucureşti, iar el i-a ajutat la bagaje În Jurnal 1996-1997, Tismăneanu figurează de două ori: când a scris un necrolog în revista Lumea liberă şi când le-a trimis o carte Monicilor În Jurnal 1998-2000, Tismăneanu e pomenit iarăşi de câteva ori razant: fiindcă l-a apărat în presă pe Patapievici, sau fiindcă a avut o convorbire telefonică de explicaţii cu Monicii, iar ulterior au cinat cu toţii la restaurantul chinezesc, fiindcă a tipărit un articol elogios despre Virgil Ierunca etc După cum se vede, sunt detalii banale, presărate ici-colo, care configurează parametrii unei relaţii ocazionale şi superficiale, de-a lungul a douăzeci de ani Nimic nu îndreptăţeşte anexarea postumă a figurii Monicăi Lovinescu, pe post de efigie nobiliară, în uzul şi abuzul carierei publice a lui Vladimir Tismăneanu Şi încă – spre norocul politologului – nu se cunosc părerile din 2004 ale anticomunistei Monica Lovinescu Pentru că pe-atunci s-a publicat dezgustătorul volum de dialoguri intitulat Marele şoc, când stâlpul progresului transatlantic ne asigura, pe noi toţi, că „Ion Iliescu a devenit o personalitate de vârf a procesului democratic din România”, că emanatul este „un om al stângii democrate”, iar discuţia cu autorul mineriadelor a constituit, pentru intervievator, „o plăcere intelectuală” Într-adevăr: Mare şoc! Oare cu câte degete i-ar fi fi bătut obrazul Monica Lovinescu, dacă se vor mai fi întâlnit vreodată, înainte de moartea ei? 24 august 2010 Pelicanul şi babiţa Stilul de căţărare al lui Tismăneanu – prin exploatarea personajelor publice, transformate fără voia lor în paraploaie – a fost copiat din mers de acest no name intitulat Angela Furtună Femeie în toată firea, nu s-a remarcat de-a lungul anilor prin nimic semnificativ, în planul literaturii ori al schimbului de idei culturale Dar pe neaşteptate se produce clicul, se pogoară revelaţia şi Angela Furtună începe o campanie de frenetică beatificare publică a Monicăi Lovinescu, declarată postum mare geniu, gânditor întemeietor şi „strălucit filosof politic” de talie mondială Mai avea nevoie scriitoarea din Rue François Pinton de aşa ceva? Prea puţin Însă personajul care ţine de toartele cădelniţei culege roade vâscoase A reuşit să intre în ochii lumii, fiindcă bizâitul insistent a atras atenţia asupra bărzăunului Că toată şmecheria e de-o vulgară frivolitate, schiţând abia o pală de notorietate provincială, disipată în foarte scurtă vreme, nu mai încape vorbă Sau, ce? Dacă de mâine încep şi eu o exaltată manevră de imagine, prin elogierea – să zicem – a lui Napoleon Bonaparte, proclamându-l geniu ambulant, lăudându-i pe istoricii care l-au lăudat şi înjurându-i pe istoricii care l-au înjurat, voi deveni cumva, peste câţiva ani, împăratul României?! 25 august 2010 Un vulcan olog Dan Culcer scapă şi el două vorbe năcăjite despre opiniile mele Cu câteva luni în urmă, făceam pe acest blog un tur de orizont, în beneficiul lui Mihai Iovănel, despre situaţia politică din interbelic Gazetarul din capitală avusese impresia că legionarii deţineau monopolul exclusiv al extremismului de dreapta În luarea mea de cuvânt, i-am explicat că tot la extrema dreaptă vehementă erau şi cuziştii (cu toate că ei aveau un conflict acut cu legionarii – et pour cause, îşi disputau acelaşi domeniu de interese!), şi finalul domniei lui Carol al II-lea, şi guvernarea lui Antonescu Era o teribilă concurenţă pe extrema dreaptă, în acele vremuri Dan Culcer nu pare să fie de acord cu mine Asta este, nu intru în schema lui de beatificare sforăitoare a dictatorilor români din secolul XX, după şablonul „Partidul – Antonescu — România!” Absolventul roşcovan de la Academia militară Saint Cyr trebuia neapărat prezentat mai cu patru perechi, în comparaţie cu ceilalţi criminali din trecutul istoriei româneşti „Ion Antonescu nu putea fi aliat cu nemţii şi italienii decât întrun sens absolut conjunctural, ca să asigure spatele frontului României”, protestează acum nostalgicul expatriat Păi, nene Dane, spatele frontului e în funcţie de încotro îndrepţi faţa! De pildă, dacă ataci spre Est, spatele e – logic – la Vest Iar dacă te duci invers, atunci totul se schimbă Şi când Antonescu poartă un război de câţiva ani, alături de nazisti şi fascişti, îşi plimbă trupele până hăt către Stalingrad şi extermină – în mod premeditat, ca politică de stat – populaţia civilă evreiască din Basarabia şi Bucovina care a avut ghinionul de a-i ieşi în cale, să vorbeşti de „sensuri absolut conjuncturale” frizează caraghioslâcul (pentru a recurge la eufemisme) E ca şi cum mi-ai spune: da, e adevărat că am două urechi şi două mâini, dar e o chestie conjuncturală, că dacă mă năşteam găină, nu le-aveam! 30 Dan Culcer tot vâră pe internet diverse pastile trăsnite, sub formă de „Jurnalul unui vulcan olog” Măcar odată şi-a nimerit titlul Dacă stai drept, în două picioare, şi le citeşti, vezi că bolboroselile lui resentimentare şchioapătă şi împroaşcă idei august 2010 Vocile nopţii (1) Am adeseori prilejul de-a le explica elevilor mei anumite figuri ale expresiei politicoase în societate De pildă e cam bădăran să spui „Vreau (o îngheţată)” Se preferă „Aş vrea (o îngheţată)” sau „Voiam (o îngheţată)” În italiană e o necioplire să întrebi pe cineva: „Ai înţeles?” (Hai capito?) În contexte publice de un anumit nivel se recurge la varianta: „M-am făcut înţeles?” Mi sono spiegato?) Principiul de bază al comunicării amabile e că, dacă celălalt nu ţi-a priceput gândul, de vină eşti tu, fiindcă nu l-ai expus limpede, nu colocutorul, care ar fi tâmpit la cap… E clar că Mihai Iovănel e departe de asemenea precepte ale bunei creşteri, atunci când intervine în subsolul precedentei mele însemnări de pe blog, recurgând la formula: „vă explic întrucât nu aţi înţeles” Bine-bine, n-oi fi înţeles eu, dar ce anume exprimase el? „Tot ce spusesem eu era că «extrema dreaptă din România se suprapune aproape perfect peste doctrina legionară»: adică (vă explic întrucât nu aţi înţeles) exista o relaţie de sinonimie CONCEPTUALA între doctrina legionară şi extrema dreaptă din România Asta nu înseamnă, cum aţi înţeles dvs , că legionarii sunt singurii care reprezintă extrema dreaptă în România, ci doar că aproape toţi ceilalţi extremişti de dreapta (sau fenomene de extrema dreaptă) din România se regăsesc în doctrina legionară ” Cursurile de lingvistică generală le atrag studioşilor atenţia că, în limba română, topica are relevanţă semantică Nu e totuna să spui: (a) „OMUL vede LUPUL” sau (b) „LUPUL vede OMUL” Aşa şi cu ceea ce-şi închipuie Iovănel că ar fi zis în (a) „EXTREMA DREAPTĂ din România se suprapune aproape perfect peste DOCTRINA LEGIONARA” însemna exact ceea ce le explicasem eu cititorilor: în opinia lui Iovănel, extrema dreaptă românească era reprezentată – aproape exclusiv – de doctrina legionară (b) Dacă M Iovănel nu a vrut să spună asta odinioară, ci ceea ce ne explicitează acum, fraza lui iniţială ar fi trebuit construită cu topica inversată: „DOCTRINA LEGIONARĂ din România se suprapune aproape perfect peste EXTREMA DREAPTĂ” Dar el – atunci – nu aşa a scris Iar eu am citit şi am înţeles, exact, ceea ce el a comunicat Nu doresc să detaliez aici carenţa de abilităţi profesionale a unui critic literar care una încearcă să spună, dar altceva izbuteşte Nu insist nici pe nerozia istorică a noii ipoteze lansate de el: cum aşa, Carol al II-lea sau Antonescu, de pildă, aveau ambiţii milenarist-apoteotic-apocaliptice, pe modelul lui Zelea Codreanu, pentru a se regăsi în doctrina legionară?! Oricum o învârte şi-o suceşte azi Mihai Iovănel, atât varianta (a) cât şi varianta (b) ale enunţului său reprezintă neghiobii patente 31 august 2010 Vocile nopţii (2) Mihai Iovănel are ezitări nu doar la capitolul de sintaxa propoziţiei, ci şi la acela cu semantica limbii române În finalul comentariului, mă pune la punct cu superbie: „Chiar nu-i puteaţi răspunde lui Dan Culcer altfel decât trivial, altfel decât prin «nea Dane»?” Să remarc, întâi, imprecizia reproşului Fusese vorba, în fraza mea, despre „nene Dane”, nu despre „nea Dane”… Pentru un critic care croşetează citate, oleacă de rigoare s-ar fi impus În al doilea rând, „nene” reprezintă (conform DEX) un „termen de respect cu care se adresează un copil sau o persoană mai tânără unui bărbat mai în vârstă sau unui frate mai mare” Pentru Iovănel, în schimb, atunci când mă adresez cuiva cu „nene” devin „trivial”, adică (după acelaşi DEX) „vulgar, ordinar, obscen, necuviincios, indecent, scabros” Dacă Iovănel s-ar fi angajat chelner pe-o terasă şi, în loc de cafeaua cu frişcă solicitată, i-ar fi servit clientului un bocanc peste ochi, probabil că şi-ar fi pierdut job-ul Dar în critica literară autohtonă poţi scrie bine-mersi, exprimând altceva decât îţi trece prin cap, sau deformând tendenţios şi insultător semnificaţia cuvintelor citate Cu un asemenea capital de conştiinţă, devii vrednic de-un premiu academic Mă tot întreb şi eu, ca eroul lui Marin Preda: pe ce se bazează Iovănel? Cum de-a ajuns acest personaj trist, plin de umor, pe panta gloriei înainte de a-şi publica vreo carte? Nu demult şi-a perplexat cititorii când, luându-şi instinctul ca etalon, a declarat volumul Ioanei Macrea-Toma, Privilighenţia, „evenimentul anului 2010”, deşi admitea foarte senin că nu l-a citit (!), iar din anul cu pricina mai erau câteva luni bune Halal şi noi succes un! Oare zelul cu care a curăţat grajdurile lui Augi as (Simion) să-i fi adus laurii pe chept? Sau prestarea de servicii cu parul, pe moşia lui Buzura, alături de Andrei Terian (alt fenomen cultural miraculos, evidenţiat în 2010 prin autoplagierea cronicii sale literare din 2004)? Aceşti Castor şi Polux ai criticii zboară, pe cai mari, spre Panteonul arivismului nonşalant 1 septembrie 2010 Zona Circului (1) Mi-a căzut în mâini, pentru prima dată, publicaţia Cuvântul legionar (nr 84/iulie 2010) Am petrecut o jumătate de oră amuzantă, ca pe vremea când mai răsfoiam revistele de umor – de pildă, Academia Caţavencu Cele trei-patru personaje de-acolo continuă lupta, fără zăbavă Îşi muşcă mâinile pentru trădarea lui Horia Sima, îndeamnă la unitate, îşi răsfiră grijuliu sfaturile „De ce trebuie să se păzească un legionar: să nu se lase ademenit (…), de lupta cu alţi şefi legionari (…), de spiritul negativ” etc Am citit, cu hohote de râs brăzdate de sughiţuri, chiar şi un decalog sui-generis „CELE 10 PORUNCI de care să se ţină legionarul pentru a nu se rătăci de pe drumul său glorios în aceste zile de întuneric, de urgie şi de satanică ademenire (…) 1 Nu crede în niciun fel de informaţii despre Mişcarea Legionară, citite în orice foaie ar fi, chiar dacă pare a fi naţionalistă, sau şoptite la ureche de agenţi, sau chiar de oameni de treabă Legionarul nu crede decât în ordinul şi cuvântul şefului său Dacă acest cuvânt nu vine, înseamnă că nimic nu este schimbat şi că legionarul îşi merge sic! — L A În linişte drumul său înainte 2 Dă-ţi seama bine pe cine ai în faţă Şi cântăreşte-l cum trebuie şi când este un inamic care vrea să te înşele şi când este un prieten prost pe care l-a înşelat mai înainte un inamic 3 Păzeşte-te ca de o mare nenorocire de omul străin care te îndeamnă să faci ceva sic! — L A El are un interes şi voieşte sau să-şi facă interesul prin tine, sau să te compromită în faţa celorlalţi legionari Legionarul acţionează numai din ordin sau din iniţiativa sa proprie 4 Dacă vrea cineva să te ademenească sau să te cumpere: scuipă-l în ochi Legionarii nu sunt proşti, nici de vânzare 5- Fugi de cei ce voiesc să-ţi facă daruri Nu primi nimic (…) 9 Nu te speria dacă nu primeşti ordine, veşti, răspunsuri la scrisori; sau dacă ţi se pare că lupta stagnează Nu te alarma, nu lua lucrurile în tragic căci Dumnezeu este deasupra noastră şi şefii tăi cunosc drumul cel bun şi ştiu ce vor ” Etţetera Această sintaxă de grădiniţă, corcită cu teoria conspiraţiei, platitudinile sforăitoare şi clarviziunea de tip delirium tremens, era inevitabil să nu includă şi o adresă poştală Doritorii pot obţine relaţii suplimentare – după cum o precizează caseta tehnică de pe ultima pagină – în Bucureşti, pe strada Mărgăritarelor, în Zona Circului 2 septembrie 2010 Zona Circului (2) Ce m-a distrat suplimentar în haioasa fiţuică a fost să constat, pe frontispiciu, că figurează ca director un oarecare Nicador Zelea-Codreanu OK, ştiam că românii dau nume trăsnite, de genul Sandokan Popescu ori Elvis Paraschivescu Dar chiar aşa? Pentru cititorii mai tineri trebuie amintit că Nicador e acronimul meşterit după numele celor trei ucigaşi ai prim-ministrului I G Duca la Sinaia, în 1933: Nicolae Constantinescu, Ion Caranica şi Doru Belimace Nicadorii s-au transformat mai apoi într-un fel de moaşte profane, pe care gloata înverzită le-a venerat cu frenezie Oricum, bizară contradicţie logică, în agenda de lucru a unei organizaţii pretins creştine Ce-o fi având în comun credinţa cu adorarea de criminali?! Atâta timp cât legionarii – mai vechi sau mai noi – nu renunţă la triumfalismul evocator al Nicadorilor, orice pretenţie a lor de-a aparţine unei asociaţii cu frică de Dumnezeu rămâne ceea ce este: o lamentabilă demagogie N-am reuşit încă să pricep dacă Nicador Zelea-Codreanu există cu adevărat, sau e doar un pseudonim, împins din băşcălie la înaintare, sub poza celuilalt Zelea, originalul Ideea mi s-a părut, oricum, la fel de tâmpită de parcă aş fi aflat că noul Partid Comunist Român a relansat Scěntela şi l-a pus director pe Utece Gheorghiu-Dej, sau pe Ugesere Ceauşescu 3 septembrie 2010 Gâdilături Se aude că, în curând, se va deschide la Cluj primul Cinema 7D, care ne va invita la surprize dintre cele mai interesante: „ochelari tridimensionali, scaune mişcătoare, vibraţii, gâdilături, jeturi de apă şi vint” Dincolo de faptul că, în vederea momentului „post-spectacol”, va trebui probabil să mergem la cinema cu umbrela, şoşonii şi hainele de schimb, îmi amintesc că, în copilărie, se mai practica această glumă cretină: venea din spate un amic şi te gâdila pe neaşteptate, ca să te enerveze În asemenea situaţii, o luam la fugă după binevoitor şi nu ne lăsam până nu-i ardeam câteva picioare-n fund Dar acum? Să mai dăm şi bani pentru a fi gâdilaţi? P S Cum vor proceda legionarii care tocmai şi-au citit Decalogul la ziar? „Dacă vrea cineva să te ademenească sau să te cumpere: scuipă-l în ochi ” E voie oare de la partid să se lase gâdilaţi în public, sau vor trebui să-şi pregătească sputa de-acasă? 4 septembrie 2010 Ventilili lui Horia Nu ştiu cine e Theodor Codreanu Dar e limpede că nici el nu vrea să ştie cine a fost cu adevărat Vintilă Horia, căruia îi rescrie în cheie ditirambică viaţa şi opera (vezi rev Însemnări ieşene, nr 7-8/iulie-august 2010, p 32-35) Până să-i resusciteze simpatetic romanul Dumnezeu s-a născut în exil, Codreanu mângâie plin de tandreţe „naţionalismul şi presupusa apartenenţă la Mişcarea Legionară” ale lui V Horia Tot acolo compătimeşte nedreptăţile teribile pe care le-a avut romancierul de înfruntat, odată cu „scandalul legat de primirea Premiului Concourt, declanşat nu doar de ambasada Republicii Populare Române de la Paris (în regia lui Mihai Ralea?), dar şi de extrema dreaptă şi de către stěnga comunistă şi evreiască (în frunte cu André Wurmser) şi, nu se putea, chiar de unii confraţi români din exil” Monstruoasa coaliţie a tuturor extremelor posibile s-a năpustit, vai, asupra neprihănitului Horia care – printr-o nobilă adversiune – s-ar plasa, desigur, pi şentru… Să-i mai repet oare şi acestui Codreanu pasajele închinate (ăsta-i cuvântul potrivit!) lui Mussolini, de către Vintilică Horia, pe vremea când se căţăra spre postul diplomatic din Italia? („E cu neputinţă astăzi să desparţi noţiunea de artă de aceea de fascism Opera lui Mussolini, oricât de abundent şi nedrept a fost criticată, va rămâne peste veacuri mai ales ca o desăvârşită realizare artistică… Ordinea fascistă înseamnă înainte de toate ordine spirituală ”) Să-i reamintesc acestui Codreanu părerile despre Hitler ale lui Vintilică Horia, pe vremea când se aburca spre postul diplomatic de la Viena? („Germania lui Adolf Hitler este o valoare asemănătoare, ca forţă şi întindere, religiei în Evul Mediu sau artei în timpul Renaşterii”; „Acest «homo europaeus», cel dintâi dintre cei mai mari, acel ce s-a încumetat să distrugă o prejudecată şi să dovedească, cu strălucite argumente, forţa nepieritoare a Europei, este Adolf Hitler Discursul său este acela al veacurilor care vorbesc încă de pe turlele catedralelor şi al basilicelor, din fundurile bibliotecilor şi al muzeelor şi de pe culmea aceea de umanitate care se numeşte europenism”) Dumnezeul lui Vintilă Horia va mai rămâne ceva timp în exil, fiindcă Adolf Hitler şi Benito Mussolini, popii a căror poală fu pupată de romancierul carierist au fost, în realitate, cei mai mari dictatori ai Europei Din vina lor, milioane de oameni simpli, ca mine şi ca dumneavoastră, au pierit în mod tragic Mirtul şi tămâia, cheltuite la altarul asasinilor, au un preţ usturător, pe care deceniile de ambiguitate ale expatriatului se pare că încă nu l-au achitat 5 septembrie 2010 Prea mult Păunescu (1) Intru pe site-urile unor ziare, să văd ce noutăţi sunt pe lume Îl găsesc pe Adrian Păunescu lamentându-se în vreo trei publicaţii că e foarte grav bolnav, mai are puţin şi ne părăseşte, dar nu e ranchiunos, adresează un salut de rămas-bun şi o propunere de împăcare lumii întregi Mde, ce să zic? Să-l ierte Dumnezeu, că va avea ce! Caut pe internet veştile mai interesante ale momentului Aflu că Academia din Moldova tocmai şi l-a făcut membru de oroare, pardon, de onoare, pe Adrian Păunescu Ce onoare îţi poate aduce asocierea cu principalul saltimbanc al dictatorului comunist Ceauşescu n-am prea înţeles, dar, în fine, dacă tot se duce omul, hai să-l petrecem politicos Deschid televizorul, mai mult dintr-un reflex inconştient II văd pe Adrian Păunescu tronând şi explicându-ne foarte avântat realităţile politice ale momentului, cum stă azi ţara şi ce vom avea de făcut în continuare Păi bine, nene, nu ne explicaşi că boala, că aşa şi pe dincolo? îmi zic să ascult oleacă de muzică subţire şi trec pe Radio România Cultural Vocea inconfundabilă a lui Adrian Păunescu ne relatează, pe ton hotărât, povestea vieţii lui, în cine crede, pe cine iubeşte, în ce speră Iar pupincuristul ăsta?! Păi ne laşi, moşule?… 6 septembrie 2010 Prea mult Păunescu (2) Iau în mâini revista Tribuna, nr 192, să văd dacă nu s-au strecurat erori de tipar în ultimul meu articol Pe paginile 15, 16, 17, 18, nimeni altul decât Adrian Păunescu, despre de toate şi despre nimica: „perioada antemergătoare naşterii mele” iauzi! de-atunci se scrie istoria! — L A ; „lucrurile excepţionale pe care le-a făcut Antonescu” mie-mi spui? — L A ; „bunica era analfabetă, dar era genială”; bunicul „era excepţional”; „de altfel eram eminent, vreau să vă spun, am fost, în clasa aVIII-a, cel mai bun din clasă”; în facultate „începusem să fiu glorios”; „eu, la 25 de ani, aveam deja locul meu în literatură!” te joci? — L A ; „am spus într-o poezie că aş fi acceptat să fiu noroi pe bocancii celor care au participat la Marea Unire, dar să fiu acolo!” dar ai fost noroi! te-am văzut la televizor! — L A ; „acest Ceauşescu a reuşit în anumite momente să-şi depăşească, parcă fără măsură, condiţia de membru de partid şi să devină component al naţiei, pe care s-o conducă şi s-o înaripeze Pe mine m-a înaripat pentru foarte mulţi ani gestul acesta” aţi văzut porc cu aripi? — L A ; „Virgil Ierunca şi Monica Lovinescu m-au primit în mod secret la Paris, după întoarcerea din America, şi ne-am văzut câteva zile şi câteva nopţi, fiind entuziasmaţi de personalitatea mea” chiar aşa? — L A ; „Mircea Eliade i-a scris, se pare, lui Dumitru Micu: «Câtă vreme în România s-a mai născut un om ca Adrian Păunescu, putem muri liniştiţi!» „că bine le mai zicea – se pare – Mircea Eliade; iar Papa l-a pus pe Galibardi de i-a botezat un copil… — L A ; „Eu nu l-am lăudat pe Ceauşescu pentru ceva ce n-a făcut Eu, cu tipul meu de temperament şi cu felul meu de a pune pasiune în toate, poate am exagerat Poate am devenit vinovat prin ton, poate oamenii au judecat faptul că nu puteam exprima la fel de deschis critici la adresa lui, cum exprimam opţiuni la adresa vizitelor lui în ţară” da, da, Adrian Păunescu exprima… opţiuni! — L A ; „Deci asta este, dom’le profesor! Eu n-am pentru ce să mă scuz!” Interviul a fost realizat în casa lui Adrian Păunescu A fost supervizat de domnişoara Ana-Maria Păunescu, secretar general de redacţie la Flacăra lui Adrian Păunescu Venind vorba despre dosarul de la Securitate al lui Adrian Păunescu, acesta a fost adus imediat de Carmen Păunescu (doamna cu accidentul de circulaţie): 7 dosare mari şi late, legate, cu acte originale şi xeroxate! Se ştie că, pe vremea comunismului, nu se făcea interviu sau reportaj fără a se insista pe excepţionalitatea şi genialitatea cârmaciului Ceauşescu în domeniul cu pricina, fie că era vorba de agricultură, meteorologie, mulsul vacii sau răsfiratul bălegarului Pionul dictatorului s-a (re) umflat ca broasca din poveste şi, stând să pleznească, asudă azi la cultul propriei sale personulităţi multilateral lăbărţate De ce nu povesteşte despre palmele şi flegmele încasate în decembrie 1989? 7 septembrie 2010 O falsificatoare Magda Ursache flutură iar un panegiric la adresa lui Paul Goma, pornind de la opiniile lui… Theodor Codreanu Măcar pe ăsta îl văzusem răsalaltăieri, cu bazaconiile despre Vintilică Horia Aşadar putem înţelege rapid cum stăm şi cu Magda Ursache, doar consemnând autoritatea ştiinţifică la umbra căreia îşi propteşte ea judecăţile Marea minune a exegezei literare îşi putea construi vocalizele barem pe niscaiva citate, pentru a ne convinge Bunăoară pe faimosul pasaj negaţionist ce atestă, pe lângă multe altele, antisemitismul virulent al lui Paul Goma: „Doar ştim, avem şi hârtii, şi ţinere-de-minte: «Holocaustul românesc» este o minciună, un fals, o escrocherie, o ticăloasă ameninţare («Punga sau viaţa!»)” (vezi voi Săptămâna Roşie 28 iunie-3 iulie 1940 sau Basarabia şi Evreii, Bucureşti, Ed Vremea XXI, 2004, p 273) În loc de asta, Magda Ursache încearcă să ne impresioneze prin violenţe verbale gratuite şi ironii ofensatoare, la adresa unora dintre cei care au fost deranjaţi de antisemitismul lui Goma: „coarda” Cutare, „coarda” Cutărescu, „coarda” Cutărică etc Ce simplă e viaţa! O mişcare din şold spre dreapta şi a schimbat realităţile după bunul plac, decernând antisemitului diploma de „Făt-Frumos-din-Lacrimă” Arma secretă a istoriei literare încearcă marea cu degetul şi în direcţia lui Mihail Sebastian „N-a pomenit mai nimeni că Sebastian era şi autor al broşurii clandestine Armata roşie vine, circulând în aprilie ’44 După Marian Popa, Vin ruşii!, broşură apărută după acel 23 august majusculizat, unde M Sebastian saluta comunismul exportat cu tancul de URSS” De unde are Magda Ursache aceste informaţii? Cum le poate ea dovedi ştiinţific? Nu contează! S-o fi crezând foarte subtilă, când lansează calomnii flagrante Magda Ursache nu avea niciun fel de probe, din care să reiasă că Mihail Sebastian a fost un bolşevic arivist, cum încearcă ea să ni-l picteze Avea în schimb pasaje foarte limpezi, în Jurnalul scriitorului, care mărturisesc starea lui sufletească din acele momente: „Mă felicit că experienţa mea la România liberă s-a terminat repede, înainte de a-mi fi angajat acolo semnătura Ar fi fost imposibil să lucrez sub un regim de comitete secrete Imbecilitatea îndoctrinată e mai greu de suportat decât imbecilitatea pură şi simplă (…) În trei zile, după năvala lui Graur şi a bandei lui, am înţeles că intru într-o redacţie terorizată de conformism Nu, nu Mai bine scriu piese de teatru” (joi, 31 august 1944) Dar minunăţia lumii nu citează, nu Ea… comentează, pe ton senzaţionalist Ce simplă e viaţa! O mişcare din şold spre stěnga ţi a schimbat realităţile după bunul plac, mânjind o victimă evreiască de ocara militantismului comunist Magda Ursache e un om fericit, trăind într-o lume paralelă Îşi face impresia că, prin simpla gě dilare a corzilor vocale, trecutul ţi prezentul se mulează la poruncă Să n-o deranjăm Ea visează la cai verzi pe pereţi 8 septembrie 2010 în jurul lui Mihail Sebastian (1) E totuşi surprinzătoare energia cu care noi şi noi generaţii de condeieri români se îndârjesc împotriva lui Mihail Sebastian, continuând să-i orchestreze cele mai fanteziste procese de intenţii În acest domeniu, aventura zgomotoasă a Martei Petreu a reprezentat doar vârful aisbergului, prin răsunetul amplificat al şarjei calomnioase (împinse până la character assassination), prin chirurgicalul decupaj falsificator al citatelor, prin ascunderea opiniilor ce contravin concluziilor prefabricate de monografa sui-generis Un mic detaliu, simptomatic pentru ceea ce se cheamă „cultură română” Editura Polirom nu pregetă să publice chiar şi a doua ediţie din scrierea aceasta a Martei Petreu, falsă de la primul cuvânt al titlului şi până la preţul de pe ultima copertă, în schimb aceeaşi Editură Polirom refuză tipărirea cercetării mele, în care vreau să aduc sub ochii publicului, rând pe rând, contrafacerile autoarei, să demonstrez rea-credinţa sa frapantă, reiau pasajele scrise efectiv de Mihail Sebastian, trunchiate şi răstălmăcite de ea, şi le repun în contextele de unde au fost prelevate cu penseta Argumentul suprem al editurii? O asemenea carte nu s-ar vinde… Dar ce, în România se vinde (în două ediţii) şi se premiază doar fabulaţia defăimătoare? Iar restabilirea adevărului e falimentară? 9 septembrie 2010 În jurul lui Mihail Sebastian (2) Teza principală a Martei Petreu, enunţată în titlul cărţii şi repetată apoi, cu o infinitate de nuanţe răsucite, este că Mihail Sebastian i s-a supus voluntar (şi voluptuos) „stăpânului” Nae Ionescu, i-a preluat ideile şi răfuielile reacţionare, i-a secondat paşii în campaniile antidemocratice A ajuns chiar – ţineţi-vă bine – „un extremist de dreapta moderat” (de parcă aşa ceva ar exista…) O discuţie mai insistentă trebuie formulată în legătură cu cronologia subsecventă speculaţiilor Martei Petreu Când anume a fost extremist Mihail Sebastian? Care a fost perioada când gazetarul interbelic ar fi alunecat pe panta militantismului antidemocratic? Căci simpatiile la extremă ale lui Nae Ionescu, model prezumat al lui Sebastian, datează abia din toamna anului 1933 (după cum o remarcă întemeiat şi Z Ornea) Înaintea acestei date, magistrul avusese o traiectorie mai curând tortuoasă într-un articol programatic, publicat în 1929 sub semnătura lui Nae Ionescu, se insistă pe orientarea clară împotriva partidului liberal („Acum câţiva ani, problema era scăparea ţării de sub tirania stearpă şi păgubitoare a liberalilor Iar soluţia la îndemâna tuturor: restaurarea prestigiului monarhiei şi crearea unui organism politic de luptă”, vezi Pentru mai multă claritate, în Cuvântul, sâmbătă, 16 nov 1929, p 1) Pentru alungarea de la putere a liberalilor, publicaţia îi sprijină pe ţărănişti, din postura alergătorilor care înaintează spre aceeaşi destinaţie, însă evoluează pe culoare paralele Trebuie subliniat cu toată fermitatea: militantismul împotriva liberalilor – în interbelic, la fel ca şi-n zilele noastre – nu echivalează automat cu vreo opţiune nedemocratică Dar sentimentele se schimbă peste noapte, iar directoruleditorialist ne explică, după doar câteva săptămâni, motivele noului divorţ: abia ajunşi la guvernare, ţărăniştii au încercat să-şi aservească ziarul, să-l transforme într-o gazetă idolatră Politicienii nou-veniţi, la fel ca şi cei abia debarcaţi, nu acceptă relaţii de la egal la egal cu o presă care se vrea totuşi liberă să le critice eşecurile Foştii amici tolerează de-acum, şi ei, doar supunerea oarbă (vezi Nae Ionescu, Ce e un gazetar, sau: originea disensiunii, în Cuvântul, miercuri, 15 ianuarie 1930, p 1) Reorientarea de program se produce astfel, din mers, în favoarea aducerii la domnie a lui Carol al II-lea Articolele insistente de încurajare a Restauraţiei, ediţiile speciale prilejuite de întronarea prinţului pogorât din Occident, fotografiile triumfaliste şi ditirambii monarhici mărturisesc noua direcţie a publicaţiei, în perioada 1930-1933- Nici aici nu se poate vorbi de vreun partizanat nedemocratic al Cuvântului, care se plasează doctrinar, tocmai dimpotrivă, în inima sistemului constituţional 10 septembrie 2010 în jurul lui Mihail Sebastian (3) Relaţia dintre Carol al II-lea şi Nae Ionescu pare să fi fost, pentru o scurtă vreme, armonioasă Regele a avut, la începutul domniei, abilitatea de a-şi apropia factorii politici mai influenţi, pentru a-şi consolida puterea Însă, odată ce veleităţile autoritare ale domnitorului devin mai pregnante, mergând spre subordonarea progresivă a instituţiilor ţării, personajele incomode – printre care şi directorul Cuvântului – au sfârşit marginalizate Aşa se explică noua simpatie a lui Nae Ionescu, vizibilă mai ales din a doua jumătate a anului 1933, în favoarea Gărzii de Fier şi a Germaniei naziste, aflate în plină ascensiune Toate celelalte opţiuni de pe spectrul politic intern fuseseră deja epuizate Astfel că, într-un interval de numai patru ani (1929-1933), pot fi documentate în paginile Cuvântului poziţii politice extrem de fluide ale lui Nae Ionescu: întâi se plasează împotriva liberalilor de la guvern, dar e aliat natural cu ţărăniştii din opoziţie; apoi se pronunţă împotriva ţărăniştilor veniţi la guvernare, dar militează pentru consolidarea dinastiei, prin aducerea pe tron a lui Carol al II-lea; apoi formulează prudente rezerve antimonarhice, dar exaltă noua „spiritualitate” legionară E frapant să constaţi, retrospectiv, doza de naivitate în viaţa practică a lui Nae Ionescu, profesorul venerat de studenţime Pesemne că, pentru a-şi păstra nealterate libertăţile de manevră, magistrul s-a îndârjit mereu împotriva forţelor aflate la putere, investindu-şi succesiv speranţele ori în opoziţie, ori în trimisul mesianic din depărtare, ori într-o mişcare „transcendentă”, izbăvitoare Imaginea lui haiducească poate fi – în ochii unor adolescenţi – seducătoare, însă eficienţa concretă a acţiunilor sale rămâne, în mod vădit, catastrofală — O judecată şi mai brutală emite Z Ornea, care îl vede pe directorul Cuvântului ca pe un individ complet lipsit de scrupule, întrucât „nu se poate vorbi de o sinceritate în adoptarea unui credo la un cinic care n-a crezut niciodată în nimic” Era cam greu, în asemenea circumstanţe zigzagate, să se găsească cineva care să păşească pe urmele conceptuale ale „filosofului” Cu toate acestea, Marta Petreu are impresia, în studiul său, că acolo unde era vorba despre o oportunistă piruetare în roza vânturilor – poate fi totuşi identificată o ideologie năistă clară şi unitară, precum şi o filiaţie ideatică, spre învăţăcel Curajoasă ipoteză! 11 septembrie 2010 în jurul lui Mihail Sebastian (4) Textele cu adevărat militante, în sprijinul legionarilor, pot fi găsite prin paginile publicaţiei abia la finele anului 1933 O notează şi Z Ornea, un cercetător minuţios: „din toamna lui 1933, gazeta Cuvântul a început să însereze ştiri şi reportaje despre mişcarea legionară” Decizia lui Carol al II-lea privind dizolvarea Gărzii de Fier, pentru a o împiedica să participe la alegeri, a fost însoţită de câteva măsuri de forţă, mediatizate insistent şi patetic de publicaţia lui Nae Ionescu, prin titluri de-o şchioapă: Schingiuirea legionarilor continuă; Protestul deţinuţilor de la Jilava; Doi legionari în agonie în spitalul din Piatra-Neamţ, O sălbăticie inutilă şi primejdioasă-, Un act medical care dovedeşte ororile regimului (vezi joi, 21 decembrie 1933, p 3) Este solicitată imediata eliberare a arestaţilor, repunerea partidului în drepturi şi amânarea alegerilor, pentru a se permite reluarea campaniei electorale Profesorul universitar PP Panaitescu, sub pretextul compasiunii pentru o victimă, găseşte cu cale să-şi proclame simpatiile extremiste (vezi Pentru a împiedeca asasinarea profesorului V Cristescu, în Cuvântul, joi, 21 dec 1933, p 3) E tipărit Memoriul legionarilor deţinuţi adresat Suveranului Arestaţii au declarat greva foamei (vezi Cuvântul, duminică, 24 dec 1933, p 3) În contextul astfel schiţat, pe când mişcarea teroristă e prezentată în veşmintele unui martir persecutat, este introdus în pagină, pe de altă parte, un mesaj al lui Corneliu Zelea Codreanu, care plânge lacrimi amare pe umerii celor victimizaţi şi avertizează sumbru că „atunci când va suna marele ceas al biruinţei legionare, nu vor rămâne nerăzbunaţi” (vezi Cuvântul, duminică, 24 dec 1933, p 3) Lucrurile se precipită şi, în câteva zile, survin evenimente brutale: asasinarea primului-ministru I G Duca, numeroasele măsuri de represiune, instituirea cenzurii militare, suspendarea ziarului Cuvântul şi arestarea lui Nae Ionescu, văzut de autorităţi ca unul dintre instigatorii morali ai dezordinilor, prin frenezia şi insistenţa ultimelor douătrei luni de propagandă 12 septembrie 2010 în jurul lui Mihail Sebastian (5) În tot acest vârtej de date şi fapte, avem o problemă de cronologie legată de Mihail Sebastian Pe de o parte dispunem de Jurnalul său, cu pagini pornind din 1935, care atestă gândirea democrată, ponderată, responsabilă şi matură a tânărului autor Pe de altă parte, adeziunea lui Nae Ionescu la gardism s-a produs abia în toamna lui 1933, iar imediat mai apoi Cuvântul a fost suspendat (a apărut doar un singur număr în ianuarie 1934) şi gazetarii săi au suportat efectul cenzurii În aceste circumstanţe, când anume şi-a manifestat Sebastian simpatiile extremiste, preluate şi învăţate de la Diavolul Nae?! Pentru a depăşi obstacolul cronologiei, Marta Petreu aruncă totul în urmă, pe dealul vremii Dar nici nu putea face un salt prea amplu, căci până în vara lui 1931 M Sebastian lipsise din România, ca bursier la Paris, iar ipoteza unui extremism fascist, manifestat prin corespondenţă, de un tânăr evreu, tocmai din capitala Franţei democrate, „suna ca naiba” (ca să folosim expresia unui politician postdecembrist) Plus că articolele lui Sebastian din Cuvântul, anterioare ori simultane sejurului său în Occident, aveau o frecvenţă sporadică şi nu permiteau răstălmăciri atât de spectaculoase Să punem datele cap la cap, pentru a vedea cum stăm: 1929-1931: M Sebastian e la studii în Franţa; toamna 193l-ianuarie 1934: M Sebastian scrie intens la Cuvântul, toamna 1933: Nae Ionescu aderă la ideologia Gărzii de Fier; ianuarie 1934: Cuvântul e suspendat, Nae Ionescu e arestat, iar redactorii nu mai publică, din cauza cenzurii şi a represaliilor; 12 februarie 1935: debutează pasajele păstrate din Jurnalul lui M Sebastian, incluse ulterior în volum 13 septembrie 2010 în jurul lui Mihail Sebastian (6) Singura etapă disponibilă, pentru înscenarea orbirii gazetarului Mihail Sebastian, ca… „extremist moderat”, rămânea între toamna lui 1931 şi iarna lui 1933 Însă e complet neverosimil ca intelectualul evreu – ilustrat în ochii contemporanilor prin spiritul său cartezian şi ironia mordace pe care le propaga –, proaspăt revenit din democraţia franceză, să deraieze peste noapte către extrema dreaptă, frenetică şi antisemită, timp de doi ani, apoi să îndure un an de cvasi-cenzură, după care să profeseze din nou, în paginile Jurnalului său intim, o neştirbită convingere democratică Lucrurile nu se leagă, în traseul lor atât de sinuos-zigzagat Decât, eventual, prin interpretarea falsificată a textelor de-atunci şi prin violenţe stilistice care să distragă atenţia cititorilor de azi (iar în acest compartiment ziarista clujeană mai pune de la sine, cât să prisosească) Să admitem totuşi pentru moment, de dragul demonstraţiei, că astfel ar fi stat lucrurile Să concedem, împreună cu exploratoarea trepidaţiilor diabolice, că Mihail Sebastian şi-a vândut sufletul în perioada 1931-1933 Însă cum a putut el oare să fie ispitit de Diavolul Nae Ionescu, din moment ce Profesorul s-a „convertit” la extrema dreaptă – după cum o indică textele din Cuvântul şi concluziile cercetătorilor – abia în toamna lui 1933?! Din două, una: fie Sebastian şi-a precedat cronologic Maestrul pe calea „pierzaniei” (dar atunci n-avea cum să fie influenţat de acesta!); fie a suferit farmecele extremiste ale lui Nae Ionescu, începând cu toamna anului 1933, pe urmă a îndurat – de-a lungul lui ’34 – rigorile cenzurii, neavând cum să-şi tipărească articolele, iar în februarie 1935 era din nou democrat bine-mersi, după cum o atestă Jurnalul (dar atunci cum îi poate fi documentată orbirea prin textele anterioare, datând din perioada 1931-1933?) Niciuna dintre cele două ipoteze nu stă în picioare, deoarece fiecare contravine precisei cronologii Butaforia romanţioasă a Martei Petreu pretindea să existe un Magistru pervers şi un Discipol naiv (fiindcă altminteri nu mai avea pe ce să-şi lipească îndoielnicele speculaţii psihanalitice) Dar textele din publicistica lui M Sebastian, preluate de neo-monografă prin citare parţială şi răstălmăcite prin plasare în contexte eronate, datează din etapa anterioară „înverzirii” lui Nae Ionescu! 14 septembrie 2010 în jurul lui Mihail Sebastian (7) — După cum am văzut deja, pamfletara face abstracţie de ceilalţi cercetători, care au devansat-o pe domeniul publicisticii interbelice a lui Mihail Sebastian şi au ajuns la rezultate diametral opuse Ea se străduieşte să le minimalizeze activitatea, să le conteste buna-credinţă ori chiar să le ascundă existenţa, prin neincluderea în bibliografia subiectului Ea afectează postura uşor prezumţioasă – a unui descălecător Această atitudine ar mai putea fi oarecum înţeleasă, prin raţionamente ţinând de concurenţa vanitoasă Însă e surprinzător că Marta Petreu trece sub tăcere şi depoziţia solidă a unui contemporan al lui Mihail Sebastian Este vorba de semnificativa scrisoare a lui Eugen Ionescu, adresată lui Tudor Vianu la 19 septembrie 1945, când autorul lui Nu îşi biciuieşte sardonic, dar cu mare precizie, colegii de generaţie pentru deriva extremistă El mărturiseşte, cu un drum, şi despre demnitatea constantă a lui Sebastian „Generaţia «Criterion», fudula «tânăra generaţie» de acum cincisprezece şi zece ani s-a descompus, a pierit Niciunul din noi nu avem încă patruzeci de ani şi suntem sfârşiţi Alţii, atâţia, morţi Generaţia tirale e mult mai norocoasă Noi am fost nişte bezmetici, nişte nenorociţi În ceea ce mă priveşte nu-mi pot reproşa că am fost fascist Dar lucrul acesta se poate reproşa aproape tuturor celorlalţi M Sebastian îşi păstrase o minte lucidă şi o omenie autentică Ce păcat că nu mai este subl M , L A Cioran e aici, exilat Admite că a greşit, în tinereţe, mi-e greu să-l iert A venit sau vine zilele astea Mircea Eliade: pentru el totul e pierdut de vreme ce «a învins comunismul» Asta e un mare vinovat Dar şi el, şi Cioran, şi imbecilul de Noica, şi grasul Vulcănescu, şi atâţia alţii (Haig Acterian, M Polihroniade) sunt victimele odiosului defunct Nae Ionescu Dacă nu era Nae Ionescu (sau dacă nu se certa cu regele) am fi avut, astăzi, o generaţie de conducători valoroasă, între 35 şi 40 de ani Din cauza lui toţi au devenit reacţionari Al doilea vinovat este Eliade: la un moment dat era să adopte o poziţie de stěnga Sunt de atunci cincisprezece ani Haig Acterian, Polihroniade fuseseră comunişti Au murit din cauza prostiei şi încăpăţânării Eliade a antrenat şi el o parte din «colegii de generaţie» şi tot tineretul intelectual Nae Ionescu, Mircea Eliade au fost îngrozitor de ascultaţi Ce era dacă ăştia erau maeştri buni Pe lângă ei, Crainic nu contează Din cauza lui Nae Ionescu, Haig Acterian şi Polihroniade au murit Iar prostul din topor, Costin Deleanu şi poetul Horia Stamatu sunt fugari în Europa (o să-i vedem în Franţa într-o bună zi), ca şi Eliade, ca şi Cioran, ca şi Amzăr Iar ceilalţi imbecilizaţi sunt inutilizabili: licheaua Paul Sterian (e încă în Turcia?), buhăitul Vulcănescu, imbecilul de Cantacuzino, fudulul, prostul, grandilocventul Dan Botta, afectatul, ipocritul Constantin Noica, secătura Petru Manoliu Unii morţi din prostia lor, alţii, din fericire, amuţiţi – toată generaţia «Criterionului» e distrusă Fatalitatea îi urmăreşte pe toţi, şi pe cei care nu s-au lăsat prinşi de stupiditate şi nebunie, şi pe cei rămaşi lucizi Accidente absurde sau misterioase s-au ivit; i-au aruncat, şi pe ei, dincolo… subl M , L A Singur a rămas Petru Comarnescu, dar el nu era decât impresarul, organizatorul Criterionului, «animatorul» nu mai are pe cine anima şi organiza Cruţându-l pe el, destinul a vrut să facă o ironie: să evidenţieze şi mai bine golul din juru-i” Mărturiile contemporanilor lui M Sebastian, precum şi concluziile unanime ale cercetătorilor operei sale converg, atunci când îi atestă gândirea lucidă şi demnitatea personală Şi totuşi, documentele vremii sau explorările profesioniste ulterioare sunt, în mod sistematic, neglijate ori denigrate de mitografa contemporană Procust retează cu hotărâre tot ce depăşeşte extremităţile patului şi îşi continuă nestingherit isprăvile Un umăr suplimentar mai pun, în sprijinul balivernelor aventurierei, şi cei care-o premiază ori o reeditează sub ochii noştri uluiţi Imaginea publică de moment şi banii sunt oare mai importanţi, în România secolului XXI, decât realitatea istorică a faptelor? 18 septembrie 2010 Iluziile pierdute ale lui Paul Cernat (1) Paul Cernat este un reprezentant proeminent al tinerei generaţii de critici literari S-a afirmat în ultimii ani în presa de specialitate prin hărnicia prezenţei cvasi-ubicue, tonalitatea matură a comentariilor sale, raţionalismul şi prudenţa evaluărilor, surprinzătoarele schime de independenţă, prin care se sus trăgea când şi când de sub presiunea taberelor deja cimentate şi atât de previzibile Asemenea rare calităţi nu puteau să nu-l propulseze în prim-planul curiozităţii cititorilor Constat azi că tresăririle de personalitate ale lui Paul Cernat se pot manifesta nu doar ca semn de exasperare, în direcţia revendicării unui grad sporit de autonomie a judecăţii Cabrarea conferă o forţă suplimentară de izbire, inclusiv atunci când este vorba de revenirea în tranşeea conformismului Contestarea libertăţilor de gândire şi a temerităţii de evaluare se produce, în scrisul lui Paul Cernat, într-un mod la fel de natural, cu aceeaşi intensitate regurgitantă Poteca eliberării din sclavie are două sensuri, e cu dus-întors 19 septembrie 2010 Iluziile pierdute ale lui Paul Cernat (2) Şi nu mă gândesc aici în primul rând la efortul – oh, atât de delicat – depus de Paul Cernat pentru „recuperarea” imaginii publice a lui Sorin Antohi Omul îi turnase la Securitate, decenii în şir, pe amicii săi de suflet, dar a recunoscut-o abia întrun târziu, constrâns de iminenţa deconspirării Şi-a continuat totuşi netulburat cariera universitară, conducând institute şi doctorate, participând la comisii internaţionale de expertiză, cu toate că el însuşi nu dispunea de un doctorat ştiinţific en bonne et due forme Alt scandal colosal! mai lipseau doar naivităţile virginale de prin revista 22, unde Paul Cernat compătimea siderant că, „în mod regretabil, aproape nimeni nu-i mai solicită azi expertiza” lui Securin Antohi Co-conducerea fantomaticei reviste Cuvântul îşi avea preţul său de conştiinţă Cernat l-a achitat cu nonşalanţă Unde-a trecut Antohi, treacă şi Marino! Iată-l din nou pe isteţul transfigurator de realităţi gâdilând arguţii ieftine El ne explica mai ieri-alaltăieri, prin Observator cultural, că nu putem noi pricepe tot zbuciumul sufletesc al delatorilor („E adevărat, Marino şi alţii au fost nişte instrumente ale Securităţii, însă după ce au fost victime ale ei”), ne făcea teorii ale conspiraţiei, pentru a deturna atenţia de la situaţiile concrete discutate („Marii vinovaţi şi marii păpuşari sunt în umbră, acoperiţi, şi îşi râd de noi”), piţiga pe coarda Operei, care e în măsură să scuze ori să atenueze murdăriile patente ale Artistului („să nu speculezi păcatele moral-politice ale oamenilor pentru delegitimarea unor opere valabile”) etc Cu asemenea antecedente la activ, nu e de mirare că Paul Cernat probează azi, în Observator cultural nr 539, 540, 541/2010, o nouă treaptă a devenirii profesionale: de la cazuri la… cazuistică De la porcăriile concrete la vicleniile abstractizante Ştiau ei câte ceva, marxiştii, când ne asigurau că acumulările cantitative (de zgură plutitoare) împing spre saltul calitativ (de ceaţă generalizată) După ce-a spălat plin de zel imaginea unor amici ai Securităţii, Paul Cernat se gândeşte să pună pe masă, în sfârşit, o ditamai teorie prin care să-şi apreteze franj urii conştiinţei 20 septembrie 2010 Iluziile pierdute ale lui Paul Cernat (3) Ar fi recomandabil, aşadar, să ascundem sub covor făraşul plin al literaturii române, în loc să-l exteriorizăm Ar fi chiar o legitate istorică Nu mai putem s-o ţinem tot langa înainte, vorbind pe faţă despre compromisurile şi laşităţile puse în scenă de admirabilii noştri scriitori: „dacă în timpul unei ocupaţii militare şi/sau politice – lesne calificabile drept anormale în raport cu norma libertăţii pluraliste –, atari atitudini sunt adecvate, dacă nu şi legitime, aplicarea retrospectivă a criticii de front devine de la un punct încolo contraproductivă şi inadecvată” E foarte logic băiatul! Când n-ai libertăţi pluraliste, e normal să critici derapajele etice, dar îndată ce le-ai căpătat (din ceruri?; prin sacrificiile altora?), e recomandabil să-ţi ţii gura Ca să nu devii inadecvat înainte de a-şi deşerta sacul de răstălmăciri, Paul Cernat porneşte mimând seriozitatea El face distincţii, e analitic şi obiectiv Ar fi fals să confundăm ideea de scriitor cu aceea de conştiinţă şi responsabilitate publică Prin urmare ar fi incorectă „suprapunerea deliberată între noţiunea de «scriitor» şi cea de «intelectual public», de instanţă civico-morală” Datorită acestei operaţiuni de decantare, s-au constituit în cultura română postdecembristă două grupări, care s-au aşternut pe o lungă dispută Dialogul public şi evaluarea reciprocă a criteriilor de judecată echivalează, în viziunea tânărului autor, cu o sinistră hecatombă: „atât militantismul «est-etic», cât şi partizanatul defensiv al adversarilor, ambele – reflexe ale unei logici de front, se fac responsabile de perpetuarea, până spre mijlocul anilor 2000, a unui maniheism posttraumatic cu efecte nocive în planul evaluării critice şi al vieţii literare” Ce să deducem de-aici? Că idealul public al lui Paul Cernat se îndreaptă spre frăţietatea universală, unde lupul şi mielul se pupă-n bot armonios? Asta n-o va găsi nici în poveştile fraţilor Grimm „Maniheismul” deplâns azi cu lacrimi de crocodil era prezent în literatura română, bine mersi, şi pe vremea dictaturii lui Ceauşescu, doar că era mai dificil de exprimat din cauza cenzurii Vocea alternativă se refugia atunci la Europa liberă, ori în eteratele apropouri printre rânduri, PS -uri de clarificări aparent benigne şi aşa mai departe Dar ea continua să existe 21 septembrie 2010 Iluziile pierdute ale lui Paul Cernat (4) Până aici P Cernat schiţase oarecum o tentativă de clasificare, o caricatură de apreciere globală Dar pe urmă îşi suflecă mânecile şi trece vânjos la execuţia publică a opiniilor care, lui personal, îi tulbură somnul de după-amiază Direcţia de gândire care propune sancţionarea etică a compromisurilor scriitoriceşti şi a complicităţilor cu diversele dictaturi e gratulată cu ciomagul, deoarece „a avut în plus, vreme de un deceniu şi mai bine, un caracter preponderent publicistic, polemic şi defulatoriu O lustrare umorală şi sterilă, în care putem vedea şi o compensaţie întârziată pentru tăcerile din anii comunismului…” Da, da, asta e răsplata verbală cuvenită, pentru toţi cei care le ciocănesc obrazul colaboraţioniştilor: „caracter preponderent publicistic, polemic şi defulatoriu”; „o lustrare umorală şi sterilă” Nu ştiu de ce am impresia că Paul Cernat îşi plantează cam artificial epitetele, cu unicul scop de-a discredita conceptele alături de care le plasează Criticul literar nu pare să fie adeptul unei lustrări, de pildă, „intelectuale şi fecunde”, ci e pur şi simplu adversarul oricărei lustrări Adjectivele corozive îi slujesc la reconfortarea conştiinţei sale tulburi Şi cum îşi explică autorul nemulţumirile? „În ciuda declaraţiilor de intenţii, numărul relecturilor critice sistematice aplicate autorilor canonici ai perioadei postbelice – evident, dintr-o perspectivă «liberă», actualizată – a fost neglijabil Pentru critica şi istoria noastră literară aceşti ani pot fi consideraţi în mare parte pierduţi ” De parcă i-ar fi împiedicat cineva, în tot acest răstimp, pe Paul Cernat şi ciracii lui, să-şi răspândească în cele patru orizonturi „relecturile critice sistematice”! De parcă monologul consensual şi estetizant ar umple de sevă, peste noapte, critica şi istoria noastră literară debilă! Oricum, bizară mentalitate la un reprezentant de frunte al tinerei generaţii: taci tu, ca să vorbesc eu! (Cu varianta ajutătoare: spune ce vrei tu, dar numai pe subiectul hotărât de mine ) Păi, unde scrie că Paul Cernat e singurul care împarte biletele, după bunul său plac, la festivalul de vorbit în public? 22 septembrie 2010 Iluziile pierdute ale lui Paul Cernat (5) Teama de etic se refugiază, ipocrit, în esteticul sublimat Comentatorul ne dă brěnci să recuperăm de-a valma frumuseţile artistice: „s-ar cuveni să acceptăm că a venit timpul ca, spunând tot ce e de spus despre «mizeriile» istoriei noastre recente, să salvăm măcar producţiile literare valide, indiferent dacă aparţin unor «colaboraţionişti» sau nu” Nobilă preocupare, de nu cumva esteticul în sine reprezintă o categorie relativă, disputată inclusiv prin dictonul popular: nu-i frumos ce e frumos, ci-i frumos ce-mi place mie Cum facem atunci să ajungem la un consens, în ierarhizarea minunăţiilor literare româneşti? Aici reţeta furnizată cu generozitate de Paul Cernat e cam simplistă Primul pas – şi singurul – ar fi să uităm, la comandă, de dragul edificării monumentului cultural, traseul sinuos individual Dacă reuşim să-l citim pe-un autor, ţinândune strâns masca pe figură, putem avea revelaţia geniului Analistul reia astfel cu voluptate şi încurajează excursiile către groapa de gunoi a lui Eugen Barbu: „E greu şi azi pentru unii să accepte că un stâlp al ceauşismului protocronist ca Eugen Barbu a putut scrie – alături de volume mai mult sau mai puţin compromise – câteva romane şi nuvele remarcabile, care nici măcar nu sunt plagiate ca Incognito” Pentru ca un personaj dezgustător ca Eugen Barbu – care-a împletit complicitatea cu regimul ceauşist, prin delaţiuni şi activitate propagandistică deşănţată, şi sfidarea regulilor elementare ale scrisului, prin plagiate repetate – să fie redescoperit şi repropulsat, prin respiraţie artificială, gură la gură, de către un reprezentant al tinerei critici literare, nu era nici măcar nevoie de-o revoluţie anticomunistă Spectacolul de exhibiţionism cinic al lui Paul Cernat e dintre cele mai dizgraţioase 23 septembrie 2010 Iluziile pierdute ale lui Paul Cernat (6) Pentru a edifica o asemenea dubioasă performanţă, scriitorul plantează la rădăcina speculaţiilor sale (filosofice, dragă Doamne) o contradicţie răstălmăcitoare Pe de o parte, el se pronunţă în favoarea estetismului absolut: „calitatea literară se cere judecată cu o unitate de măsură intrinsecă Un asemenea adevăr banal trebuie reamintit” Pe de altă parte, criticul admite însă că „literatura nu e niciodată «pură», necondiţionată de contexte biografice, sociale, ideologice, dar evaluarea ei n-ar trebui să fie condiţionată de criterii exterioare artisticităţii” Avem prin urmare un obiect artistic complex, numit operă literară, care s-a înălţat la intersecţia mai multor sectoare ale activităţii umane: biografia personală, existenţa socială, presiunea ideologică, experienţa estetică etc Etc Şi mai avem un critic literar tendenţios, care pentru a-şi răspândi jocurile de societate de-a struţul şi nisipul, face tabula rasa din toată bogăţia operei literare, proclamând exclusivismul îndârjit al unei singure trăsături, literaritatea (calitate, ea însăşi, fluidă şi relativă) Iar ipoteza castratoare ne e lansată de la înălţimea Turnului Eiffel, pe un ton tranşant şi condescendent: „Un asemenea adevăr banal trebuie reamintit” Astfel procedând, omul se pronunţă implicit, cu o închistare stupefiantă, împotriva abordărilor pluridisciplinare, contextuale, sintetizante, împotriva descoperirii adevărurilor filosofice despre lume şi existenţă, prin intermediul textului literar, căci toate acestea, nu-i aşa?, nu sunt cuprinse în „unitatea de măsură intrinsecă” Paul Cernat consfinţeşte poziţia ancilară a criticii literare, în timp ce-şi plimbă lupa monofazată peste bogăţia de semnificaţii şi trăiri a operei artistice, găsindu-i doar ici şi colo virtuţile literare Vrând să-i gonească pe alţii, de la Cina cea de Taină, se exclude pe sine însuşi 24 septembrie 2010 Iluziile pierdute ale lui Paul Cernat (7) Prin ce e mai bună soluţia avansată de P Cernat, în comparaţie cu ce se propunea în sacrosancta „rezistenţă prin cultură”? Pe vremea dictaturii comuniste, întrucât scriitorilor români le era amputată dimensiunea social-politică a reflecţiei publice, mulţi dintre ei s-au îmbătat cu apă rece, spunându-şi: din moment ce nu ni se permite să ne pronunţăm decât în limitele textului literar, noi declarăm – în semn de sfidare? — că nici nu ne interesează altceva Nu sistemul opresiv ne blochează o cale de evoluţie, ci noi optăm cu bună ştiinţă, prin argumente filosofico-estetice (?), să renunţăm la ea 25 Peste capetele scriitorilor s-a prăvălit însă, pe neaşteptate, schimbarea de regim din decembrie 1989 Rezistenţa prin cultură n-a mai valorat o ceapă degerată, în corul revendicărilor energice, provenite din cele mai diverse straturi ale societăţii Refugierea în turnul de fildeş al estetismului autosuficient, refuzarea interdisciplinarităţii şi a dimensiunilor politicului din existenţa cotidiană îi condamnau, în mod automat, pe toţi cei înţepeniţi în proiect, la desuetudine Iar acum, după douăzeci de ani, apare ca o floare Paul Cernat şi încearcă să răsucească la loc mersul istoriei, oţărându-se la toţi cei care i-au experimentat deja, pe propria piele, splendorile şi servituţile: „Din păcate, revizionismul est-etic postdecembrist – care are, desigur, legătură cu critica, mai puţin cu cea literară – s-a făcut responsabil de întreţinerea prelungită a unei confuzii deliberate între etic, estetic şi politic, fapt ce a dus nu doar la vicierea multor judecăţi de valoare, ci şi la parohializarea vicioasă a câmpului nostru cultural, ceea ce a favorizat – cu bune intenţii, poate – mai degrabă o nouă închidere decât o reală deschidere a minţii” Mintea bornată – care respinge percepţia realităţilor în interconexiunea lor disciplinară – îi acuză pe ceilalţi de închiderea septembrie 2010 Iluziile pierdute ale lui Paul Cernat (8) — Că Paul Cernat ne propune o nouă lobotomizare ceauşistă se percepe şi din nostalgiile lui maladive Tânărul scriitor, afirmat în contextul şi cu ajutorul pluralismului democratic, îşi deapănă cu voce tare aleanul după glorioasele vremuri de odinioară Punctând în treacăt micile detalii dezagreabile, analistul subliniază apoi cu entuziasm aspectele tari ale ceauşismului literar românesc: „cultul «operei» ample, complexe, seriozitatea laborioasă din domeniul criticii şi istoriei literare, o «înflorire» spectaculoasă a poeziei, dar şi a prozei ce uza de strategii «oblice» (parabole istorice, metaficţiune parodică, realism magic, ambiguităţi ludice şi ironice ş a m d ), ba chiar şi a literaturii de aventuri” De mirare că toată această „înflorire” s-a dus de râpă, nu-i aşa? Urmează pupatul dulce, lipit pe mâna cenzorilor trimişi din ceruri, de la Partidul Comunist Român: „Mă tem că nu-i cu totul neîndreptăţit umorul negru al celor ce afirmă că, în anumite cazuri, cenzorii au făcut bine – literar vorbind unor romane prea «subversive», plivindu-le prolixitatea tendenţionistă şi redundanţele moralizante Când vrei să îţi transformi literatura în armă politică antitotali tară, e de dorit să nu tragi împotriva propriei literarităţi” De ce nu s-o fi ducând isteţul la un schimb de experienţă prin Cuba ori Coreea de Nord, să le explice şi romancierilor subversivi de-acolo despre binefacerile estetice ale cenzurii?! Fireşte că întreaga teorie privind absolutismul estetizant al literaturii e scoasă din jobenul magic al scamatorului: „Etica politică e una, dar literaturii îi prieşte, în general, eschiva, atitudinea oblică, piezişă, «enigmatică» „ Cine i-a şoptit la ureche, lui Paul Cernat, o asemenea aberaţie?! în realitate, unele dintre cele mai semnificative izbânzi din istoria literaturii au avut, tocmai dimpotrivă, o atitudine directă, militantă, adânc implicată în realităţile din mijlocul cărora au apărut Nu vreau să insist aici asupra epopeilor homerice, dar capodopera medievală a lui Dante Alighieri a oferit, cu siguranţă, cel mai fidel tablou al vieţii social-politic-etic-religioase de-atunci Capodopera contemporană a lui Alexandr Soljeniţân nu doar a descris bârlogul monstrului comunist, la el acasă, ci a condus pur şi simplu la o revoluţie a mentalităţilor politice, pe întregul continent european Ne va explica oare Paul Cernat că Divina Comedie ori Arhipelagul Gulag nu ţin de marea – de cea mai mare – literatură a tuturor timpurilor? 26 septembrie 2010 Iluziile pierdute ale lui Paul Cernat (9) Pe vremuri circula în mediile scriitoriceşti un banc sugestiv Se spunea că, prin anii ’50, în plină epocă proletcultistă, Eugen Barbu, în timp ce stătea la băut cu amicii într-un restaurant, lear fi declarat cu aplomb: „Gata, băieţi, m-am săturat De mâine mă fac porc Mă dau şi eu cu comuniştii” A urmat sinistra experienţă cunoscută, când Eugen Barbu a devenit principalul stâlp cultural de susţinere a ceauşismului, beneficiind de toate privilegiile nomenclaturiste aferente Bancul e, totuşi, cu două tăişuri şi le-a permis celor cu simţul umorului să-l considere mai curând fabricat: împrejurarea presupune că Eugen Barbu ar fi avut şi o etapă anterioară, de conştiinţă şi luciditate, ceea ce, având în vedere profilul odios al personajului, pare cu totul improbabil… Mi-am amintit de această anecdotă apocrifă, în timp ce citeam pasajele spăşite în care Paul Cernat îşi pune cenuşă-n cap, regretându-şi elanul publicistic anterior, care l-a propulsat în atenţia opiniei publice, şi promiţând că n-o să mai facă: „Nu mă exclud din peisajul acestei orbiri ideologizante, şi cred că dezintoxicarea prin care am trecut după 2005 a fost salutară Multă vreme, atât sus-semnatul, cât şi colegul Daniel Cristea- Enache am fost percepuţi ca fiind pe «baricade» opuse Faptul că azi ne regăsim, de bine, de rău, pe aceleaşi poziţii ale «ecumenismului estetic» ţine de o normalitate inconceptibilă în anii ’90 Nu e vorba aici de «apolitism», ci de o (pe cât posibil) depolitizare a actului critic, în condiţiile în care independenţa sa e mereu ameninţată de sectarisme clientelare (…) În ceea ce mă priveşte, am căzut o vreme în această capcană din raţiuni mai mult est-etice decât estetice Nu degeaba atunci când am scris, acum câţiva ani, despre criza de creştere a prozei noastre tinere şi stigmatizarea puerilă a maximalismului narativ, multă lume s-a scandalizat, contrariată” Cernat se întoarce din excursia de la Damasc şi, din Paul, devine Saul… 27 septembrie 2010 Iluziile pierdute ale lui Paul Cernat (10) Ce interese mână oare din urmă această metamorfoză proclamată sus şi tare? Majoritatea noii generaţii de critici a învăţat, de fapt, să se muleze pe evaluările precaute, vâslind în limitele ţarcului estetizant: „E de remarcat că o judecată sine ira et studio, dar nu necritică, dublată de o separare fină între etic, estetic şi politic în judecarea operei unor scriitori importanţi cu angajamente totalitare se manifestă abia de curând, la unii critici şi istorici literari din generaţia cea mai nouă (Andrei Terian, în G Călinescu A cincea esenţă, O ana Soare, în monografia despre Petru Dumitriu, Crina Bud, în cartea despre A E Baconsky ş a ), neangajaţi direct în «bătăliile» ideologice ale trecutului şi ale prezentului” Pe lista tinerilor aliniaţi la judecata prudentă, unilaterală, care şterge compromisurile social-poli ti ce grosolane ale autorilor examinaţi, dragă Doamne, strict estetic, Cernat îl putea adăuga şi pe alde Mihai Iovănel Fost ciomag al lui Eugen Simion printre cercetătorii revoltaţi din Academie, el şi-a făcut mâna reeditându-l triumfal pe D R Popescu, în anul de graţie 2004 Aceste calităţi, pe lângă multe altele, l-au chivernisit pesemne şi cu un premiu academic pentru publicistică, deşi Iovănel încă nu s-a învrednicit să publice o carte, în înţelesul îngust şi tradiţional al termenului Pentru cine are probleme cu terminologia, eşti mare publicist atunci când nu publici cărţi… (Originalitatea răsplăţii a fost depăşită în trombă, când premiul „Titu Maiorescu” pentru critică literară al Academiei Române i-a fost ulterior atribuit unui legionaroid agramat ) Privind roată şi învăţând din mers, nou-veniţii în lumea literaturii române au băgat de seamă că, dacă te ţii vertical în convingeri, cariera ta stagnează După decembrie 1989, vechea garnitură de mastodonţi a rămas la butoanele de comandă, în sectoarele culturale şi educative pregnante Dispensa, în vederea căţărării fulgerătoare, e semnată doar în beneficiul celor fără scrupule excesive pe teme de judecată etică Şi-atunci ce face junele publicist? îşi mai permite să descifreze, în gura mare, semnificaţia înscripţiei „Mene, mene, tekel, upharsin” ě Principiile nu ţin de foame, iar lecţia cu pricina au învăţat-o, vai, mult prea repede tinerii critici, ale căror valori de tagmă vine acum să le îngroaşe Paul Cernat 28 septembrie 2010 Iluziile pierdute ale lui Paul Cernat (11) Este evidentă prăpastia uriaşă care s-a căscat între valorile profesate în ţară şi cele apreciate în lumea reală Pe plan intern, înţepenirea vechilor decidenti în poziţii-cheie pentru cariera intelectuală impune aceleaşi criterii de contraselecţie remarcate, cu decenii în urmă, şi de către I D Sârbu: „după o generaţie ce refuză castrarea totală (un coi poate fi donat ostatec la primărie), vine o generaţie ce se castrează singură, în sunet de tobe şi trâmbiţe, ca apoi să urmeze a treia generaţie care se naşte deja castrată gata” E drept că I D Sârbu n-a intuit, la vremea sa, tentativele unora de-a face… saltul generational, încercând să urce pe scara curajului, de la nivelul nepoţilor la acela al părinţilor Sau poate chiar al bunicilor Zbaterea aceasta măruntă, între adevărul conştiinţei şi adevărurile carierei, se află însă la ani lumină de realităţile vieţii O putem constata mai ales când avem prilejul de-a face comparaţii Când avem posibilitatea de-a admira imaginea României, văzută prin ochii unui scriitor vertical Herta Müller – recent premiată cu Nobelul pentru Literatură – şi-a prefigurat vizita în România printr-o serie de observaţii tăioase despre situaţia mioritică din zonă: „Când te uiţi peste tot, vezi oameni care au lucrat pentru Securitate şi nu prea are importanţă cine ce a făcut Nu s-a discutat aproape nimic: nici despre Securitatea din Biserică, nici despre cei care au fost omorâţi când treceau graniţa, nici despre cine pe cine a împuşcat la Revoluţie sau despre cine a dat ordine Oriunde te uiţi, în psihiatrie sau în alte domenii, nu s-au dat răspunsuri despre ceea ce s-a întâmplat acolo în perioada dictaturii, pentru că problema nici nu a fost pusă Trăiesc în Germania şi compar mereu lucrurile: cum s-a întâmplat cu istoria recentă a RDG şi ce s-a făcut în România Rezultatul este sumbru” Au oare scriitorii români vreo datorie, pe această linie a democratizării societăţii în care trăiesc? S-o ascultăm din nou pe Herta Müller: „în alte ţări intelectualii se ocupă mai mult de treburile politice, se discută mult mai mult şi mai aplicat pe marginea unor teme, ceea ce în România nu s-a întâmplat şi nici nu se va întâmpla Din păcate, în România există alte obişnuinţe, dar foarte multe ar putea depinde de intelectuali şi de tehnocraţi Scriitorii şi artiştii din România nici măcar nu au vrut să discute despre problemele colaboraţionismului Erau prea mulţi încurcaţi cu dictatura, aşa cred” Iar dialogul continuă pe aceeaşi tonalitate lipsită de echivoc: „Cum aţi putea defini acest gen de neimplicare? / H M : în limba germană există termenul «Mitläufer», cel care merge cu ei: tace, încearcă să nu iasă în evidenţă, nu deranjează pe nimeni, se face gri” între înfrigurarea lui Paul Cernat de a trage după sine uşa bordeiului, spre a nu fi deranjat în judecăţile exclusiv estetice, şi exigenţa Hertei Müller, care cuprinde cu privirea sa realităţile mizerabile ale unei societăţi înapoiate şi ale unor scriitori care (nu) o reprezintă, se află distanţa dintre cel care îşi caută adaptarea la non-valoarea internă şi cea care a obţinut deja recunoaşterea valorică externă De-asta n-are ursul coadă 29 septembrie 2010 Despărţire (1) Aflu cu imensă durere că s-a stins din viaţă, la Dietzenbach, scriitorul Ion Solacolu, preşedintele Cercului Democrat al Românilor din Germania În discreţia şi demnitatea sa consecventă, a reprezentat pentru mine, în primii mei ani de publicistică, un important punct de referinţă Solacolu a tipărit în ţară, după schimbarea de regim, unele cărţi cu profil politologic: Inconsistenţa miturilor (în colab Cu Stelian Bălănescu), 1995; Schimbarea alianţelor României De la Titulescu la Antonescu (în colab Cu Gheorghe Barbul), 1996; Marea farsă a secolului: fascismul bolşevic O discuţie despre stěnga ţi dreapta politică, 1996 Însă marea sa realizare a constat mai ales în editarea, din Germania, timp de vreo douăzeci de ani, a revistei Dialog Aici au publicat, în condiţiile deplinei urbanităţi şi libertăţi de expresie, lideri de opinie ai exilului românesc: Ion Raţiu, Radu Câmpeanu, Neagu Djuvara, Dinu Zamfirescu, Mircea Ionniţiu, Ileana Vrancea etc , precum şi personalităţi culturale semnificative: Monica Lovinescu, Virgil Ierunca, Paul Goma, Virgil Nemoianu, Norman Manea, S Damian, Mircea Iorgulescu etc 16 Revista Dialog a inclus, din octombrie 1982, un Supliment pentru literatură, cultură şi educaţie, redactat de Ion Solacolu în colaborare cu Ion Caraion, iar între 1988 şi 1992 un Caiet de literatură, redactat de I Negoiţescu Tot aici s-au publicat, în premieră absolută, manuscrise de mare importanţă literară, cum sunt romanele Din calidor şi Patimile după Piteşti de Paul Goma („în dactilografierea autorului”), ori Straja dragonilor, fragmente autobiografice de o şocantă sinceritate, redactate de I Negoiţescu înaintea decesului În estimările realizate de însuşi Ion Solacolu, „statistic privind lucrurile, din revista Dialog au apărut peste 200 de numere (numărul standard avea între şi 32 de pagini), din Suplimentul pentru literatură, cultură şi educaţie, care nu mai apare de câţiva ani, 72 de numere, din Caietul de literatură, 34 de numere În plus am mai editat pentru Ion Caraion, cu menţiunea «apărut în colecţia Dialog, zece numere din revista lui internaţională de poezie Don Quichotte, pe care el o redacta la Lausanne iar eu o culegeam şi multiplicam la Dietzenbach” 30 septembrie 2010 Despărţire (2) Revista Dialog, rodul strădaniei sale solitare, era redactată, dactilografiată, multiplicată şi încopciată Fiecare exemplar era pus în plic şi expediat, gratuit, pe adresa unor intelectuali şi exilaţi de limbă română, stabiliţi cu domiciliul pe toate continentele Abia în ultimii ani, publicaţia a început să fie culeasă şi tehnoredactată pe computer, iar printre destinatarii săi au fost incluşi unii scriitori din România Am descoperit-o pe la jumătatea anilor ’90, când primind eu însumi un exemplar prin poştă, am rămas uimit de consistenţa periodicului şi m-am simţit obligat să-i mulţumesc editorului pentru amabilitate S-a născut de-aici o întinsă corespondenţă, ulterior consolidată într-o impecabilă prietenie Poate că eram eu atunci la vârsta elanurilor şi a descoperirilor indignate, pe care el încerca, din ipostaza senectuţii amare, să le tempereze ori să le expliciteze Fragmente din aceste schimburi de idei am inclus, cu acordul său, în volumul meu Orient Expres Mi-a stat aproape cu iniţiativele, sugestiile şi semnătura sa atunci când am avut, împreună cu amicul Ovidiu Pecican, ideea de-a lansa pe internet revista E-Leonardo L-am invitat aici, auzind că are intenţia să doneze, la trei biblioteci diferite din ţară, colecţia completă a revistei Dialog Am dirijat una dintre donaţii către B C U Cluj S-a organizat şi un simpozion festiv, cu luări de cuvânt despre semnificaţia şi consistenţa exilului cultural românesc, despre poziţia relevantă a Dialogului pe baricadele luptei în favoarea democraţiei Au intervenit prof Doru Radosav, Adrian Marino, Laszlo Alexandru, Ion Solacolu, Mircea Popa, alţi participanţi din sală Discuţiile, substanţiale, au fost publicate în E-Leonardo, nr 5/2004 1 octombrie 2010 Despărţire (3) Cu aceeaşi ocazie, Ion Solacolu a fost invitat de Ovidiu Pecican spre a li se adresa studenţilor care cercetau problemele de europenistică şi de evoluţie democratică pe continentul nostru frământat Nu se putea găsi un vorbitor mai avizat pe tema care se suprapunea, de fapt, peste însăşi traiectoria meditaţiilor Am avut şi ocazia unei discuţii mai apropiate cu Ion Solacolu Absolvise o facultate cu profil tehnic, obţinuse un doctorat în specialitate Avea o carieră promiţătoare în România şi un drum limpede trasat, de pe care ar fi trebuit să lipsească surprizele Dar n-a mai suportat, văzând paranoia ceauşistă care se dezlănţuia După eşecul Mişcării Goma, din 1977, a hotărât să plece definitiv cu familia în Germania, pentru a le da copiilor săi o nouă şansă Era bine acolo, fiindcă erau împreună, dar gândul lui se întorcea mereu spre România Avea deja peste 40 de ani în momentul dezrădăcinării Nu s-a putut adapta niciodată cu adevărat la cultura germană, limba o vorbea greoi, cu ezitări şi apatie Nu-şi găsea nicăieri de lucru, devenise „gospodina” casei, în timp ce soţia lui, copiii îşi urmau drumul în viaţă (la servicii îndepărtate, cu navetă, la şcoli şi facultăţi) I-a venit ideea de a-şi transforma singurătatea şi interesul constant pentru realităţile româneşti într-o formă de comunicare cu ceilalţi exilaţi, care îi împărtăşeau nostalgia A preluat revista Dialog, la început practic doar câteva foi dactilografiate, multiplicate şi împărţite printre cunoscuţi Apoi cercul cititorilor s-a extins treptat – spre alte ţări, spre alte continente Se impunea o sursă de finanţare constantă, pentru această pasiune bizară (hârtia, tonerul, plicurile, timbrele etc ) Dar nimeni nu-i oferea un loc de muncă A studiat situaţia din mica localitate germană unde se stabilise şi a constatat că puţinii locuitori aveau o diversificată arie de interes pentru presă (ziare locale, ziare naţionale, reviste ilustrate, de modă, de grădinărit, de cinema, cu apariţii săptămânale, lunare etc ) Toate trebuiau să le parvină dimineaţa abonaţilor la uşă, pe când îşi sorbeau cafeluţa Însă lipsea cel care să presteze acest serviciu Aşa că a inventat el noua meserie Veneau noaptea baloţii cu presă, împachetaţi en gros, aduşi cu trenul ori camionul El locuia într-o casă cu gard scund şi curte încăpătoare Cutiile şi sacii îi erau aruncaţi, din mers, peste gard, după miezul nopţii Strângea, desfăcea şi sorta totul, în liniştea locuinţei adormite Apoi făcea cu mare precizie câte un mănunchi, din gazeta locală, regională şi naţională, revista de profil etc Pentru fiecare locuitor în parte, în funcţie de gusturile şi abonamentele oamenilor În zorii zilei, îşi lua bicicleta şi străbătea uliţele pustii, azvârlindu-i fiecăruia peste gard, în pragul casei, ziarele solicitate Pe când pedala în aerul rece al dimineţii, inginerul chimist din România, cu un strălucit doctorat în specialitate, nici măcar nu considera că noua lui ocupaţie constituie o nedreptate Iar asta a durat aproape zece ani Când a ajuns să citească prin sat contoarele de gaz ale locuitorilor, a luat-o ca pe o promovare profesională: în sfârşit putea să doarmă şi el noaptea Da-da, a fost un solitar pur-sânge acest Ion Solacolu, care şi-a plătit încăpăţânarea de a-şi menţine dreaptă şira spinării cu broboane de sudoare nobilă Doar el îşi va fi ştiut gândurile, în fundătura spre care l-a împins istoria Mie mi-a povestit toate acestea oarecum în treacăt, cu jumătate de gură, parcă era vorba de altcineva, în timp ce privea distrat clădirile somptuoase ale Clujului, pe ale cărui străzi ne plimbam agale Astăzi, când ştiu că el nu mai este, simt cum mă strěnge o gheară-n piept Dumnezeu să-l odihnească! PS Am o singură poză cu Ion Solacolu, pe care am făcuto eu în biroul lui Ovidiu Pecican Venit în vizită împreună cu doamna Liana Solacolu, cei doi soţi admiră cu amuzament noul manual de istorie, al cărui nonconformism stârnise deja valuri de praf şi cenuşă Eram în 1999 2 octombrie 2010 Categoria ţânţar (1) E absolut stranie impresia unora că, în dezbaterile culturale, hotărâtoare ar fi locvacitatea dezinhibată şi iuţeala de mână, pentru deformarea ori răsfrângerea subiectelor abordate Nu contează ce anume spui şi cum stau lucrurile: important e să fii prezent Să se vadă că ai răspuns, că nu eşti de-acord, că ironizezi Aşa se înfiripă faima de mare publicist Din suma răstălmăcirilor şi a diversiunilor fabricate În contextul recentei discuţii, mai insistente, despre opţiunile de judecată ale lui Paul Cernat, m-am oprit, într-un colţ al argumentaţiei, şi în dreptul lui Mihai Iovănel I-am adus în treacăt unele reproşuri Abia au trecut câteva ceasuri şi m-am pomenit corijat, în subsolul blogului, de impetuosul gazetar Ce rost mai aveau obiecţiile mele? împricinatul îmi şi replica, se explicita, mă punea la punct Promptitudinea condeiului şi băşcălia stilului aruncă în derizoriu esenţa discuţiei – un aspect concludent şi repetitiv al numeroaselor „dialoguri” angajate de Iovănel în presă îl învinui am că, în scopul căţărării în carieră, se pusese fără scrupule în slujba imaginii publice a lui Eugen Simion, pe fundalul unui amplu scandal mediatic Şi într-adevăr, cu vreo trei ani în urmă, numeroşi cercetători ai Academiei Române răbufniseră, excedaţi de şirul neîntrerupt de abuzuri pe care-l constatau la locul lor de muncă Lucru nemaiimaginat, oamenii ieşiseră valuri-valuri cu protestele în presă, astfel că Observator cultural organizase vreo trei numere speciale de dezbateri, fiind potopit de şuvoiul indignării Cum devine util ţânţarul la casa vecinului? Iovănel sare să pareze prin ricoşeu, în revista Cultura- „Nu mi-a trecut niciun moment prin cap să scriu despre protestul adresat de trei cercetători de la Institutul «G Călinescu» preşedintelui României şi preşedintelui Academiei, cu privire la «dictatura» din Institut”; „nu am putut să-l iau în serios” Dacă-i numărăm pe degete, coane Fănică, protestatarii au fost mai mult de trei: Cristina Bârsan, Ileana Stănculescu, Liliana Corobca, Roxana Sorescu, Cătălina Velculescu, Cristina Deutsch etc Alţii au plecat mormăind în barbă: Dan C Mihăilescu, Nicolae Florescu etc Alţii, în fine, nu s-au exteriorizat defel, fără a însemna că erau extaziaţi de fişa postului Mihai Iovănel ştia prea bine situaţia de-acolo, ca unul care se învârtea prin zonă Dar strategia bagatelizării („trei cercetători”) şi a decredibilizării („nu am putut să-i iau în serios”) e binevenită, în asemenea ocazii, în locul discutării frontale a realităţii 3 După ridiculizarea succintă a colegilor săi indignaţi de nedreptate, Iovănel se răsuceşte spre conducătoarea Observatorului cultural – publicaţia ce le găzduise revolta – şi începe să enumere sarcastic cărţile publicate până atunci de Carmen Muşat Şi se-apucă să le estimeze, dacă au sau n-au… relevanţă ştiinţifică, universitară Ce-are a face una cu altele? Nimic, dar nu asta contează Flăcăul se făcuse util cu o mică diversiune Mai trece o vreme şi, când îi aduc eu aminte de măgăria servilismului de odinioară, el îmi dă, vezi Doamne, bibliografie: mă trimite să-i recitesc articolul obraznic din revista Cultura Să vezi şi să nu octombrie 2010 Categoria ţânţar (2) Îi reamintesc de asemeni că, în urma prestărilor de servicii cu ciomagul, i s-a atribuit un premiu academic pentru publicistică, deşi Iovănel încă n-a catadicsit să publice nimic original între două coperti Răspunsul lui? Pentru a fi publicist, nu trebuie să publici cărţi (Să-l judece colegii lui, academicienii…) Şi că premiul nu era din partea Academiei Române, ci a Fundaţiei Naţionale pentru Ştiinţă şi Artă Ce-i drept, Fundaţia respectivă „îşi desfăşoară activitatea sub auspiciile Academiei Române”, fără a constitui însăşi instituţia cu pricina Păcatul meu era venial, întrucât am pus pe seama întregii Academii – şi a distinşilor academicieni din comisia de jurizare – eroarea frapantă a răsplătirii unui ciomăgar Asta scuza, oare, premierea pe bază de interes (e)? Dar Mihai Iovănel nu aşază faptele pe cintar, pentru a stabili o ordine de priorităţi şi gravităţi El nici nu-şi propune aşa ceva Nu evaluarea corectă şi transparentă îi stă în obiectiv, ci lansarea de fumigene superficiale, susţinute prin vervă batjocoritoare El insistă pe detaliile imperfecte, pentru distragerea atenţiei cititorilor de la esenţa problemelor aflate în dezbatere Prin ce periferii rău-famate ale intelectului şi-o fi deprins vicleniile acest pardalian? 4 octombrie 2010 Categoria ţânţar (3) Dar să revenim la subiectul nostru Întrucât se vorbea despre tinerii scriitori carierişti, care şterg zelos compromisurile social-poli ti ce ale predecesorilor, în numele criticii „estetice”, îi propuneam lui Paul Cernat să-l adauge la listă şi pe alde Mihai Iovănel, în calitatea aceluia de editor dezodorizant al lui D R Popescu Pe dată se iţeşte Iovănel, din subsoluri, cu răspunsul: „nu eu l-am editat pe D R Popescu: eu doar i-am postfaţat un roman («F») considerat cvasiunanim ca fiind foarte bun Aveţi altă părere? Foarte bine: presupun că în ’89 aţi ieşit în stradă pentru libertate de opinie, nu pentru liste negre şi epurări” Într-adevăr aveam altă părere Sub pretextul falacios al valorii estetice („un roman considerat cvasiunanim ca fiind foarte bun”), tineretul condeier trudeşte pe brěnci la re-băgarea ceauşiştilor în literatură În 2004, de fapt, dacă stăm să-i citim postfaţa căznită, Mihai Iovănel avea alte… pisici de fugărit „d’autres chats ŕ fouetter’) Problemele se puneau ceva mai răspicat „Trebuie precizate câteva chestiuni minimale şi, în opinia mea, de bun simţ Nu le revendic vreo pretenţie de originalitate Prima este de ordin general: din criteriile de judecată a ficţiunii literare nu fac parte adevărurile extraliterare pe care ea le poate exprima (Ce importanţă are pentru valoarea operei lui Dickens faptul că el prezintă în romanele lui o imagine denaturată a capitalismului de secol XIX din Anglia? Niciuna ) O a doua precizare priveşte decorul comunist Datele lui specifice au determinat o specificitate marcată a literaturii scrise în timpul lui Mesajul propriu-zis literar al cărţilor a fost dublat de un mesaj politic, pe linie sau în răspăr Situaţia aceasta comportă nuanţe: au fost autori mari şi demni/curajoşi; au fost autori mărunţi literar, dar curajoşi în plan politic; autori mari, dar laşi, sau nedemni, sau doar neutri; şi autori mici şi pe linie Astăzi, după ce specificitatea respectivă s-a dus spre locuri mai bune, rămânem cu cărţile autorilor mari, fie ei modele de moralitate sau nu Prin literatura pe care a scris-o, Dumitru Radu Popescu ţine de prima categorie; cu observaţia că o dată cu trecerea timpului calificativul etic se va evapora, lăsând să vorbească doar literatura Şi bine va face ” Să închidem bucla aberaţiei ambulante, încercând să pricepem ce vrea să transmită În creierii acestui Iovănel, D R Popescu ţine de categoria autorilor „mari şi demni/curajoşi”? Fostul preşedinte al U S R , întronizat de Ceauşescu în anii delirului dictatorial spre supunerea breslei, zeloasa cârpă beletristă de la Congresul XIV al PER, ar fi dintre cei mari, demni şi curajoşi?! Ptiu, drace! 5 octombrie 2010 Categoria ţânţar (4) Să remarcăm subtila manevră Tineretul criticard proclamă la toate intersecţiile că jură doar pe estetic Dar, la o adică, umflă realităţile estetice în mod artificial, pentru a strecura pe sub masă bazaconia cu onoarea şi demnitatea canaliilor ceauşiste Nu cu mulţi ani înainte de litaniile Iovănelului la adresa DRPului, Monica Lovinescu remarcase însă o cu totul altă realitate Observaţiile ei merită reamintite în extenso: „Un «Cuvânt» ce nu deschide o vocaţie şi nu anunţă o operă, ci închide parcă un destin şi necinsteşte opera a fost rostit de D R Popescu la recenta conferinţă naţională a partidului Ah, vor zice, poate, cei obişnuiţi cu vremurile, nu e decât atâta? Astfel de discursuri de circumstanţă nici nu sunt luate în seamă, cine le citeşte? Recunoaştem că sunt greu de citit: când fiecare rând dezminte realitatea trăită şi suferită de tot omul, când incantaţia laudei îşi desfăşoară volutele după ritualul limbii moarte, când sfidezi sistematic adevărul, cui să nu-i fie lehamite de astfel de ceremonii ale deriziunii pure? Şi totuşi, nu împărtăşim părerea cvasiunanimă, o astfel de cuvântare trebuie citită rând după rând, dezgust peste dezgust, mai ales de către scriitori, atunci când în numele lor pretinde a se exprima D R Popescu / «Cuvântul» ni se pare mai grav ca oricând, acum Deoarece D R Popescu cântă înflăcărat binefacerile regimului tocmai la sfârşitul unui an când cuţitul ajuns la os i-a îndemnat pe muncitori şi pe studenţi să manifesteze pe străzi în mânie şi violenţă, iar ecoul acestei mânii, ca şi al represiunii ce a urmat, a umplut paginile ziarelor şi undele televiziunii şi posturilor de radio străine, de nu mai deschizi un jurnal, un radio, un televizor fără a citi, auzi, vedea mărturii, comentarii, reportaje, dezbateri asupra situaţiei de mizerie şi încrâncenare în care actualii conducători din România (El şi Ea) au adus ţara Or, tocmai Lui şi Ei li se adresează D R Popescu, pentru a le exprima recunoştinţa fără de margini a unor scriitori pe care nu ştiu cum să-i împileze mai bine Plecăciunea este atât de incredibilă, încât merită citată, după Scěntela din 16 decembrie 1987, cel puţin parţial Acei scriitori care au aruncat ziarul fără a citi ce se afirmă în numele lor au totuşi un fel de datorie minimală de a se pune la curent” (vezi Pragul Unde scurte V, Ed Humanitas, 1995, p 9-10) Îi recomand lui Mihai Iovănel spre studiu individual, în continuare, amplele pasaje în care „marele” şi „demnul” şi „curajosul” D R Popescu binecuvânta clarviziunea Cârmaciului şi a genialei sale neveste Tot în decembrie, dar cu vreo doi ani înainte de dezumflarea gogoaşei Acum, când Iovănel îşi dă sarcastic cu presupusul dacă miam riscat viaţa cumva, în ’89, pentru libertatea de opinie sau pentru listele negre de epurări, pot să i-o spun în obraz (presupunând că are acest obiect în dotare) Nu, nu de-aia mi-am riscat viaţa, în decembrie ’89, pentru a-l vedea, douăzeci de ani mai târziu, pe preşul lui Nea Pingea, în postura de vicepreş academician, lins de tânăra generaţie curbată în adulaţie Cu un popor de clone după chipul şi asemănarea lui Iovănel, Nicolae Ceauşescu – în carne şi oase – şi-ar sărbători triumfal centenarul în 2018 6 octombrie 2010 Prise de conscience În faţa coteţului, Grivei a exclamat surprins: „Aoleu! M-a muşcat un om!” 8 octombrie 2010 Critica chioară e vorbăreaţă (1) Ce uşor e să-ţi cumperi loc de veci în revista lui Gheorghe Grigurcu! îi împingi şefului un premiu literar de provincie mică, după care el te publică în Acolada sătmăreană cu orice delir pe trei cearşafuri, fără să se mai froaseze Angela Furtună îşi continuă aşadar aventurile inteligenţei, în nr 7-8/iulie-august 2010, prelungindu-şi revelaţiile despre Monica Lovinescu şi Mircea Eliade Ţinta din vitrină par a fi eu, din moment ce furioasa suceveancă îşi reia caznele pomenindu-mă încă din prima frază Dar, pe parcursul acrobaţiilor, devin străvezii obiectivele sale colaterale Voi trece plutind cu indiferenţă peste micile ifose pe care le schiţează doamna bibliotecară: „prefer să aplic diagnosticul de blocaj tezelor lui L A , decât verdictul de tendenţiozitate, care e lipsit de ieşire” Am înţeles Blocajul conferă acea deschidere prolifică pe care, în schimb, tendenţiozitatea o refuză De ce sunt oare obligat să stau de vorbă cu această forţă vie a argumentaţiei inexorabile? Printre lecturile mele de vacanţă a figurat, de altminteri, şi nr 8-9/august-septembrie 2010 al revistei Bucovina literară, unde redactorul-şef Constantin Arcu se miră, cu voce tare, în legătură cu evoluţiile realităţilor contemporane: „Nu ştim cine l-a turnat pe Norman Manea, eu personal n-am avut onoarea de a-l cunoaşte Ştim însă că, dacă N M Era turnat, păi era turnat exact la tăticul doamnei, colonelul F N , şeful Direcţiei a III-a de la Securitatea suceveană şi alţii eiusdem farinae, securişti care s-au ocupat îndeaproape de scriitorii ce aveau legături cu Monica Lovinescu şi cu Europa liberai Nu cred că este corect să răspundă progenitura pentru păcatele părinţilor, însă n-ar strica să dea dovadă de puţin bun simţ” (vezi articolul Baba bate doba, la p 63 şi urm ) Situaţia îmi pare de-un caraghioslâc strivitor, să vină acum furtunoasa fiică a securistului său tată şi să-mi explice mie, pe degete, despre măreţia Monicăi Lovinescu Îi aştept, cu oarecare seninătate, şi pe nepoţii de frate ai generalului Pleşiţă, care să-mi ţină cursuri intensive despre eroismul disidenţei lui Paul Goma În România încă n-a murit nimeni din cauza cinismului ridicol 9 octombrie 2010 Critica chioară e vorbăreaţă (2) De fapt baba bate doba pe un subiect demult răsuflat: fost-a sau ba Mircea Eliade legionar la tinereţe? Fost-a sau ba Monica Lovinescu, la bătrâneţe, complice activă la blocarea discuţiilor incomode despre savantul chicago-ist? Întrucât realitatea faptelor e demult extra-evidentă – cu condiţia să nu fii de-o rea-credinţă patentă – mă limitez la a reaminti mai jos câteva argumente însemnări din jurnalul unui contemporan: „Lungă discuţie politică cu Mircea, la el acasă Imposibil de rezumat A fost liric, nebulos, plin de exclamaţii, interjecţii, apostrofe… Din toate astea nu aleg decât declaraţia lui – în sfârşit leală – că iubeşte Garda, speră în ea şi aşteaptă victoria ei Loan Vodă cel Cumplit, Mihai Viteazu, Ştefan cel Mare, Bălcescu, Eminescu, Hajdeu sic! — L A – cu toţii au fost la timpul lor gardişti Mircea îi cita de-a valma… / Altminteri n-aş putea spune că n-a fost amuzant După opinia lui, studenţii care l-au ciopârţit cu cuţitele pe Trai an Bratu, aseară la Iaşi, nu sunt gardişti, ci ori… comunişti, ori naţional-ţărănişti Textual În ce-l priveşte pe Gogu Rădulescu (domnu Gogu, cum spune Mircea ironic), studentul liberal care a fost bătut cu frânghii ude la sediul gardist – foarte bine i s-a făcut Aşa li se cuvine trădătorilor El — Mircea Eliade – nu s-ar fi mulţumit numai cu a ti ta, ci i-ar fi scos şi ochii Toţi cei care nu sunt gardişti, toţi cei care fac altă politică decât cea gardistă sunt trădători de neam şi merită aceeaşi soartă / S-ar putea să recitesc cândva aceste rânduri şi să nu-mi vină a crede că ele rezumă cuvintele lui Mircea De aceea e bine să spun încă o dată că n-am făcut decât să redau întocmai vorbele lui Asta, ca nu cumva să le uit Şi poate că într-o zi lucrurile vor fi destul de liniştite – pentru ca să-i pot ceti această pagină lui Mircea şi să-l văd roşind de ruşine / Să nu uit, de asemeni, explicaţia pentru care el aderă cu atâta inimă la Gardă: / – Eu totdeauna am crezut în primatul spiritual / Nu e nici farsor, nici dement Este numai naiv Dar există naivităţi aşa de catastrofale!” (Mihail Sebastian, Jurnal 1935-1944, Bucureşti, Ed Humanitas, 1996, p 115; însemnări de marţi, 2 martie 1937) Reflecţii din corespondenţa unui contemporan: „Cioran e aici, exilat Admite că a greşit, în tinereţe, mi-e greu să-l iert A venit sau vine zilele astea Mircea Eliade: pentru el totul e pierdut de vreme ce «a învins comunismul» Ăsta e un mare vinovat Dar şi el, şi Cioran, şi imbecilul de Noica, şi grasul Vulcănescu, şi atâţia alţii (Haig Acterian, M Polihroniade) sunt victimele odiosului defunct Nae Ionescu Dacă nu era Nae Ionescu (sau dacă nu se certa cu regele) am fi avut, astăzi, o generaţie de conducători valoroasă, între 35 şi 40 de ani Din cauza lui toţi au devenit reacţionari Al doilea vinovat este Eliade: la un moment dat era să adopte o poziţie de stěnga Sunt de atunci cincisprezece ani Haig Acterian, Polihroniade fuseseră comunişti Au murit din cauza prostiei şi încăpăţânării Eliade a antrenat şi el o parte din «colegii de generaţie» şi tot tineretul intelectual Nae Ionescu, Mircea Eliade au fost îngrozitor de ascultaţi Ce era dacă ăştia erau maeştri buni” (Eugen Ionescu în scrisoarea din 19 septembrie 1945 către Tudor Vianu) 10 octombrie 2010 Critica chioară e vorbăreaţă (3) Evaluări ale unui cercetător avizat: „Cum anume se putea concilia revoluţia creştină cu o mişcare politică, cea a legionarilor, care predica şi practica asasinatul politic ca mijloc curent de dispută cu adversarii nu se întreba Eliade Şi doar, de la începuturi, mişcarea legionară a practicat asasinatul ca mijloc de luptă politică (vezi cazul Manciů din 1924, asasinat chiar de C Z Codreanu, în 1933 legionarii îl asasinaseră pe I G Duca, în 1936 pe Mihai Stelescu, iar la Congresul studenţesc legionar de la Târgu Mureş, din aprilie 1936, se alcătuiseră, oficial, liste negre cuprinzând oameni politici adversari ai Gărzii de Fier, care trebuiau asasinaţi, iar echipierii juraseră că-şi vor îndeplini misiunea asumată) Eliade ignora aceste fapte care demonstrau, totuşi, că această revoluţie politică nu poate fi şi cu adevărat creştină, deşi legionarii predicau spiritul creştin ca fundament al omului nou, creat de legionarism Dar, încă o dată, cum se poate concilia, în epoca modernă, Evanghelia creştină cu glonţul asasin?” (Z Ornea, Anii treizeci Extrema dreaptă românească, Bucureşti, Editura Fundaţiei Culturale Române, 1995, p 204) „De altfel, sunt probe că Eliade a îndeplinit, din partea mişcării legionare, în această campanie electorală, anumite funcţiuni de ordin propagandistic în provincie Ar fi fost unul dintre cei ce s-au ocupat, din partea Centrului, de propaganda electorală din judeţul Prahova (…) Frisoanele noii convingeri, legionare, nu l-au părăsit o dată cu alegerile din decembrie 1937” (ibid , p 206, 207) Aprecieri din partea unui studios informat: „Orientarea fundamental antisemită a Gărzii de Fier îi obligă sau îi stimulează pe intelectualii afiliaţi ei sau simpatizanţi să adopte limbajul antisemitismului radical sau cel puţin să afirme adeziunea la programul antisemit al Gărzii Nichifor Crainic, Nae Ionescu şi discipolii lor vor produce o ideologie neo-antisemită, având, unii dintre ei, contribuţii originale la redefinirea «problemei evreieşti» în noul ei spirit” (Leon Volovici, Ideologia naţionalistă şi „problema evreiască”, Bucureşti, Ed Humanitas, 1995, p 94) „Explorarea iraţionalului, a subconştientului, toate valorile culturale şi estetice legate de mit sunt opuse programatic raţiunii, adevărului, spiritului critic şi sunt transpuse într-o ideologie de dreapta, într-o expresie politică explicit sau voalat pro-legionară Tot ce ţine de valorile spiritualului este considerat de dreapta, susţine Nae Ionescu şi, după el, Constantin Noica («… voi fi la dreapta, la dreapta spirituală a colectivităţii româneşti») Aceeaşi opinie e împărtăşită de Mircea Eliade / «Trădarea intelectualilor» despre care s-a vorbit în legătură cu reprezentanţii «noii spiritualităţi», are în vedere nu numai angajarea politică într-o mişcare esenţialmente opusă libertăţii de gândire, deci anti-intelectuală, ci şi pervertirea unor valori estetice şi filosofice în «bunuri» şi argumente politice Nu numai angajamentul e semnul «trădării», ci înlocuirea gândirii prin angajament, a criteriului adevărului, prin mit, «confiscat» şi pus în slujba misticului şi politicului, abandonarea intelectului şi elogiul barbariei” (ibid , p 96) 11 octombrie 2010 Critica chioară e vorbăreaţă (4) De ce atâtea citate, din autori diferiţi, contemporani cu Eliade care mărturisesc ce-au trăit, ori studioşi care detaliază ce-au citit? Pentru ca lansatoarea de fumigene din mensualul lui Grigurcu să nu-mi mai reproşeze mie că autorul lui Maitreyi a practicat, la vremea lui, politici extremiste, pe bază de compulsie-obsesie În viziunea Angelei Furtună, de vină nu e legionarul fanatic din interbelic, complice activ al unei mişcări teroriste, ci scriitorul care studiază azi realităţile de-atunci şi nu-şi ţine, naibii, gura O asemenea judecată nu-i deloc surprinzătoare la cineva care-şi dă doctoratul (la propriu!) din gândirea Monicăi Lovinescu Pe aceeaşi pantă a coafării insistente, critica chioară îl descoperă pe Moshe Idei Prin bucătărioara ei suceveană, unde amestecă otrăvuri tari, neo-doctoranda va fi ţopăit de bucurie văzând asemenea pleaşcă: un evreu să-l tămâieze pe extremistul Eliade! Şi unde? În volumul de dialoguri dintre Sorin Antohi şi Moshe Idei, Ceea ce ne uneşte (Ed Polirom, 2006) Ceea ce ne uimeşte, însă, pe noi, este că Idei a găsit lucruri de povestit cu Antohi Nu e clar cu care anume dintre ei Cu informatorul securist, care-şi turna voluptuos prietenii? Cu îndrumătorul doctoral ce nu dispunea, el însuşi, de doctorat? Cu profesorul universitar care îşi uzurpase poziţia academică? Faptul că evreul Idei s-a aşezat la un taifas mic, în care să-l spele de păcate, în faţa unui escroc (contemporan), pe un legionar (interbelic), ţine de farmecul indelebil al realităţilor noastre oriental-balcanice În fond – de ce nu? Dacă s-a găsit un ungur (Iuliu Furo) în coasta lui Corneliu Vadim Tudor la conducerea partidului România Mare, de ce să nu admirăm şi-un evreu care ne dă povaţa cea înţeleaptă: „nu poţi aborda «afacerea Eliade» ca şi cum totul ar fi început în 1937 într-o secundă şi s-ar rezuma la România Trebuie mereu văzut ce se în tâmplă în jur, trebuie urmărită toată viaţa intelectuală europeană” Exact aşa mă gândeam şi eu: trebuie mereu văzut ce se întâmplă în jur Ca unul care figurez de ceva vreme în caseta redacţională a unui săptămânal israelian de limbă română, mă gândesc că n-ar fi rău să pun o mică întrebare la Tel Aviv: ştie oare lumea de-acolo cu cine şi despre ce anume stă la taifas Moshe Idei?! Cât despre Angela Furtună, o las în plata… comisiei de doctorat şi a sucevenilor ei, care au început deja să-i scrie scurta biografie 12 octombrie 2010 Altă minciunică de la Paulică (1) Atunci când Paul Goma şi-a publicat primele trei volume de jurnal la Editura Nemira (cu prefaţa mea), a circulat o vreme, prin mediul literar, butada lui Virgil Ierunca: din conversaţiile telefonice pe care le transcrie romancierul în jurnalul său, adevărată este doar exclamaţia „Alo” Ce să răspunzi la chestia asta? În ce mă priveşte, puteam garanta pentru puţinele adnotări referitoare la mine însumi şi care, pe vremea aceea, în 1997, erau absolut obiective Au mai trecut câţiva ani peste toată lumea Goma a preferat să se dea în stambă cu antisemitismul cel mai deşănţat şi să practice comerţ de idei pe internet cu Ion Co ja Să-i fie de bine pe la obraz! Noroc că Vadim era ocupat cu chestiuni importante prin Tricolorul Dar a fost valabilă şi bifarea unei premieri cvasi-simultane cu Adrian Păunescu, pe la Academia din Chişinău Maţul gros al ceauşismului rezidual a fuzionat pe neobservate cu vocaliza lebedei disidente În pană de argumente, după etalarea minunăţiilor sale prin galantar (Antonescu a fost băiat-gigel cu cojones, evreii minoritari i-au provocat pe bieţii români majoritari, încât aceştia s-au apucat să-i extermine spre a se proteja etc ), Goma s-a gândit să-i dea în judecată pe cei care nu-i împărtăşesc elanurile Caligula îşi propunea odinioară să-şi declare calul senator – el fiind împărat se pare că figura i-a cam reuşit Paul Goma s-a chibzuit să obţină în instanţă decizia că numai el are dreptate, atunci când scrie o carte aberantă, iar toţi cei care nu-l iubesc sunt jegosi, buboşi şi cu platfus Cum Goma încă n-a fost proclamat împărat, primul proces l-a cam pierdut 13 octombrie 2010 Altă minciunică de la Paulică (2) Dar nu contează, Jean boxează În jurnalul expus cu râvnă pe internet, gigantul din Belleville ridică noi şi noi perdele de fum Astfel, în data de vineri, 24 septembrie 2010, pe lângă amplele decupaje din ziarele momentului sau mesajele pătimaşe de la rude şi prieteni, concentrate în jurul ideii: Sunteţi genial, maestre!, îşi face drum şi vestea după care Consiliul Naţional pentru Studierea Arhivelor Securităţii (CNSAS) solicită la Curtea de Apel Bucureşti constatarea calităţilor de „lucrător şi colaborator al Securităţii în cazul avocatului Gheorghe Muşat” în mod întâmplător, casa de avocatură Muşat a preluat sarcina de a-i reprezenta în faţa instanţei pe unii dintre intelectualii agresaţi juridic de Paul Goma Iată oportunitatea de aur ca romancierul să se năpustească direct spre concluzii „Asta: el, cu scutu-i de «avocat» MAI i-a apărat pe (…), pe (…), pe (…), pe Laszlo, pe (…), pe (…), pe (…), pe (…), pe (…), pe (…) şi pe (…) şi pe (…) şi pe (…)- chiar şi pe (…)” Iar ceva mai încolo: „Astfel se explică înfrângerea mea – totală, fără drept de apel în procesul intentat calomniatorilor (…) Abia acum îmi explic siguranţa cu care alde (…), Laszlo, (…), (…) îmi făceau «atmosferă» înainte de proces, nu doar asigurându-mă că voi pierde, dar obrăznicindu-se, recrutaseră şi «martori» ca numitul (…), luându-mă peste picior (…) Nu venea (sentimentul victoriei Binelui asupra Răului de mine) doar din faptul că ştiau: oricum, tot ei câştigă, dar, sunt apăraţi (!) de un important securist: Gheorghe Muşat, contraspionul lui peşte! (…) / Pot eu lupta cu un astfel de monstru, caracatiţoid, hienicefal? Fireşte, nu” Iar lamentaţiile autovictimizante, precum şi îndemnurile heirupiste din categoria „Să nu uiţi, Darie!” se înşiră în continuare, spre adormirea naivilor care mai dau crezare 14 Foarte sincer nu cunosc, în acest moment, detalii despre avocatul Gheorghe Muşat şi eventualul său dosar de la Curtea de Apel Bucureşti Mă uimeşte, oricum, dexteritatea cu care Paul Goma, el, îşi trage deja concluziile şi îi mitraliază dezinvolt pe toţi vecinii, concitadinii şi afinii acuzatului, chiar înainte ca instanţa să-şi formuleze sentinţa pe speţa individuală Iată o bravă inimă justiţiară Aş avea totuşi următoarele remarci de octombrie 2010 Altă minciunică de la Paulică (3) 1) Paul Goma n-a pierdut „fără drept de apel” procesul aberant pe care l-a intentat în scopuri autopublicitare Ca dovadă, tocmai în aceste zile i se judecă apelul la Tribunalul Bucureşti 2) Subsemnatul Laszlo Alexandru nu sunt reprezentat la proces prin avocat (deci nici de casa Muşat) Am depus Întâmpinare în nume personal, atât la Judecătoria Sectorului 1 Bucureşti, cât şi la Tribunalul Bucureşti, Secţia Civilă Mi-era foarte limpede, încă de-acum patru ani, că Paul Goma luptă la greu să-şi transforme lamentaţiile antisemite într-o deşănţată campanie de imagine proprie Aşa că, spre a mă apăra, mi-am făcut şi eu publice reacţiile în instanţă – vezi Tribuna (Cluj), nr 91/16-30 iunie 2006, p 10-11; nr 92/1-15 iulie 2006, p 10-12; vezi Tribuna (Cluj), nr 189/16-31 iulie 2010, p 10, 24; vezi E-Leonardo, nr 9/2006 şi nr 16/2010 Cititorul poate constata personal, cu mare uşurinţă, dacă lucrurile stau aşa cum îl dezinformează Goma pe internet (privind reprezentarea mea de către avocatul Muşat), sau aşa cum afirm eu cu documente în faţa instanţei 3) Subsemnatul Laszlo Alexandru nu am invocat, în apărarea mea, niciun „martor” – după cum susţine Paul Goma în jurnalul său sprinţar Însă am depus spre analiza judecătorilor o serie de înscrisuri, conţinând nenumărate citate cu gândirea nemuritor-antisemită a reclamantului Dacă se vor fi perindat pe la bară şi niscaiva personaje care să-şi dea cu părerea (alde Valerian Stan sau Mircea Stănescu), acestea au fost chemate tocmai de cel care se consideră deranjat de prezenţa martorilor E de tot hazul – şi de când lumea – să-i reproşezi celuilalt ceea ce tu însuţi faci 4) Subsemnatul Laszlo Alexandru n-am făcut niciun fel de „atmosferă” înainte de proces, având în vedere că nu eu l-am dorit În schimb am răspuns detaliat la publicaţia unei oarecare Aurora Mihacea, aderentă servilă de-a reclamantului, care încerca prin textele sale difuzate în România şi Franţa (pe româneşte şi pe franţuzeşte) să influenţeze decizia judecătorilor, tocmai în preajma pronunţării sentinţei – vezi finalul intervenţiei mele „Ce minte, ce minte…!”, în Tribuna (Cluj), nr 119/16-31 august 2007, p 10-11 şi în E-Leonardo, nr 12/2007 E de tot hazul – şi de când lumea – să-i reproşezi celuilalt ceea ce tu însuţi faci prin interpuşi Din Paul Goma a rămas doar umbra celui care, odinioară, lupta împotriva lui Ceauşescu şi a securiştilor O umbră tot mai transparentă 15 octombrie 2010 Vuoisi cosě… Văzând că risc să fiu depăşit tehnic de tânăra generaţie, miam deschis acum câteva luni o pagină personală pe Facebook Când am făcut pasul cu pricina, nu prea ştiam ce implică Dar acum începe să mi se limpezească Primesc aproape zilnic câteva aşa-numite „solicitări de prietenie” (ceea ce, ca să fiu sincer, pentru un solitar încăpăţânat ca mine e foarte fiatant) Elevii mei de-acum cincisprezece, sau zece, sau opt, sau trei ani, odinioară prezenţe dintre cele mai apropiate, îmi scriu din cele mai neaşteptate colţuri ale globului: S U A , Italia, Franţa, Grecia E o luptă împotriva spaţiului şi a timpului, care se poartă cu ajutorul tehnicii În afara evocării nostalgice a vremurilor când erau la liceu, unii îmi mulţumesc pentru limba italiană învăţată de la mine, sau pentru descifrarea, în clasă, a versurilor lui Dante O fostă premiantă reia, impecabil ortografic, din pasajele danteşti mai încâlcite, unul pe care mi-l readuce în atenţie: „Vuoisi cosě colŕ dove si puote ciň che si vuole, e piů non domandare” (Aşa se vrea acolo unde se poate ceea ce se vrea şi mai multe nu-ntreba) Este nu doar un mirabil joc de cuvinte, realizat de poetul medieval la nivelul exprimării Versul are şi valoarea unui mic refren incantatoriu Virgiliu îl călăuzeşte pe Dante prin Infern şi, în trei rânduri, atunci când obstacolul întâmpinat e atât de oribil sau enorm, încât pare de netrecut, îndrumătorul face un pas înainte şi aruncă în obrazul monştrilor această formulă magică Înţelesul cuvintelor este că însuşi Dumnezeu a hotărât ca Dante să viziteze Infernul („Aşa se vrea”), iar voinţa lui Dumnezeu se transformă instantaneu în faptă („acolo unde se poate ceea ce se vrea”), aşa că tu, biată pocitanie, nu-ţi mai arăta vremelnica autoritate, ci dă-te la o parte din calea noastră („şi mai multe nu-ntreba”) Asemeni unui „Sesam deschidete!”, piedicile se prăbuşesc la auzul vorbelor vrăjite, iar cei doi îşi continuă drumul nestingheriţi Pasajul nu e dintre cele des invocate, din Divina Comedie Altele au făcut o carieră mai răsunătoare, devenind de-a dreptul proverbiale („Nel mezzo del cammin di nostra vita”, sau „Lasciate ogni speranza, voi ch’entrate’) Dar să-l văd reamintit, după zece ani, din partea unui fost discipol, recunosc că mi-a făcut o anumită impresie Precum şi contextul unde toate acestea s-au produs Gândirea medievală a fost o clipă reînviată pe Facebook… PS Mă gândesc că există în pasajul dantesc şi-un alt sens, general uman, care ne poate îmbogăţi Dacă Dumnezeu vrea, putem învinge obstacolele spre a merge mai departe şi nu trebuie să ne facem griji 16 octombrie 2010 Un caz de obraz Gros (1) Am intrat azi într-o librărie din centrul Clujului să văd ce mai e nou pe rafturi Mi-a căzut sub priviri volumul lui Paul Goma, Scrisuri I (1971-1989), apărut recent la Ed Curtea Veche Ştiam că autorul publicase deja Scrisuri (1972-1998), la Ed Nemira, în anul 1999, o carte mare şi lată, de peste 600 pagini, reunind publicistica sa polemică Aceasta de-acum avea tot cam pe-atâtea Mi-am zis c-o fi ediţia a doua, cu uşoare modificări Am căutat la cuprins şi am observat surprins că, în realitate, aici se află mare parte din corespondenţa militantă a lui Paul Goma, publicată deja în Scrisori întredeschise Singur împotriva lor, Biblioteca Revistei Familia, Oradea, 1995, ediţie îngrijită de Laszlo Alexandru Acuma, sigur, dacă un autor decide în 2010 să-şi recupereze cartea apărută în 1995 şi s-o relanseze sub titlul alteia, din 1999, e dreptul lui cel mai sfânt să-şi ia publicul la mişto Dar probabil că, dacă mi-aş cumpăra dintr-o librărie Fraţii Jderi şi aş vedea, pe parcursul lecturii, că între coperti mi s-a băgat Neamul Şoimăreştilor, aş rămâne perplex în timp ce răsfoiam noua apariţie, mi-am amintit de micile detalii dezbătute cu Goma, acum 15 ani, în legătură cu problemele specifice ale editării De pildă existau câteva epistole doar în franceză, una doar în engleză – cum să procedăm? Rămâneau aşa? Sau trebuiau dublate de eventuala mea traducere (întrucât originalul românesc se pierduse)? Autor şi editor am optat, pe-atunci, pentru această din urmă soluţie Mi-am zis să văd ce variantă a adoptat editorul de-acum Deschid la scrisoarea către preşedintele Ronald Reagan, care aici nu mai apare în engleză, ci doar în română Stupoare Nota de subsol anunţă: traducere de Laszlo Alexandru Sar la scrisoarea către Danielle Mitterrand – aceeaşi situaţie: a dispărut „originalul” francez, iar versiunea română e în traducerea mea La fel şi epistola către Michel Morcrette Nu e prima dată când aflu abia într-o librărie, răsfoind cartea în faţa raftului, că rodul muncii mele de traducător a fost pus la dispoziţia publicului, fără ca eu să fi fost măcar anunţat (Mi s-a-ntâmplat deja cu romanul Ai toată viaţa înainte, de Romain Gary ) Dar e cu siguranţă o premieră absolută să constat că autorul care, pe de-o parte, mă porcăieşte cu redutabilă energie, inventând pe bandă rulantă cele mai straşnice nemernicii pe care le-aş fi comis, îmi exploatează pe de altă parte, în mod tacit şi interesat, activitatea intelectuală de odinioară Asta e şarmul inconfundabil al lui Paul Goma Îi pare foarte normal să mă târască prin tribunale, pentru că i-am semnalat – cu ample citate – că a devenit de-un antisemitism dezgustător În schimb dacă l-aş chema şi eu în faţa judecătorului, pentru că a şparlit traducerea mea şi a vârât-o în cartea lui, fără să-mi ceară acordul, s-ar lamenta probabil că iar e persecutat de oculta evreiască internaţională… 17 octombrie 2010 Un caz de obraz Gros (2) Mai era ceva lume prin librărie, mă dureau picioarele şi naveam unde mă aşeza, era zăduf, aşa că n-am stat să puric în detaliu cartea Mi-am azvirlit în treacăt privirile asupra paginilor „în traducerea” mea Îmi sunau ciudat Nu le-am recunoscut Mi-am zis să verific totuşi, înainte de-a trage concluzii pripite Mesajul lui Paul Goma către Danielle Mitterrand, în versiunea mea din 1995, debuta astfel: „Doamnă, / Mă adresez dumneavoastră, apărătoare de frunte a drepturilor omului în America Latină…” (p 177) În recenta apariţie – de care nu ştiam şi pe care n-am autorizat-o –, epistola începe astfel: „Madame, / Mă adresez dumneavoastră…” etc Tot prin anii aceia tradusesem, ce-i drept, şi romanul lui R Gary, a cărui protagonistă era Madam Roza, o bătrână fostă prostituată care îi creştea, cu multe sacrificii, pe plozii abandonaţi de târfe Acolo n-am avut nicio reţinere şi am tradus franţuzescul „Madame” prin românescul „Madam” Dar cu siguranţă nu mi-aş fi permis niciodată aşa ceva, în debutul unei scrisori oficiale, adresate soţiei Preşedintelui Franţei! Epistola către Ronald Reagan începea astfel: „Dear Mr President, / As a person who has benefited from the existence of Radio Free Europe… „ Eu am zis aşa: „Stimate Domnule Preşedinte, / Ca o persoană care a beneficiat de existenţa postului de radio Europa liberă…” (p 170) Citesc în ediţia recentă: „Ca cineva care…” Vreau să-mi asigur cititorii că n-aş fi îndrăznit, ca traducător, încă din prima frază a unui mesaj solemn, să-l trimit pe Preşedintele S U A Să se… cace N-am mers cu lectura mai departe Bănuiesc că prea-inteligentul editor al prea-cinstitului autor a băgat şi alte multe cacofonii, imbecilităţi ori stângăcii stilistice, că doar ele nu mergeau în contul lor, ci al fraierului de traducător, indicat limpede la subsol Le-aş fi mulţumit, dacă s-ar fi abţinut complet Prin urmare vreau să declar aici limpede Cu recenta ediţie a lui Paul Goma nu am nici în clin, nici în mânecă Tot mai frapanta derivă profesională a scriitorului mă înduioşează – iar cea morală mă oripilează 18 octombrie 2010 La moartea unui concept Recenta vizită a Hertei Müller în România, declaraţiile sale tăioase şi întâlnirea cu cititorii de la Ateneul Român au avut darul de-a readuce în discuţie o idee delicată, cu totul specifică plaiurilor mioritice: rezistenţa prin cultură Gabriel Liiceanu ar fi apărat-o, dar premianta Nobel i-a retezat-o Nicolae Manolescu a cam zigzagat-o, cum îi stă-n fire de-o vreme: a lăudat-o pe scriitoare în România literară, dar i-a înjurat ideile prin Adevărul Eternul dilematic Andrei Pleşu, în tandră coabitare cu toate fronturile, a înnădit şi el un articol unde, în prima jumătate, se disociază („un scriitor care a scris cărţi bune… nu poate afirma, orgolios, că ar fi «rezistat» prin scris”), iar în a doua jumătate se asociază („Da, am rezistat prin samizdatul prieteniei, al celor şapte ani de-acasă, al comeseniei şi convivialităţii”) Cine vrea să priceapă, aleagă ce-i place! Andrei Pleşu, el, şi-a făcut datoria de-a se da cu rolele prin altă idee incomodă — Pe acest fundal de zbateri şi clarificări, îşi face apariţia academicianul Dan Berindei, care se-ntreabă direct şi ne răspunde viguros: „A existat sau nu rezistenţa prin cultură? Categoric, a existat şi fără existenţa ei cultura acestei naţiuni ar fi pierit” Bun, asta am înţeles-o Şi cum s-a manifestat ea? Care i-au fost reprezentanţii? Păi, iaca, de-o pildă, Adrian Păunescu a stârnit ample ecouri cu Nedreapta gramatică Au fost apoi „filmele istorice ale lui Sergiu Nicolaescu, care au transmis către sute de mii de români realităţi care fuseseră ocultate timp de aproape două decenii” Ba chiar însuşi opinionistul, „în revista Studii am publicat un articol, cu 53 de ani în urmă, în care susţineam că liberalii radicali – în frunte cu C A Rosetti şi I C Brătianu erau partizani ai eliberării clăcaşilor şi ai împroprietăririi lor, ceea ce era adevărat, dar şi opus liniei impuse de Mihai Roller” Ca urmare a acestei formidabile îndrăzneli, Dan Berindei a fost „supus atunci criticilor Scânteii şi ale Luptei de clasă şi chiar într-un editorial al revistei în care publicasem articolul” Acad Dan Berindei, pe vremea comunismului, a avut intradevăr o prestaţie zbuciumată Cu o mână a rezistat prin cultură, împingându-i pe clăcaşi la înaintare Iar cu mâna cealaltă a scris numeroase note informative la Securitate, sub numele conspirativ „Băleanu”, şi l-a turnat pe propriul său fiu, plecat în Occident Acum îi redescoperă şi-i promovează, în coasta sa, pe ceilalţi doi mari rezistenţi anticomunişti, Adrian Păunescu (artizanul spectacolelor ceauşiste omagiale, pe stadioane) şi Sergiu Nicolaescu (făurarul mitologiei naţionaliste comuniste, pe marile ecrane) Dacă admiraţia pentru rezistenţa prin cultură îi poate regrupa, sub aceeaşi paraploaie ruginită, pe Nicolae Manolescu, Gabriel Liiceanu, Andrei Pleşu, Dan Berindei, Adrian Păunescu şi Sergiu Nicolaescu, înseamnă că, la urma urmelor, conceptul a devenit deja atât de lax, încât a dobândit valori de laxativ 22 octombrie 2010 Doctore, vindecă-te! Dacă, prin absurd, Corneliu Zelea Codreanu s-ar fi apucat de pictură – făcându-şi oleacă de timp între două proiecte de asasinare a adversarilor politici din interbelic –, mai mult ca sigur că s-ar găsi azi niscaiva scriitori patrihoţi care să-l vâre în evoluţia unui curent estetic, care de la Picasso… având în vedere că şi Rubens… întrucât tehnica poantilistă… dar mai ales tuşele viguroase… etc Din păcate pentru toată lumea, se pare că Zelea n-a prea pictat (decât cu sânge) Eh, nu contează Noroc că avem un doctor bolnav de antisemitismul cel mai feroce Nicolae Paulescu a înfiinţat, alături de A C Cuza, în 1922, „primul partid din Europa care a adoptat zvastica drept simbolul său oficial Un an mai târziu cei doi au pus bazele Ligii Apărării Naţionale Creştine şi au păstrat zvastica neagră în mijlocul tricolorului românesc ca însemn al noului partid” Un cercetător de azi, prof Peter Manu, subliniază limpede că „Paulescu a fost vicepreşedintele Ligii şi şeful filialei Ilfov, la a cărei inaugurare declara: «România Mare e ca un fruct splendid de o frumuseţe uimitoare Dar ea poartă în sânul ei un parazit de curând pripăşit care-i suge toată vlaga Acest vierme neadormit e Jidanul, care îi otrăveşte fiii în cârciumi nenumărate, care îi răpeşte fecioarele şi le face să devină sterpe, care prin tot felul de speculaţii fură pâinea de la gura bieţilor Români» ( Apărarea Naţională, nr 2 din 22 noiembrie 1925, p 3)” Savantul Paulescu, după cum arată acelaşi comentator, a propagat „un discurs antisemit de o josnicie şi virulenţă neegalată, înainte şi după el, de niciunul din cei ce au aruncat acest fel de gunoaie în spaţiul public român” Ce noroc că filologul Răzvan Codrescu (frământat anterior de Spiritul dreptei, artizan al revistei extremiste Puncte cardinale etc ) şi popa Galeriu scot în 2009 taman o crestomaţie de texte ale medicului Nicolae Paulescu! Să vezi şi să nu crezi pe-unde se piteau admiratorii medicinei româneşti! Şi ce baftă pe spiritul public că un gazetar cultural agramat, de calibrul lui Sorin Lavric (encomios nu demult cu adeziunile legionare ale lui C Noica), delirează mai recent prin România literară în legătură cu „hormonul secretat de pancreas” Am şi eu o mică întrebare către filologii, popii şi gazetarii contemporani, care ne-mpletesc o barbă cât o zi de post, agitându-se conotativ pe marginea efectelor curative ale penicilinei Acest Paulescu n-are cumva şi niscaiva tablouri pictate? Fiindcă atunci, nu-i aşa, dacă ne gândim că Picasso… întrucât şi Rubens… care în tehnica sa poantilistă… cu tuşele viguroase… 23 octombrie 2010 Meandrele memoriei (1) Am citit cu mare tulburare povestea lui Marius Oprea (Observator cultural, nr 532/iulie 2010), privind expediţia sa cu caracter etic-istoric în satul Răchiţele, pentru dezgroparea osemintelor partizanului anticomunist Teodor Şuşman Eroul se pare că fusese ucis mişeleşte, în anii ’50, când trupele Securităţii se concentrau pe… vânătoarea de vulpi „Cândl-am găsit în acea râpă, în marginea satului Răchitele, pe coasta care urcă spre dealul unde se află biserica, mortul zăcea cu faţa în jos şi cu capul sprijinit pe peretele unei gropi prea strâmte şi puţin adânci Avea cinci gloanţe în trup şi un altul în cap şi un bolovan mare şi greu aşezat pe spate, ca şi cum ar fi trebuit să nu se mai ridice niciodată de acolo ” Ţăran harnic, înstărit, fost primar şi demnitate locală, Şuşman se luptase aprig pentru interesele consătenilor săi, ajungând chiar în audienţă la rege, pentru recuperarea unei păduri din ţinut Şi-a izbutit! Cu atât mai apăsătoare se dovedeşte ingratitudinea oamenilor din Răchiţele, care azi îi refuză lui Marius Oprea orice sprijin pentru dezgroparea efectivă a eroului şi reabilitarea sa morală „În râpa unde l-am căutat pe Teodor Şuşman, am primit din prima zi o vizită: preotul Teodor Boc, vărul primar al premierului Emil Boc Încă din drumul spre Răchiţele, m-a ţinut o jumătate de oră la telefon, încercând să îmi explice că fac o mare greşeală, că fac dintr-un bandit un erou I-am spus că eu îmi fac datoria faţă de urmaşii mortului, care m-au solicitat să le redau osemintele bunicului lor Nu s-a sfiit să-mi spună că aprinde lumânări în altar şi ne blestemă pe toţi, pentru că ne umplem mâinile cu sânge Ajunşi la Răchiţele, am bătut la multe porţi închise Ne-au trebuit două ore ca să facem rost de un hârleţ: popa Boc fusese din casă în casă şi i-a ameninţat cu afurisenia pe toţi cei care vor încerca să ne ajute ” Un gest încă mai şocant vine din partea altui localnic: „De îndată ce oasele au ieşit la iveală, a apărut în râpă un individ pletos şi cu părul răvăşit, vociferând, blestemându-ne şi el S-a apropiat de groapă şi a scuipat peste mort Îl cheamă Teofil Răchiţeanu şi este poet, membru al Uniunii Scriitorilor, «om al satului» „ însă Marius Oprea îşi face mai departe datoria, cu toate obstacolele ridicate de lunga perioadă scursă de la crima mişelească, de locuitorii ostili de azi, din satul Răchiţele, de politica naţională defavorabilă: „Teofil Purcel sau Răchiţeanu, dacă vreţi, cel ce a scuipat pe osemintele lui Şuşman, a fost profesorul de istorie şi mentorul actualului prim-ministru Emil Boc în luna februarie a acestui an, printr-o Ordonanţă de urgenţă, prim-ministrul Emil Boc a interzis ca Institutul de Investigare a Comunismului să se mai ocupe de descoperirea celor ucişi de Securitate şi a schimbat conducerea Institutului, care acum se ocupă de «cercetare fundamentală» sub conducerea politologului Vladimir Tismăneanu Dar eu, ca arheolog, împreună cu colegii mei, continuăm, la sesizarea familiilor, să-i găsim pe morţii ucişi de Securitate şi ascunşi pe câmpuri, prin râpe, păduri şi munţi Cum l-am găsit şi pe Şuşman, supranumit, odinioară, «Tatăl moţilor» „ 24 octombrie 2010 Meandrele memoriei (2) în justiţie există obiceiul ascultării tuturor părţilor implicate într-un conflict audiatur et altera pars) Cu atât mai recomandabilă este această practică în investigarea corectă a trecutului Scriitorul Teofil Răchiţeanu intervine cu ample explicaţii legate de reportajul lui Marius Oprea Din nou despre „Cazul Şuşman”, în Suplimentul „Claviaturi” al revistei Tribuna, nr 195/16-31 oct 2010, p X-XI) Argumentele sale merită de asemeni luate în considerare „Acest Şuşman a fost înainte de 1944 primar, în mai multe rânduri, în Răchiţele Avea cârciumă, gatere de tăiat scânduri, din care câştiga foarte bine Mulţi cetăţeni din Răchiţele lucrau la el ca zilieri, plătiţi, cel mai adesea, mizerabil Şuşman îşi sporea prin munca acestor amărâţi averea Aşa s-a conturat aşa-zisul său «rai» / Ca primar, în anul 1932, a înşelat satul pe care-l conducea, vânzând, fraudulos, câteva sute de hectare de pădure Răchiţenii erau pe atunci, 99, analfabeţi, aşa că el, ştiutor de carte, îi manevra după bunul lui plac Satul a aflat de înşelăciunea primarului lor şi l-a dat în judecată Cu acea ocazie, 300 de răchiţeni în opinci, unii chiar desculţi, au străbătut pe jos distanţa de la Răchiţele la Cluj (circa 80 de km), unde s-a judecat procesul Prefectul de atunci, Dunca, spre cinstea lui, i-a ajutat pe răchiţeni Aceştia au câştigat procesul, iar Şuşman, din ordinul prefectului, a fost destituit pe loc din funcţia de primar Răchiţenii l-au pus în locul lui pe Suciu Pascu, cel care descoperise tărăşenia şi pentru care faptă Şuşman se va răzbuna cumplit, omorându-l în felul în care l-a omorât şi pe Petrea lui Indrei ” Autorul anexează la relatarea sa o impresionantă fotografie, cu un numeros grup de ţărani necăjiţi, dintre care unii încălţaţi cu opinci, dispuşi într-o sală somptuoasă, în jurul unui pupitru judecătoresc Legenda pozei spune: „Răchiţeni în faţa Prefecturii din Cluj, în 1932, la procesul cu primarul Teodor Şuşman” (p X) Scriitorul se referă şi la asasinarea propriului său tată, de către partizanul anticomunist „Precizez că tatăl meu, Purcel Petru, zis şi Petrea lui Indrei, ştia unde se ascund Şuşmanii, Securitatea a aflat asta, l-a arestat, l-a torturat sălbatic şi l-a obligat să semneze un angajament că va ajuta la prinderea partizanilor Bietul om îi ducea pe securişti în diverse locuri, dar niciodată acolo unde se ascundeau partizanii, căci ştia că dacă aceştia vor fi prinşi, vor fi executaţi Dacă ar fi vrut, tatăl meu ar fi putut determina oricând prinderea lor, dar nu a făcut-o, fiindcă zicea «nu vreau să am moartea lor pe sufletul meu» (…) Acest Şuşman, aflând de umblările prin munţi ale tatălui meu şi necunoscându-le adevăratul rost, a hotărât că acesta îi este duşman şi şi-a propus să-l lichideze, ceea ce a şi făcut Tatăl meu avea atunci 36 de ani, mama 33 de ani şi aveau 10 copii, toţi minori «L-a lichidat» e un fel de a spune În realitate, Şuşman s-a comportat ca un hingher Tatăl meu a fost dezbrăcat complet, iar Şuşman, cu un cuţit, i-a tăiat, pe viu, nasul, urechile, i-a făcut «buzunare» în piele şi a pus în ele sare pentru ca suferinţele să-i fie cât mai mari Acelaşi lucru a făcut Şuşman şi cu un alt cetăţean, Suciu Pascu, ceva mai târziu Amândouă cadavrele au fost aruncate într-o văgăună a munţilor, de unde nimeni nu le-a putut recupera până astăzi (…) Acest Şuşman, prin felul său de a se comporta, nu era «tatăl moţilor» cum zice Marius Oprea, ci, zicem noi, «tatăl hoţilor» ” 25 octombrie 2010 Meandrele memoriei (3) îmi amintesc că Michael Shafir sublinia, în mod inspirat, că „în postcomunism asistăm la ciocnirea memoriilor” În dezgheţul produs după şirul de dictaturi succesive, se creează o adevărată suprapunere de voci care urlă în suferinţă Toate victimele resimt imperativul mărturiei, strângenţa reparaţiei morale Uneori este inevitabil ca mesajele lor să se contrazică, punându-l pe cercetător în faţa unei uriaşe dileme etice Cine o fi fost cu adevărat Şuşman? Erou anticomunist neînfricat din munţi, ucis mişeleşte de trupele de Securitate? Sau mic despot local, care şi-a escrocat fără scrupule comunitatea ce l-a investit cu încredere şi şi-a omorât în chinuri groaznice consătenii? Greu de spus limpede în acest moment Cum la fel de dificil este să judecăm tranşant, bunăoară, situaţia unui Ion Gavrilă Ogoranu, autor al amplului ciclu memorialistic, în şapte volume, Brazii se frâng, dar nu se îndoiesc Cine a fost el de fapt? înverşunat partizan anticomunist, refugiat timp de decenii prin munţi şi în viaţa subterană, propulsat de mirabilele idealuri ale cinstei şi jertfei? Sau legionar pătimaş, ce nu-şi ascundea convingerile fanatice (plasate pe cealaltă extremă!), mort şi îngropat în 2006 sub steagul verde şi cu salutul fascist al camarazilor? Probabil că dezgroparea cadavrelor nu e suficientă pentru limpezirea judecăţilor morale asupra trecutului Marius Oprea face un lucru foarte util, în efortul său încăpăţânat de-a scoate la suprafaţă poveşti întunecate, de crimă şi trădare Dar, pentru un adevărat istoric, el ar avea obligaţia de-a le înfăţişa cititorilor toate aspectele încurcate ale realităţii, în întreaga lor diversitate 26 octombrie 2010 Meandrele memoriei (4) Tot astfel cum o minimă deontologie i-ar pretinde, fireşte, să nu-şi braconeze rezultatele ştiinţifice în scopuri militant-politice Marius Oprea a fost un timp demnitar al statului român, în virtutea adeziunii sale la un partid politic (liberalii) Când partidul lui a părăsit guvernarea, Oprea şi-a păstrat o vreme postul, atacând administraţia şi pe noii săi colegi, „din interior” Demis din funcţie, în conformitate cu ritualul jocului democratic, arheologul şi-a dublat eforturile critice la adresa adversarilor – lucru întrutotul scontat Eu unul refuz totuşi să-i respect strategiile legate cu aţă albă: iei un adevăr controversat (Şuşman – bandit sau martir?), ne prezinţi un singur aspect al său, cu indiscutabilă vână patetică, după care conchizi că primul-ministru te-a demis cu reacredinţă, fiindcă a vrut, dragă Doamne, să blocheze cercetarea crimelor comuniste Liberalii nu-l pot denunţa, cu neostoită indignare, pe Băsescu fiindcă a condamnat crimele comunismului doar spre a-şi face capital politic – atâta vreme cât şi Marius Oprea procedează exact la fel: îşi exploatează expediţiile istorice resti tu tive, pe teren, spre a izbi cu ele în plan politic Morţii trecutului merită respectul privirii limpezi, nealterate de ceaţa pasiunilor politice ale prezentului 31 ES Până la urmă, totuşi, cum a murit partizanul Şuşman? „Trădarea, pe care o pedepsise şi de care s-a temut, nu l-a ocolit Adăpostit în şura lui Teodor Moldovan din Răchiţele, a fost găsit de acesta dormind acolo Moldovan s-a dus de îndată la Securitate şi a anunţat că la el în şură doarme un om cu o armă 18 securişti şi miliţieni au înconjurat şura şi au deschis focul Ca măsură de precauţie, aveau cu ei şapte câini de urmărire, astfel dresaţi, încât să atace omul După o vreme, s-a aşternut tăcerea” – după cum ne povesteşte, cam senzaţionalist, Marius Oprea? Sau mai curând astfel: „Auzind Şuşman de această dezlănţuire diavolească împotriva consătenilor săi, s-a hotărât să pună capăt terorii prin sacrificiul său suprem Astfel, a venit în sat, s-a adăpostit în şură şi a trimis un copil cu un bilet la miliţie, informând unde se află Securiştii au năvălit ca la un atac împotriva unei mari formaţii inamice şi au găsit… un Om, care se împuşcase” – după cum ne comunică ziaristul Virgil octombrie 2010 Umberto Eco – un nou roman 3 Autorul colosalului succes Numele trandafirului îşi continuă aventurile în domeniul romanului gotic, anunţând în aceste zile o nouă apariţie: Cimitirul din Praga Prezentarea promite surprize la fel de numeroase ca odinioară, căci este vorba despre „un nou roman poliţist, plasat într-un context istoric De-a lungul secolului al XIX-lea, între Torino, Palermo şi Paris, găsim o satanistă isterică, un abate care moare de două ori, câteva cadavre într-un canal parizian, un garibaldin care se numea Ippolito Nievo, falsa chitanţă a lui Dreyfus către ambasada germană, evoluţia acelei minciuni cunoscute sub numele de «Protocoalele Bătrânilor înţelepţi ai Sionului», care îl va inspira pe Hitler în crearea lagărelor de exterminare, iezuiţi care conspiră împotriva masonilor, masoni, carbonari şi mazzinieni care sugrumă popii cu maţele proprii, un Garibaldi bolnav de artrită şi cu picioare deformate, proiectele serviciilor secrete piemonteze, franceze, prusace şi ruseşti, măcelurile din Parisul de pe vremea Comunei, descoperiri oribile de criminali care, în arome de absint, planifică explozii şi revolte de piaţă, falşi notari, testamente mincinoase, confrerii diabolice şi mise negre Un excelent material pentru un roman-foileton de secolul al XIX-lea, de altminteri ilustrat ca foiletoanele de pe-atunci Un amănunt: cu excepţia protagonistului, toate celelalte personaje din acest roman au existat cu adevărat şi au făcut ceea ce-au făcut Ba chiar şi protagonistul face lucruri care au fost făcute cu adevărat, doar că face şi multe altele, care probabil că au avut alţi autori Se în tâmplă însă că, printre servicii secrete, agenţi dubli, ofiţeri vicleni şi feţe bisericeşti păcătoase, singurul personaj inventat din această poveste este cel mai adevărat dintre noiembrie 2010 Scârba noastră şi minia / Ceauşescu – România! (1) Recentul film al lui Andrei Ujică, Autobiografia lui Nicolae Ceauşescu, ridică mai multe categorii de probleme Ele merită trecute succint în revistă — În grijulia societate postmodernă, obligată să recicleze totul, pornind de la gunoaiele menajere, ce sfârşesc reambalate şi recoafate, filmul despre dictatorul român vine să ilustreze cunoscuta zicală: „a face din căcat bici” Fiindcă tot un deşeu toxic îl constituie şi deceniile de grobiană propagandă comunistă, în mijlocul căreia artistul s-a scufundat ca peştele în apă, spre a ne aduce sub nas „un joc secund, mai pur” Faliţii economiei de piaţă scobesc azi la ghena dintre blocuri Tot astfel, statutul ambiguu pe care-l îmbracă producţia cinematografică la intersecţia dintre artă, distracţie şi propagandă – permite revizitarea ideologiei sucombate, într-un excurs care-şi păstrează tot echivocul Nostalgie? Admiraţie? Ironie? Restituţie? Câte puţin din toate Ambiguitatea este, în orice caz, trăsătura capitală, plasată la temelia întregului edificiu Tot aşa cum, de pildă, eu n-aş putea, în deplină bună-credinţă, să scriu/filmez/pictez autobiografia lui Andrei Ujică – nici regizorul nu mă va convinge că, azvârlind pe marele ecran trei ceasuri interminabile cu mutra celui mai detestabil român din secolul trecut, el unul a fost perfect obiectiv Că a lăsat imaginile să vorbească de la sine Că n-a intervenit în configurarea mesajului Neutralitatea (mimată) este deja o formă de partizanat 4 noiembrie 2010 Scârba noastră şi minia / Ceauşescu – România (2) Recuperarea produselor expirate e consonantă cu perioada prin care trecem Însă o altă caracteristică esenţială a momentului nostru, în ce priveşte comerţul de informaţie, ar trebui să constea în polifonia şi imparţialitatea perspectivei Or, la acest capitol, filmul lui Andrei Ujică a rămas blocat în trecutul oribil pe care ni-l resuscitează Regizorul se mulţumeşte să pescuiască prin portofoliul cinematecii propagandei, restituindu-ne, după caz, monstruozităţi ori mici picanterii ale protipendadei de odinioară Totuşi, România comunistă n-a echivalat doar cu faciesul dictatorului – tot mai descărnat şi înverşunat, pe măsura trecerii vremii La fel de semnificativă, dacă nu cumva mai importantă, ar fi fost prezentarea efectelor pe care deciziile ceauşiste le-au produs asupra vieţilor noastre şi ale părinţilor noştri Precum şi asupra puţinelor personalităţi care au avut curajul de-a i se împotrivi Remarcile lui Andrei Pleşu, în această ordine a lucrurilor, sunt extraordinar de precise şi întemeiate: „Nu pot privi documentele vieţii lui ca pe un spectacol «interesant», nu mă impresionează drăgălăşeniile lui domestice (nici cultura muzicală şi tandreţurile familiale ale ofiţerilor nazişti), nu reuşesc să analizez filmul lui Andrei Ujică drept exerciţiu de «discurs nonficţional» Ideea că Nicolae Ceauşescu avea şi un «ce» uman, că, împreună cu doamna, credea sincer, neduplicitar, în marxism-leninism şi în viitorul de aur al comunismului, că, în definitiv, a fost un self-made man, înşelat de istorie, toate astea mă lasă rece Ba nu! Mă contrariază! Eu ţin minte, de pildă, nişte catastrofale demolări, iar în film n-am văzut decât şantiere de construcţie Eu ţin minte spectrele foametei, iar în film n-am văzut decât câteva alimentare trucate, pline de mezeluri Eu ţin minte prizonieri politici deghizaţi în infractori de drept comun sau în psihopaţi, ţin minte vânătăile Monicăi Lovinescu, revoltele din Valea Jiului şi de la Braşov, puşcăria lui Radu Filipescu, moartea lui Gheorghe Ursu, bătăile încasate de Paul Goma şi multe altele, de acelaşi fel, dar în film n-am văzut decât mase largi de apiaudaci, euforice demonstraţii populare, muncitori festivi şi spectacole omagiale Dictatura e, vreme de trei ore, mai curând ridicolă decât criminală Ştiu că totul e spus cu un fin subton de ironie, că filmul se cheamă «autobiografie» şi prezintă lucrurile din unghiul arhivei oficiale, că există o «banalitate a răului» Dar din filmul acesta, Ceauşescu, deţinător al puterii absolute, iese binişor, iar populaţia care o suporta iese prost El e «autentic», sincer, bine-intenţionat, în vreme ce noi eram, toţi, ipocriţi şi lingăi Admit că pentru cei care au trăit epoca, «subînţelesurile» regizorului sunt limpezi Dar pentru newyorkezi, pentru generaţia tânără şi pentru nostalgici, perspectiva asupra ceauşismului e aceea a unui caraghioslâc duios” Sub pretextul abordării monografice, chipurile din „interior”, colajul interminabil de imagini proiectate pe marele ecran ne prezintă un nemernic în diversele sale momente de viclenie, cinism, ironie, tandreţe, jubilaţie sau decădere Întrucât victimele sale lipsesc, însă, cu desăvârşire, ni se confecţionează impresia că asistăm la o reprezentaţie bufă, a unui teatru de marionete Ceea ce nu este adevărat Efectele – mentale, morale şi civilizaţionale – ale ceauşismului ne luptăm chiar şi-n ziua de azi să le depăşim De pe Marte sau din Lună, probabil că dictatorul dâmboviţean arată aşa cum l-a văzut Andrei Ujică Dar societatea românească i-a resimţit nocivitatea, pe propria sa piele, de-a lungul a cel puţin două generaţii (fără a mai lua în considerare şi sechelele postume) 5 noiembrie 2010 Scârba noastră şi minia / Ceauşescu – România (3) Dar nu numai efectele produse de nefasta dictatură ceauşistă sunt trecute sub vălul Mayei Cauzele, care-au împins la instaurarea ei şi la diversele opţiuni falimentare, de-a lungul deceniilor, sunt de-asemeni omise Asta se vede încă din primele imagini ale filmului, care zăbovesc pe leşul lui Gheorghiu- Dej şi alunecă peste chipul imberb al lui Ceauşescu, aferat în jurul catafalcului Cum a ajuns el tocmai acolo? Ce căuta acel tinerel, de unul singur, printre staliniştii albiţi la păr, de câte nemernicii văzuseră şi făcuseră? Să fie oare adevărată bârfa că junele peltic şi-a datorat fulminanta ascensiune raporturilor homoerotice cu scumpul defunct, pe vremea când îşi petreceau zilele după gratii la Doftana? Andrei Ujică n-a găsit, fireşte, răspunsuri la această ipoteză, prin arhivele propagandei pe celuloid Aşa că îşi structurează discursul inspirându-se, parcă, din versurile lui Nichita Stănescu: „El începe cu sine şi sfârşeşte / cu sine / Nu-l vesteşte nicio aură, nu-l / urmează nicio coadă de cometă” Discursul critic e supărător şi frivol, atunci când ne propunem reşaparea unui mit, din cioburile, şabloanele şi etichetele componente, spulberate cu ocazia revoluţiei În absenţa lumii reale, care nu şi-a găsit locul prin Autobiografia lui Nicolae Ceauşescu, acuzaţiile răspicate ale procurorului la proces, privind înfometarea, împingerea la disperare şi decimarea prin subdezvoltare a populaţiei României sună — Doamne fereşte – ca o impietate În fond, ei n-au fost decât nişte bătrânei cumsecade, care ne voiau tot binele Confruntaţi cu reproşurile vehemente, Leana îşi înoadă broboada sub bărbie, iar Nicolae orăcăie răguşit: „Falş! Nu răspund decât în faţa Marii Adunări Naţionale!” Păcat că, înaintea genericului final, nu s-a auzit răpăitul mitralierelor P S Dacă Andrei Ujică va avea cândva intenţia să-şi rotunjească documentarea, îl voi conduce pe strada Moţilor din Cluj, la poalele dealului ce urcă spre Mănăştur Acolo a fost împuşcată mortal Luminiţa Mişan, în timp ce alerga să se adăpostească din faţa gloanţelor, în seara zilei de 21 decembrie 1989 Era o tânără frumoasă, de 21 ani, cu părul lung, care a agonizat horcăind pe trotuarul din dreapta, în faţa farmaciei Singura ei vină a fost că a îndrăznit să strige „Jos comunismul!” Dar asta n-avea cum s-o afle regizorul, din arhiva de protocol a Partidului Comunist Român 28 noiembrie 2010 înţelepciune de pe internet Meditaţie care circulă în mediul virtual: „Dio ci aiuta sempre, solo che a volte non capiamo come ci sta aiutando” (Dumnezeu ne ajută mereu, doar că uneori nu pricepem cum anume ne ajută) 1 decembrie 2010 Despre eroi şi morminte i Citesc în presă că tocmai s-a inaugurat la Alba Iulia primul bust al lui Adrian Păunescu Informaţia pesemne că e inexactă, căci somptuosul poet se grijise deja, încă din timpul vieţii, săşi tragă statuie într-un sătuc oarecare, în vecinătatea celei a lui Dinu Săraru De data asta, însă, e vorba de-un oraş cu pretenţii (oare?), care a finanţat gargara din banii Consiliului Local şi ai celui Judeţean Din fotografie nu-mi dau seama dacă bustului s-au pus la loc, pe piept, şi flegmele încasate în decembrie 1989 îi E bine să luăm seama cine pe cine onorează, pentru a înţelege nivelul moral al unei comunităţi Acum 15 ani, când publicam cu elevii revista Amici şi o trimiteam prin poştă la diverse adrese din România, am descoperit cu uluire că, la Bucureşti, exista şcoala generală „Eugen Barbu” M-am întrebat pe-atunci, în sinea mea, ce anume puteau să studieze copiântr-o asemenea instituţie Cum să plagieze mai fără obraz? Cum să slujească mai zelos un regim dictatorial? Cum să terorizeze mai eficient o comunitate de scriitori? N-am găsit răspuns la întrebările mele şi nici nu ştiu dacă şcoala aia mai există Pe de altă parte, o fostă colegă din Timişoara îmi scria, cu câţiva ani în urmă, că, lângă blocul în care locuieşte, tocmai se inaugurase strada „Doina Cornea” M-am gândit iarăşi la ciudăţenia că, în Cluj, din câte ştiu, încă nu avem o străduţă, piaţetă, grădiniţă sau alee cu numele „Doina Cornea”, în schimb ea există deja pe malul Begăi Pesemne că timişorenii au preluat mai multă înţelepciune, din lecţiile de curaj ale disidentei anticeauşiste, decât propriii ei concitatimi E totuşi semnificativ că, în România europeană, poetul pupincurismului comunist se cocoaţă deja pe soclu, contra cronometru după secunda decesului, în schimb adevăraţii eroi care atunci s-au sacrificat, azi supravieţuiesc subexistând Spune-mi pe cine cinsteşti, ca să-ţi spun cine eşti Când voi mai avea drum cu maşina într-acolo, voi avea grijă să evit Alba Iulia pe centura ocolitoare 4 decembrie 2010 Limba română pe Facebook O adolescentă îi scrie alteia, cu entuziasm: „te lovesc, es ti o scumpa” Cealaltă îi răspunde cu aceeaşi înflăcărare: „ms Şi eu te lovesc” O senzaţie acută de stupoare şi impresia că sensurile fug pe-alături Bine-bine, ms Probabil că e „mersi” Dar de ce să „loveşti” pe cineva care ţi se pare o scumpă?! Iar aia să fie încântată?… Am nimerit oare în mijlocul unei conversaţii sado-maso? Abia după minute bune pricep că „te lovesc” e traducerea pentru „I love you” Deh… Asta e limba română pe Facebook… 5 decembrie 2010 Ce vrăji a mai făcut nevastă-mea? (1) Ţin minte aproximativ că, în anii copilăriei mele, se dădea un serial comic american la televizor, parcă duminica la prânz Cu titlul bizar „Ce vrăji a mai făcut nevastă-mea?”, ne prezenta noi şi noi aventuri casnice ale unei familii unde femeia, Samantha, mişcă din nas pentru a scoate familia din impas E vorba cumva de spălatul vaselor? Curăţenia generală? Schimbarea garderobei? Zâna cea bună îşi face instantaneu datoria Soţul asistă mereu nemulţumit la aceste performanţe, el e împotriva practicilor oculte, consideră că nu i se cuvin avantajele nemuncite, îşi ceartă femeia, de fiecare dată când aceasta mai rezolvă o încurcătură Exasperarea lui sporeşte, atunci când le vine în vizită soacra-vrăjitoare (la propriu şi la figurat) Iar când şi fetiţa lor începe să-i pedepsească pe prichindei, la grădiniţă, cu ajutorul paranormalului – neavând dexteritatea mămicii, ea trebuie să-şi mişte năsucul cu ajutorul mâinii pentru a face vrăjile – agitaţia sterilă a bietului tată de familie ajunge la culme în realitatea comunistă deprimantă, serialul american, frivol şi insolit, făcea notă discordantă Mi-am amintit de el în aceste zile, aruncându-mi ochii pe recentele însemnări de jurnal ale lui Paul Goma, publicizate pe internet Disidentul de odinioară, care părea nemulţumit de întregul univers ce-l înconjoară, găseşte şi motive de satisfacţie: „Ion Co ja merită felicitările tuturor celor de bună credinţă” Literalmente Goma se complace fără sifonare în vecinătatea ideală a lui Adrian Păunescu, la onorurile Academiei din Chişinău Iar atunci când vine vorba despre invectivarea autorilor ce nu-i împărtăşesc gogomăniile, îşi trimite nevasta la înaintare, să spele miraculos vasele din bucătărie: „Nu-mi iese din minte – şi din suflet – prietenul Laszlo (…) Ana – care îl preţuia, îl «adora», după rafala de invective, nemaidesluşind în discursul furios decât «minciuna Goma», a oftat şi a decretat: / «Laszlo al nostru a devenit un puţoi isteric » / Şi aşa a rămas în Analele Noastre, transnistrologul” Mde Ce-ai putea oare să-i explici pensionarului care, privindu-te din peluza populată afectuos cu Vădim, Păunescu şi Coja, se ascunde după umerii nevestei pentru a te insulta grobian? Să-şi rânească singur? A se slăbi, Paulică… 6 decembrie 2010 Ce vrăji a mai făcut nevastă-mea? (2) Dacă aş avea şi eu în vene voluptatea fabulaţiei, nu mi-ar fi greu să inventez la minut o întâmplare cu vecinii de la bloc, care m-au sfătuit încă de mic copil: Măi băiete, să nu-ţi faci de lucru cu Bărbosul care se înscrie în Partidul Comunist pentru a lupta mai eficient împotriva Secretarului său General Să nu-l bagi în seamă pe Gomiţă Minciuniţă, care ieri îl persifla pe dictatorul Ceauşescu, iar azi îl linge pe dictatorul Antonescu; pe-acela care plânge lacrimi cât fasolea pentru victimele basarabene, dar împroaşcă venin împotriva victimelor evreieşti ale basarabenilor Să nu-l iei în serios pe cel care se afirmă tată de evreu, dar neagă producerea Holocaustului în România („Doar ştim, avem şi hârtii, şi ţinere-de-minte: «Holocaustul românesc» este o minciună, un fals, o escrocherie, o ticăloasă ameninţare («Punga sau viaţa!»)” – vezi voi Săptămâna Roşie 28 iunie-3 iulie 1940 sau Basarabia şi Evreii, Bucureşti, Ed Vremea XXI, 2004, p 273) Să nu legi prietenie cu Smucitul care – pentru a încuraja Libertatea Cuvântului şi Drepturile Omului – îi dă în judecată pe toţi cei care nu-i acceptă ciudăţeniile Să nu te superi excesiv pe cel care te consideră, în scris, un „puţoi isteric”, dar te cheamă la tribunal – el pe tine! — fiindcă l-ai insultat şi l-ai calomniat — După ce-ţi mai trece întrucâtva scârba, devine totuşi amuzant să constaţi cum judecă Paul Goma lumea şi viaţa prin prisma şliţului Întrucât n-am fost de-acord cu antisemitismul lui revoltător, sunt caracterizat, de el şi de nevastă-sa, prin intermediul organului sexual cu pricina Şi de ce m-am disociat, oare, de gândirea lui totalitară, nespălată? Foarte simplu, dacă e să-l credem pe Goma: fiindcă am o iubită evreică („îl întrebasem pe-atunci comunicam prin poştă – ce i se întâmplase «între timp», fiindcă era vizibilă detracarea «aparatului» – cumva… «noua sa iubită, evreică» l-a întors pe dos?”) 7 decembrie 2010 Ce vrăji a mai făcut nevastă-mea? (3) Întâmplarea face că, pe vremea când încă mai „comunicam prin poştă”, îi explicasem foarte limpede lui Paul Goma că eu unul nu-mi formulez punctele de vedere intelectuale, în funcţie de impulsurile sexuale Şi că, nu, iubita mea de-atunci nu era evreică Dar, fireşte, lumea n-are decât să-l creadă pe Monumentul Verticalităţii din Belleville, şi nu pe mine însumi, atunci când vine vorba despre importantul subiect al originii etnice a partenerelor mele… Fapt este că minciuna cu „amantele” fusese discutată în corespondenţa noastră, foarte explicit, în 1999 Îi detaliasem din nou subiectul, în subsolul eseului Paul Goma antisemit, publicat prin 2004-2005- Iată, însă, că în 2010 îi reproşez lui Goma neobrăzarea cu care mi-a furat munca de traducător şi a publicat-o în cartea lui, fără să mă avertizeze, fără să-mi ceară acordul Cum ar putea răspunde oare, în mod fluent, la această nouă porcărie pe care a comis-o împotriva mea? Simplu Dezgropând-o pe precedenta, de-acum 11 ani, şi reîncălzindo pentru marele public Estimez că, prin 2019 şi prin 2028, voi afla iarăşi din Jurnalul lui Paul Goma că am avut cândva o amantă evreică… De altfel Goma le serveşte, în Jurnal, şi omagiatoarelor sale o ghiduşă anculare de recunoştinţă: „voi scrie mai cu seamă despre femeile mele, cele care au scris suroral despre scrisul meu, indiferent dacă mi-au rămas fidele ori şi-au găsit perechea cu altul: Marta Petreu, Nicoleta Sălcudean, Anca Haţiegan, Sanda Cordoş…” Să-i trăiascălăudătoarele, disidentului cu şliţ! PS Dacă-l credem pe Freud, fiecare se făleşte cu ce n-are 12 decembrie 2010 Trash (1) Revista Vatra din Târgu Mureş are coperţi lucioase, negre, semicartonate E o plăcere s-o răsfoieşti Apare când şi când, dar e de obicei consistentă pe tema tratată Numărul 10-11/2010 îşi propunea – cum scrie la intrare – să ne lumineze despre „Expertiza comunismului” O tânără ne priveşte fix, cu un singur ochi (celălalt îi e astupat de plete) Are gura şi urechile acoperite cu o banderolă roşie, ornată cu secera şi ciocanul Aluzia la legea mafiotă a „omertà” e evidentă: „Chi non vede, non sente e tace / vive mille anni în pace” Înseamnă că vom citi pesemne despre conivenţa dintre comunism şi stilul de viaţă mafiot Au trăit cumva „o mie de ani în pace”, pe vremea comunismului, oamenii care şi-au amputat simţurile şi simţirea? Coperta a patra e de tot macabră: o stivă de cranii umane rânjite Mulţi dinţi lipsă, acolo unde fusese gura Zâmbetul ştirb al tigvelor Sub ele, un citat în engleză: There are some lies that lodge so deep în the hopes of man that they can never be killed no matter how many are executed to make the lie true” Înţelepte cuvinte Ne mai rămâne doar să deschidem în fine publicaţia, pentru a vedea ce ne comunică despre subiectul anunţat 13 decembrie 2010 Trash (2) Aici surprizele se ţin lanţ Nu citim, cum ne-am fi aşteptat, o diagnoză asupra hidoşeniilor comunismului Majoritatea vorbitorilor se apleacă asupra… nemerniciilor anticomunismului Ni se explică detaliat mârşăvia intelectualilor care, în activitatea lor ştiinţifică ori publicistică, încearcă să deconstruiască „fata morgana” bolşevică Ţinta „cap-piept” e Vladimir Tismăneanu, dar scurte popasuri contondente se produc şi în dreptul lui H -R Patapievici, ori al altor figuri publice, cărora le este condamnată înregimentarea politică din prezent Printr-o uimitoare răsucire de reper, vorbirea nu se mai face despre unul dintre marile fenomene criminale ale secolului trecut, ci se trece la răfuiala groasă împotriva purtătorilor de imagine de azi E util de precizat, pentru a se pricepe mai exact dimensiunile făcăturii, că membrii desantului de ciomăgari sunt, în linii mari, aceiaşi maoisti furioşi, a căror neghiobie stridentă s-a revelat – în contextul Raportului Final publicat de Comisia Prezidenţială pentru Analiza Dictaturii Comuniste din România – prin lansarea unei broşuri concurente Huliganii din Iluzia anticomunismului frământă sub cizme aceleaşi noroaie, pe care le-au străbătut din nou pentru a jefui diligenţa cu „Expertiza comunismului” 14 decembrie 2010 Trash (3) „Pe mine condamnarea comunismului a ajuns pur şi simplu să mă dezguste, şi asta nu are nicio legătură cu atitudinea mea faţă de comunism” – scrie apăsat condeierul despre care îţi vine automat să te întrebi, îndată ce-i vezi numele prin gazete: aşa de tânăr, şi deja Şiulea? Aşadar investigarea, discutarea şi blamarea (măcar în plan intelectual) a utopiei atroce, care a înălţat piramide de cranii, îi repugnă măriei sale, Ciprian omul-fără-mârţoagă Imoralitatea flagrantă a acestui cinic impenitent e revoltătoare Şi el continuă, în trombă, astfel (Acordăm consistente premii financiare cititorilor care vor izbuti să identifice predicatul principal din următoarele două fraze ) „însă toate jocurile acestea cinice de putere, alianţele lipsite de scrupule, pragmatismul fără limite, lupta urâtă, la baionetă, pentru ceva ce a încetat de mult să mai fie (dacă a fost vreodată) un obiectiv al societăţii şi a devenit un obiectiv personal Modul de un cinism îngreţoşant în care sunt puse să defileze victimele comunismului în scopul autolegitimării şi reducerii la tăcere a oricui nu e de acord cu linia oficială ” (Ei? Aţi găsit predicatele care să lege – măcar gramatical – toate aceste vorbe-vorbe? Sau putem conchide că eşecul lingvistic defilează, strâns lipit, în coasta avortului etic?) 15 decembrie 2010 Trash (4) Nu ştiţi cine e Florin Poenaru? Nici eu nu ştiu cine e Florin Poenaru Dar bietul Florin Poenaru are păreri foarte indignate despre faptul că dezastrul comunismului mai poate fi criticat, chiar şi după dărâmarea respectivului faliment din ţara noastră „Această circularitate a memoriei? face din an ti-comunism o activitate permanentă, practicată mult după dispariţia oricăror urme de comunism din moment ce, nu-i aşa, memoria victimelor trebuie păstrată mereu ” Iată un biped bizar, care e nemulţumit de faptul că memoria victimelor comunismului nu e ştearsă instantaneu din catastiful suferinţei colective Care se miră insolent că orice urmă a crimei nu dispare în momentul succesiv producerii sale Care interzice dreptul la existenţă pentru un larg evantai de activităţi de terapie socială: istorice, civice, etice etc Când face totuşi o jumătate de pas îndărăt, fabulosul Poenaru le impută cercetătorilor că nu întrebuinţează instrumentele călăilor: lupta de clasă Medicului chirurg i se reproşează că nu răsfiră bube verzi peste rana deschisă „Despre formarea, structura, evoluţia istorică, antagonismele, contradicţiile şi luptele acestei clase muncitoreşti nu se suflă o vorbă în an ti-comunism ” Ei, da Cum nu se vorbeşte nici despre plusvaloare, Anti-Duhring şi „Proletari din toate ţările, uni ţi-vă!” De altminteri, nici analiştii hitlerismului nu se lasă fraieriţi de teoriile imbecile despre degenerescenţa rasei evreieşti… La capitolul de concluzii, haideţi să admirăm şi cireaşa de pe tort: „anti-comunismul nu este altceva decât o formă muzeificată de uitare, o gălăgioasă punere sub tăcere şi o îngropare a trecutului la vedere” Fix aşa, oximoronic Iar Florin Poenaru e însuşi Florin Poenaru 16 decembrie 2010 Trash (5) Adrian Dohotaru e dintre aceia care, privind flegmatic la mormanul de cadavre lăsat în urmă de regimul comunist, deplânge faptul că, în portretul de grup, mâna criminalului n-a fost pictată suficient de diafan Prin urmare el deploră „istoriografia vindicativă practicată în Raportul Final al Comisiei Prezidenţiale pentru Analiza Dictaturii din România” Nu-i înţeleg, zău, tulburarea Ar fi suficient să refacă el însuşi, din perspectiva torţionarilor, cronica anilor tulburi Ar fi liber să ne vorbească pe nerespirate, cum fac unii dintre tovarăşii săi de idei, despre intenţiile nobile, idealurile luminoase, dificultăţile proletare şi frăţia universală dintre popoarele progresiste Dar nu El combate faptul că Vladimir Tismăneanu şi colegii „eşuează în asumarea unei scheme interpretative, a unei baze epistemologice pentru a opera o astfel de pedepsire declarativă a comunismului” Asumarea perspectivei morale în istoriografie este, prin urmare, făţiş reprobată Indicarea vinovaţilor ce-au rezultat, în urma cercetării faptelor şi a documentelor, e abhorată Pesemne că Adrian Dohotaru e dintre cei ce suspină cu jale, constatând că încă n-au reuşit să cupleze în postumă frăţietate călăul şi victima El ar vrea, demagogic, să pună lupul şi mielul să se pupe – ruseşte – pe gură 17 decembrie 2010 Trash (6) Alex Cistelecan invirte polonicul în cratiţa euro-marxismului volatil El e nemulţumit constatând că VI Tismăneanu condamnă, la unison, teoria politică şchioapă şi practica socială criminală În revista Vatra, care expune pe coperta sa craniile supraetajate ale victimelor, iar în corpus ilustraţii edificatoare din copilăria traumatizată a trei generaţii (sticle goale de lapte, ziduri de închisoare, statuia lui Lenin în faţa Casei Scânteii etc ), Cistelecan jr Transpiră să ne convingă de splendoarea doctrinei: „nu are nicio importanţă că proprietatea mijloacelor de producţie nu a ajuns nici când în mâinile producătorilor, că legea valorii şi structura de clasă au domnit nestingherit vreme de decenii” Că bine le mai zice pătrunzătorul gânditor! Dacă, în comunismul românesc, proprietatea asupra mijloacelor de producţie ar fi trecut cu adevărat în mâinile producătorilor direcţi, pesemne că zidurile puşcăriei din Sighet ar fi fost ceva mai scunde, iar sejurul în spatele lor, oleacă mai confortabil 18 decembrie 2010 Trash (7) Dan Ungureanu îmbracă, teribilist, maieul peste sacoul cu cravată Defilează aşa, insistent şi provocator, prin centrul oraşului, spunându-le parcă tuturor celor ce-şi fac cruci stupefiate: vedeţi? astfel trebuie prezentată – răsturnat – realitatea! Aflăm, prin urmare, o mulţime de noutăţi surprinzătoare de la acest Dan Ungureanu De pildă nu-i adevărat că democraţia occidentală ar fi învins, iar totalitarismul comunist est-european ar fi fost demolat de evidenţa lucrurilor Nu, dimpotrivă „Are loc, după 1990, un fenomen de distorsiune cognitivă: oamenilor de pe stradă le pare că blocul estic a fost învins şi blocul vestic a triumfat E o simplă iluzie optică ” Printr-o lungă serie de amănunte imperfecte, pescuite cu penseta din realitatea proteiformă şi accidentată a societăţii concurenţi ale, Ungureanu încearcă să ne persuadeze că democraţia nu e cu nimic mai presus decât dictatura „Ca să luăm doar cazul Statelor Unite, în 1946 a renunţat la colonia sa, insulele Filipine, în 1965 a dat dreptul negrilor să se căsătorească cu femei albe, să studieze la şcolile albilor, şi chiar să bea apă de la robinetele pentru albi (…) Până în 1972, americanii derulează experimentul Tuskegee, destinat să observe efectele sifilisului netratat asupra unui grup de patru sute de negri Abia în 1972, Canada aboleşte legile care impuneau sterilizarea obligatorie a persoanelor considerate debile mintal În 1965, SUA abolesc legea care interzicea imigrarea «raselor inferioare» mediteraneene, evrei şi italieni Din 1958, persoanele bănuite de simpatii de stěnga au dreptul să primească paşaport, în Statele Unite Personalităţi ca Leonard Bemstein, Arthur Miller şi Robert Oppenheimer, Orson Welles şi Linus Pauling au fost concediate, hăituite şi persecutate pentru ipotetice simpatii politice, în ţara libertăţii cuvântului şi a dreptului individual la un proces echitabil Charlie Chaplin a fost expulzat din SUA pentru filmul Modern times Maccarthysmul a eradicat militanţii de stěnga din sindicatele americane ţi le-a dat ireversibil pe mâna Mafiei italiene ” Şi tot aşa mai departe Starea de fapt este cernută secvenţial şi manipulată ideologic, în spirit şi beneficiu neomarxist Factologul nărăvaş ar fi trebuit să pornească de la diferenţa esenţială de abordare a dezastrului rămas după al doilea război mondial Americanii au gândit şi au implementat generosul Plan Marshall, prin care au ridicat de la pământ economiile occidentale şi le-au inclus în circuitul mondial Ruşii au gândit şi au implementat jaful extins al ţărilor est-europene ocupate În ţara noastră, de pildă, s-au înfiinţat celebrele societăţi „mixte”, prin care bogăţiile locale erau transportate în patria comunismului: Sovromlemn, Sovrompetrol, Sovromcărbune, ba chiar şi (vorba lui Goma) Sovromcăcat Aşa se face că o jumătate de continent a propăşit, iar cealaltă jumătate s-a prăbuşit Dan Ungureanu e de tot caraghios, înverşunindu-se împotriva americanilor care au îngrădit, la un moment dat, drepturile unora la imigrare Cam în aceeaşi perioadă, ţările socialismului progresist le îngrădeau tuturor cetăţenilor dreptul la… emigrare E util să priveşti direcţia în care zboară păsările migratoare, pentru a recunoaşte corect punctele cardinale 19 decembrie 2010 Trash (8) Stilul ăsta de gândire („pe bază de viceversa”) nu mi-e complet necunoscut M-am izbit de el, pe la începutul anilor ’90 Eram la prima ieşire în Occident, după câteva decenii de privaţiuni şi mizerie ceauşistă Uşoara mea exaltare se datora poate şi faptului că mergeam tocmai în Italia, ţară a cărei cultură o studiasem şi începeam s-o predau Aveam, în sfârşit, prilejul de-a sta de vorbă cu italienii adevăraţi, să intru în contact cu sonorităţile cotidiene Lăsam deoparte gândirea luminoasă a clasicilor, deprinsă din cărţi, pentru a mă familiariza cu felul de-a fi al contemporanilor După depăşirea graniţei, pe când traversam Alpii, am admirat uluit pe fereastra trenului peisajul mirific, nemaipomenit Dar, treptat, atenţia mi s-a întors către la fel de senzaţionalele şosele montane, tuneluri şi viaducte care pe alocuri străpungeau stânca, alteori se desprindeau de ea şi pluteau prin aer, închipuind arabescuri impresionante Cu toată firea mea rezervată, nu mi-am putut stăpâni exclamaţiile de încântare, pe măsură ce trenul avansa prin munte Un vecin de compartiment, într-o italienească molfăită, a intrat în vorbă cu mine şi, cu jumătate de gură, mi-a dat oarecum dreptate în privinţa aspectului impunător al construcţiilor Totuşi – a-ncercat el să mă calmeze dispreţuitor – nu e bine să fiu aşa entuziast, fiindcă toate chestiile astea au fost făcute de americani După război, au venit tocmai în Italia să construiască drumuri şi şosele, pe vârful munţilor Şi interlocutorul meu improvizat s-a dezlănţuit, într-o filipică logoreică, împotriva yankeilor care le făcuseră lor străzi Nu i-am putut urmări până la capăt logica, dar cu siguranţă mi-a displăcut pronunţia lui italienească M-am întors către fereastră şi am privit mai departe peisajul, străduindu-mă să fac abstracţie de bâzâiala dezagreabilă din fundal 20 decembrie 2010 Trash (9) Două sunt şmecheriile de raţionament la care Dan Ungureanu recurge, pentru a răsturna sensul realităţilor democratice Nu percepe valorile de ansamblu şi reuşitele de sistem, care au fost indiscutabil obţinute, în cadrul democraţiilor, ci scoate în evidenţă şi chiar hipertrofiază o pululaţie de amănunte individuale, mai mult sau mai puţin criticabile În plus, analistul nu compară fapte existente, la un anumit moment dat, pe cele două părţi ale baricadei politice (de pildă, în anul când în Statele Unite li se permisese în sfârşit negrilor să bea apă de la aceleaşi robinete cu albii, câte notabilităţi româneşti muriseră deja în puşcăria de la Sighet?), ci închipuie un Eden ipotetic, la care raportează imperfecţiunile occidentale Aceeaşi fărâmiţare tendenţioasă a percepţiei totalităţii o practică Dan Ungureanu şi atunci când se referă la sistemul comunist El refuză, prin urmare, să vadă ansamblul criminal de concepere şi implementare a doctrinei, pentru a remarca satisfăcut unele scântei ale excepţiilor „A fost comunismul un totalitarism? Hruşciov a condamnat cultul personalităţii lui Stalin Nagy Imre în Ungaria şi Dubcek în Cehoslovacia au iniţiat reforme care ar fi dus la pluralism, dacă n-ar fi fost înlăturaţi prin invazii sovietice Abia venit la putere, generalul Wojcech Jaruzelski a preferat să negocieze (cu rea-voinţă, cu brutalitate, dar totuşi) cu şefii sindicatului Solidaritatea, deşi putea foarte bine să-i împuşte Armata Vietnamului comunist e cea care a înlăturat de la putere regimul bestial al lui Pol Pot din Cambodgea Mao a fost înlocuit de blajinul şi elěcacele Deng Xiao Ping (…) A vorbi despre comunism în abstracto e o prostie Nici politic, nici economic, în cele opt ţări europene în care s-a instaurat, comunismul n-a avut acelaşi sens ” Voi împrumuta, o secundă, raţionamentul pervers al lui Dan Ungureanu, pentru a-l sfătui pe preopinentul meu să nu meargă, Doamne fereşte, la spital atunci când suferă de-o apendicită acută Acolo ar putea să dea peste instrumente nesterilizate, medici neglijenţi, asistente morocănoase, saloane aglomerate, infecţii neprevăzute, pene de curent ucigaşe, scurt-circuite provocatoare de incendii etc În schimb, dacă va recurge la vraciul indian, i se vor lipi plante răcoroase peste zona afectată, va aspira fumigaţii exotice exaltante, se va delecta cu tam-tamul ancestral al tobelor ce fac legătura cu Marele Manitu şi va încerca viziuni paradisiace, în stare corporală fiind Dan Ungureanu e farmacistul neghiob, care ne înşiră cu aroganţă pletora de principii active, dar refuză să ne ofere banalul antinevralgic, atunci când ne doare capul 21 decembrie 2010 Trash (10) Alexandru Matei porneşte la drum transmiţându-ne o cugetare profundă: „Vorbeşti întotdeauna dintr-un motiv Altfel, ai tăcea” Iată o chestiune la care eu unul, pe cont propriu, nu-i sigur că m-aş fi gândit Şi care-i aspectul pe care Alexandru Matei ţinea cu tot dinadinsul să ni-l împărtăşească, pentru că altminteri şi-ar fi ţinut gura? „Nicolae Ceauşescu este, pentru mine, singurul erou cu care am fost contemporan, şi ultimul erou al istoriei României (…) împuşcarea lui Ceauşescu a însemnat, pentru istoria românească, ghilotinarea sacralităţii politicului, echivalentă cu cea a lui Ludovic al XVI-lea în 1793” După ce stalinistul îmbătrânit în ticăloşii, cizmar fără obiectul muncii şi dictator fără scrupule s-a comparat toată viaţa cu Burebista, Ştefan sau Mircea cel Mare, postumitatea îi rezervă surpriza analogiei cu Ludovic Diferenţa notabilă este că angrenajele propagandei de partid au fost înlocuite, din pricina erodării, cu zelul tâmpeniei individuale a celui ce crede că are motive să vorbească, fiindcă altminteri ar tăcea E adevărat că, prin clasa a cincea de la şcoala generală, mă transpuneam şi eu în pielea lui Mircea, care-i dădea semeţ replica sultanului: „N-avem oşti, dară iubirea de moşie e un zid / Care nu se-nfiorează de-a ta faimă, Baiazid!” Dar idilizarea romantică a trecutului nu m-ar fi împins să râvnesc la un paşalâc memorabil, pe plaiurile mioritice, doar pentru a-mi mângâia înflăcărarea patriotismului preadolescentin 22 Iar exaltarea e, mai totdeauna, însoţită de contradicţie: „Cu Ceauşescu la putere, aveai impresia accesibilităţii nemuririi, pe care numai un regim totalitar o poate, chiar şi dacă în mod ucigaş uneori, întreţine Azi toţi conducătorii sunt făcuţi pe măsura mea Şi nimeni nu mai e cu adevărat copleşitor” A susţine că le deschizi semenilor tăi accesul la nemurire, fie şi într-un mod ucigaş, e ca şi cum l-ai lăuda pe Alexandru Matei pentru imbecilitatea sa inteligentă (sau pentru inteligenţa sa imbecilă, care până la urmă tot aia e) Cu menţiunea că zbuciumul contrastelor îl afectează doar pe el însuşi, nu şi pe contemporanii săi, care n-au a-i suporta consecinţele, până când purtătorul de păreri nu găseşte motive de-a vorbi Căci altfel ar decembrie 2010 Trash (11) „Trebuie să mărturisesc că ceea ce mă fascinase la regimul lui Ceauşescu era spectacolul ordinii, că învăţasem limbajul oficial, iar caracterul lui injonctiv nu avea pentru mine doar valoarea unor cuvinte de tinichea Ele transmiteau forţă, forţa ordinii ” Dacă asta e ce-i lipseşte lui Alexandru Matei, care se frământă înnebunit în mijlocul democraţiei actuale de la noi şi tânjeşte după „spectacolul” dictaturii, îi recomand o cură intensivă prin Coreea de Nord Acolo, în fiecare primăvară, îndată ce dă ştevia, grupuri-grupuri de cetăţeni fascinaţi de „forţa ordinii” se îndeletnicesc să-şi adune pe coclauri de-ale gurii pentru zilele următoare, fără a-şi mai pierde vremea cu mari întrebări filosofice Problemele lor ontologice şi-au găsit rezolvarea, prin intermediul botanicii Chiorăitul maţelor acoperă muzica sferelor Dar agitaţia păşunistă a lui Alexandru Matei poate fi simplu rezolvată, pe cale individuală, printr-o subscripţie în vederea achiziţionării biletului de tren De ce-ar trebui o întreagă societate să facă stânga-mprejur şi să-i adopte, în sunet de trâmbiţe, năzuinţa falimentară? Revista Vatra din Târgu Mureş are coperţi lucioase, negre, semicartonate E o plăcere s-o răsfoieşti Numărul 10-11/2010 stabileşte chiar şi un subtil dialog expresiv, între coperta a patra, cu stiva de cranii umane rânjite (victime ale comunismului), şi multe dintre paginile sale, cu stiva de capete pătrate care ţin cu tot dinadinsul să ne comunice nostalgia lor pentru comunismul care „fuse şi se duse” Diferenţa constă doar în faptul că opinenţii, puşi în foaie pe două coloane, par oleacă mai colţoşi PS Adineaori s-au împlinit 21 de ani de când era cât pe ce să fiu împuşcat, în decembrie 1989, pe una din străzile Clujului, în timp ce strigam „Jos comunismul!” De-atunci încoace, n-am avut motive să mă răzgândesc 23 decembrie 2010 Reciproc „Per anni ho dovuto sopportare le mie zie che ai matrimoni di fratelli e cugini şi avvicinavano con un sorrisetto e, dandomi una pacca sulla spalla, mi dicevano: – Allora, sarai tu il prossimo? Poi ho iniziato a fare lo stesso ai funerali ed hanno smesso „(Ani de zile a trebuit să le suport pe mătuşile care, la nunţile fraţilor şi ale verişorilor, se apropiau cu un mic zâmbet şi, dându-mi o palmă peste spate, îmi spuneau: – Ei, tu vei fi următorul? apoi am început să fac şi eu aşa la înmormântări şi s-au potolit ) va urma – www Hergbenet Ro www Libraria, hergbenet Ro Herg Benet Publishers Bun de tipar: noiembrie 2011 Apărut: 2011 Editura Herg Benet  